
PRATARMĖ 


Šią knygą rašiau Jums. Pirkdamas ją, Jūs pats sau prisipažįstate, 
kad esate nepatenkintas savo gyvenimu. Jaučiate, kad galėjote pa- 
siekti kur kas daugiau, negu pasiekėte iš tikrųjų. Deja, baimės, ne- 
gatyvios mintys, neteisingos ir pasenusios nuostatos iki šiol trukdė 
Jums kūrybiškai ugdyti savo asmenybę. 

Šioje knygoje rasite teisingą kelią, kaip įveikti visus tuos sunku- 
mus. Skaitydamas ją, po kiekvieno skyriaus vis aiškiau suvoksite, 
kad Jūsų ateitis priklauso nuo to, ką Jūs galvojate. Knygos dinami- 
ka pagaus Jus, supurtys, nukreips Jūsų gyvenimą teigiama linkme. 

Vien tik skaitymas turi tą trūkumą, kad nors ir sužinoma apie 
kitų patirtį, tampa aišku, ką reikėtų daryti, tačiau įgyvendinti tai 
praktiškai savo paties naudai būna sunku, beveik neįmanoma. Kaip 
įtikinti žmogų, patyrusį fizinį ar dvasinį nuosmukį arba norintį to- 
bulėti, kad jei jis trokšta sveikatos, sėkmės, laimės, tai tam pakanka 
tik kitaip - pozityviai - galvoti? Vien tik Žinoti ir tikėti, kad tai 
įmanoma, nepakanka. Tokiam Žmogui reikia įrodymų, jis turi tai 
patirti pats. 

Kaip tik todėl šioje knygoje pateikiu pratimų, kurie leis Jums 
realizuoti joje išdėstytas tiesas ir patirti, pajusti jų teigiamą poveikį. 
Tie pratimai turėtų padėti Jums pačiam pamatyti, koks esate ir koks 
norėtumėte bei galėtumėte būti. 

Jei gerai išnagrinėsite šią knygą, išgyvensite ir pajusite joje ap- 
rašytų įtaigų bei įsivaizdavimų poveikį, tai pamatysite, kad Jūsų 
gyvenimas pakito į gera ir keisis ir toliau, jei tik nepasuksite iš šio 

kelio. Pamatysite, kad šioje knygoje pateiktos žinios tik visos kartu 
sudaro metodą kūrybiškai tobulėti toliau. Todėl nieko nepraleisda- 
mas darykite visus pratimus. 

Pirmiausia ramiai perskaitykite šią knygą, nedarydamas prati- 
mų, ir tik po to pradėkite dirbti, nes be darbo čia niekaip neišsiver- 
site. 

Suprasite, jog realybė priklauso nuo minčių. Suvoksite, kad gy- 
venime galite pasiekti viską, ko tik norite, ko siekiate - kiek leidžia 
Jūsų gabumai ir galimybės. 

Gyventi - tai mokytis, nepaliaujamai mokytis, taigi ir šią knygą 
galite laikyti vadovėliu, kaip reikia gyventi. Jei esate pasirengęs 
griebtis darbo negailėdamas jėgų, sėkmė neaplenks Jūsų. Nepra- 
leiskite progos! Lai Jūsų gyvenimas vėl įgauna prasmę. Tai priklau- 
so tik nuo Jūsų. Šiandien pat imkitės gal ir nelengvo, bet tokio pa- 
trauklaus darbo - tobulinti save patį. Ir nepamirškite: ši diena - tai 
pirmoji Jūsų likusio gyvenimo diena. 


Pastaba 

Šioje knygoje pateiktus pratimus lengviausia bus rasti, jei atkreipsite dėmesį 
į tai, kad jie (kaip ir ši pastaba) išspausdinti kitokiu šriftu negu šios knygos 
pagrindinis tekstas. 


ĮVADAS 


Psichika 


Mes, žmonės, išeiname į gyvenimo sceną, pabūname joje - vieni 
ilgiau, kiti trumpiau —- ir pasitraukiame nuo jos. Ir per laiką, ski- 
riantį gimimą nuo mirties, tikriausiai kiekvienas bent kartą paklau- 
siame savęs, kokia gi mūsų esybės prigimtis, kokia mūsų egzisten- 
cijos prasmė. 

Mes tiriame savo gyvenimo patirtį, nagrinėjame savo ir aplinkos 
praeitį, ieškodami savo realybės prigimties. Ta realybė apima vis- 
ką, kas darosi su mumis, kas vyksta aplink mus ir mumyse: mūsų 
mintis ir jausmus, mūsų veiksmus ir reakcijas, nukreiptas į save ir 
į aplinką, į visą gamtą su visu jos turiniu ir jo pasireiškimais, tarp 
kurių mums tenka gyventi. 

Gyvenimo realybėje niekas negali prisiminti savo gimimo. Ir tuo 
labiau niekas negali prisiminti pasaulio, visatos gimimo. Tačiau kiek- 
vienas žmogus dar prieš gimimą jau turi savo istoriją. Kiekvienoje 
kūno ląstelėje slypi informacija, paveldima informacija, kuri buvo 
seniai dar prieš mūsų dabartinę individualią egzistenciją. 

Mūsų pasąmonėje saugomos žinios, kurių mes neįgijome, neiš- 
gyvenome, nepatyrėme savo dabartiniame gyvenime. Kiekviena bū- 
tybė dar prieš dabartinį savo egzistavimą jau turėjo savo istoriją — 
savo psichikos istoriją. 

Kiekvienos būtybės dabarties psichikoje gyvena jos praeities psi- 
chika, o jos dabarties psichiką rasime jos ateities psichikoje. 

Supami karų, įvairiausių grėsmių, gamtos niokojimo, bepras- 
miškos elgsenos visur pasaulyje tarp valstybių, visuomenės formų, 
įvairiausių bendrijų, daugelis žmonių, nepriklausomai nuo lyties, 
odos spalvos, ir garsių, ir niekam negirdėtų, junta savyje didėjantį 
sąmoningumą ir autoafirmaciją, suteikiančius jiems pojūtį, kurį ga- 
lima išreikšti žodžiais: „Aš esu svarbus. Mano gyvenimas turi pras- 
mę, net jei jos aš dar ir nesuvokiu. Mano gyvybė, mano egzistencija 
kaip didelės visumos dalelė turėtų būti tokia svarbi, kad aš tos svar- 
bos net suvokti nepajėgiu.“ 

Ir nuolat didėjant savo vertės suvokimui, kiekvienas įgyja tai, 
kas apsaugo nuo visų bėdų ir nelaimių, nuo nevilties, nuo tariamų 
nusivylimų bei nuo negatyvios gyvenimo patirties pasekmių ir pasi- 
reiškimų - kaip kibirkštėlė, iš kurios įsiliepsnos gaisras. 

„Ko atėjau čia? Kur einu? Kodėl esu čia? Kas aš esu? Ar tai, kas 
dabar yra, jau viskas?“ Klausimai, klausimai, klausimai... Atsaky- 
mai į visus tuos klausimus yra mumyse, jie slypi mūsų psichikoje, 
mūsų dabartiniame gyvenime jie pamiršti, bet nedingę, nes vis dar 
tebesnaudžia mūsų psichikos gelmėse. Juos iš dalies galima paža- 
dinti, juos galima surasti, jei tik pasuksime teisingu keliu. 

Jei Jūs iš tiesų labai norite žinoti ir suprasti, kai išnagrinėsite 
šią knygą, kai padirbėsite pats su savimi, tai apie save sužinosite 
daugiau, negu kada nors tikėjotės sužinoti pačiose drąsiausiose sva- 
jonėse. 

Iš Jūsų psichikos gelmių išnirs Jūsų pamiršti patirties fragmen- 
tai - tos nuotrupos, apie kurių buvimą Jūs net nenutuokėte, kurios 
iš erdvės ir laiko gelmių atneš Jums žinias, iš kurių susideda Jūsų 
individualybė, Jūsų savasis „aš“. 

Kaip mūsų planeta Žemė turi savo struktūrą, kuriai būdingos 
labai įvairios reiškimosi formos ir sava istorija, lygiai taip ir kiek- 
vieno individo psichika turi savo struktūrą ir savo istoriją. Kaip 
įvairios Žemėje gyvenančios formos daro įtaką vienos kitoms, pa- 
pildo vienos kitas, kad kaip viena visuma išreikštų materialios, ma- 
tomos gamtos įvairovę, lygiai taip ir atskirų individų psichikos turi 
įvairius lygius, ir tik jų visuma sudaro asmenybės branduolį, indi- 
vido savąjį „aš“. 

Kiekvienas žmogus gyvena tam tikru laiko momentu tam tikroje 

Žemės vietoje ir jis tuo konkrečiu momentu gali pajausti, suvokti tik 
ribotą dalį, tik savo aplinką, nors žino ir apie kitas Žemės dalis, net 
jei ir nėra jų matęs. Taigi dalis jo žinių remiasi tikėjimu. 

Kaip kiekvienas Žmogus gyvena tam tikroje vietoje, taip jis gyve- 
na ir su maža, ribota savo psichikos reiškimosi dalimi. Nors žmo- 
gus ir ištyrė savo fizinį vidaus pasaulį ir aplinką, tačiau jis retai 
tesileidžia į savo psichikos vidaus pasaulį, nes ten greit susiduria- 
me su suprantamo ir paaiškinamo riba. Neištirtoji psichikos dalis 
yra kiekvieno individo palikimas, jos daugiasluoksniškumo mūsų 
ligšiolinės žinios apimti nepajėgia. Mūsų psichikos pasaulyje struk- 
tūros keičiasi taip pat, kaip ir išorinio pasaulio struktūros. Kaip 
žemynai, jūros, dykumos, miškai yra kilę iš vidinių Žemės struktū- 
rų, taip ir įvairios individualios psichikos sritys atsirado iš nesuvo- 
kiamo, nematomo pirminio šaltinio. 

Jei pabandysite pakeliauti po savo psichikos struktūras, pama- 
tysite, kad laikas „išsiderino“. Dabar jis gali eiti tai pirmyn, tai at- 
gal, pagal mūsų įsivaizdavimą tai į praeitį, tai į ateitį. Laikai gali 
dengti vienas kitą, pavyzdžiui, kai juntate, jog matote ar išgyvenate 
kažką pažįstamo, ką jau matėte ar išgyvenote anksčiau, arba kai 
susipažįstate su svetimu žmogumi, kuris Jums atrodo toks pažįsta- 
mas, tarsi jį pažinotumėte jau seniai seniai, arba kai atvykstate į 
kokią nors vietovę, kurioje viskas Jums iki menkiausių smulkmenų 
taip gerai pažįstama, tarsi Jūs čia būtumėt gyvenęs ir niekada iš čia 
neišvykęs. 

Nedaug tebus naudos, jei imsime aiškinti Jums apie Jūsų psichi- 
kos galimybes, jos pobūdį ir struktūrą. Savo psichiką, savąjį „aš“ 
turite pažinti pats. Juk didelis skirtumas, ar dar vaikas būdamas iš 
pasakojimų sužinojote, kas tai yra vandenynas, ar vėliau pats pa- 
matėte jo platybes, galėjote justi jo gyvą vandenį, kvėpuoti gaiviu jo 
oru. Abu šie vaizdiniai gali būti realūs - vienas vaizduotėje, kitas 
pačiam įsitraukus į jūros gyvenimo ciklą. Tačiau skirtumas tarp jų 
bus toks ryškus kaip tarp juodo ir balto. 

Sunku suprantamai pateikti psichiką kaip visumą, ne mažiau 
sunku ir suvokti ją kaip visumą. Jūs suprasite, jog beprasmiška 
klausti: „Koks skirtumas tarp mano psichikos, mano sielos, manojo 
„aš“, mano esybės, mano Ego ir mano egzistencijos?" Jums nepa- 

vyks rasti platesnio, žodžiais nusakomo paaiškinimo. Psichikos re- 
alybės neįmanoma aprašyti dėl to, kad Jūsų kūrybiškumas labai 
įvairiapusiškas ir Jūsų išraiškos formos nuolat keičiasi. 

Kai Jūs fiziškai keliaujate po pasaulį, nesvarbu kuo - lėktuvu, 
traukiniu, laivu ar pėsčiomis, Jūs visada esate keleivis, lankantis 
pasaulio įvairoves - įvairias šalis, įvairias kultūras, religines kryp- 
tis ir t.t. 

Tačiau kai Jūs leidžiatės į kelionę po savo vidinį pasaulį, viskas 
pasikeičia. Nors Jūs ir išliekate pačiu savimi, tebesate keleivis, ta- 
čiau kartu esate jau ir transporto priemonė ir net atitinkama aplin- 
ka. Jūs pats savo mintimis, jausmais, idėjomis, fantazijomis nusi- 
statote sau maršrutą, pats susidarote savo aplinkos, per kurią ke- 
liaujate, vaizdą, formuojate laiką, esate mąstantis, jaučiantis ir vei- 
kiantis centras, tų laikų įvykių tiesioginis dalyvis. 

Keliaujant po savo psichiką, gali nutikti nesuprantamų dalykų. 
Galite pasiekti kitus tikrovės ar laiko lygius ir išgyventi juos: dėl to 
Jums gali pasirodyti, jog reinkarnacijos teorija yra pagrįsta. Kas 
bent sykį pakeliavo po savo gelmes ir čia kaip dalyvis ar tik kaip 
stebėtojas susidūrė su kitomis erdvėmis ir kitais laikais, tam jau 
nebeatrodys tokia klaidinga mintis, kad psichika savo raidos kelyje 
pravažiuoja pro įvairias stoteles. Taigi įmanoma, kad psichika pra- 
važiuoja pro daugelį fizinių, kūniškų stotelių, kurios mūsų sąmonės 
suvokiamos kaip skirtingi gyvenimai. O kai mes savo eilute išri- 
kiuotame laiko suvokime praeitį, dabartį ir ateitį išgyvename vieną 
po kitos, tą bandydami apibrėžti savąja laiko sąvoka, tai apriboja- 
me psichikos visumos suvokimą ir jutimą erdve su siauromis ribo- 
mis. 

Žiūrint iš aukštesnių pozicijų, visi laikai susilieja į vieną. Jane 
Roberts knygoje „Psichikos prigimtis“ transo būsenoje esanti as- 
menybė Setas kalba: „Laikas kiekvieną kartą yra tai, ką stebime iš 
dabartinių suvokimo pozicijų. Dabarties požiūriu praeitis yra už 
mūsų, 0 ateitis - prieš mus. Praeities požiūriu dabartis ir ateitis yra 
prieš mus, o ateities požiūriu - už mūsų. Praeitis veikia dabartį ir 
ateitį, o dabartis —- ateitį. Esamoji dabartis veikia praeitį, nes mes 
vaizduotėje koreguojame praeities vaizdinius, nuomones, mintis, 
jausmus, kai mus gydo ar gydomės patys, o tai savo ruožtu pavei- 

kia dabartį ir ateitį. Ateitis veikia mūsų dabartį tuo, kad mes atei- 
čiai nusistatome tikslus, kurių siekdami kai ką darome dabar, kai 
ką darėme praeityje - tik vaizduotėje arba ir iš tikrųjų.“ 


Viskas prasideda nuo minties 


Realybė atsiranda iš minčių, kurios išnyra iš psichikos gelmių mums 
miegant ar kyla sąmoningai kasdienybėje. Minčių energija virsta 
materialiąja aplinka. Dvasinė, techninė ar kultūrinė pažanga, kurią 
žmogus iki šiol pasiekė, visada kilo ir toliau tebekyla iš pirmųjų 
minčių, kurios plinta toliau it miško gaisras. Psichikos kūrybišku- 
mo sustabdyti neįmanoma. 

Kiekvienas Žmogus savo psichikos kūrybiškumu dabartiniu mo- 
mentu veikia savo praeitį, dabartį ir ateitį. Jis savo žodžiais išreikš- 
tomis mintimis, jausmų pasireiškimais, visa savo elgsena veikia sa- 
vo aplinką. O rezonansas, kurį jis patiria ir junta, savo ruožtu daro 
poveikį jam pačiam ir jo tolesniam elgesiui. Taip kiekvienas atski- 
ras Žmogus veikia visus žmones, visą savo aplinką, visą gamtą su 
visais jos pasireiškimais, kurios dalis yra ir jis pats. 

Todėl mūsų gyvenimo aplinkybės, mūsų aplinka, visa mūsų bū- 
tis yra ne vieno, o visų žmonių psichinio kūrybiškumo rezultatas. 
Kuo daugiau žmonių atsikratys savo baimių ir neteisingos nuomo- 
nės apie save ir apie savo aplinką, kuo daugiau žmonių pozityviai, 
konstruktyviai mąstys, jaus ir veiks, tuo pozityvesnis, teigiamesnis 
bus ir mūsų pasaulis! 

Negalima nesistebėti matant, kaip iš vidaus ir išoriškai pasikei- 
čia žmonės, kai jie pakeičia savo mąstymo stereotipus, negatyvias, 
neigiamas mintis pakeisdami pozityviomis. 

Juk kaip tik mintys ir vairuoja mūsų veiksmus ir reakcijas, nuo 
jų priklauso, kaip žiūrėsime į aplinką (ir į save), kokia ji mums atro- 
dys ir kaip formuos mus. 

Ką galvojate, tas ir esate! 

Arba, kaip kad sakoma jau minėtoje Jane Roberts knygoje: „Re- 
alybė yra minčių konstrukcija.“ 

POZITYVUS MĄSTYMAS 


Mūsų galvos apvalios tam, 
kad mąstymas galėtų keisti kryptį. 
Francis Picibia (prancūzų dailininkas) 


Gyvenime visada yra laiminčių ir pralaiminčių. Jų veiksmai ir re- 
akcijos priklauso nuo jų minčių. Tik nebūna taip, kad pralaimintis 
turėtų tik negatyvias, o laimintis - tik pozityvias mintis. Kiekvienas 
turi ir vienokių, ir kitokių minčių. Skiriasi jie tik tuo, kaip jie elgiasi 
su tomis mintimis. Prie minčių, kokios jos bebūtų, galima priprasti. 
Jos ima gyventi savo pačių gyvenimą ir įsitvirtina smegenyse kaip 
patirties vertybės, kaip faktai. Kas jau iš pat ryto dėl kokios nors 
priežasties pradės galvoti, kad ši diena bus bloga, tam dieną jo ne- 
gatyvios mintys pasitvirtins ir jis pralaimės. O kas, priešingai, su 
džiaugsmu laukė tos dienos, tas dėl savo pozityvios nuostatos ir 
teigiamų lūkesčių patirs teigiamus įspūdžius ir laimės. 

Neįmanoma nesistebėti matant, kaip keičiasi žmonės iš vidaus 
ir išoriškai, kai jie pakeičia savo mąstymo stereotipus, kai negaty- 
vias mintis išstumia pozityvios. 

Jausmus sukelia mintys. Pozityvios mintys reikalauja pozityvių 
jausmų ir skatina juos, o tie pozityvūs jausmai savo ruožtu skatina 
pozityvias mintis. Lygiai taip pat jausmai priklauso ir nuo negaty- 
vių minčių. 

Deja, gyvenimas tik labai retai nuo pat jo pradžios yra taip smar- 
kiai sąlygojamas pozityvių minčių ir jausmų, kad jį būtų galima 
pavadinti visiškai harmoningu ir „sveiku“. Daugumą žmonių dau- 

giau ar mažiau kankina negatyvūs mąstymo stereotipai, neteisin- 
gos nuostatos, nepatenkinti psichiniai poreikiai, baimės, nusivyli- 
mai, depresijos bei psichosomatiniai funkciniai sutrikimai ir ligos. 

Ši knyga pirmiausia skiriama kaip tik tokiems žmonėms. Kiek- 
vienas, kuris yra pasirengęs išsiaiškinti savo praeities patirtį, kiek- 
vienas, kas nori atskleisti ir apmąstyti savo negatyvios ar nepilna- 
vertės asmenybės raidos priežastis, turi galimybę tai padaryti, pa- 
sinaudodamas šioje knygoje pateiktais pratimais. Aš pristatau ją 
Jums ir sveikinu Jus, kad įžengėte į ratą tų žmonių, kurie norėtų 
pakeisti savo gyvenimą. 

Darbas su pačiu savimi, savęs tobulinimas bus Jums didelis nuo- 
tykis. Patirsite tokių dalykų, kuriuos iki šiol laikėte neįmanomais. 
Parodysiu Jums, kad Jumyse snaudžia jėgos, apie kurių buvimą 
Jūs gal ir numanėte, bet nepažinote jų ir todėl negalėjote jų panau- 
doti. Suprasite, jog kelias, kurį šiandien pasirenkate, yra teisingas 
kelias Jums pačiam, Jūsų šeimai ir visai Jūsų aplinkai. 

Nuo šiol turite tikslą. Niekas nežino, ar likusio gyvenimo pakaks 
tam tikslui pasiekti, tačiau tai visiškai nesvarbu, svarbus tik pasi- 
rinktasis kelias. 


EKSPERIMENTAS MINTYSE 


Patogiai atsiloškite. Užsimerkite. Ramiai kvėpuodamas galvokite apie 
kokią nors nemalonią praeities situaciją. Įsijauskite į ją, įsivaizduo- 
kite, kad vėl atsidūrėte joje, ir sekite savo mintis ir jausmus. Jei tik 
kaip reikiant įsijausite į tą situaciją, pajusite, kaip auga nerimas, 
kaupiasi pagieža, gal net baimė ir agresyvumas. Ir jei Jūsų mintys 
ilgesnį laiką negalės atitrūkti nuo šios situacijos, tai tas, be jokios 
abejonės, turės įtakos ir Jūsų artimiausiems veiksmas ir poelgiams. 

O po kelių minučių pabandykite įsivaizduoti save priešingoje, 
Jums palankioje, sėkmingoje situacijoje ir tada patirsite analogiškų 
minčių ir su jomis susijusių jausmų poveikį. Po to Jūsų nuotaika 
bus gera, pozityvi, ir Jūs taip pat pozityviai nusiteikęs imsitės savo 
darbų. 

Jei Jūs rimtai atliksite tuos abu pratimus, suprasite, jog Jūsų 

kūno funkcijoms ir Jūsų elgsenai turi įtakos tik Jūsų mintys ir iš jų 
kylantys jausmai. Tikra to žodžio prasme ką galvojate, tas ir esate! 

Išvengti negatyvių minčių neįmanoma. Todėl svarbu tas abejo- 
nes savimi ir kitas negatyvias mintis pakeisti pozityviomis. Šiuolai- 
kinė psichologija turi metodų, kuriais negatyvias mintis galima pa- 
keisti, paversti pozityviomis. Suvokus negatyvių minčių ištakas, jas 
galima nukreipti pozityvių minčių ir jausmų susidarymo link, pesi- 
mizmą ne išstumiant, o paverčiant optimizmu. Todėl svarbu kon- 
troliuoti savo negatyvias mintis, nes kitaip jos gali tapti savarankiš- 
kos ir nevalingai prasiskverbusios į minčių visumą suformuoti ją 
savaip. 

O jei negatyvias mintis pakeisti pozityviomis nepavyksta ar se- 
kasi sunkiai, reikia bandyti atskleisti jų priežastis. Kaip tos negaty- 
vios mintys atsirado? Kas atsitiko iki to laiko, kai jos pasirodė? Jei 
logiškas svarstymas nepadeda, tai teisingus atsakymus dažniausiai 
pavyksta gauti apmąstant atsipalaidavus („alfa būsenoje“, taip pa- 
vadintoje neurologo Hanso Bergerio, kuris galvos smegenų sklei- 
džiamas bangas suskirstė į alfa, beta, teta ir delta bangas). 

Pavienės spontaniškos mintys formuoja minčių tinklą ir tampa 
idėjomis. Pretekstą joms gali duoti išorės įvykiai, bet jos gali atsi- 
rasti ir iš Jumyse esančių asociacijų. Idėjos kursto, žadina fantaziją 
ir yra Jūsų kūrybiškumo, Jūsų veiksmų varomoji jėga. 

Kiekvieną mintį, kiekvieną idėją, kiekvieną fantaziją ir kiekvie- 
ną kūrybinę išraišką lydi jausmai. Kaip kūno ląstelės turi specifinę 
struktūrą ir kibernetiniais ryšiais susipynusios su visu kūnu pri- 
klauso vienos nuo kitų, lygiai taip ir mintys sudaro tvarkingą siste- 
mą. Jos siejasi vienos su kitomis, panašias mintis pritraukdamos, o 
tas, kurios trukdo bendrai minčių eigos krypčiai, atstumdamos. Iš 
šių pavienių minčių junginių galiausiai susidaro idėjos, aiškūs vaiz- 
diniai, kurie, logiškai juos patikrinus remiantis patirtimi, duoda pra- 
džią veiksmams, tampantiems realybe. Taigi realybė išauga iš min- 
čių, kitaip sakant, realybė yra minčių konstrukcija. 

NuosTATOS 


Iš minčių, jausmų ir veiksmų su visomis neigiamomis ir teigiamo- 
mis jų pasekmėmis bei iš išorės poveikių, kaip ir iš visų patyrimo 
duomenų, formuojasi nuomonės, įsitikinimai, intensyvūs vaizdiniai 
apie realybę. Įsitikinimai yra nuostatos, kurios savo ruožtu daro 
poveikį visam mąstymo ir jausmų turiniui ir nuo kurių priklauso 
individualūs veiksmai ir reakcijos. 

Patyrimo duomenys priimami kaip tikrovė, kuria neabejojama, 
nes tai yra vaizduotėje įsitvirtinę faktai, tariamai nereikalaujantys 
jokio patikrinimo. Jie laikomi ne tuo, kas jie yra iš tikrųjų - t. y. ne 
grynais tikėjimu grindžiamais įsitikinimais apie tikrovę, o pačia tik- 
rove. Ir kaip tik tie įsitikinimai, tos nuostatos ir valdo visas mūsų 
mintis, jausmus, sąmoningus ir nesąmoningus veiksmus. 

Nuostatos diktuoja visą mūsų gyvenimą. Vienos, neigiamos, ne- 
gatyvios, nuostatos negatyviai veikia visą mūsų asmenybės raidą, 
blokuoja ir net visiškai užkerta kelią mūsų tobulėjimui, o kitos, pozi- 
tyvios, nuostatos yra palankios pozityviai sąmonės raidai. Nuo- 
statos diktuoja mūsų mintis, jausmus ir veiksmus visose situaci- 
jose. 

Kiekvienas Žmogus turi savo individualias nuostatas. Iš daugy- 
bės visų negatyviomis pripažįstamų nuostatų, neigiamai veikiančių 
individo kūrybinę asmenybės raidą, reikėtų paminėti šias: 


+ „Gyvenimas - tai nuolatinė kova“. 

+ „Gyvenimui būdingi tik neigiami aspektai“. 

+ „Viskas priklauso nuo gyvenimo sąlygų ir nieko čia nepada- 
rysi“. 

+ „Senatvė - tai silpnumas ir ligos“. 

+ „Visi žmonės blogi“. 


Iš individualių neteisingų nuostatų galima paminėti tokias: 
+ „Esu savo ankstyvosios vaikystės patirties produktas“. 

+ „Esu neturtingas“. 

+ „Esu ligotas“. 

+ „Esu nevykėlis“. 


+ „Nesu kūrybiškas“. 

+ „Niekas manęs nemyli“. 
+ „Esu nelaimingas“. 

+ „Esu kvailas“. 

+ „Esu negražus“. 


Tokios ir panašios nuostatos stipriai paveikia daugelio žmonių gy- 
venimą. Ką jie laiko tikrove, tas jiems ir tampa tikrove. O patirtis, 
su kuria kiekvienas gyvenime susiduriame, atrodo, patvirtina tas 
nuostatas. 

Kas įsitikinęs, jog yra nevykėlis, tas niekad neišdrįs surizikuoti, 
tas niekad nepasistengs prasimušti šiame gyvenime. Jis juk savo 
viduje tariamai „žino“, kad yra nevykėlis. Tačiau juk nuo kiekvieno 
asmeniškai priklauso, ar jis pakeis savo įsitikinimus, savo nuosta- 
tas ir savo vaizdinius apie tikrovę, ar pakoreguos juos. 

Jei Jūs pasiryžote atsikratyti pasenusių ir neteisingų nuostatų ir 
pradėti laisvą, kūrybingą, pilnavertį gyvenimą, pirmiausia turite 
patikrinti savo nuostatas. Beprasmiška tikėtis, kad pasikeis kiti žmo- 
nės. Keistis reikia pradėti nuo savęs! 


DARYKITE PRIEŠINGAI! 


Patogiai atsisėskite, užsimerkite ir įsivaizduokite, kaip elgiatės su 
savo naujosiomis nuostatomis, užklojančiomis senąsias arba ištri- 
nančiomis jas. Stebėkite, kaip tai veikia kitus žmones ir kaip jie 
reaguoja į tai. Įsivaizduokite, kad jie teigiamai reaguoja į Jūsų vidi- 
nį pasikeitimą, prasiveržiantį ir į išorę. 

Štai taip Jūs pademonstruosite savo vidinį pasirengimą pakeisti 
savo elgesį išorinio pasaulio atžvilgiu. Kai kas tai pastebės ir teigia- 
mai reaguos į tai. Kiti, kuriems reikia senosios santykių su Jumis 
sistemos, nusisuks nuo Jūsų ir ims ieškoti kito žmogaus, kuris už- 
imtų Jūsų vietą. Pastarieji Jūsų asmenybės kūrybinei raidai negali 
duoti jokios naudos, o tik pakenkti, todėl dėl jų lieti ašaras tikrai 
neverta. 

Sakau dar kartą: Jūsų mintys ir jausmai sudaro Jūsų vaizdinius 

ir nuostatas. Jūs pats kuriate savo gyvenimo tikrovę, todėl turite 
išsivaduoti iš savo baimių, vargų, trukdymų nelaisvės. Jūs pats at- 
sakote už savo sėkmę, savo sveikatą, savo laimę. 


PAVYZDŽIAI Iš PRAKTIKOS 


Ponia M., 36 m. 


Ponia M. kreipėsi į mane, patarta savo draugo, kuris lankė mano 
vedamą psichikos treniravimo seminarą. Kilusi iš paprastų kaimie- 
čių šeimos, ji nuo 19 metų dirbo pardavėja vienoje miesto krautu- 
vėje. Ji turėjo tik brandos atestatą, tačiau jokio profesinio išsilavini- 
mo neturėjo. Buvo susitaikiusi su mintimi, kad visą gyvenimą taip 
ir bus eilinė pardavėja. Atrodė, jog pasitvirtina tos neteisingos nuo- 
statos, kurias ji perėmė iš savo tėvų ir kitų žmonių, su kuriais jai 
teko bendrauti, tokios kaip: „Kas jau neturtingas, tas toks ir liks“, 
„Neturiu jokių prielaidų tikėtis sėkmės“, „Turtas ir sėkmė tokioms 
kaip aš - nepasiekiami dalykai“. 

Jos pažįstamo pasakojimai apie psichikos lavinimą, apie gali- 
mybes surasti ir realizuoti save, apie savo tikslų ir norų įgyvendini- 
mą nukreipė ją į teisingą kelią. Trijų savaičių psichikos treniravimo 
seminare Kanarų salose ji išmoko atsikratyti beveik visų neteisingų 
nuostatų, kurios iki tol blokavo ją. Įsivaizduodama pasitikėjimą sa- 
vimi, savo vertės suvokimą ir teigiamą savęs vertinimą bei vizuali- 
zuodama pozityvią ateitį, ji rado motyvų, paskatų padaryti kai ką 
savo pačios gyvenimui, savo ateičiai, sau pačiai. 

Pasitelkusi pozityvų mąstymą, kuriuo ji nuo šiol ėmė vadovautis 
formuodama savo mintis, jausmus ir veiksmus, ponia M. dabar jau 
pajėgė modeliuoti savo gyvenimą pagal savo norus ir tikslus. Apsi- 
ginklavusi gera motyvacija, ji pagal savo galimybes ir gabumus pra- 
dėjo tobulintis. 

Jos gabumai ir galimybės didėjo, ir po ketverių metų ji pasiekė 
geidžiamą tikslą. Šiandien ponia M. jau turi nuosavą sėkmingai vei- 

kiančią parduotuvę. Kadangi ji mato ir jaučia sėkmę, tai kartu ma- 
no ir jaučia, jog senosios neteisingos nuostatos yra paneigtos. Sėk- 
mė įkvėpė jai pasitikėjimo savimi, ir ji dabar siekia naujų, aukštes- 
nių, tikslų, kad savo gyvenime pasistūmėtų dar toliau. 


Ponia R., 25 m. 


Ponia R. paklausė savo gydytojo patarimo ir dalyvavo seminare, 
kaip atsikratyti baimių. Kai ji pirmą kartą apsilankė pas mane pasi- 
teirauti apie seminaro turinį, ji man pasirodė nelabai patraukli. Jos 
drabužių spalvos jai visiškai netiko. Ji turėjo gražius, bet prastai 
apkirptus ir menkai teprižiūrimus ilgus juodus plaukus, lygų, iš pri- 
gimties šiek tiek bespalvį veidą be jokios kosmetikos, tačiau nuo- 
stabiai gražias tamsias akis, kurios baikščiai ir labai liūdnai žvelgė 
į mane. Jos nuleista galva, jos figūra, visa jos kūno kalba aiškiai 
išreiškė jos rezignaciją. Iš pokalbio paaiškėjo, kad ji ieškojo meilės, 
švelnumo, saugumo, tik niekada ilgesniam laikui jai to surasti ne- 
pavyko. 

Kelis kartus ponia R. ilgokai draugavo su vyrais. Paaiškėjo, kad 
ji visada tas draugystes grįsdavo neteisinga prielaida, jog įsimylėji- 
mas turi pereiti į ilgalaikę meilę, jog seksualinis atsidavimas gali 
užtikrinti tvirtą ryšį ir partnerystę, abu partnerius darančią laimin- 
gus. Tačiau su kiekvienu savo partneriu ji siejo pernelyg didelius 
lūkesčius, ir šie atsitraukdavo nuo jos pajutę, kad ji iš jų per daug 
reikalauja. 

Ponia R. priėjo prie negatyvios išvados, kad visi vyrai tenori vie- 
no ir kad nė vienas iš jų jos kaip reikiant nemyli. Ir čia, kaip tai 
dažnai būna, išsipildė vaikystėje ir jaunystėje motinos jai įteigtos 
nuostatos. 

Ji turėjo ketvertą vyresnių už save seserų ir brolių, ir jos tėvai 
visiškai nenorėjo, kad ji gimtų. Tačiau jie buvo geri katalikai, Ir 
apie abortą negalėjo būti nė kalbos. Taigi nors ji ir išvydo šį pasau- 
lį, tačiau nepatyrė nei tėvo, nei motinos meilės. Veltui ji šaukės! 
meilės - niekas nenorėjo jos išgirsti. | 

Negatyvias, neteisingas motinos nuostatas, kad visi vyrai NOF! 

tik vieno, kurias ji perėmė jų nepatikrinusi, ji suprato taip: tik bū- 
dama pasiruošusi seksui ji galinti susirasti vyrą ir kartu meilę, švel- 
numą, saugumo jausmą. Kadangi jos gyvenime visi jos ryšiai su 
vyrais buvo negatyvūs, tai pasitvirtino jos perimtos nuostatos: „Nie- 
kas manęs nemyli“ ir „Visi vyrai nori tik vieno“. 

O kadangi jos įsitikinimai pasitvirtino, tai ji nesąmoningai jau ir 
nebesistengė ką nors daryti, kad jos santykiai su vyrais būtų pozi- 
tyvesni. Ji nusiminė, neteko vilties - užburtas ratas užsidarė. „Ga- 
liu kuo ramiausiai nesirūpinti savo išvaizda, nes vis tiek niekas ma- 
nęs nemyli“,- kartodavo ji sau, ir iš tikrųjų niekas jos ir nemylėjo, 
nes ji nesirūpino nei savo vidumi, nei išore. 

Penkias savaites užtrukusio gydymo metu ponia R. negatyvias 
nuostatas pakeitė pozityviomis. Išsiugdė saugumo pojūtį, įgavo pa- 
sitikėjimo savimi - tai atsispindėjo ir jos išorėje. Jau po kelių savai- 
čių, dar nesibaigus gydymo kursui, ji susipažino su vyru, kuris jai 
davė tai, ko jai iki tol taip trūko. Maždaug po metų atsitiktinai suti- 
kęs ją iš pradžių jos net nepažinau. Tik kai ji mane užkalbino, atpa- 
žinau, kad ta linksma, pasitikinti savimi, madingai apsirengusi jau- 
na moteris yra mano buvusi pacientė. 


Ponia B., 47 m. 


Ponia B. kreipėsi į mane dėl savo antsvorio. Ši 168 cm ūgio moteris 
svėrė net 25 kilogramais daugiau, negu reikėtų. Ji jautėsi labai ne- 
laiminga - tai buvo matyti vos pažvelgus į ją. Sulinkusi, nuleista 
galva, nusvirusiais lūpų krašteliais - visa tai rodė jos negatyvią psi- 
chinę būseną. 

Ištekėjo būdama 18 metų, dabar turėjo du vaikus - 17 ir 18 
metų, visą dieną dirbo pagal savo specialybę, o po darbo dar turėjo 
atlikti visą namų ruošą. 

Ją kamavo antsvoris, jo sukelti stuburo pakenkimai ir dar įvai- 
riausios baimės. Jos santuoka jau seniai buvo virtusi priverstinė 
sąjunga siekiant išsaugoti bendrai užgyventą turtą, kad vaikai turė- 
tų namus, kad aplinkiniams atrodytų, jog jų šeimyninis gyvenimas 
normalus, laimingas, na, ir kad nereikėtų gyventi vienai. 

Jų santuokai labiausiai trūko meilės, vienas kito poreikių supra- 
timo ir noro juos patenkinti. Jų santykiai buvo be jokio turinio, jie- 
du gyveno nors ir abu kartu, bet skyrium, nors ir dviese, bet kas 
sau. Jos vyras ieškojo pasitenkinimo darbe, tarp bendradarbių, bu- 
vo futbolo aistruolis, nuolatinis aludės lankytojas, vis dažniau ieš- 
kojo kitų - kaskart jaunesnių - moterų. 

Ji pati jautėsi esanti sena, jai buvo jau per keturiasdešimt metų, 
atėjo klimakso laikotarpis, ji buvo stora, nepatraukli, netinkama 
švelnumui ir meilei reikšti. Ji iš anksčiau, o iš dalies ir iš dabar ją 
supusių Žmonių taip dažnai girdėjo kvailas ir neteisingas nuosta- 
tas, kad moteris, kuriai per keturiasdešimt ir kuri įžengė į klimak- 
terinį periodą,- jau nebe moteris, kad ji sena, bjauri, susidėvėjusi, 
seksualiai nebepatraukli, jog priėmė jas kaip savo nuostatas ir da- 
bar jai atrodė, kad jos pasitvirtina. 

Antsvorio problema poniai B. atsirado ne vien dėl jau minėtos 
nuostatos ir dėl hormonų balanso persitvarkymo šiuo moterims fi- 
ziškai ir psichiškai dažnai kritiniu laikotarpiu, bet ir dėl dar vienos iš 
jos pačios patyrimo susidarytos neteisingos nuostatos, kurią geriau- 
siai galima apibūdinti posakiu: „Kelias į meilę eina per skrandį“. 

Grįžtant į praeitį, į jos vaikystę, išryškėjo ši antroji neteisinga 
nuostata: štai ponia B., tada dar tik naujagimė, guli savo lovutėje, o 
jos motina užsiima namų ruoša. Vaikui reikia jos artumo, reikia 
saugumo jausmo, reikia motiniško švelnumo. Vienintelė jos gali- 
mybė atkreipti į save dėmesį yra verksmas. Ir ji ima verkti... Moti- 
na ateina ir papeni kūdikį krūtimi. 

Arba štai dar viena scena po kelių mėnesių: mergytė ropinėja 
savo kambaryje. Jai atrodo, kad ji jau seniai seniai nematė moti- 
nos. Ją apima baimė, kad ją gali palikti vieną. Ji bijo nepažįstamos 
ir galbūt jos egzistencijai net pavojingos aplinkos. Ji ilgisi motinos, 
jai reikia jos ir todėl ji... pravirksta. Motina ateina ir paduoda jai 
valgyti. 

Štai taip vaikas saugumo ir švelnumo troškimą įpranta sieti su 
valgymu, net sutapatina juos. Ir visada, kai tik jos vėlesniame gyvė- 
nime pasireiškia meilės, švelnumo ir saugumo trūkumas, ji vėl pri- 
simena tą ryšį. 

Meilės alkis, švelnumo ir saugumo troškimas ir buvo ta priežas- 

tis, dėl kurios ponia B. dabar meile nesiremiančioje jos santuokoje 
ėmė vadovautis ta neteisinga nuostata. Nori meilės? Švelnumo? Sau- 
gumo? Gerai, tada užvalgyk ko nors! Ir ji valgo. Rezultatas - jos 
dabartinis svoris. 

Po nuodugnaus gydymo, poniai B. griežtai laikantis visų nuro- 
dymų ir patarimų, ji tapo visai kitu žmogumi - aktyvi, pasitikinti 
savimi, optimistiška ir liekna! Jos vyras, kuris irgi buvo gydomas, 
taip pat pakeitė savo elgseną, savo nusistatymą ir atsikratė savo 
baimių bei neteisingų nuostatų. Abu pradėjo savo jėgomis po tru- 
putį atsikratyti savo neteisingos elgsenos. Todėl dabar jau niekas 
negalėjo jiems sutrukdyti vėl viską pradėti iš naujo - šį kartą jau 
įpusėjus savo gyvenimą. 


Ponas S., 20 m. 


Ponas S. kreipėsi į mane, kai jis dar kartą neišlaikė eilinio egzami- 
no. Jis mokėsi, kalė, viską žinojo, bet egzamino vis tiek neišlaikė. 

Pagrindinę mokyklą jis dar baigė, bet profesinę mokyklą metė, 
nes jo pažymiai buvo labai blogi. Nors profesinėje mokykloje jis 
mokėsi gerai, išsiskyrė savo kūrybiškumu, lakia fantazija, logiško- 
mis išvadomis, sugebėjimais spręsti uždavinius, tačiau egzaminų 
išlaikyti nesugebėdavo. 

Nuolatinės nesėkmės laikant egzaminus jam nebuvo kokia nors 
staigmena: jo tėvas, aukštosios technikos mokyklos docentas, ne 
kartą tą pranašavo. Kad ir ką jis darė, tėvas visą laiką kartodavo tą 
patį: „Vis tiek esi kvailas“, „Vis tiek niekada neišmoksi“, „Niekada 
nieko nepasieksi“, „Esi nevykėlis“. 

Norėdamas išsikovoti savo tėvo meilę ir pagarbą, jis stengėsi 
visais atžvilgiais patenkinti jo reikalavimus, tik viskas buvo veltui. 
Nors jis ir toliau mokėsi iš visų jėgų, tačiau kai tik reikėdavo įrodyti 
savo žinias ir sugebėjimus, jis patirdavo nesėkmę. Jo tėvas visada 
pasirodydavo esąs teisus. Jis buvo kvailas, tingus, jis buvo nevykė- 
lis. Pagaliau jis pasidavė. 

Viena pono S. draugė suprato, kas čia darosi, suvokė jo dilemą 
ir pasiekė to, kad jis, sulaukęs 18 metų, paliko tėvų namus ir savo 

gyvenimą ėmė tvarkyti pats. Jis mokėsi toliau, pasiekė gerų rezul- 
tatų - ir praktinių, ir teorinių, bet egzaminų išlaikyti niekaip nepa- 
jėgdavo. 

Pono S. draugė, niekada jo nepalikusi, prikalbėjo jį pasinaudoti 
mano pagalba. Ir po pusės metų, po 20 gydymo seansų, jis atsikra- 
tė neteisingų nuostatų, atgavo pasitikėjimą savimi. Praėjus trims 
mėnesiams nuo gydymo pabaigos, jis pabandė dar kartą laikyti eg- 
zaminą ir šį kartą išlaikė. 


Reikia atsikratyti neteisingų ir pasenusių nuostatų, kad išsilais- 
vintų Jūsų mintys ir jausmai, kad galėtumėt gyventi be savo paties 
nusistatytų apribojimų. Jūsų gyvenimo kokybę ir asmenybės raidą 
varžančias nuostatas galima pakeisti, tačiau —- ir tai yra svarbiau- 
sia - tą galite padaryti tik Jūs pats. 

Kad galėtumėt suvokti savo nuostatas, turite suprasti struktūrą, 
tą organizuotą vaizdinių struktūrą, apie kurią grupuojasi Jūsų pa- 
tyrimo duomenys. Pavyzdžiui, Jūs turite išsiaiškinti savo negatyvią 
patirtį, emociškai atsiribodamas nuo jos ir jos nesmerkdamas, ir 
suderinti tos patirties priežastis. 

Kompleksiškai struktūruotos nuostatos susieja Jūsų patirtis, su- 
darydamos vadinamąjį „patirties paketą“. Dažniausiai panašaus po- 
būdžio patirtys daug negalvojant sudedamos į vieną paketą. Jūs 
dažnai suprasite, kai tik surasite kokią nors nuostatą, kad ji pasi- 
tarnavo tik vertingai informacijai paslėpti, kurią žinodamas Jūs bū- 
tumėt galėjęs elgtis kitaip. 

Sudėtinga nuostatų struktūra grupuojasi aplink vieną vienintelę 
pagrindinę nuostatą, kuriai būdingas polinkis pritraukti panašius 
pagrindinius įsitikinimus. Todėl patikrinkite savo minčių turinį, nes 
kitaip jos virs suvešėjusiu vaizdinių brūzgynu, supančiu pagrindinę 
nuostatą taip, kad galiausiai Jūs nebepajėgsite atskirti vienų nuo 
kitų atskirų antrinių nuostatų. 

Pagrindinės nuostatos nematomos ir nesuvokiamos, jei Jūs jas 
laikote gyvenimo faktais, o ne įsivaizduotais įsitikinimais, su ku- 
riais susitapatinate ir Jūs pats, taip kad visas Jūsų sugebėjimas su- 
vokti nukreiptas į tai. 

Kaip pavyzdį galima paimti tokią paprastą nuostatą kaip „Esu 

gera žmona“ arba „Esu geras vyras“. Paviršutiniškai žiūrint, tai 
pozityvus pasisakymas ir įsitikinimas. Neaiškinant šio pasisakymo, 
reikia pasakyti, kad žodis „geras“ yra labai reikšmingas. Kaip Jūs 
suprantate žodį „geras“ šiame sakinyje? Ar tai reiškia, kad „visas 
24 valandas kasdien aš turiu būti žmona (ar vyras)? Tokiu atveju 
ši nuostata taps kliūtimi, ir Jūs susidursite su sunkumais. Tada ši 
pagrindinė nuostata trukdys Jums panaudoti kitus gabumus ir siekti 
savo tikslų nepriklausomai nuo santuokos. Priklausomai nuo nuo- 
statos intensyvumo, tai susiaurintų Jūsų asmenybės raidą, ir Jūs 
nebematytumėte nieko, kas netelpa į santuokos apibrėžimą. 

Pagrindinė nuostata ir antrinės nuostatos formuoja Jūsų gyve- 
nimą. Kai kurių laikui bėgant Jūs atsisakote, tada atitinkamai pasi- 
keičia ir Jūsų vidinis įsitikinimas. Svarbu, kad Jūs nesusitaikytu- 
mėt su pasenusiomis nuostatomis, kai tik suvokiate, jog jos iš tikrų- 
jų paseno, nes kol Jūs jų kad ir negriežtai laikysitės, tol jos išliks 
Jums tikrove. 

Jūsų nuostatos yra Jūsų asmeninis vidinis turtas. Jei tik suvokė- 
te, kad tas turtas Jums daugiau jau nebetinka, meskite jį lauk! Nors 
Jums bus nelengva senus įsitikinimus taip paprastai atmesti, nors 
Jums atrodys, jog netenkate kažko tokio, kuo iki šiol tikėjote, tačiau 
tai irgi tėra tik nuostata. Jei tik norite, galite atmesti kiekvieną įsi- 
tikinimą, kiekvieną nuostatą, kuri susiaurina, varžo Jūsų mintis, 
jausmus ir veiksmus. 
kad Jumyse bunda menkavertiškumo jausmas, nebandykite jo pa- 
prasčiausiai pridengti kokia nors teigiama, pozityvia nuostata. Pa- 
sistenkite pagrindinę menkavertiškumo nuostatą ištirti pasinaudo- 
damas antrinėmis nuostatomis, artimomis menkavertiškumo jaus- 
mui. Jei Jums būtų sunku tai padaryti mintyse, griebkitės rašto. 
Užsirašykite, kuo save laikote, ką apie save manote. 

Kitame puslapyje pateikta apžvalginė schema rodo pagrindinę 
nuostatą su iš patirties kilusiomis ją lydinčiomis nuostatomis, ku- 
rios iš pirmo žvilgsnio atrodo pozityvios ar siektinos. 

SAVĘS ĮVERTINIMAS 


Vertikalia linija padalykite popieriaus lapą pusiau ir kairėje pusėje 
rašykite neigiamus, o dešinėje - teigiamus vertinimus. Nepamirški- 
te nė vieno savo sugebėjimo, gabumo, nė vieno nuopelno, pavyz- 
džiui, mokėjimo bendrauti su žmonėmis, savo išvaizdos, įvairiau- 
sių praktinių įgūdžių, elgsenos aplinkinių atžvilgiu ir t. t. Kiekvieną 
talentą, kiekvieną nuopelną reikia aprašyti taip pat tiksliai, kaip ir 
savo trūkumus bei silpnybes. 

Tai darydamas įsivaizduokite, kad sprendžiate ne apie save, o 
apie kitą žmogų. Po to į tuos vertinimus žiūrėkite taip, tarsi jie būtų 
padaryti ne Jūsų, o kito žmogaus. Atkreipkite dėmesį į tai, kad dau- 
guma jų yra nuostatų grupės. Aiškiai suvokite skirtumą tarp tikėji- 
mo savo menkavertiškumu ir tarp tikrojo menkavertiškumo. 

Kiekvienas žmogus turi daug gerų bruožų, savybių, sugebėjimų, 
gabumų ir nuopelnų. Kai peržiūrėsite savo asmenybės teigiamų ir 
neigiamų vertinimų sąrašą, tai tikrai galėsite konstatuoti, jog ir Jūs 
esate vertingas žmogus. 


SAVĘS PAŽINIMAS 


Kai Jus kitą kartą apims depresija, padarykite tokį pratimą. 

Iš lėto ir tiksliai perskaitykite teigiamus vertinimus savęs įverti- 
nimo sąraše. Užsimerkite, atsipalaiduokite ir įteikite sau savo ver- 
tės jausmą, atitinkantį Jūsų gabumus ir galimybes. Paimkite, saky- 
sim, vieną iš savo talentų ir kuo tikroviškiau įsivaizduokite, kaip jį 
panaudotumėt. Ir ne tik galvokite, bet ir susiekite tuos vaizdinius 
su pasitenkinimo ir džiaugsmo jausmais. 

Jei pastebėsite, kad lyginate save su kitais žmonėmis ir tas paly- 
ginimas ne Jūsų naudai, pagalvokite, jog ir tie Žmonės turi trūku- 
mų ir nėra neklystantys. Taigi beprasmiška save lyginti su kitais. 
Jei norėtumėt būti panašus į kitus, tai būtų tik mėgdžiojimas, ir 
tada Jūs išsižadėtumėte savo nepakartojamumo, savojo „aš“. Jei 
imtumėt taip daryti, tai ir galo nebūtų, nes visada atsiras kas nors, 
kas kokiu nors atžvilgiu bus pranašesnis už Jus. Taigi dėl to nieka- 

da neatsikratysite tikėjimo savo menkavertiškumu. Tokiu atveju Jus 
visada persekios nepasitenkinimo ir menkavertiškumo jausmas. 

Todėl geriau išnagrinėkite savo nuostatas ir remdamasis savo 
paties susidarytu savęs įvertinimu vadovaukitės principu, kad Jūsų 
gyvenimas svarbus tiek Jums, tiek visai aplinkai. Net jei Jūs (dar) 
nepasiekėte savo (galbūt per didelių?) tikslų ir jei Jūsų idealus sa- 
vęs įsivaizdavimas dar nesutampa su Jūsų dabartiniu išsivystymo 
lygiu, nepabūkite ir nenuleiskite rankų, o dar šiandien pradėkite 
tobulinti save. Galite neabejoti, jog Jums pavyks pasiekti asmeni- 
nius tikslus, jei tik jie neviršija Jūsų dabartinių sugebėjimų ir gali- 
mybių. 

Laisvas emocijų srautas, jei tik jo neužtvenksite, nuneš Jus prie 
Jūsų nuostatų. Tos emocijos ir jų atpalaiduojama energija yra vidinis 
impulsas, verčiantis nuo neteisingų ir pasenusių nuostatų pasukti 
laisvės link. Niekas kitas Jums to nepadarys, išskyrus Jus patį. 

Tik nedaugelį nuostatų galima suvokti loginiu mąstymu. Turite 
tiksliai patikrinti savo elgseną, savo reakcijas ir veiksmus, kurie 
tam tikrose situacijose rodo Jūsų paties neteisingą elgesį, ir stebėti, 
atpažinti ir nuodugniai pažinti juos lydinčius emocijų bei vaizduo- 
tės niuansus. 

Nuostatos pakeitimą galite traktuoti kaip žaidimą. Apgalvokite 
situaciją, kuriai daro įtaką pasenusi ar neteisinga nuostata, įsijaus- 
kite į ją. Pagalvokite apie tai, kad neigiama nuostata gali sukelti ir 
teigiamų, iš principo teisingų reiškinių, kurie tačiau trukdys ar net 
iš viso neleis Jums tobulėti, atsiskleisti, gyventi normaliai, be jokių 
baimių. Štai tokių nuostatų pavyzdžiai: „Esu geras pilietis“, „Esu 
geras krikščionis“, „Esu visada draugiškas ir pasiruošęs padėti ki- 
tam“, „Niekada nebūnu agresyvus“. 

Jei galvosite, jausite ir veiksite griežtai laikydamasis tų keturių 
nuostatų, tapsite politikų baudžiauninku, visiškai priklausomu nuo 
religijos, kitų Žmonių vergu. Ar to norite? 

Taigi Jūs, kaip ir žaidžiantis vaikas, paprasčiausiai ignoruokite 
tuos nuostatos sukeltus jausmus ir fantazijas, kurios sukuria realy- 
bę, kuri tik atrodo tikra, ir nukreipkite jas Jums norima kryptimi. 
Elkitės taip, tarsi tai, ko norite, būtų realybė. Taip darydamas įsisą- 
moninkite, kad senoji nuostata pasenusi ar neteisinga. 

Gal šis nuostatų pakeitimo savitaiga ir įsivaizdavimu būdas Jums 
pasirodys sunkiai suprantamas, tačiau ir pačios nuostatos atsiran- 
da tokiu pat būdu. 

Minčių ir tikėjimo, jausmų ir įsivaizdavimų derinys sukuria sie- 
kiamos būsenos vidinį vaizdą. Visiškai natūralu, kad norimo rezul- 
tato dar nėra, kad tikrovė tuo momentu jo neatitinka. Tačiau Jūs 
pasieksite savo tikslą, nes dabar jau žinote, kad tikrovė yra minčių 
konstrukcija. 

Dabartinės nuostatos veikia kaip magnetas, jos vėl suaktyvina 
praeities patirtį. Iš tos patirties atrenkama tai, kas patvirtina ir kar- 
tu sustiprina dabarties įvykius ir dabarties patirtį. Visa kita, net ir 
tai, kas teigiama, paprasčiausiai ignoruojama, tarsi to apskritai ne- 
būtų. Taip praeitis susilieja su dabartimi ir - sukeldama atitinka- 
mas mintis, jausmus ir veiksmus - su ateitimi. 

Mūsų mąstymo modeliai žiūrėti į praeitį, dabartį ir ateitį kaip į 
atskirus vieną po kito einančius laiko tarpsnius yra vienintelis įma- 
nomas išeities taškas dabarčiai daryti poveikį praeičiai ir ateičiai. 
Tik dabartis visada yra kitimo atrama. Šio momento dabartis su 
visomis jos patirtimis iš dabartinių individualių pozicijų - teigiama 
ar neigiama - yra praėjusių dabarties etapų rezultatas. Jei tai su- 
prantama ir tuo supratimu pasinaudojama, tai suvokiama ir savoji 
atrama, kuri visada yra dabartyje, ir ją tada galima panaudoti. Čia 
ir dabar pasirenkama savoji ateitis. 

Panaudokite savo atramą, panaudokite pozityvaus mąstymo kū- 
rybinę galią, kad tikrove taptų tai, kuo norėtumėt būti Jūs pats, 
Jūsų aplinka, kad pasiektumėt savo tikslus. Neatidėliodamas imki- 
te vadovautis dviem svarbiausiais šios knygos teiginiais: „Aš pats 
sau kuriu savo realybę“ ir „Mano atrama yra dabartis!“ 


PozITYVUS MĄSTYMAS VEDA Į SĖKMĘ 


Teisingai suprastas ir panaudotas pozityvaus mąstymo metodas yra 
sėkmės garantija darbe ir asmeniniame gyvenime. Pozityvaus mąs- 
tymo filosofija glaudžiai susijusi su žinomiausio šios srities pionie- 
riaus Napoleono Hillo vardu. Jo metodai ir patarimai aprašyti kny- 

gose vokiečių kalba: „Gerai apgalvok ir būsi turtingas“, „Pozityvus 
mąstymas veda į sėkmę“, ir „Jūsų pačių daromi stebuklai“. Kitas 
šios filosofijos pionierius buvo dr. Josephas Murphy (,„Pasąmonės 
galia“, „Dvasios stebuklas“, „Mąstymo ir tikėjimo dėsniai“ ir kt.). 

Šios gyvenimo filosofijos pagrindinė idėja yra paprasta ir prak- 
tiška, tad kiekvienas Žmogus gali ją perimti. Neigiamų minčių pa- 
keitimas teigiamomis yra glaudžiai susijęs su pasenusių ar netei- 
singų nuostatų atmetimu ar jų pakeitimu. Taip pat pozityvaus mąs- 
tymo vidinė nuostata, orientuota į sėkmę ateityje, per savitaigą ir 
įsivaizdavimą tampa pozityvių permainų sukėlėja ir varomąja jėga. 

Nesuskaičiuojama daugybė epigonų leidosi Napoleono Hillo ir 
dr. Josepho Murphy pėdomis, ir knygų rinkoje pasirodė nepapras- 
tai daug knygų, kurios irgi norėtų dalytis pozityvaus mąstymo sėk- 
me. Tačiau nauda, kurią jos duoda savo skaitytojams, dažniausiai 
būna tik teorinė. Tokios knygos (o išimtys tik patvirtina taisyk- 
lę) naudingos tik tiek, kad jos parodo skaitytojams, kaip galėtų 
būti, jei... 

Tačiau tokių knygų autoriai dažniausiai pamiršta apie negaty- 
vių jausmų ryšį su įpročiais, apie įvairiausio pobūdžio agresyvų el- 
gesį ir apie poreikių bei jausmų išstūmimą. Jie paprasčiausiai pa- 
miršta pasenusių ir neteisingų nuostatų sunkinantį poveikį. Todėl 
ir pataria būti užjaučiantiems, stipriems, optimistiškiems, links- 
miems ir entuziastingiems, tik nepaaiškina, kaip išsivaduoti iš sle- 
giančios padėties. 

Tie pozityvaus mąstymo pranašai bando įkalbėti savo mokinius 
vadovautis naujais mąstymo modeliais, kuriuos kiekvienas turėtų 
mielai priimti, tačiau iš tikrųjų jų priimti neįmanoma, nes jų pri- 
ėmimą užblokuoja neteisingos nuostatos ir negatyvios mąstymo 
struktūros. Kas nori perimti pozityvaus mąstymo filosofiją, tas pir- 
ma turi pažinti ir pakoreguoti tas savo nuostatas, kurios lig šiol 
trukdė jam tai padaryti. 

Tik pažinus ir pašalinus trukdančias nuostatas, galima pradėti 
formuoti sėkmingą ateitį mintimis ir emocijomis, įsivaizdavimo ir 
vizualizacijos būdais. 

Asmeniniame gyvenime, darbe ar sporte - visose gyvenimo sri- 
tyse pozityvus mąstymas padeda pasiekti sėkmę. Nedaugelis žmo- 

nių yra įvaldę šį metodą intuityviai, negalvodami, todėl juos beveik 
visada lydi sėkmė, ir aplinkiniai juos laiko laimės kūdikiais. Tačiau 
tokiu laimės kūdikiu galite tapti ir Jūs, jei tik esate pasiryžęs pada- 
ryti viską, ko tam reikia. Žinoma, tam reikia laiko, bet, kaip sako- 
ma, kas dirba, tas ir turi. 

Prielaida naujoms pozityvioms mintims ir jausmams išsiugdyti 
yra sugebėjimas pereiti į atsipalaidavimo būseną (alfa būseną), pa- 
vyzdžiui, autogeninės treniruotės ar autohipnozės būdu. Tokioje bū- 
senoje įtaigos ir vaizdiniai, susiję su deramais pozityviais džiaugs- 
mo, pasitenkinimo ir vidinės harmonijos pojūčiais, įsitvirtina pasą- 
monėje itin gerai, giliai ir greit. Iš pradžių, kai Jūs dar tik pradeda- 
te perimti pozityvaus mąstymo sėkmės filosofiją, būtina pereiti į 
atsipalaidavimo būseną - tai galite padaryti vienas pats, o dar ge- 
riau, jei Jums padėtų kas nors kitas. Kai po kurio laiko pozityvus 
mąstymas taps visų Jūsų minčių, jausmų ir veiksmų sudėtine dali- 
mi ir Jūs tapsite pasitikintis savimi ir suvokiantis savo vertę, tai 
reikės daryti tik tada, kai Jums teks spręsti kokią nors sunkią pro- 
blemą. 

Tikslus, kuriuos norite pasiekti, reikia logiškai apgalvoti ir su- 
planuoti laiko atžvilgiu taip, kad tam pakaktų Jūsų jau turimų ar 
dar tik ketinamų išmokti sugebėjimų bei galimybių. Stebuklų nebū- 
na, visur reikia paties pastangų. Visada tik pats atsakote už savo 
realybę tiek praeityje, tiek dabar, tiek ateityje. Nors praeities nei- 
giamos patirties neįmanoma, o ir nereikia taip paprastai pamiršti, 
tačiau galima, reikia, tiesiog privalu ją analizuoti, apdoroti, atpa- 
žinti tos negatyvios patirties teigiamus, pozityvius aspektus ir iš to 
išsunkti kuo daugiau naudos. 

Visus šioje knygoje pateiktus įtaigos ir įsivaizdavimo pratimus 
reikia kartoti reguliariai, geriausia kasdien ir, jei tik įmanoma, tuo 
pačiu metu. Jie turi tapti pastovia dienotvarkės dalimi, kol pagaliau 
taps ir visų Jūsų minčių, jausmų ir veiksmų dalimi. Taip įtaigos ir 
vaizdiniai taps Jūsų įsivaizduojamo tikslo kontūrais. Netrukus po- 
zityvus Mąstymas taip įaugs Jums į kūną ir kraują, kitaip sakant, į 
Jūsų mintis ir jausmus, kad visuomet mąstysite, jausite ir veiksite 
tik pozityviai. 

SĖKMĖS PRIELAIDOS 


Siekiant sėkmės, reikia paprakaituoti. Taigi ir pozityvaus mąstymo 
sėkmės filosofija reikalauja pastangų ir darbo. Galima ir reikia įval- 
dyti dešimt prielaidų, kurias, nors ir kiek kitaip suformuluotas, dar 
Napoleonas Hillas laikė sėkmės pagrindu. Štai jos: 


+ neteisingų ir pasenusių nuostatų atpažinimas ir pašalinimas; 
+ savitaigos metodų įvaldymas; 

+ tikslo nusistatymas ir sistemingas planavimas; 

+ sugebėjimų ir galimybių sukūrimas; 

6 tvirtas tikėjimas savimi; 

+ karštas troškimas; 

+ entuziazmas; 

+ ryžtingumas; 

+ ištvermė; 

+ šeštasis pojūtis. 


Neteisingų ir pasenusių nuostatų 
atpažinimas ir pašalinimas 


Nepakanka turėti tikslą ir įsivaizduoti, kaip jį pasiekti. Pirmiausia 
reikia pašalinti visas pasenusias ir neteisingas nuostatas, trukdan- 
čias siekti tikslo. Reikia ieškoti tokių nuostatų, kaip antai: „To aš 
nepajėgsiu“, „Tam aš per senas“ arba „Savo dabartinės būklės vis 
tiek nepakeisiu“,- jas atpažinti, pašalinti ar pakeisti. Čia susijungia 
du kūrybinio asmenybės formavimo metodai: negatyviai veikiančių 
nuostatų pašalinimas ir pozityvus mąstymas. 


Savitaigos metodų įvaldymas 


Savitaigos metodai, kaip ir autogeninė treniruotė, hipnozė ar auto- 
hipnozė, yra priemonės, kuriomis pasiekiama alfa būsena, reika- 
linga įtaigoms ir vaizdiniams į pasąmonę „įdiegti“, kad jie, nuolat 

kartojami, stiprėtų ir pasiektų Jūsų tikslą atitinkantį lygį, kuris tu- 
rėtų įtakos Jūsų veiksmams siekiant užsibrėžto tikslo. Tiksliau sa- 
kant, Jūs pasieksite tai, ką šiandien įsivaizduojate. Tapsite tuo, kuo 
šiandien įsivaizduojate save pozityviai galvodamas! 


Tikslo nusistatymas ir sistemingas planavimas 


Sistemingai planuokite savo tikslą. Tegu tas planavimas apima vi- 
sas Jūsų veiksmus skatinančias ir joms trukdančias galimybes. Jei 
savo tikslui pasiekti Jums reikalingi bendradarbiai, tai pasirinkite 
tik tuos, kurie nori kartu su Jumis eiti tuo pačiu keliu, kartu su 
Jumis laikytis pozityvios pozicijos ir turi pakankamai intelekto bei 
dalykinių Žinių, kad galėtų eiti tuo Jūsų keliu. 

Asmeniniame gyvenime visada galvokite apie tai, kad norint har- 
moningai siekti to, ką laikote savo gyvenimo tikslu, reikia tokių prie- 
laidų kaip absoliutus garbingumas, pritarimas, pasitikėjimas bei 
saugumo jausmo ir švelnumo perteikimas. Tai nereiškia, kad netu- 
rėtų būti jokių skirtingų nuomonių. Priešingai, skirtingi požiūriai 
tik pagyvina partnerystę. Atvirais pokalbiais galima ir reikia sure- 
guliuoti visus nuomonių skirtumus. Tada pasirenkama ta nuomo- 
nė, kurios argumentai stipresni arba ieškoma kompromiso. 

Darbo srityje padėtis dažniausiai kiek sudėtingesnė. Kas nori 
vadovauti kitiems žmonėms, tas būtinai privalo turėti vadovo ga- 
bumų. O jei jų neturi, tai privalo jų išmokti. Prof. dr. Milanas Ryzlis 
savo knygoje „Išnaudokite fenomenalią savo dvasios jėgą“ (ją vo- 
kiečių kalba išleido „Ariston“ leidykla), be kitko, pateikia dvylika 
savybių, kurias privalo turėti vadovas: 


+ turėti geras dalykines žinias, pasitikėti savimi, realiai 
vertinti savo sugebėjimus; 

+ sąžiningai elgtis su kitais žmonėmis; 

+ pasitikėti savimi ir neklysti priimant sprendimus; 

+ būti pasirengusiam dirbti daugiau už kitus; 

+ pozityviai elgtis, būti malonios išvaizdos, turėti natūralų 
autoritetą; 

+ stengtis suprasti bendradarbių problemas ir būti atidžiam 
joms; 

4 būti pasirengusiam prisiimti atsakomybę už savo ir už savo 
bendradarbių sprendimus; 

+ norėti ir galėti bet kuriuo metu padėti ir skatinti bendra- 
darbius, kad ir jie taip darytų; 

+ mokėti įkvėpti bendradarbius vykdyti savo užduotis, kad jie 
padarytų viską, ką tik gali; 

+ sugebėti ne tik priimti kitų mintis ir nuomones, bet ir 
pripažinti jas; 

+ lavinti savo vaizduotę ir kūrybiškumą visų labui; 

+ sugebėti lojaliai elgtis ir su viršininkais, ir su pavaldiniais. 


Ir sporte pozityvi savitaiga bei sėkmės įsivaizdavimas susilaukia 
vis didesnio dėmesio, pripažinimo ir vis platesnio taikymo. Aukštos 
klasės sportininkai jau nebegali to ignoruoti. Tik taip iš dalies gali- 
ma paaiškinti pastarųjų dešimtmečių sensacingus laimėjimus. Šian- 
dien toks „autodopingas“ yra metodas jiems tapti vis geresniems, 
greitesniems, stipresniems, labiau susikaupusiems. 

Įtaiga, įsivaizdavimas, vizualizacija, kuriuos apima sąvoka „spor- 
tininkų psichikos treniravimas“, tapo nauju vaistu, leidžiančiu pa- 
siekti maksimalių rezultatų. Tas, kas tuo naudojasi tikslingai ir re- 
guliariai, pasiekia geidžiamą rezultatą, kuris priklauso nuo sporti- 
ninko fizinių, protinių ir dvasinių galimybių bei techninio pasiren- 
gimo jas panaudoti. 


Sugebėjimų ir galimybių sukūrimas 


Kiekvienam tikslui, kiekvienam sumanymui darbe ar asmeniniame 
gyvenime reikia tam tikrų žinių ir sugebėjimų. Taigi privalote įgyti 
Jums reikalingų žinių bei sugebėjimų. Nūnai yra tiek daug galimy- 
bių žinioms įgyti, kad Jums pakanka tik tiksliai žinoti, ko norite ir 
ko Jums reikia. O tada išmokite viską, ko reikia tikslui pasiekti. 
Pusiau žinojimo nepakanka, nes taip Jūs savo tikslo nepasieksite. 
Už sugebėjimus ne mažiau svarbu pergalvoti ir išanalizuoti gali- 

mybes tikslui pasiekti. Čia ką nors patarti asmeninio gyvenimo sri- 
tyje nepaprastai sunku. Kiekvienas turi pats nuspręsti, ką jam da- 
ryti, vadovaudamasis savo vaizdiniais, viltimis ir tikslais. Darbo sri- 
tyje yra visai kitaip. Čia galima ir reikia su didele tikimybe apskai- 
čiuoti ir išanalizuoti galimybes tikslui pasiekti. Patikrinkite visas 
galimybes. Surinkite visus duomenis, kuriuos galite gauti, išklausi- 
nėkite apie viską, ką tik verta žinoti. Kai surinksite visą medžiagą, 
atrinkite iš jos tai, kas prasmingiausia ir perspektyviausia. Jei ra- 
dote optimalų sprendimą, galite pradėti realizuoti savo planus. 


Tvirtas tikėjimas savimi 


Kad pozityvios įtaigos ir įsivaizdavimai atneštų sėkmę, reikia tvir- 
tai tikėti savimi, savo tikslu, savo sėkme. Jei dar nepakankamai 
pasitikite savimi, tai kai atmesite neteisingas ir pasenusias nuosta- 
tas, pradėkite įteiginėti save tokiais žodžiais: „Visur ir visada pasi- 
tikiu savimi, pasikliauju savo jėgomis, jaučiu savo vertę.“ Pasitikė- 
jimo savimi galima įgyti ir tokiu pratimu. 

Pereikite į alfa būseną ir įsivaizduokite, kaip išėjęs pasivaikščio- 
ti radote gilę ir pasodinote ją į derlingą Žemę. Įsivaizduokite, kad 
galite matyti, kas darosi žemėje, ir matote, kaip plyšta kietas gilės 
lukštas ir kaip iš branduolio į žemės paviršių skverbiasi baltas ge- 
malėlis, kaip jis pralaužia dirvos plutelę. Žiūrėkite, kaip iš to gležno 
ūgliuko išauga medelis, kaip jis vis didėja ir stiprėja, kol galiausiai 
virsta galingu ąžuolu. Žvelkite į žemės vidų, žiūrėkite, kaip auga jo 
šaknys, kaip jos driekiasi vis plačiau ir plačiau, kaip ąžuolas vis 
tvirčiau Įsišaknija. 

Įsivaizduokite, kad taip didėja ir Jūsų pasitikėjimas savimi, pa- 
sikliovimas savo jėgomis, savo vertės pojūtis, kad jie didėja ir stip- 
rėja, kad jie auga, kad tie jausmai įsišaknija Jumyse, kiekvienoje 
Jūsų kūno ląstelėje, kiekvienoje Jūsų mintyje ir auga taip, kaip ąžuo- 
las iš mažyčio gemalėlio. Pasistenkite, kad tas vaizdas kuo aiškiau 
iškiltų prieš Jūsų akis, ir tuos savo fantazijos vaizdus susiekite su 
džiaugsmo, vidinio pasitenkinimo ir harmonijos jausmais. 

Karštas troškimas 


Nepakanka vien norėti, kad Jūsų tikslas būtų pasiektas. Reikia karš- 
tai trokšti, atmesti bet kokius nukrypimus, atsispirti visoms pagun- 
doms. Turite sudeginti visus tiltus, kurie galėtų sugrąžinti Jus į pra- 
ėjusią, bet galbūt dar neišnykusią būseną. Turite pats atimti sau 
galimybę sugrįžti, kad bet kokia kaina eitumėt pasirinktu keliu, nes 
jei tik pasiliksite atsarginį kelią, kuriuo galima sugrįžti į „senąjį“, 
Jūsų netenkinantį, nesėkmingą, neduodantį vidinės laimės, gyve- 
nimą, tai savo tikslo niekada nepasieksite. 

Pirmiausia turite realistiškai išanalizuoti savo dabartinę gyveni- 
mo situaciją. Atsikratykite senų ir neteisingų nuostatų. Analizuo- 
damas save, įvertinkite savo pranašumus ir silpnybes. Spręsdamas 
apie savo ketinimus, vadovaukitės logika. Apsvarstykite esamas ar 
galinčias iškilti kliūtis ir problemas. Jau dabar apmeskite, kokio 
atpildo už savo pastangas galite tikėtis. Ar tas atpildas, ta sėkmė 
verti įdėtų pastangų, sugaišto laiko ir išlaidų? Ar esate tuo įsitiki- 
nęs ir ar galite su giliu įsitikinimu tą patvirtinti? Tada nedelskite, 
nes ši diena - tai pirmoji viso likusio Jūsų gyvenimo diena. 

Raštu tiksliai išdėstykite savo įsivaizduojamą tikslą. Darykite tai 
konkrečiai ir ryžtingai ir nuspręskite, ką esate pasiryžęs paaukoti, 
kad tik pasiektumėt savo tikslą. Išbraukite viską, kas galėtų pada- 
ryti žalos kitiems. Išlikite garbingas sau pačiam ir kitiems. Būkite 
pasiruošęs atiduoti geriausia, ką tik turite, nesvarstydamas, ar ne 
daugiau duodate, negu gausite. 

Nusistatykite realistišką terminą, kada norėtumėt pasiekti savo 
tikslą, ir susidarykite tikslų savo veiksmų planą. Nusistatykite tar- 
pinius tikslus ir tučtuojau, šiandien pat, energingai pradėkite įgy- 
vendinti savo planus. Šiandiena yra Jūsų atrama! Kasdien iš lėto ir 
apgalvodamas perskaitykite raštu išdėstytą savo plano detalizavi- 
mą. Pasinėręs į alfa būseną kuo tiksliau įsivaizduokite sėkmę, pozi- 
tyvų laimės, išsilaisvinimo pojūtį, savo noro išsipildymą, savo tikslo 
pasiekimą, nes ką galvojate ir jaučiate, tas ir esate. 

Entuziazmas 


Nepajudinamas optimizmas, įkvėpimas, kliūčių įveikimo džiaugs- 
mas yra labai svarbūs dalykai pakeliui į sėkmę. Jūsų entuziazmas, 
Jūsų pozityvus požiūris į tai, ko ėmėtės, skatinamai veiks visus, 
kurie dalyvauja Jūsų veikloje, tad ir jie su džiaugsmu prisidės prie 
Jūsų pastangų siekti tikslo. Entuziazmas užkrečiamas! 


Ryžtingumas 


Nesugebėjimas priimti sprendimus daugeliui žmonių yra ta kliūtis, 
kuri sustabdo juos pakeliui į tikslą. Jei jau sykį nusprendėte, tai ir 
laikykitės to sprendimo! Savo planus keiskite tik tada, kai dėl nenu- 
matytų aplinkybių esate priverstas būtinai tą daryti. Savo planais 
dalykitės tik su tais žmonėmis, kurie tiki Jumis. Šiuo atžvilgiu ne- 
pasitikėkite nei draugais, nei giminėmis! Kitokia nuomonė, pavy- 
das, abejonės ar kritika gali turėti neigiamą įtaką Jūsų pasitikėji- 
mui savimi, pakirsti jį. Nuolat galvokite apie tai, kad svarbu ne žo- 
džiai, o darbai. Žodžiai - tai tik tuščias garsas, išsisklaidantis kaip 
dūmai, tik veiksmai yra ir lieka realybė. 


Ištvermė 


Užsispyrimas ir ryžtingumas, kietumas ir bekompromisiškumas pa- 
čiam sau sustiprins Jus Jums vykdant savo planus. Nekreipkite dė- 
mesio į visas nepalankias aplinkybes, kritiką, viską, ką kiti sakytų 
ar galėtų sakyti apie Jūsų planą bei tikslą. Kas Jums darbo, ką apie 
tai mano kiti! Tai Jūsų gyvenimas. Baimė ar būgštavimai, kad Jus 
sukritikuos, neturėtų kamuoti Jūsų. Vykite iš savo minčių atsikalbi- 
nėjimus ir pasiteisinimus dėl vėlavimų ar klaidų. Galvokite apie tai, 
kad bailys niekada nelaimi, o laimėtojas niekada nevengia sunku- 
mų - o Jūs juk norite laimėti! 

Šeštasis pojūtis 


Vadinamasis šeštasis pojūtis yra paranormalus sugebėjimas, kūry- 
binė vaizduotė, kurią galima pažadinti meditacijos pratimais. Tai 
svarbiausias dalykas kiekvienam kūrybiniam darbui. Ir Jūs paly- 
ginti paprastais įsivaizdavimais įgykite šį paranormalų sugebėji- 
mą. Tam tikslui įsivaizduokite, jog turite patarėją, kuris padeda Jums 
spręsti problemas. Šio šeštojo pojūčio panaudojimas išeina toli už 
normalaus pozityvaus mąstymo ribų ir priklauso psichikos trenira- 
vimo mMetodams, kurie tolesniuose skyriuose bus smulkiai aprašyti. 
Čia pateiksime tik nedidelį problemos sprendimo pratimėlį. 

Prisiminkite kokią nors problemą, kurios nepajėgiate patenki- 
namai išspręsti. Autohipnoze pasinerkite į alfa būseną ir įsivaiz- 
duokite, kad išėjote pasivaikščioti. Nuostabiai graži vasaros diena, 
ir Jūs be jokių kliudymų užsiimate savo problema. Kai taip einate 
galvodamas apie tą problemą ir sukdamas sau galvą, kaip rasti jos 
sprendimą, priešais Jus ateina žmogus, kurio išvaizda sako, kad jis 
yra senas ir išmintingas. Užkalbinkite jį ir paprašykite, kad jis pa- 
dėtų išspręsti Jūsų problemą. Tiksliai išdėstykite ją su visomis de- 
talėmis. Jei tik nieko nenuslėpdamas nupasakosite jam savo pro- 
blemą, jis duos Jums patarimą. Net jei tas patarimas ir nepasi- 
teisintų, atsižvelkite į jį, nes emociniu požiūriu tai teisingas spren- 
dimas! 


PoZITYVIOJI ATEITIS 


Galite paprašyti, kad žemiau pateiktą tekstą įrašytų į magnetofono 
juostelę, arba tai padarykite pats. Vietoj anoniminės formos „Jūs“ 
galite vartoti ir intymesnę formą „Tu“. Hipnozės įvadui, įsigilini- 
mui, trumpajai meditacijai ir pačiam tekstui reikės 45 minučių juos- 
telės. Prieš žemiau pateiktą tekstą turi eiti trumpoji meditacija su 
balionu (žr. 106 psl.). 

Pozityvus mąstymas 


Kvėpuojate visai ramiai ir tolygiai, esate visiškai ramus ir atsipalai- 
davęs. Viską paliekate už savęs, visas problemas, visas baimes, visas 
negatyvias mintis, viską, viską, kas Jus slegia. Žiūrite atgal ir matote, 
kaip viskas, kas sudaro Jūsų praeitį, dingsta toli už horizonto, o Jūsų 
sprandas, pečiai, nugara tampa visai lengvi, laisvi, atsipalaidavę. 

Visiškai lengvai pakylate ir skrendate vėjo nešamas, skrendate į 
rytus, auštančio ryto ir tekančios saulės link, į laisvą ir Jums pozityvią 
ateitį. Visiškai susitaikęs pats su savimi Jūs plevenate dangumi ir jau- 
čiatės be galo saugus, Jums negresia jokie pavojai, Jūsų nekamuoja 
jokios baimės. 

Ir neturėdamas ko baimintis, visiškai išsilaisvinęs Jūs, kupinas gra- 
žiausių vilčių, žiūrite į ateitį, kuri plačiai ir šviesiai atsiskleidžia prie- 
šais Jus. Visiškai lengvai plevenate vėjo nešamas jos link, jaučiatės lais- 
vas, neapsakomai laisvas, jaučiate posūkį savo gyvenime, jaučiate per- 
mainas, vykstančias Jūsų viduje. Jaučiate, kaip atsiskleidžia Jūsų są- 
monė. Visos baimės, visos negatyvios mintys, viskas, kas Jus slėgė, 
skęsta jūroje ten toli prie horizonto, nuskęsta giliai ir nebesugrąžina- 
mai, visam laikui, amžinai. 

Jūsų galva visai lengva ir laisva, laisva nuo visų negatyvių minčių ir 
baimių, visai lengva ir laisva, neapsakomai lengva ir laisva. Visa, kas 
neigiama, visos baimės atsiskyrė nuo Jūsų kaip ryto rūkas, išsisklai- 
dantis nuo saulės spindulių. Jūsų praeities tamsa išnyko, dingo, išsi- 
sklaidė. Jaučiate savo būties nepakartojamumą, juntate naujo laiko pra- 
džią, matote, kaip Jums aušta naujas laikas, kaip jis kyla iš praeities 
tarsi feniksas iš pelenų. Jūsų sąmonė plačiai atverta ir Jūs juntate, kaip 
auga Jūsų jėgos, auga kaip gėlės, kurios saulės dėka pralaužia dirvos 
plutą, auga ir klesti, atsiskleisdamos visu savo grožiu. Dabar Jūs visiš- 
kai išsivadavęs nuo visko, kas neigiama, nuo visų baimių. Jūs atsikra- 
tėte praeities pančių ir esate laisvas, visiškai laisvas nuo visų būtinu- 
mų, nuo prievartos, Jūs atsiskleidžiate, atsiskleidžiate galingoms pozi- 
tyvioms jėgoms. 

Ir Jūs įsileidžiate į savo vidų visa, kas teigiama, pozityvu. Ir juntate, 
kaip platėja Jūsų sąmonė, kaip didėja Jūsų pasitikėjimas savimi, kaip 
ligi šiol nelaisvėje tūnojęs Jūsų pasikliovimas savo jėgomis dabar išsi- 
skleidžia visa jėga, kaip jis auga. 

Jūs jaučiate, kaip pasitikėjimas savimi, pasikliovimas savo jėgomis 
lyg karšta srovė teka Jūsų kūnu. Juntate, kaip savimonė ir pasitikėji- 
mas savimi bei jų sukelta šilta srovė užlieja ir pripildo Jūsų kūną, kaip 
pasitikėjimas savimi ir naujoji, stipri savimonė įsiskverbia į Jūsų kūną 

iki pat paskutinės ląstelės. Jus galingai užlieja pasitikėjimo savimi, sa- 
vimonės, savo vertės suvokimo jausmai. Jūs be baimės ir be negatyvių 
jausmų augate ir klestite vešlioje dirvoje ir jaučiate, kad pats savo jėgo- 
mis galite pasiekti viską, ko tik užsimanysite. 

Su kiekvienu kvėptelėjimu vis labiau ir labiau juntate Jumyse vyks- 
tančias pozityvias permainas. Ir Jūs alsuojate giliai ir laisvai, labai gi- 
liai ir visai laisvai, įkvepiate - iškvepiate. Staiga pajuntate visą Jumyse 
esančią pozityvią jėgą, jaučiate, kaip pozityvi energija, kuri su kiekvie- 
nu įkvėpimu skverbiasi į Jūsų kaktą, pripildo visą Jūsų kūną šilta ir 
malonia banga. Juntate, kaip pakyla Jūsų galva, kaip Jūs laisvai, tvir- 
tai, pasitikėdamas savimi stovite gyvenime it kokia uola bangų mūšoje, 
kupinas pasitikėjimo savimi ir savo vertės suvokimo. 

Kvėpuokite visiškai ramiai ir tolygiai ir mėgaukitės ta nepakartoja- 
ma atsipalaidavimo būsena, ta laisve ir tuo vidiniu saugumo jausmu, 
na, paprasčiausiai mėgaukitės ta nuostabia būsena. Jausitės kaip ką 
tik gimęs. Nuo dabar Jūs esate visiškai naujas žmogus, kiaurai per- 
sunktas pozityvių jėgų. Niekas ir niekada negali Jums nieko padaryti. 
Jūs esate tikras saugumo įsikūnijimas. Jūs žiūrite tik į ateitį. Visa, kas 
už Jūsų, praėjo ir yra pamiršta. Viskas, kas Jums svarbu, laukia Jūsų 
ateityje. 

Kvėpuokite visiškai ramiai ir tolygiai ir pajusite, kad prasideda naujas 
laikas, kupinas jėgos ir šviesumo, absoliučiai pozityvus laikas. Visa, ką 
Jūs mąstote, jaučiate ir darote, ateityje bus teigiama. Ir to vidinio pozi- 
tyvaus nusistatymo padedamas Jūs pasieksite viską, ko tik imsitės. Ra- 
site visų problemų sprendimus. Pozityviosios jėgos atskleis Jums visas 
galimybes. Jūs pats nustebsite matydamas, kaip lengva gyventi, kai 
tavyje yra pozityvių jėgų. Visos problemos tada atrodo menkos ir nie- 
kingos. 

Iš Jūsų pasąmonės išneria naujos idėjos. Idėjas, kurias Jūs norite 
įgyvendinti, galite įgyvendinti ir įgyvendinsite, padedamas Jumyse esan- 
čių pozityviųjų jėgų. Juk viskas prasideda nuo idėjos, kuri svajones pa- 
verčia tikrove. 

Aiškiai ir suprantamai suvoksite viską, ko reikia, kad pasiektumėte 
savo tikslą. Suprasite, kad žinios yra jėga, su kuria pasieksite savo tiks- 
lą, kuri Jus pakylės aukštyn, ir Jūs imsite mokytis, mokytis, mokytis. Ir 
taip žingsnis po žingsnio artėsite prie savo tikslo, kasdien vis arčiau ir 
arčiau. 

Įsivaizduokite savo tikslą kuo plastiškiau, kuo tikroviškiau, kuo tiks- 

liau, su visomis detalėmis. Įsivaizduokite, kad jau pasiekėte jį. Pamaty- 
site, kad noras pasiekti tikslą kasdien didėja ir didėja. 

Tikėjimas savimi, mintis apie tikslą leis Jums išspręsti visas proble- 
mas, kurios kiltų pakeliui į jį. Ir Jūs ženkite savo keliu pirmyn kupinas 
drausmės, tikėjimo savimi ir savo tikslu. Prieš save Jūs taip aiškiai 
matote savo tikslą, tarsi jau būtumėt pasiekęs jį, ir tas vidinis vaizdas 
Jumyse įsitvirtins taip tvirtai, kad taps Jūsų idealu. Jūsų gilus vidinis 
įsitikinimas spinduliuos ir į Jūsų aplinką, tai, kas pozityvu Jumyse, pa- 
veiks visus, esančius aplink Jus ir su Jumis. Jūsų pozityvus spinduliavi- 
mas kasdien vis stiprės, ir taip Jūs pasieksite savo tikslą kupinas jėgų, 
pasitikėjimo savimi ir savo jėgomis, tvirto tikėjimo savimi. 

Jūsų pozityvus spinduliavimas paveiks Jūsų aplinką, kuri į pozityvų 
nusiteikimą gali atsakyti ir atsakys tuo pačiu. O tai savo ruožtu sustip- 
rins Jus ir Jūsų pozityvų nusistatymą. Jūsų jėgos ir žinojimas, kad ga- 
lite pasiekti viską, kasdien tolydžio didės. 

Ir Jūs pajusite pirmuosius sėkmės požymius. Pajusite, kad pasitvir- 
tino tai, ko tikėjotės, pasitvirtino pozityvių jėgų dėka, kurios kasdien 
vis didėja. Kiekvieną dieną Jūs darotės vis labiau pasitikintis savimi, 
vis labiau pasikliaujantis savo jėgomis. 

Kvėpuokite visiškai ramiai ir tolygiai ir su kiekvienu įkvėpimu vis 
geriau suvoksite Jumyse esančias pozityvias jėgas. 

Esate pozityvus. Esate laisvas. Esate visiškai susitaikęs pats su 
savimi. Esate kupinas laisvės ir harmonijos. Niekas ir niekad negali 
Jums nieko padaryti. Esate aktyvus ir trokštate veikti. 

Tikite savimi. Pasitikite savimi, pasikliaujate savo jėgomis, gerai 
suvokiate savo vertę. Vadovaujatės savo norais. Tai, ko norite iš tikrų- 


: jų, yra Jums pasiekiama. Vis aiškiau ir ryškiau matote savo tikslą. 


Darote viską, kad pasiektumėt savo tikslą. Pasiekiate viską, ko tik 
užsinorite. Niekada nepasiduodate. Jūs esate prie tikslo. 

Tie Žodžiai giliai įsitvirtino Jūsų pasąmonėje, susiliejo su ja. Esate 
visiškai ramus ir atsipalaidavęs, kvėpuojate giliai, ramiai ir tolygiai. 
Jūs visas kupinas ramybės ir harmonijos. 

Kvėpuokite visiškai ramiai ir tolygiai ir su kiekvienu įkvėpimu vis 
geriau suvoksite Jumyse dabar esančias pozityvias jėgas. 

Dabar Jūs kartkarčiais girdėsite kai kuriuos teiginius ir Jums atro- 
dys, kad jie ateina iš Jūsų pasąmonės gelmių. 

Esu pozityvus. Esu laisvas. Esu visiškai susitaikęs pats su savimi. 
Esu kupinas ramybės ir harmonijos. Niekas ir niekad negali man nieko 
padaryti. Esu aktyvus ir trokštu veikti. Tikiu savimi. Pasitikiu savimi, 

pasikliauju savo jėgomis, suvokiu savo vertę. Vadovaujuosiu savo no- 
rais. Tai, ko noriu iš tikrųjų, man pasiekiama. Vis aiškiau ir ryškiau 
matau savo tikslą. Darau viską, kad pasiekčiau savo tikslą. Pasiekiu 
viską, ko tik užsinoriu. Niekada nepasiduodu. Esu prie tikslo. 
Ateityje pasieksite viską, ką norite pasiekti. Nuo dabar Jūs pats vie- 
nas, tik Jūs vienas nustatote, ką Jums galvoti ir daryti, nes nuo dabar 


esate pozityvus, absoliučiai pozityvus. Ką galvojate, tas ir esate. Esate 
pasitikinti savimi asmenybė. 


O dabar atlikite pratimą „Hipnozės nutraukimas“ (žr. 109 psl.). 

II 


KVĖPAVIMAS IR JUDĖJIMAS 


Mens sana in corpore sano. 
(Sveika siela sveikame kūne.) 
Juvenalis 


KVĖPAVIMAS — TAI NE TIK ORO 
ĮTRAUKIMAS Į PLAUČIUS 


Emocinių krizių metu, kritiniais momentais, išsekus ir jaučiant fizi- 
nį skausmą gilus kvėpavimas yra priemonė sušvelninti negatyvią 
būseną, nesvarbu kokio - dvasinio ar fizinio - pobūdžio ji būtų. 

Žmogus, jei tik jis turi rezervų, gali ištisas savaites ištverti be 
maisto, kelias dienas - be skysčių, o be deguonies - tik kelias minu- 
tes. Tačiau gyvenime mes retai kada atkreipiame dėmesį į kvėpavi- 
mą. Tik kai jis ima strigti, sulėtėja, kai fiziškai imame justi deguo- 
nies trūkumą, susirūpiname juo. 

Kiekvienas iš savo patirties žino, kad esama ryšio tarp kvėpavi- 
mo ir fizinės bei dvasinės būsenos, nes visada pasitvirtina tokie 
posakiai kaip „su palengvėjimu atsiduso“, „iš baimės gaudė orą, 
„iš nustebimo užėmė kvapą“. Juokas, atodūsiai, žiovulys, riksmas, 
šnopavimas, cypimas yra visiškai natūralios reakcijos, padedan- 
čios patenkinti emocinius poreikius, priklausomai nuo situacijos re- 
aguoti su palengvėjimu ar su išgąsčiu. Jos duoda kūnui tai, ko jam 
tuo momentu reikia - deguonį; mat tie emocijų prasiveržimai suža- 
dina gilų kvėpavimą - tokį, kuris spaudžia diafragmą žemyn. Dėl to 

sumažėja širdies krūvis ir ji gali laisviau dirbti. Tada ji gali kūną 
aprūpinti didesniu deguonies prisotinto kraujo kiekiu, kad suma- 
žintų krūvį po fizinės, protinės ar dvasinės įtampos arba aprūpintų 
energija raumenis, pasirengusius bėgimui ar pasipriešinimui, ko- 
vai. Palengvėjimas, kurį jaučiame, kai dėl gilaus kvėpavimo diaf- 
ragma nusileidžia žemyn, juntamas toje srityje, kurioje sumažėja 
krūvis - saulės rezginyje. 

Visi neigiami jausmai - skausmas, išgąstis, baimė, pyktis, liūde- 
sys, net depresijos - lokalizuojasi pokrūtinyje, saulės rezginyje. Kai 
skauda, žmogus vos išdrįsta kvėpuoti, ir saulės rezginio sritis su- 
siaurėja dėl mėšlungiškai slopinamo diafragminio kvėpavimo. Žmo- 
gus per dieną įkvepia ir iškvepia nuo 20 iki 25 tūkstančių kartų. 
Taigi nuo 20 iki 25 tūkstančių kartų kūnui pateikiamas deguonis, o 
kartu su juo ir energija. Jei per dieną tik kelis kartus imsime kvė- 
puoti neteisingai, įtemptai, organizmas be ypatingo vargo susido- 
ros su tomis klaidomis. Tačiau jei taip darysime kelis tūkstančius 
kartų per dieną, laikui bėgant tai labai nemaloniai atsilieps sveika- 
tai, pakenks jai. 

Rytų filosofijos kvėpavimą laiko ne vien deguonies tiekimu, 
bet ir kosminės energijos, vadinamosios pranos, priėmimu. Pra- 
na, ta didžiulė pirminė jėga, kurią aš vadinu pozityviąja energi- 
ja, persunkia visa, kas gyva, ir palaiko gyvybę. Deguonis yra ener- 
gija kūnui, o pozityvioji energija, priešingai, yra energija subti- 
liajai sielai, sąmonei, pasąmonei, dvasiai, tam, ko negalime su- 
vokti, užčiuopti, išmatuoti, tačiau kas kartu su materialiąja mū- 
sų kūno dalimi sudaro patį gyvenimą, gyvybę. Dalį tos mumyse 
esančios energijos, kuri mus supa ir iš išorės vadinamosios au- 
ros pavidalu, galima vizualizuoti vadinamosios Kirliano fotogra- 
fijos būdu. 

Teisingai ir tikslingai panaudojus tą gyvybės energiją, galima 
paspartinti sergančio kūno gijimą. O kontroliuojamas gilus kvėpa- 
vimas duoda kūnui, be jo darbui reikalingo papildomo deguonies, 
dar ir dvasinį psichinį išsilaisvinimą. 

Kaip jau minėjome, įkvepiant į kūną priteka deguonies ir gyvy- 
bės energijos. Iškvepiant energija, susirinkusi saulės rezginyje, 

nukreipiama judesiams, kuriems reikia energijos, atlikti. Tai ir yra 
viena iš priežasčių, dėl kurios, pavyzdžiui, karatė užsiimantys spor- 
tininkai iškvėpimą sustiprina kovos ar atakos šūksniais. 

Kultūrizme prieš panaudojant jėgą iškvepiama. Tenisininkai, kaip 
antai Johnas McEnroe, Chrisas Evertas Lloydas ir Jimmie Connor- 
sas, savo galingus smūgius paremia garsiais iškvėpimais. Visas pa- 
saulis žino, kaip vaitoja Monica Seles. Tai ne tik suteikia jai daugiau 
jėgos smūgiuojant, bet ir yra psichologinis ginklas varžovėms su- 
trikdyti. 

Tačiau baimingi ir pasyvūs žmonės kvėpuoja negiliai ir sąmo- 
ningai bei nesąmoningai apsiriboja krūtininiu kvėpavimu. Tai su- 
kelia įtampą, ypač pečių juostos bei kaklo srityje, įsitempia ir visos 
viršutinės kūno dalies raumenys bei pilvo sritis. O besidžiaugiantys 
gyvenimu ir dinamiški žmonės, priešingai, kvėpuoja giliai ir galin- 
gai, įtraukdami į šį procesą ir diafragmą. Kadangi dauguma žmo- 
nių jau nebemoka kvėpuoti natūraliai - krūtine ir pilvu, tai ko čia 
stebėtis, kad yra tiek daug nusiskundžiančių fizine, psichine ir dva- 
sine disharmonija. Kas kvėpuoja taisyklingai, kitaip sakant, giliai, 
tas yra susitaikęs pats su savimi. Kad suprastumėte, kaip veikia 
taisyklingas, natūralus, gilus kvėpavimas, kaip jį pajusti, padaryki- 
te tokį pratimą. 

Atsistokite visai atsipalaidavęs ir tris kartus normaliai įkvėpkite 
ir iškvėpkite. Iškvėpęs trečiąjį kartą, tą iškvėpimą tęskite ir toliau, 
išstumkite iš savo plaučių beveik visą orą, kiek tik pajėgsite (tada 
pajusite oro badą), o po to įkvėpkite. Pajuskite, kaip Jūsų krūtinės 
ląsta ir pilvas plečiasi ir plečiasi, pajuskite, kaip Jūsų plaučiai prisi- 
pildo iki pat pečių. Pajuskite malonų ir išlaisvinantį itin gilaus kvė- 
pavimo poveikį. 

Kartokite tą pratimą kelis kartus per dieną, tik kiekvieną kartą 
ne daugiau kaip vieną du kartus iš eilės, nes kitaip gali pasireikšti 
hiperventiliacija ir jos sukeltas apsinuodijimas deguonimi su kai 
kuriomis neigiamomis pasekmėmis. 

Šis ekstremalus kvėpavimo pratimas padės Jums pajusti, kokia 
Jūsų plaučių talpa. Kiekvienam verta išmokti teisingai ir giliai kvė- 
puoti. Senoji kareiviška taisyklė „Krūtinę išpūsti, pilvą įtraukti“ yra 
kenksmingiausias dalykas, kokį tik įmanoma sugalvoti, nes toks kvė- 

pavimas sukelia įtampą ir baimę. Tačiau baimė ir vergiškas klus- 
numas kaip tik ir yra tai, ko nori ir ko reikalauja visokiausi vadai ir 
vadukai. 


KvVĖPAVIMO TRENIRAVIMAS 


Patogiai atsigulkite, užsimerkite ir sutelkite dėmesį į savo kvėpavi- 
mą. Pajuskite, kaip oras įteka į plaučius ir išteka iš jų. Apie tris 
minutes be pertraukos sekite atskirus įkvėpimus ir iškvėpimus. Da- 
bar pamažu giliau iškvėpkite. Pastebėsite, jog įkvėpimų veikti ne- 
reikia - jie savaime tampa gilesni. 

Pamažu įkvėpkite ir iškvėpkite vis giliau. Kvėpavimo ritmo ne- 
keiskite. Išlikite ramus. Pajusite, kad viršutinėje krūtinės srityje rau- 
menys vis labiau atsileidžia. Kvėpuokite ramiai ir atsipalaidavęs, 
be jokių pastangų. Dabar įsivaizduokite, kad įkvepiant į Jūsų vidų 
skverbiasi ramybė, o iškvepiant visi neramumai palieka Jūsų kūną. 
Po kelių minučių ramybės įkvėpdamas, savitaigos padedamas, pri- 
dėkite vieną iš šių ar kitokių pozityvių įtaigų: ramumo, geros savi- 
jautos, pasitikėjimo savimi, sveikatos, pozityvios energijos. 

Iškvėpdamas galite, padedamas savitaigos, iškvėpti viską, kas 
Jus slegia: blogą savijautą, karštligišką skubėjimą, stresus, baimes, 
negatyvias mintis ir t.t. 

Kvėpavimo treniruotei Jums reikės apie 20 minučių. Po to leis- 
kite kvėpavimo dažnumui ir gilumui grįžti prie normos. 


„MANO KŪNAS PRISIPILDO DEGUONIES 
IR POZITYVIOS ENERGIJOS“ 


Užimkite Jums patogią atsipalaidavimo pozą (atsigulkite ar atsisės- 
kite). Užsimerkite. Įsivaizduokite, kaip Jūsų kūnas priplūsta pozity- 
vios energijos. Įsivaizduokite, kad priešais Jus stovi tuščias butelis 
ir į jį teka šaltas vanduo. Šalto vandens lygis butelyje pamažu kyla 
vis aukščiau, butelis prisipildo, ir pagaliau vanduo ima lietis per 
viršų. Lygiai taip pat su kiekvienu įkvėpimu Jumyse pamažu vis 

aukščiau kyla, pradedant nuo kojų, šalta pozityvi energija. Prana 
pripildo visą Jūsų kūną ir pro viršugalvį išsilieja iš Jūsų galvos. 
Pajuskite, kaip kyla pozityvi energija, pajuskite, kaip Jus užlieja vė- 
sa, kaip ji kutena, ar patirkite dar kokį nors Jums malonų, fiziškai 
juntamą jausmą stubure, rankose, kojose, visame kūne. 

Tai darydamas iš pradžių stenkitės sąmoningai reguliuoti pasi- 
krovimą teigiama energija. Tam pamažu pradėkite giliau kvėpuoti. 
Nesiedamas su tuo pernelyg didelių vilčių, stebėkite, kaip didėja 
gyvybinė jėga ir kaip Jūs ją juntate. 

Kas kartą, kai darysite šį pratimą, stenkitės įsivaizduoti tuos pa- 
čius dalykus, tam kad Jūsų pasąmonė, ilgainiui vien tik Jums są- 
moningai pradėjus giliau kvėpuoti, pradėtų išlaisvinti Jumyse esan- 
čią gyvybinę energiją, kuri sustiprins Jus fiziškai, dvasiškai ir pro- 
tiškai. 


JUDĖJIMAS — TAI GYVYBĖ 


Nors judėjimas pats savaime dar ne viskas, tačiau ir be jo nieko 
nėra. Milijardai saulės sistemų sukasi mūsų galaktikoje aplink jos 
centrą, mūsų sistemos planetos sukasi apie Saulę, Mėnulis apie Že- 
me. Potvyniai keičia atoslūgius, juda ir vandenys, ir žemynai, be 
judėjimo nebūtų kvėpavimo ir širdies plakimo, molekulės ir ato- 
mai, neutronai, elektronai, protonai ir dar mažesnės dalelės irgi 
nepaliaujamai juda. 

Judėjimas yra materijos ir energijos stabilizatorius, jis yra gyvy- 
bės išraiška. Juda net laikas. Stagnacija, nejudamumas, sąstingis 
tolygus gamtos mirčiai siaurąja ir plačiąja prasme. 

Nenorėčiau čia reikalauti iš Jūsų jokių sportinių pratimų, noriu 
tik atkreipti Jūsų dėmesį į judėjimo svarbą fizinei sveikatai ir para- 
ginti Jus pagalvoti, ką galėtumėt padaryti, kad judėjimu - lengvo- 
mis, žaidybinėmis sporto rūšimis - duotumėt savo kūnui tai, ko 
jam reikia - deguonies, tam, kad jis vieną gražią dieną nepadarytų 
Jums nemalonios staigmenos, netikėtai nustojęs judėti. Turiu gal- 
voje ne vien visišką galą —- mirtį, kurios nė vienas neišvengsime. 
Pakanka ir būti prirakintam prie lovos, pakanka ir visiško ar dali- 

nio judėjimo apribojimo, pakanka būtinybės saugoti save, kad ne- 
viršytume sumažėjusių savo kūno pajėgumo galimybių. 

Kas bent kartą savo gyvenime dėl ligos buvo priverstas visiškai 
nieko neveikti, nejudėti ištisas dienas, savaites ar net mėnesius, tas 
žino, kas yra judėjimas: judėjimas - tai gyvybė! 

Žmogui geriausia judėjimo rūšis yra judėjimas savo dviem kojo- 
mis, bėgimas. Daugelis žmonių kasdien sėdi daugiau kaip po aš- 
tuonias valandas: sėdi darbe, sėdi valgydami, sėdi žiūrėdami tele- 
vizorių. Dėl to suglemba, sustingsta judėjimo aparatas, sunyksta, 
atrofuojasi raumenys, „surūdija“ sąnariai, suglemba ir suplonėja 
širdies raumenys. Ir kai kada nors aplinkybės pareikalauja dides- 
nio pajėgumo, kūnas nesusidoroja su tokia užduotimi. Nerangu- 
mas, traukuliai, dusulys galutinai pakerta mūsų kūno pajėgumą, jo 
galimybes. 

Kūno pajėgumui padidinti reikia vieno dalyko - deguonies. De- 
guonis - tai gyvybės eliksyras kūnui. Silpni, nevisiškai išnaudojami 
plaučiai nepajėgia priimti pakankamai deguonies, o silpna širdis 
negali pripumpuoti į reikiamus organus pakankamai deguonies pri- 
sotinto kraujo. Prisitaikiusiam prie menko judėjimo kūnui reikia 
mažiau deguonies, taigi ir mažiau deguonį pernešančių raudonųjų 
kraujo kūnelių. 

Deguonis reikalingas beveik visiems organizme vykstantiems che- 
miniams procesams. Deguonis yra tas elementas, kuris organizme 
kažką keičia, skaldo, jungia, kuris užtikrina viso kūno ir atskirų jo 
organų veiklą, jų gyvybę. 

Geriausi judėjimo pratimai jų naudingumo mažėjimo tvarka yra 
šie: 


bėgimas; 

plaukimas; 

važiavimas dviračiu; 

ėjimas; 

keliavimas pėsčiomis; 

bėgimas vietoje; 

žaidimai su kamuoliu be kitų pagalbinių priemonių; 
golfas; 

+ tenisas; 

+ skvošas; 

+ izometriniai pratimai; 
+ kultūrizmas; 

+ gimnastika; 


Nors gimnastika ir naudinga, tačiau ji nukelta į pačią sąrašo pabai- 
gą, nepaisant to, kad jai priskiriamas didelis treniravimo efektas. 
Ši klasifikacija nereiškia, jog nuvertinamos paskutinėse sąrašo vie- 
tose atsidūrusios sporto šakos, tačiau jos arba yra orientuotos į ske- 
letinių raumenų specialų treniravimą, neskatinantį plaučių, širdies 
veiklos ir kraujo apytakos, arba jų sportinis poveikis yra palyginti 
trumpalaikis, dėl to širdis, kraujo apytaka ir plaučiai nepasiekia 
tokio įtempimo laipsnio, koks reikalingas pastebimam treniravimosi 
efektui pasiekti, kuris sustiprina visą kūną ir pateikia jam tiek de- 
guonies, kiek jo kūnui reikia, kad būtų galima sustiprinti plaučius 
kaip energijos priėmėją ir aprūpintoją, širdį kaip variklį ir kraujo 
apytaką kaip pernešimo sistemą bei palaikyti jų gyvybingumą, gy- 
vybingumu laikant protinį bei fizinį aktyvumą ir judėjimą. 

Judėjimas turėtų būti ne koks nors trumpalaikis jėgos veiksmas, 
atliekamas su palyginti ilgomis pertraukomis, jis turi užtrukti ilgai. 
Tik tie judėjimo pratimai ir tos sporto šakos, kurios užtikrina ilga- 
laikį krūvį, turi ilgalaikį stabilizuojantį, kūno funkcijas ir sveikatą 
palaikantį poveikį. Pirmoji vieta iš jų priklauso bėgimui. Bėgioti pa- 
jėgia kiekvienas sveikas žmogus - tiek tvirto kūno sudėjimo, tiek ir 
skystablauzdis. 

Judėjimo ar sportinius pratimus galima suskirstyti į dvi katego- 
rijas: anaerobinius ir aerobinius pratimus. Anaerobinių kategorijai 
priskiriami pratimai, reikalaujantys palyginti mažo, tik trumpam 
padidėjančio deguonies suvartojimo, tokie kaip trumpi pratimai su 
sąmoningai maža ilgalaike apkrova bei trumpi daug deguonies rei- 
kalaujantys pratimai, pavyzdžiui, 100 metrų bėgimas, trumpų dis- 
tancijų plaukimo varžybos ar dviračių lenktynės. Atliekant tuos pra- 
timus, per trumpą laiką suvartojama tiek deguonies, kad plaučių 
talpa ir širdies pajėgumas nepajėgia patenkinti kūno (raumenų) de- 
guonies poreikio ir atsiranda deguonies trūkumas. Jį reikia greit 

likviduoti. Tada kūnas priverstas sulaikyti kvapą ir tokiu būdu su- 
kaupti deguonies. 

Normaliam, nesivaikančiam rekordų žmogui svarbus ilgalaikis 
kūno pajėgumas, kai deguonies trūkumas neatsiranda. Pratimai tu- 
rėtų užtikrinti gydomąjį poveikį. Anaerobiniai judėjimo pratimai ar 
sporto rūšys bendrajam fiziniam pajėgumui palaikyti netinka. 

O aerobiniai pratimai, priešingai, turėtų tapti kiekvienos treni- 
ravimo programos, skirtos ne tik aukštos klasės sportininkams, bet 
prieinamos ir kiekvienam žmogui, pagrindu. Tolygūs, ilgoką laiko 
tarpsnį trunkantys judesiai be pertraukų gerai aprūpina kūną de- 
guonimi. Tokios aerobinės judėjimo treniruotės nesukelia deguo- 
nies trūkumo, skatina intensyvius dujų mainus organizme ir jos, 
kaip ištvermės treniravimo priemonė, gali būti ilgesnės. 

Plaučiuose suintensyvėja dujų mainai. Sustiprėja širdis ir padi- 
dėja jos pajėgumas, nepaisant pulso sulėtėjimo. Pagerėja judėjimo 
aparato aprūpinimas krauju, padidėja apytakoje esančio kraujo kie- 
kis. Dėl to kūnas sugeba priimti daugiau deguonies ir atiduoti jį 
audinių ląstelėms. Kai priimama daugiau deguonies, pagaminama 
daugiau energijos, ir kuo daugiau organizmas gauna deguonies, 
tuo labiau padidėja jo ilgalaikis pajėgumas, ištvermė. 

Kaip jau minėjome, bėgimas yra geriausia sporto rūšis kūnui 
aprūpinti deguonimi, kartu nesukeliant deguonies trūkumo. Kas- 
dieninės treniruotės, kurias reikėtų daryti norint padidinti orga- 
nizmo ištvermę ir jo pajėgumą, turėtų užtikrinti bent 12-20 minu- 
čių trunkantį širdies darbą 150 ir daugiau tvinksnių per minutę 
intensyvumu. Jei tvinksnių skaičius mažesnis, reikia padidinti tre- 
niruotės trukmę. Ir čia svarbu ne treniruoti širdies raumenis, nors 
tai irgi pageidautinas šalutinis poveikis,- svarbiausias dalykas yra 
deguonies priėmimas ir jo suvartojimas. 

Be abejonių, bėgimas yra daugiausia naudos duodanti trenira- 
vimosi forma. Bėgant ištvermei treniruoti per aštuonias minutes 
suvartojama tiek deguonies, kiek per septynias valandas žaidžiant 
golfą. 

Tačiau per daug skubėti irgi neverta. Nuodugniai patikrintas gy- 
dytojo, Jūs dar turite nustatyti, kokia gi Jūsų fizinė būklė. Pats pa- 
sitikrinkite save ir savo pajėgumą. Tam tinka bet koks kelio ruožas, 

kuriuo be didesnių trukdymų galėtumėte bėgti. Paieškoms neskir- 
kite daug laiko, nes juo bėgti teks tik vieną kartą. Atmatuokite tiks- 
liai tris kilometrus (geriausiai su dviračio ar automobilio skaitikliu). 

Po to pasiimkite sekundmatį ir su juo imkite bėgti, ne per lėtai ir 
ne per greitai. (Nereikia simuliuoti, bet nereikia ir persistengti.) Po 
dvylikos minučių nustatykite, kiek metrų nubėgote. Tai žinodamas, 
pagal čia pateiktą lentelę galėsite nustatyti, kiek sunaudojote de- 
guonies ir kokiai pajėgumo grupei priklausote. 

Jei priklausote pirmajai pajėgumo grupei, tai pats laikas imtis 
ką nors daryti dėl savo sveikatos. Jūs priklausote nesportininkams 
arba vadinamiesiems „telesportininkams“. 

Antrajai grupei priklauso vadinamieji „pramogaujantys sporti- 
ninkai“. Jiems, kartkarčiais pažaidžiantiems tenisą, golfą ar beis- 
bolą, reikėtų labiau susirūpinti ištvermės didinimu. 


Per 12 minučių Deguonies sąnaudos, 
Pajėgumo grupė nubėgta mV/'min. kilogramui 
kilometrų kūno svorio 


1 = labai blogai iki 1,6 iki 28 

2 = blogai 1,6- 2 28,1 - 34 

3 = patenkinamai 2,0-2,4 34,1 - 42 

4 = gerai 2,4- 2,8 42,1 - 52 

5 = labai gerai daugiau kaip 2,8 52,1 ir daugiau 


Vyresnius kaip 35 metų vyrus, per 12 min. nubėgusius 2,25 km, reikė- 
tų laikyti gero pajėgumo; tokio pat amžiaus moterys gero pajėgumo 
yra tada, jei jos nubėga per tą patį laiką 2,1 km. 


Ši lentelė paimta iš dr. Kennetho H. Cooperio knygos „Judėjimo treni- 


ravimas“. 


Trečiojoje grupėje atsidurs tie, kurie stengiasi kai ką daryti dėl 
savo sveikatos, tik jiems dar šio bei to trūksta, tačiau gerai apgalvo- 
ję treniravimosi planą jie nesunkiai pakils į aukštesnę grupę. 

Ketvirtajai grupei priklauso tie, kurie, kaip ir esantys trečiojoje 
grupėje, kai ką daro, tik intensyviau. Kas taip treniruojasi, kad su- 

geba patekti į šią grupę, tam nesunkiai pavyks pakilti ir į aukš- 
tesnę. 

O penktoji grupė jungia visus, kurių fizinė būklė puiki. Jiems tik 
reikia palaikyti savo pajėgumą ir fizinį pasirengimą. 

Tik neišsigąskite, jei atsidursite pirmojoje pajėgumo grupėje tarp 
blogiausiai pasirengusiųjų. Šitai grupei priklauso 30 procentų va- 
dinamojo civilizuoto pasaulio žmonių. 

O dabar pradėkite vykdyti pratimų programą. Bėgiokite kiekvie- 
ną dieną. Kasdien didinkite nuotolį. Pamažu, bet užtikrintai pajė- 
gumo lentelėje kilsite aukštyn. Tvirtai laikykitės 12 minučių laiko ir 
visada matuokite nubėgtą nuotolį. Jei, pavyzdžiui, sugebėsite per 
12 minučių nubėgti 2,4 km, tai norint palaikyti gerą formą Jums 
pakaks bėgioti keturis kartus per savaitę po dvylika minučių. 

Jei norite padaryti kai ką savo kūno, viso savo organizmo labui, 
kad paskui galėtumėt įveikti gyvenime atsirandančius sveikatos bar- 
jerus, tai, be kitko, galite vadovautis ir minėtąja dr. K. Cooperio 
knyga. O jei Jus kokia nors liga prikaustė prie lovos arba kamuoja 
širdies raumens silpnumas ir Jūs negalite daryti tų pratimų, taip 
treniruotis, tai bent įsivaizduokite treniruočių programą. Juk ir čia 
galioja principas, kad Jūs esate tas, ką galvojate apie save, net jei 
tuo kol kas dar netikite. Per savo mintis ir jausmus Jūs valdote tai, 
kas vyksta Jūsų kūno viduje. Tai daryti Jums padeda Jūsų vidinis 
nusistatymas ir Jūsų valia tapti sveikam. Tad treniruokitės, bėgio- 
kite savo svajonėse, savo vaizduote didinkite savo fizinį pajėgumą. 
Judėkite mintyse ir Jūsų kūną irgi apims pakilimas. 

III 


ATSIPALAIDAVIMO BŪDAI 


Didžiausi įvykiai yra 

ne mūsų garsiosios, 

o mūsų tyliosios valandos. 
Friedrichas Nietzsche 


ATSIPALAIDAVIMO MUZIKA 


Vienas iš baisiausių kankinimo būdų senovės Kinijoje buvo kanki- 
nimas muzika. Be paliovos aidintys greiti monotoniški ritmai greit 
palauždavo auką - neatlaikydavo jos vegetacinė nervų sistema (o 
galiausiai ir visas organizmas). Tačiau muzika gali būti ne tik tokia 
nuožmi ir negatyvi, bet ir pozityvi, skatinanti ir atpalaiduojanti. 

Tai kokia gi muzika tinka atsipalaidavimui? Atlikęs bandymus 
su 100 asmenų, Augsburgo muzikos terapeutas Heineris Gembrie- 
sas įrodė, kad įtemptoje būsenoje esantys žmonės geriau atsipalai- 
duoja klausydamiesi greitesnės, o ne taip skubantys, ramesni žmo- 
nės - lėtesnės muzikos. Aktyvūs Žmonės labiau mėgsta greitą, rit- 
mingą, o išsekę žmonės - lėtą muziką. Tačiau jei vadovausimės 
emocine nuotaika, tada esti priešingai- karštligiškai skubantieji pa- 
geidauja, pavyzdžiui, G. F. Handelio „Largo“, o ramūs ir šalta- 
kraujiški žmonės - kokio nors smagaus rokenrolo. 

Pagrindinė paskata klausytis muzikos yra troškimas atsipalai- 
duoti. Įrodyta, kad muzikos garsai ir ritmai veikia pulso dažnį, kraujo 
apytaką, kraujospūdį, smegenų bangas, visą vegetacinę sistemą. 

Bulgarų gydytojas ir psichologas, sugestologijos pionierius Ge- 


56 Atsipalaidavimo būdai 


orgijus Lozanovas septintajame dešimtmetyje padarė atradimą, kad 
tam tikros rūšies muzika su specifiniu ritmu sukelia atsipalaidavi- 
mo būseną, kuri protą padaro budrų, susitelkusį, pasirengusį grei- 
čiau ir efektyviau mokytis. 

Priešingai negu taikant kitus meditavimo metodus, norint pa- 
siekti pageidaujamą alfa būseną, pakanka tik klausytis muzikos. 
Lėta G. P. Telemanno, J. S. Bacho ar G. F. Handelio muzika turi tokį 
poveikį, kad širdies plakimas sulėtėja maždaug penkiais tvinksniais 
per minutę. Kraujospūdis irgi sumažėja, o alfa bangos išstumia grei- 
tesnes beta bangas. Sustiprėja ir lėtosios teta ir delta bangos. Ši 
būklė neturi nieko bendro su snūduriavimu ar miegu. Smegenų ban- 
gos tik prisitaiko prie muzikos ritmo. 

Geriausiai tam tinka lėti adagio ir largo tempo muzikiniai kūri- 
niai su maždaug 60 takto kirčių per minutę, keturių ketvirtinių tak- 
tu ir pagrindine kontrapunktine melodija, atliekama žemu bosiniu 
balsu. Yra ir moderniosios atsipalaidavimo muzikos. Hipnozei, au- 
tohipnozei ir psichikos treniravimui vis dažniau naudojama lėta 
elektroninė muzika su vis pasikartojančiomis frazėmis, kylančia ir 
krintančia melodija ir jausmingais garsais. Jų lydimos įtaigos vei- 
kia stipriau, nes vis pasikartojantys garsai jau patys savaime veikia 
sugestyviai. 

Kai renkatės tokią muziką garsiniam fonui sudaryti bei atsipa- 
laidavimo pratimams palydėti, žiūrėkite, kad nuo šio tikslo dėme- 
sio neatitrauktų atskirų instrumentų solo partijos, besikeičiantis rit- 
mas ar muzikos kūrinio turinys. Tolygūs ir vis pasikartojantys gar- 
sai be dažnų pakilimų ir kritimų, lengvi ir pakilūs, skatina ramybę, 
reikalingą fiziškai, protiškai ir dvasiškai atsipalaiduoti. 

Įpratus vien tik tokios muzikos gali pakakti, kad Jūs savaime 
pereitumėte į atsipalaidavimo būseną - alfa būseną. Taigi, jei dary- 
damas atsipalaidavimo pratimus hipnozei, autohipnozei ar psichi- 
nei treniruotei norite muzikinio fono, pasirinkite tokio tipo muziki- 
nį kūrinį ir naudokite visą laiką tik tą patį, ir tada jau vien tik muzi- 
ka perduos Jūsų pasąmonei komandą: „Atsipalaiduoti!“ 

Atsipalaidavimo tikslas nėra suteikti žvalumo pavargusiam kūnui. 
Pavargusio organizmo funkcijas daug geriau atkuria gilus miegas. 
Įvairiausi atsipalaidavimo pratimai skirti daugiausia proto, psichi- 
kos galioms atgauti, nors, savaime aišku, psichinis dvasinis atsipa- 
laidavimas susijęs ir su fiziniu. 

Pradedančiajam atsipalaidavimas visada yra tarsi ėjimas siauru 
taku tarp dviejų bedugnių - būdravimo ir miego būsenų. Svarbiau- 
sia - nenugarmėti į vieną iš jų. Jei atsipalaiduojama per smarkiai, 
tai iš karto užmiegama, o jei per mažai, tai pasiliekama būdravimo 
būsenoje arba pereinama į ją. Tarpinė sritis yra labai siaura ir rei- 
kia pasitreniruoti, kol pavyksta išeiti iš būdravimo būsenos kartu 
nenugrimztant į miego būseną. 

Atsipalaiduoti irgi reikia mokytis, bet to išmokti ne sunkiau kaip 
važiuoti dviračiu ar plaukti. Kiek pasitreniravus viskas einasi sa- 
vaime. Kas įvaldo atsipalaidavimo techniką, gali, tarsi nuspaudęs 
mygtuką, bet kuriuo metu per kelias sekundes iš būdravimo būse- 
nos pereiti į atsipalaidavimo būseną (alfa būseną). 

Kai darysite atsipalaidavimo pratimus, žiūrėkite, kad Jums nie- 
kas netrukdytų. Išjunkite telefoną ir viską, kas tik galėtų Jums truk- 
dyti. Truputį pritemdykite kambarį. O jei trukdo aplinkos triukš- 
mas, paleiskite lengvą atsipalaidavimo muziką. 

Taip pat labai svarbu, kokioje kūno padėtyje, pozoje darysite 
atsipalaidavimo pratimus. Aišku, kad lengviausia atsipalaiduoti gu- 
lint. Todėl atsigulkite ant nugaros. Galite pasidėti po galva vieną ar 
kelias nedideles pagalvėles ir pasikišti po sprandu rulonėlį - dary- 
kite kaip Jums patogiau. Pagrindas, ant kurio gulite, turi būti ne 
per minkštas. Užsimeskite ploną apklotėlį, kad nebūtų šalta, kai 
ramiai gulėsite ir kraujo apytaka sulėtės. Atpalaiduotas rankas pa- 
dėkite šalia liemens, kojas truputį praskėskite, atpalaiduotus kojų 
pirštus nukreipkite į išorę. 

Tačiau atsipalaidavimo pratimus darant atsigulus, visada esa- 
ma pavojaus, kad užmigsite. Jis ypač didelis vakare, kai esate pa- 
vargęs ir nusikamavęs. Tokiu atveju pratimus geriau daryti sėdint 
vežėjo ar faraono pozomis. 

Vežėjo poza 


Atsisėskite ant kėdės ar taburetės. Kojas laikykite truputį praskės- 
tas, kad tarp pėdų ir kelių būtų maždaug 25-30 cm. Atpalaiduotus 
rankų dilbius padėkite įstrižai ant šlaunų į vidų, kad atpalaiduotos 
plaštakos būtų nukarusios žemyn ir nesusiliestų. 

Išsitieskite, o paskui paprasčiausiai susmukite, tik nenugriūkite 
į priekį. Nuleiskite atpalaiduotą galvą. 


Faraono poza 


Faraono poza panaši į vežėjo pozą, tik nugarą, struburą ir galvą 
reikia laikyti vertikaliai ištiestus. Kėdės sėdynės aukštis turi atitikti 
jūsų blauzdų ilgį. Kojų, pėdų, rankų ir plaštakų padėtis tokia pat, 
kaip ir vežėjo pozoje. 

Faraono poza yra šiek tiek sunkesnė už vežėjo pozą, nes jei tik 
kūno svorio centras persistums vos kelis milimetrus, Jus apims jaus- 
mas, kad sėdite neteisingai. Tokiu atveju liemeniu truputį pasiū- 
buokite pirmyn ir atgal, kol rasite teisingą pozą. 

Sėdėdamas ir viena, ir kita poza žiūrėkite, kad nebūtumėt susi- 
kaustęs. Iš pat pradžių labiausiai mokykitės sėdėti nesusikaustęs. 
To mokykitės kelis kartus per dieną po keletą minučių. Ilgiau išsė- 
dėti nesusikausčius reikia išmokti, ir diena iš dienos Jums tai sek- 
sis vis geriau. 

Prieš pereidamas prie pačių atsipalaidavimo pratimų, iš pra- 
džių išmokite atpalaiduoti savo kūną, nes iš fizinio atsipalaidavimo 
vėliau kyla ir psichinis dvasinis. Perėjimas iš fizinio atsipalaidavi- 
mo į psichinį dvasinį yra tolygus ir dažniausiai net nepastebimas. 

Negatyvios mintys ir jausmai, baimės ir rūpesčiai trukdo atsipa- 
laidavimo pratimams, blokuoja juos. Todėl bandykite, bent jau iš 
pradžių, kai mokysitės atsipalaiduoti, nieko nedaryti per jėgą - tas 
nieko neduos. Vėliau, kai Jums tie pratimai įaugs į kūną ir kraują, 
Jūs pats savaime nugrimsite į atsipalaidavimo būseną. 

Geriausias būdas kūnui atpalaiduoti yra vadinamasis progresyvu- 
sis raumenų atpalaidavimas, kurio metodiką sukūrė amerikiečių 
psichologas Edmundas Jacobsonas. Šiuo metu Amerikoje tai popu- 
liariausias atsipalaidavimo būdas. 

Pagal šį būdą, 16 įvairaus dydžio raumenų grupių viena po kitos 
sistemingai įtempiamos, o maždaug po septynių sekundžių vėl at- 
palaiduojamos. Tai atliekant, pačiam reikia stebėti, kas darosi su 
atitinkamomis raumenų grupėmis. Tai leidžia suvokti įtempimą ar 
net traukulius ir po to einantį suglebimą ir atsipalaidavimą. Tas 
atsipalaidavimo pojūtis panašus į fizinio nuovargio jausmą. 

Intensyviai įtempus raumenis suspaudžiamos kraujagyslės. Pri- 
sotintas deguonies kraujas tada nepasiekia reikiamų sričių, ir nuo- 
vargį sukeliančios medžiagos neišgabenamos iš audinių. Pasekmė - 
greitas nuovargis. Kai po to raumenys atsileidžia, kraujagyslės vėl 
išsiplečia ir organas aprūpinamas krauju, o atsipalaidavimo pojū- 
tis išplinta po atitinkamą sritį. Didelis skirtumas tarp įtempimo ir 
atsipalaidavimo, kuriuos skiria vos kelios sekundės, sukelia vidinį 
fizinį jautrumą, kuris daugeliui yra visiškai naujas, anksčiau nepa- 
tirtas dalykas. 

Taikant šį fizinio atsipalaidavimo metodą, svarbu laikytis izo- 
metrinio raumenų treniravimo tam tikro eiliškumo. Jei iš pradžių 
reikia atskirai treniruoti kiekvieną iš 16 raumenų grupių, tai po 
kurio laiko jau galima jas sujungti po kelias. Atsipalaiduoti pavyks- 
ta vis greičiau. Kasdien treniruojantis, kaip ir autogeninės treni- 
ruotės atveju, ima reikštis įpratimo efektas, ir atsipalaidavimas pra- 
sideda jau po kelių sekundžių, vos ne kaip nuspaudus mygtuką. 
Visas organizmas atsipalaiduoja fiziškai, psichiškai ir dvasiškai ir 
pasiekia optimalią harmoningą būseną, kuri sukelia geros savijau- 
tos pojūtį ir sudaro sąlygas vidinei energijai panaudoti. 

Galite įsirašyti ar paprašyti, kad Jums įrašytų į magnetofono juos- 
tele šį E. Jacobsono pratimą. 

Patogiai atsigulkite ant nugaros. 
Užsimerkite ir giliai, ramiai, tolygiai kvėpuokite: įkvėpkite - iškvėpkite. 

Sutelkite dėmesį į savo dešiniąją plaštaką ir dešinįjį dilbį. Sugniauž- 
kite dešiniąją plaštaką į kumštį ir pajuskite įtampą dešiniosios plašta- 
kos raumenyse. Įtempkite raumenis dar smarkiau - po to dar smar- 
kiau -ir laikykite juos įtempęs. Paskui atleiskite. Tegu dingsta visa įtam- 
pa. Atgniaužkite plaštaką, tegu ji visiškai suglemba ir nukrinta ant pa- 
grindo. Dabar stenkitės pajusti, kaip iš tos plaštakos dingsta bet kokia 
įtampa. Po to nukreipkite dėmesį į savo kairiąją plaštaką ir kairįjį dilbį. 
Sugniaužkite kairiąją plaštaką į kumštį ir kartu įtempkite dilbį. Stenki- 
tės, kad ir dilbio raumenys sukietėtų. Įtempkite juos stipriau - dar stip- 
riau - ir laikykite įtempęs. Paskui atleiskite. Atgniaužkite kumštį, visiš- 
kai atpalaiduokite plaštaką ir leiskite kairiajai rankai sunkiai nukristi 
ant pagrindo. Dabar stenkitės pajusti, kaip dingsta įtampa, ir mėgauki- 
tės tuo maloniu atsipalaidavimo pojūčiu. 

Dabar vėl sutelkite dėmesį į dešiniąją plaštaką, dešinįjį dilbį ir deši- 
nijį žastą. Vėl sugniaužkite dešiniąją plaštaką į kumštį ir kartu įtempki- 
te dilbį ir žastą. Įtempkite juos smarkiau, po to dar smarkiau. Dešinio- 
sios rankos raumenys dabar labai kieti. Laikykite juos įtempęs. Paskui 
atleiskite. Tegu visa įtampa dingsta ir ranka sunkiai nukrinta ant pa- 
grindo. 

Pajusite malonų atsipalaidavimo jausmą, kuris dabar apims visą 
Jūsų dešiniąją ranką. O dabar įtempkite kairiąją ranką. Sugniaužkite 
kairiąją plaštaką į kumštį ir įtempkite rankos raumenis, kad jie sukie- 
tėtų. Įtempkite juos stipriau, dar stipriau ir laikykite įtempęs. Po to vėl 
atleiskite. Tegu visa įtampa dingsta iš Jūsų kairiosios rankos. Mėgauki- 
tės maloniu atsipalaidavimo pojūčiu, kuris dabar pamažu plinta, apim- 
damas abi rankas. Rankos dabar guli ant pagrindo visiškai nuvargu- 
sios ir sunkios. 

Sutelkite dėmesį į savo veidą. Įtempkite visus veido raumenis, su- 
raukite kaktą, prisimerkite, atitraukite atgal lūpų kampučius. Sukąski- 
te dantis ir laikykite įtempęs raumenis. Po to atpalaiduokite visus veido 
raumenis. Veido raumenys dabar bus vėl lygūs ir atsipalaidavę, ne- 
įtempti. Dantys nebesusilies, liežuvis bus suglebęs ir atsipalaidavęs. 
Pajusite, kaip atsipalaidavimas išplinta po visą Jūsų veidą. Dar kartą 
įtempkite veido raumenis. Suraukite kaktą, smarkiai prisimerkite, lū- 
pų kampučius atitraukite atgal, dantis sukąskite. Įtempkite raumenis 
dar labiau ir pajuskite įtampą. Po to atleiskite veido raumenis. Tegu 
visi jie būna visiškai atpalaiduoti. Dantys nebesusiliečia, liežuvis sugle- 

bęs. Mėgaukitės atsipalaidavimo, kuris išplinta visame Jūsų veide, po- 
jūčiu. 

Dabar sutelkite dėmesį į sprando ir nugaros raumenis. Sutraukite 
mentes, palenkite galvą į priekį ir visu kūnu prisispauskite prie pagrin- 
do. Įtempkite smarkiau, dar smarkiau ir laikykite įtempęs. Po to atleis- 
kite. Tegu visa įtampa dingsta iš Jūsų sprando ir nugaros raumenų. Ir 
dabar mėgaukitės atsipalaidavimo pojūčiu. Dar kartą įtempkite spran- 
do ir nugaros raumenis. Vėl sutraukite mentes, galvą palenkite į priekį 
ir visu liemeniu prisispauskite prie pagrindo. Įsitempkite labiau - dar 
labiau - ir būkite įsitempęs. Po to atleiskite sprando ir nugaros raume- 
nis. Tegu visa įtampa dingsta. Pajuskite, kaip Jūsų sprando ir nugaros 
raumenys suglebę ir atsipalaidavę. Mėgaukitės tuo maloniu atsipalai- 
davimo jausmu, kuris vis labiau apima visą Jūsų nugarą. 

Dabar giliai įkvėpkite - giliau, dar giliau - ir sulaikykite kvėpavimą. 
Po to iškvėpkite - tegu iš plaučių pasišalina visas oras. Dar kartą giliai 
2  įkvėpkite - giliau, dar giliau — ir vėl sulaikykite kvėpavimą. Po to iš- 
: kvėpkite. Jūsų kvėpavimas vėl tampa ramus ir tolygus, labai ramus ir 
“tolygus. 

Dabar sutelkite dėmesį į savo dešiniąją koją ir dešiniąją pėdą. Iš- 
tieskite savo dešiniąją koją ir įtempkite visus jos raumenis, kad jie su- 
kietėtų. Įtempkite juos dar truputį - dar truputį - ir laikykite įtempęs. 
Po to atpalaiduokite koją. Pajusite, kaip dingsta įtampa iš Jūsų dešinio- 
sios kojos ir dešiniosios pėdos. Mėgaukitės atsipalaidavimo pojūčiu. 
9 Dešiniąją koją palyginkite su kairiąja. Dar kartą smarkiai įtempkite deši- 
: niąją koją. Jos raumenys vėl smarkiai sukietės. Laikykite ją įtemptą. Po 
: to vėl atleiskite. Tegu visa įtampa dingsta iš Jūsų dešiniosios kojos. Da- 
bar visoje dešiniojoje kojoje pajusite malonų atsipalaidavimo jausmą ir 
sunkumą. Palyginkite atpalaiduotą dešiniąją koją su kairiąja koja. 

Dabar sutelkite dėmesį į kairiąją koją ir kairiąją pėdą. Ištieskite kai- 
riąją koją ir įtempkite visus jos raumenis, kad jie sukietėtų. Įtempkite 
juos dar truputį - dar truputį - ir laikykite įtempęs. Po to atpalaiduokite 
kairiąją koją. Tegu dingsta visa įtampa iš visos kairiosios kojos. Mė- 
gaukitės tuo maloniu atsipalaidavimo pojūčiu. Dar kartą smarkiai įtemp- 
kite kairiąją koją. Ištieskite tą koją ir taip įtempkite visus jos raumenis, 
kad jie sukietėtų. Įtempkite dar labiau ir laikykite įtempęs. O dabar 
“ leiskite įtampai išnykti. Pajusite, kaip dabar abi kojos yra pavargusios 
“ ir atsipalaidavusios, visiškai pavargusios ir atsipalaidavusios. Mėgau- 
kitės tuo maloniu atsipalaidavimo pojūčiu. 

Dar kartą patikrinkite visas kitas raumenų grupes ir atsikratykite 
įtampos likučių. Dabar gulėsite visiškai atsipalaidavęs ir sunkus. 

ATBULINIS SKAIČIAVIMAS 


Šitam atsipalaidavimo pratimui atsigulkite ant nugaros, kaip jau 
buvo aprašyta, ir užsimerkite. Dabar savo užmerktų akių žvilgsnį 
nukreipkite aukštyn į savo kaktos vidurį. Tik tokia akių padėtis su- 
kels Jums nuovargio pojūtį, Jūsų smegenų bangos sulėtės ir iš beta 
bangų pereis į alfa bangas. Dabar sekite savo kvėpavimą ir skai- 
čiuokite kiekvieną kartą, kai iškvepiate, pradėdamas nuo 100 po 
vieną skaičių atgal. Su kiekvienu įkvėpimu ir iškvėpimu Jums atro- 
dys, kad Jūsų kūnas pasunkėja. Jei Jūsų kvėpavimo dažnis itin ma- 
žas, tai skaičiuokite po vieną skaičių įkvėpdamas ir po vieną skai- 
čių iškvėpdamas, štai tokiu ritmu: 


įkvėpimas - 100, 
iškvėpimas - 99, 
įkvėpimas - 98, 
iškvėpimas - 97 ir t.t. 


Kas savaitę mažinkite tuos skaičius: 


pirmąją savaitę skaičiuokite nuo 100 iki 1, 
antrąją - nuo 60 iki 1, 

trečiąją - nuo 20 iki 1, 

ketvirtąją — nuo 10 iki 1, 

penktąją —- nuo 5 iki 1. 


ATSIPALAIDUOTI PADEDA SPAIVOS 


Ir įsivaizduojant spalvas galima pasiekti fizinį, psichinį ir dvasinį 
atsipalaidavimą. Ypač gerai tai sekasi tiems, kurie praktikuoja jogą 
ar rytietiškus meditavimo pratimus. Atskiros spalvos nuo raudonos 
iki violetinės priskiriamos septynioms čakroms, kurios išsidėsčiu- 
sios išilgai stuburo nuo stuburgalio iki viršugalvio. Čakros yra ener- 
getiniai jėgos laukai, veikiantys viso organizmo fizinę, psichinę ir 
dvasinę energiją. Ir šį pratimą prieš darant geriausia būtų įkalbėti 
į magnetofono juostelę. 

Kvėpuokite giliai, ramiai, tolygiai ir sutelkite dėmesį į stuburgalį. Visą 
savo dėmesį nukreipkite tenai. Štai dabar visas Jūsų dėmesys sutelktas 
ties stuburgaliu. Kvėpuokite giliai, ramiai, tolygiai ir pamatysite, kaip 
atsiranda raudona šviesa ir kaip ji plinta. Ji apima visą Jūsų dubenį, 
teka į Jūsų klubus - kairįjį ir dešinįjį. Visas Jūsų dubuo užlietas raudo- 
nos šviesos, ta šviesa dabar liejasi per Jūsų klubus į Jūsų kojas, pėdas, 
kojų pirštus. Tą raudoną šviesą lydi šiluma, maloni, nuostabi šiluma. 
Jūsų dubuo ir Jūsų kojos dabar apimtos galingos raudonos šviesos ir 
ramios šilumos. 

Kvėpuokite giliai, ramiai, tolygiai, įkvėpkite - iškvėpkite ir mėgau- 
kitės ta galinga ramybe ir ta ramia jėga. 

Kvėpuokite giliai, ramiai, tolygiai ir dabar sutelkite dėmesį į savo 
kryžkaulį. Visą dėmesį nukreipkite į kryžkaulio vidinę pusę, tą pusę, 
kuri nukreipta į Jūsų pilvo vidų. Kvėpuokite giliai, ramiai, tolygiai ir 
pamatysite, kaip atsiranda oranžinė šviesa ir kaip ji išteka iš kryžkau- 
lio į Jūsų pilvą ir dubenį ir kaip ten išplinta. Ir ką tik ji pasiekia, ten 
atneša šilumą, šilumą ir atsipalaidavimą. Ir ta šiluma bei atsipalaidavi- 
mas visiems Jūsų dubens organams atneša visišką harmoniją ir pir- 
mapradį pasitikėjimą. 

Kvėpuokite giliai, ramiai, tolygiai ir mėgaukitės ta nepakartojama 
harmonija ir tuo pirmapradžiu pasitikėjimu. 

Kvėpuokite giliai, ramiai, tolygiai ir nukreipkite savo sąmonę į juos- 
mens slankstelius. Įsivaizduokite, pajuskite juos ir pamatysite, kaip pa- 
mažu atsiranda šilta aukso geltonumo šviesa, tokia pat šilta ir auksas- 
palvė, kaip ir mūsų energijos tiekėjos Saulės šviesa. Ta šilta saulės spal- 
vos šviesa išplinta po visą Jūsų pokrūtinį. Ir visur, kur tik ji pasiekia, 
išplinta geros savijautos pojūtis, viską persmelkiančios šilumos ir jėgos 
pojūtis. Ir ta gera savijauta, ta šiluma ir ta jėga Jumyse virsta šviesa ir 
ramybe. 2 

Kvėpuokite giliai, ramiai, tolygiai ir paprasčiausiai mėgaukitės ta 
gilia vidine ramybe ir ta visa apimančia šviesa. 

Kvėpuokite giliai, ramiai, tolygiai ir nukreipkite savo dėmesį į krūti- 
nės slankstelius. Pajuskite dabar, kaip čia atsiranda žalia šviesa, nuo- 
stabiai žalia šviesa. Tokia, tarsi saulės spinduliai prasiskverbtų pro gražų 
žalią lapą. Ta žalia šviesa vis stiprėja, pamažu ji išplinta po visą viršu- 
tinę Jūsų liemens dalį. Leiskite jai plisti, leiskite jai tekėti. Ta žalia švie- 
sa užlieja Jūsų plaučius, Jūsų širdį, ji teka į Jūsų pečius, žastus, dilbius, 
plaštakas, pirštus. Ir ta žalia šviesa neša harmoniją, meilę, džiaugsmą 
ir laimę. 

Kvėpuokite giliai, ramiai, tolygiai ir mėgaukitės tuo nepakartojamu 
nuostabiu meilės, džiaugsmo ir laimės jausmu. 

Kvėpuokite giliai, ramiai, tolygiai, sutelkite dėmesį į savo kaklą ir 
pajusite, kaip Jūsų kaklo slanksteliuose atsiranda žydra šviesa. Ta šviesa 
iš kaklo slankstelių teka į Jūsų gerklę ir dabar išplinta po visą Jūsų 
kaklą. Jūsų kaklas išsiplečia. Visiškai pasinerkite į šį nuostabų žydros 
platumos pojūtį. Mėgaukitės tuo, kad tenai, pačioje siauriausioje Jūsų 
kūno dalyje, atsiranda tokia platuma, atsiveria vartai į didįjį išsivada- 
vimą ir su kiekvienu Jūsų kvėptelėjimu ta žydra šviesa Jūsų kakle da- 
rosi vis ryškesnė ir ryškesnė, ir Jūs labai stipriai juntate ramybę ir 
jėgą, susitaikymą ir šviesą, meilę ir džiaugsmą, savojo „aš“ beribį pla- 
tumą. 

Kvėpuokite giliai, ramiai, tolygiai ir visiškai atsiduokite tam nepa- 
kartojamam jausmui, kuris užliejo Jūsų kaklą. 

Kvėpuokite giliai, ramiai, tolygiai ir sutelkite dėmesį į savo kaktos 
vidurį, ten, kur prasideda nosis. Ir ramybė grįš į Jus, ramuma, gili ra- 
mybė, o iš tos ramybės atsiras švelni tamsiai mėlyna šviesa. Ta švelni 
tamsiai mėlyna šviesa tekės iš Jūsų kaklo vidurio per Jūsų kaktą, išly- 
gindama raukšles ir nunešdama viską, kas Jums trukdo, visas Jūsų 
mintis, vaizdinius ir norus, viską, kas Jums trukdo būti savimi. Švelni 
tamsiai mėlyna šviesa tarsi mėlynas šydas apgaubia Jūsų akis, užlieja 
Jus, ir iš jos į Jūsų akis liejasi jėga. Švelni tamiai mėlyna šviesa teka per 
Jūsų nosį, ji išlaisvina Jus, visiškai išvaduoja Jus, ir Jus apima jaus- 
mas, tarsi galite užuosti tą švelnią tamsiai mėlyną šviesą, kuri dabar 
teka per Jūsų skruostus, nuimdama visą Jūsų įtampą, teka toliau Jūsų 
burnos link, apsupa ją, atpalaiduoja ją, ir Jus apima jausmas, tarsi 
galėtumėt paragauti tos švelnios tamsiai mėlynos šviesos. Švelni tam- 
siai mėlyna šviesa teka per smakrą prie Jūsų žandikaulių sąnarių, at- 
nešdama jiems atpalaidavimą, platumą, laisvę, ir toliau prie Jūsų au- 
sų, apgaubia jas, skverbiasi į jų vidų, ir Jus apima jausmas, kad Jūs 
galite girdėti tą švelnią tamsiai mėlyną šviesą. 

Kvėpuokite giliai, ramiai, tolygiai ir paprasčiausiai mėgaukitės ta 
nusineša viską, kas Jums trukdo, kas Jus slegia, viską, kas Jumyse 
tamsu, ligota, nesutvarkyta, chaotiška, ir pripildo Jus absoliutaus, to- 
bulo grynumo, švarumo. Ir Jumyse auga didysis supratimas visko, kas 
tuo momentu Jums svarbu, o iš to supratimo išauga Jūsų dėmesingu- 
mas, pagarba ir meilė, gili ramybė, įžvalgumas ir guvumas. Papras- 
čiausiai mėgaukitės tuo nuostabiu jausmu būti pačiam savimi. 

Kvėpuokite giliai, ramiai, tolygiai ir sutelkite dėmesį į savo viršugal- 
vį. Dabar pamatysite ir pajusite, kad čia kaip fontanas trykšta violeti- 
nės šviesos srautas. Ta violetinė šviesa srovena per visą Jūsų galvą, 
apgaubia ją, visiškai apgaubia ją ir priglunda prie švelnios tamsiai mė- 
lynos šviesos. Paskui toliau teka Jūsų kūnu žemyn ir apgaubia Jūsų 
žydrą kaklą. Ji srovena per žalią viršutine liemens dalį, per rankas ir 
plaštakas, per geltoną saulės rezginį, per oranžinį dubenį ir raudonas 
kojas iki pat Jūsų pėdų. 

Kvėpuokite giliai, ramiai, tolygiai ir mėgaukitės spalvų tekėjimu, 
mėgaukitės tuo, kaip jos susilieja ir jų intensyvumas susilygina, pa- 
prasčiausiai mėgaukitės tuo nepakartojamu nuostabiu spalvotu ener- 
gijos vibravimu Jūsų kūne, Jūsų psichikoje, Jūsų sieloje, mėgaukitės 
neskubėdamas. 


SUNKUMAS — TAI RAMYBĖ IR 
ATSIPALAIDAVIMAS 


Šitą atsipalaidavimo būdą nesunkiai gali išmokti kiekvienas. Žino- 
ma, ir šį tekstą galima įsirašyti į magnetofono juostelę ar paprašyti, 
kad jį įrašytų. 


Patogiai atsigulkite ir pajuskite, kaip Jūsų galva guli ant pagrindo. 
Atsipalaiduokite, paprasčiausiai atsipalaiduokite, ir visa įtampa nute- 
kės į žemę, ja paseks ir visos mintys. Leiskite, kad visa įtampa papras- 
čiausiai ištekėtų iš Jūsų. Leiskite jai paprasčiausiai ištekėti, leiskite jai 
tiesiog ištekėti iki galo. Kvėpuokite ramiai, giliai, tolygiai, nekreipda- 
mas ypatingo dėmesio į savo kvėpavimą. Labai giliai, ramiai ir tolygiai 
įkvėpkite ir iškvėpkite. 

0 dabar sutelkite dėmesį į savo kaklą. Atpalaiduokite, išlaisvinkite 
jį, leiskite jam nusvirti ant pagrindo. Įsivaizduokite, kad Jūsų kaklas 
leidžiasi vis žemiau ir žemiau ir ten išsiskleidžia. Kvėpuokite ramiai, 
giliai, tolygiai, nekreipdamas ypatingo dėmesio į savo kvėpavimą. La- 
bai giliai, ramiai ir tolygiai įkvėpkite ir iškvėpkite. 

Dabar sutelkite dėmesį į savo pečius, atleiskite juos, paprasčiausiai 
atleiskite, ir visa įtampa dings. Ji dings iš Jūsų, ir Jūs paprasčiausiai 
atsikratysite visų sunkumų, vargų, problemų, baimių ir negatyvių min- 

Atsipalaidavimo būdai 


čių, kurios slegia Jūsų pečius. Giliai, ramiai ir tolygiai įkvėpkite ir iš- 
kvėpkite. Labai giliai, ramiai, tolygiai įkvėpkite ir iškvėpkite. 

O dabar leiskite savo rankoms ir plaštakoms paprasčiausiai nukris- 
ti ant pagrindo, lai jos grimzta vis giliau ir giliau. Būkite visiškai sugle- 
bęs ir atsipalaidavęs. Kvėpuokite labai giliai, ramiai, tolygiai ir jauski- 
te, kaip Jūsų rankos ir plaštakos leidžiasi vis žemiau ir žemiau. Labai 
giliai, ramiai, tolygiai įkvėpkite ir iškvėpkite. 

Dabar nukreipkite savo mintis į nugarą ir atleiskite ją. Visa įtampa, 
viskas, kas Jums trukdo, dabar pereis į pagrindą. Jūsų stuburas, kiek- 
vienas jo slankstelis dabar leisis žemyn, vis žemyn ir žemyn. Pajuskite, 
kaip visa Jūsų nugara - laisva, atpalaiduota, suglebusi - guli išsidrie- 
kusi ant pagrindo. Labai giliai, ramiai, tolygiai įkvėpkite ir iškvėpkite. 

Dabar mintimis persikelkite į savo dubenį. Jauskite pagrindą, leis- 
kite savo dubeniui grimzti žemyn, ir tegu su kiekvienu kvėptelėjimu 
Jumyse stiprėja pojūtis, kad dubuo yra Jūsų vidurys. Mėgaukitės tuo, 
kad esate savo viduryje, vien tik tuo, nieko daugiau nenorėdamas ir 
negeisdamas. Labai giliai, ramiai, tolygiai įkvėpkite ir iškvėpkite. 

Dabar pajuskite, kaip iš Jūsų vidurio išeinančios Jūsų kojos guli ant 
pagrindo. Nugrimzkite dar giliau. Visą įtampą, esančią Jūsų kojose, 
paprasčiausiai perduokite pagrindui. Dabar kvėpuokite giliai, ramiai, 
tolygiai. Labai giliai, ramiai, tolygiai įkvėpkite ir iškvėpkite ir mėgauki- 
tės tuo nepakartojamu, nuostabiu visiškos ramybės ir atsipalaidavimo 
pojūčiu. 

IV 


ĮSIVAIZDAVIMAI IR VIZIJOS 


Geriau kartą pamatyti 
negu šimtą kartų išgirsti. 
(Patarlė) 


Įsivaizdavimai, kieno nors vaizdiniai yra atskiras savitas pasaulis. 
Tas tikrų sapnų ir sapnų nemiegant bei fantazijų pasaulis visais 
laikais traukė ir viliojo žmones. Šecherezados fantastiniai pasakoji- 
mai žavėjo jos kalifą tūkstantį ir vieną naktį, pasakos su simboli- 
niais personažais prikausto viso pasaulio vaikų dėmesį. Suaugusių- 
jų pasakos labiau primena tikrovę, jos dažniausiai atspindi nepa- 
tenkintus poreikius. 

Tik prieš nedaugelį metų buvo suvokta sapnų ir fantazijų, daž- 
niausiai priklausančių nuo atsitiktinumų, gydomoji galia įsigilini- 
mo ir meditavimo būsenose. Anksčiau terapeutai nemokėjo panau- 
doti psichinių vaizdinių. Tik pastaruoju metu tikrieji sapnai ir sap- 
nai vidur dienos bei fantazijos, dažnai pasireiškiantys simbolių kal- 
ba ir tariamai neturintys nieko bendro su realybe, panaudojami 
terapijoje. 

Vaizdai iš pasąmonės yra ryškūs vaizdiniai, iškylantys prieš vi- 
dinį žvilgsnį. Jie regimais vaizdiniais parodo emociškai nuspalvin- 
tą dvasinį turinį. Iš sielos sąmoningų ir nesąmMoningų prisiminimų 
bei norų sukuriama nauja realybė, galinti skatinti kūrybiškumą, 
bet galinti turėti ir destruktyvų poveikį. 

Sapnuose susilpnėję, sąmonės jau neberegistruojami pojūčių 
įspūdžiai, ateinantys iš išorinio pasaulio, jungiasi į laisvas asociaci- 

jas su pasąmonėje sukauptomis patyrimo apraiškomis. Sapnų turi- 
nys iš dalies prisimenamas ir nubudus, tačiau didžioji jų dalis, o 
kartu su ja ir žinojimas, prieinamas, pasiekiamas tik per sapną, 
pamirštami. 

Laisvi, nevaržomi sapnai vidur dienos (sapnai nemiegant) yra 
nežabotos fantazijos, kurios suaugusiųjų atveju dažniausiai būna 
destruktyvaus pobūdžio. Tokie fantazuotojai taip bando pabėgti nuo 
nemalonių pavienių arba ir nuo nuolat pasikartojančių faktų. Tai 
visada lydi ir savo asmenybės reikšmingumo perdėtas vertinimas. 
Taip jie atsižada tikrovės, kurioje gyvena, ir bėga nuo jos, tik ne į 
savo vidų, kaip įsivaizdavimų terapijoje, o prie savęs. 

Įsivaizdavimų terapijoje fantazija nukreipiama tam tikra krypti- 
mi. Įsivaizduojantysis pasitraukia į savo vidų, į savo jau nebesąmo- 
ningą patirtį, į savo pasąmonę. Terapeutas it koks režisierius vado- 
vauja tai kelionei po fantazijos šalį. O tas, kas linkęs sapnuoti vidur 
dienos, vaizdinius savo sapnams ima iš to paties šaltinio - iš savo 
asmenybės pasąmonės sluoksnių. 


DuoKITE VALIĄ SAVO VAIZDUOTEI! 


Pasąmonės kalba yra vaizdų kalba. Vaizdai sukelia jausmus ir, pri- 
klausomai nuo to, koks tų vaizdų turinys - pozityvus ar negatyvus, 
tokios būna ir jų sukeltos mintys ar jausmai. Kiekvienas vaizdinys 
siekia plėtotis toliau. Kad aiškiau tą suvoktumėt ir taip pažintumėt 
savo vaizduotę, paskirkite kelias minutes nedideliam pratimui. 

Patogiai atsisėskite, užsimerkite ir įsivaizduokite, kad einate į 
mišką pasivaikščioti. Nuostabiai graži diena vasarai baigiantis. 
Kreipkite dėmesį į savo aplinką, į viską, kas vyksta aplink Jus. Duo- 
kite valią savo vaizduotei. Tegu vaizdai, mintys, jausmai atsiranda 
patys savaime. 

Pastebėsite, kad iš tų negausių duomenų pats savaime atsirado, 
gimė vidinis filmas, atitinkantis Jūsų patirtį ir vaizduotę, Jūsų min- 
tis ir jausmus. 

Įsivaizduoti - tai įsijausti į situacijas ir jas pripildyti minčių ir 
jausmų. Jei atitinkama patirtis yra negatyvi, tai turite, tikslingai 

nukreipdamas ją savo paties ar kitų nustatyta kryptimi, pasukti į 
pozityvią pusę. 

Jei Jums sunkiai sekasi įsivaizduoti, lavinkite šį sugebėjimą. Tik 
nebandykite to daryti bukai susikaupęs - per jėgą nieko nepasiek- 
site. Tegu tai vyksta paprastai, natūraliai. Jei mintys nukryptų į 
šalį, tai tegu sau - kiek laiko pasekite, kur link jos eina, o paskui 
sugrįžkite prie pradinių minčių. Čia teks pasikliauti tik kantrybe ir 
darbu, treniruotėmis. Lavinkitės - Jūs tai galite, o gal galėtoje net ir 
anksčiau! 

Vaikai gyvena su savo įsivaizdavimais, jie dalinai gyvena savo 
fantazijų pasauliuose. Vaikų įsivaizdavimas yra kūrybinis, net jei 
jis vyksta tik mintyse. Jis svarbus asmenybės raidai, nes kai vaiz- 
duotė gali laisvai plėtotis, tai formuojasi ir laisva asmenybė. 

Toliau pateikiami pratimai tikriausiai padės Jums vėl išmokti 
įsivaizduoti. Kai įvaldysite vieną pratimą, pereikite prie kito. 


SPAIVŲ ĮSIVAIZDAVIMAS 


Patogiai atsisėskite ir užsimerkite. Pabandykite įsivaizduoti raudo- 
ną pomidorą. Kokį daiktą pasirinksite, ne taip jau svarbu, reikia 
tik, kad jis asocijuotųsi su kokia nors spalva. Taip pat darykite ir su 
kitomis spalvomis. 


6 Oranžinę spalvą siekite su apelsinu. 

+ Geltoną spalvą siekite su bananu. 

+ Žalią spalvą siekite su pieva. 

+ Žydrą spalvą siekite su mėlynu dangum. 

+ Tamsiai mėlyną spalvą siekite su jūros mėliu. 
6 Violetinę spalvą siekite su gėle. 

+ Baltą spalvą siekite su sniegu. 

+ Juodą spalvą siekite su visiška tamsa. 


Jei Jums nepavyktų ar sunkiai sektųsi įsivaizduoti tas spalvas, tai 
nusipirkite atitinkamų spalvų popieriaus ir patogiai atsisėdęs ste- 
bėkite kas kartą apie 15 sekundžių po vieną spalvą, po to užsimer- 

kite ir pabandykite įsivaizduoti jas savo vidiniu žvilgsniu. Kartokite 
tą pratimą tiek laiko, kol tos spalvos iš karto iškils prieš Jūsų vidinį 
žvilgsnį. Tą patį pakartokite su visomis spalvomis. Treniruodama- 
sis per daug nesusikaupkite, nes per didelis noras trukdo, blokuoja. 


DAIKTŲ įSIVAIZDAVIMAS 


Antrasis žingsnis bus kasdieninių daiktų įsivaizdavimas. Paimkite, 
pavyzdžiui, kavos puodelį ir atidžiai apžiūrėkite jį iš visų pusių. 
Įsidėmėkite visas detales. Po to užsimerkite ir pabandykite įsivaiz- 
duoti tą puodelį iš pradžių iš vienos pusės, o paskui iš įvarių pusių. 
Jei nepavyktų iš karto, tai kantriai treniruokitės, kol puodelis, vos 
pagalvojus apie jį, tučtuojau iškils prieš Jūsų vidinį žvilgsnį iš įvai- 
rių pusių. Po to pasitreniruokite tą padaryti ir su kitais daik- 
tais. Netrukus Jums jau greičiau pavyks įsivaizduoti aiškų daik- 
to vaizdą. 

Taip pat galite įsivaizduoti ir asmenis: įsivaizduokite, kaip koks 
nors asmuo juda, kaip kalba, kaip keičiasi jo gestai ir mimika. Su- 
gebėjimo įsivaizduoti treniravimui neblogiau tinka ir gyvūnai bei 
augalai. 

Sugebėjimas įsivaizduoti neapsiriboja tik vaizdais ir jausmais. 
Pabandykite, pavyzdžiui, užsimerkęs įsivaizduoti įvairių daiktų svorį. 
Nereikia to svorio nustatyti tiksliai gramais ar kilogramais, svarbu 
išsiugdyti svorio pojūtį. Pavyzdžiui, iš pradžių padėkite obuolį ant 
įgaubto delno ir pabandykite atspėti jo svorį. Pakartokite tai kelis 
kartus, kaitaliodamas rankas. Tęsdamas tuos įsivaizdavimo lavini- 
penkių iki dešimties) užsimerkęs imkite po vieną obuolį. Pakilnojęs 
nustatykite kiekvieno iš jų svorį ir išdėliokite juos svorio didėjimo 
eile. Po to svarstyklėmis pasitikrinkite savo nustatymų tikslumą. 

Kai išsiugdysite sugebėjimą nustatyti įvairių daiktų svorį, paliki- 
te ramybėje realius daiktus ir įvairių daiktų svorį nustatinėkite tik 
savo vaizduotėje. Taigi tik įsivaizduokite, kad tucs daiktus nešate. 
Įsijauskite į situaciją, kurioje Jūs nešate savo pasirinktus daiktus, ir 
pajuskite jų svorį. Pajuskite, ir kiek Jums tam teks sunaudoti jėgų. 


Daiktų įsivaizdavimas 71 


Na, jei Jums jau pavyksta įsivaizduoti svorius, tai lygiai taip pat 
pavyks įsivaizduoti ir kvapus. Pradėkite nuo lengvai atpažįstamų 
kvapų - kvepalų ar skutimosi vandens, losjono, kremo ir pan. Tre- 
niruokitės ir su prieskoniais bei maisto produktais. Treniruokite 
savo uoslę su visais kasdieninio gyvenimo daiktais. O kadangi kiek- 
vienas žmogus ir kiekvienas gyvūnas irgi skleidžia savo kvapą, pa- 
bandykite tuos kvapus užuosti, iš pradžių tiesiogiai kontaktuoda- 
mas su jais, kad paskui sugebėtumėt tai atkartoti vaizduotėje. Ne- 
reikia it kokiam šuniui uostinėti kiekvieną kvapelį, bet jei tik kreip- 
site dėmesį į savo aplinkos kvapus, tai greit išmoksite nustatyti, 
kam priklauso tas ar kitas kvapas. Aiškiai suvoksite, kad kai kurie 
kvapai Jums nemalonūs, o kiti patinka - kai kurie net labai. 


Visi gyvi organizmai išskiria kvapias signalizuojančias medžia- 
gas. Daugelį iš jų mes pajuntame tik nesąmoningai, bet reaguojame 
į jas, nors kartais gal ir patys negalėtumėme pasakyti, kodėl taip 
darome. Tikriausiai girdėjote posakį „Jis man šunim pasmirdo“,- 
taip sakoma apie įgrisusį, nebemielą žmogų, kurio instinktyviai ven- 
giame. Tačiau yra ir tokių žmonių, kurie kaip koks magnetas Jus 
traukia. Simpatija, meilė, net seksualinis troškimas žmogaus, kuris 
yra absoliučiai „ne Jūsų tipo“, visiškai neatitinka Jūsų idealo, iš- 
oriškai gal net yra jo priešingybė, dalinai paaiškinami nesąmonin- 
gu reagavimu į kvapiąsias medžiagas, vadinamuosius feromonus. 

Mintyse galite įsivaizduoti ir tam tikrų maisto produktų bei ner- 
vų sistemą stimuliuojančių medžiagų skonį. Pradėkite, pavyzdžiui, 
nuo citrinos. Iš pradžių išgerkite kelis lašus grynų citrinos sulčių, 
gerai pajuskite jų skonį. Po to suvalgykite gabalėlį duonos ir paskui 
tik mintyse pajuskite citrinos sulčių skonį. Užsimerkęs įsivaizduo- 
kite, kad Jūsų burnoje citrinos rūgštis. Juskite ją savo burnoje. Jau 
vien aiškus to įsivaizdavimas sukels fizinę reakciją. Kai pučiamųjų 
orkestro muzikantai, pūsdami savo dūdas, mato Žmogų, su pasi- 
gardžiavimu valgantį citriną, daugumai jų tenka liautis grojus, nes 
jie iš karto fiziškai į tai reaguoja. Jų burnos gleivinės reaguoja į 
rūgšties poveikį, ir jų seilių liaukos išskiria tiek daug seilių, kad 
groti instrumentu darosi nebeįmanoma. 

Treniruokite savo skonio įsivaizdavimą su įvairiausiais maisto 

produktais ir nervų sistemą stimuliuojančiomis medžiagomis. Da- 
rykite tai lygiai taip pat, kaip degustuodamas vyną. Ragaukite, ska- 
naukite - iš pradžių realybėje, o paskui tik savo vaizduotėje. 

Galite ir „įsijausti“ į daiktą. Tam reikia įkinkyti į darbą savo vaiz- 
duotę. Užsimerkęs įsivaizduokite kokį nors daiktą, kurio nuolat ne- 
turite netoli savęs. Kuo tikroviškiau įsivaizduokite jį. Iš pradžių tik 
detales, kurias paskui galėsite sujungti į visumą. Tebūnie tai, pa- 
vyzdžiui, medis. Dvasios akimis apžiūrėkite jį iš visų pusių: kaip jo 
kamienas auga iš žemės, kaip atrodo pats kamienas, šakos, laja, 
lapai, žiedai, vaisiai. Mintyse palieskite jį, uostykite jo Žiedus ar 
vaisius. Treniruokitės tol, kol Jums pavyks įsivaizduoti jo išvaizdą, 
kvapą - žodžiu, viską, kas tam medžiui priklauso. O tada pabandy- 
kite pats tarsi pavirsti medžiu, pasijusti juo. Pajuskite vėją, judi- 
nantį medžio lapus. Pajuskite lietaus lašus, įsigeriančius į jo žievę. 
Pajuskite žemę, į kurią jis suleidęs šaknis. Pasijuskite, kad Jūs pats 
esate kaip medis. 

Kai įvaldysite šį pratimą, persikelkite į kitus daiktus ar gyvūnus. 


VEIKSMŲ įSIVAiZDAVIMAS 


Sugalvokite kokią nors įvykių eigą. Įsivaizduokite kokį nors draugą 
ar pažįstamą. Įsivaizduokite, kaip susitinkate su juo pasirinktoje 
vietoje. Žiūrėkite į jį: kaip jis prieina prie Jūsų, kaip ištiesia Jums 
ranką pasisveikinti. Įdėmiai žiūrėkite į jį, jo veidą, rankas, drabu- 
žius, judesius, mimiką, gestus. Ar Jums malonus tas susitikimas? 
Savo vidiniu žvilgsniu apžiūrėkite visas, net pačias mažiausias smul- 
kmenas. 

Tas susitikimas mintyse turi prieš Jus praslinkti kaip koks fil- 
mas, aiškiai ir įtikinamai. Pabandykite tai pakartoti su įvairiais žmo- 
nėmis, kol vieną, kuris Jums pažįstamas, galėsite suprojektuoti sa- 
vo vidiniame ekrane. Ir, priklausomai nuo savo jausmų šiam asme- 
niui, įsivaizduokite veiksmą ir pokalbį - „scenarijaus autorius“ lai 
bus Jūsų vaizduotė. 

Abstrakčių sąvokų ir reikšmių įsivaizdavimui jokių taisyklių nėra. 
Vietoj tų sąvokų įsivaizduokite simbolius, kurie nuo dabar visą lai- 
ką turi reikšti tą patį, kad Jūsų pasąmonė „prisiektų“ tai sąvokai. 
Su tuo simboliu turite susieti jausmus. Kaip pavyzdį paimkime žodį 
meilė. Susiekime jį su kokia nors būtybe ar daiktu, su kuriuo Jūs 
jaučiatės susieti tokiais meilės ryšiais, kad visada, kai tik Jūsų min- 
tyse pasirodo žodis meilė, Jūs pagalvojate apie tą būtybę ar tą daik- 
tą ir pajuntate savyje meilės jausmą. Visoms abstrakčioms verty- 
bėms sugalvokite simbolius ir sudvasinkite juos. Štai Jums pavyz- 
džiai: 


6 Aarmonija - baltas sklandytuvas giedrame mėlyname 
danguje; 

ramybė - nuostabiai graži kalnų pieva; 

Jėga - meška; 

sveikata - žuvis skaidriame vandenyje; 

saugumo jausmas - namas su gėlynu; 

švelnumas - glostyti vaiką; 

drąsa - slidininkas, pasiruošęs šuoliui nuo tramplino; 
meilė žmogui - drugelių pulkas; 

simpatija - margų gėlių puokštė; 

laisvė - danguje plevenantis paukštis; 
nepriklausomybė - iš vandens aukštai iššokęs delfinas; 
pasitikėjimas savimi - stiprus medis per audrą; 
liūdesys - ašaros ant skruosto. 

Skirkite laiko tiems pratimams. Leiskite visiems vaizdiniams išsi- 
plėtoti, kol Jūs savo vidiniu žvilgsniu matysite tuos vaizdus aiškiai 
ir ryškiai, statiškus ir judančius, su visais jų sukeliamais pojūčiais, 
kvapais, skoniais, kaip įsivaizduojamą realybę. Pasirenkite naujai 
mąstyti, jausti ir veikti. Formuokite, mokykite savo pasąmonę, tik 
nepersistenkite. Pradėkite nuo paprastų pratimų. Atlikite tuos pra- 
timus iš pradžių kelis kartus per dieną po 3-4 sekundes, o paskui tą 
laiką imkite ilginti, kol vidinius vaizdus ir veiksmų sekas galėsite 

išlaikyti tiek laiko, kiek užsimanysite. Kuo dažniau darysite atski- 
rus pratimus, tuo lengviau ir noriau Jūsų pasąmonė juos priims. 
Per jėgą nieko nepešite. Ir čia tinka posakis „Ne šventieji puodus 
lipdo!“ 


ATEITIES VIZIJA 


Tarp vizualizacijos ir įsivaizdavimo ryškios ribos nėra. Vizualizaci- 
jos prasmė ir tikslas - įsivaizduoti tariamą ateities vaizdą, kuris jau 
dabar Jus veikia teigiamai. Dabar Jūs jau nemažai žinote apie nuo- 
statas, pozityvų mąstymą ir įsivaizdavimą, todėl Jums tikrai turėtų 
pavykti vizualizuoti ateities vaizdą. 

Kadangi mes norime ką nors pakeisti pozityvia linkme, tai pra- 
dėti reikėtų nuo negatyvių dalykų. Patikrinkite ir pakeiskite netei- 
singas ir atgyvenusias nuostatas ir perimkite pozityvaus mąstymo 
sėkmės filosofiją. Sakykime, Jūs per daug sveriate. Taigi atsipalai- 
davęs dabar realistiškai įvertinkite savo tikslą - per ketvertą mėne- 
sių pasiekti, kad Jūsų figūra taptų ideali. Labai realistiškai įsivaiz- 
duokite tai, pasijuskite, jog tapote lieknas, ir savo vaizdiniuose ju- 
dėkite taip, kaip tai daro liekni Žmonės. Jei tik pasitikite savo pasą- 
monės jėga, savo tikslą pasieksite. Nuolatinis (kasdieninis!) sėkmin- 
gos ateities būsenos treniravimas iš esmės pakeis Jūsų požiūrį į 
valgymą, Jūsų valgymo įpročius. Jūsų pasąmonė beveik perims bū- 
simą Jūsų kūno vaizdą kaip „statybos planą“. 

Pateiksiu dar vieną pavyzdį. Esate verslininkas, tik dar nelabai 
patyręs. Dabar įsivaizduokite, jog turite aukščiausios klasės vady- 
bininko savybių. Pasirinkite pavyzdžiu kokį nors realų tokio tipo 
vadybininką ir išnagrinėkite, kaip jis elgiasi, kaip kalba, kokie jo 
gestai ir mimika, kokie jo, kaip verslininko, dalykiniai sugebėjimai, 
kokia jo asmenybė apskritai. Įsivaizduokite, kad Jūs pats turite tuos 
gabumus, atitinkamą išvaizdą, na, ir tokią sėkmę. Mintyse perim- 
kite to asmens vaidmenį. Įsivaizduokite, kad ir Jūs mokate kalbėti 
ne prasčiau už jį ir esate toks apsukrus kaip jis. Galvokite apie sėk- 
mę, įsijauskite į ją. 

Treniruokitės kiekvieną dieną ir pasikeisite dvasiškai, o tos min- 

tyse sukurtos naujosios mąstymo schemos, tie sėkmės pojūčiai lems 
ir Jūsų veiksmus. Ir galų gale Jums vis tiek turi pasisekti. Dirbtinai 
susikurtos vizijos Jūsų galvoje įsitvirtins kaip realybė ir nukreips 
Jus sėkmės link. 


PROBLEMŲ SPRENDIMO VIZIJA 


Įsivaizdavimas ir vizualizacija taip pat yra patikimi būdai asmeni- 
nėms, darbo - iš principo tai ir bet kokioms - problemoms spręsti, 
vadovaujantis ne tik logika, bet ir intuicija bei jausmais. 

Tam yra keletas galimybių, tik jos nelabai priimtinos tiems, ku- 
rie vadovaujasi tik logika. Tačiau kas pasikliauja pasąmonės galia, 
tas pasieks tokių laimėjimų, apie kokius ja nepasitikintis nedrįsta 
nė svajoti. Kai logika prieštarauja jausmams, tai sėkmę visada at- 
neš tas sprendimas, kuris teisingas emociniu požiūriu. Vis dėlto 
negalima nekreipti dėmesio į logiką - tai būtų neteisinga nuostata. 
Tačiau kai „už“ ir „prieš“ galimybės maždaug lygios, teisingi bus tie 
sprendimai, kurie grindžiami jausmais. 

Toliau supažindinsiu Jus su kai kuriais būdais, kurie leis Jums 
užmegzti ryšį su savo pasąmone, o iš dalies ir su visa savo sąmone, 
su savuoju „aš“, su pačiu asmenybės branduoliu. Tie būdai labai 
efektyvūs. Jie atskleidžia dideles galimybes pažinti save. Tai žaidi- 
mai su pasąmone arba pasąmonės susiejimas su sąmone. Žaiskite 
su savo sąmone, su visa savo patirtimi, žiniomis, sugebėjimais, jaus- 
mais, intelektu. 

Atsakymai, kuriuos gausite, vaizdai, kuriuos matysite, gali būti 
aiškūs ir suprantami, bet gali būti ir simboliški. O jei Jūs, išdėstęs 
problemą, negausite jokio atsakymo, tai arba tos informacijos ne- 
pakanka, arba sprendimui dar neatėjo laikas. 

Atsakymai į Jūsų klausimus gali būti Jums visiškai netikėti ir 
neįprasti. Tik nebandykite ko nors siekti labai susikaupęs. Tegu vis- 
kas vyksta savaime. Čia negalioja nei „turiu“, nei „noriu“, galioja 
tik „kas bus, tas tebūnie“ principas. Pergalvokite atsakymus, kokie 
jie bebūtų, tik po treniruotės. Jei atsakymas būtų simbolinis, galite 
pabandyti tą simbolį išsiaiškinti kitoje treniruotėje. Tik nebandyki- 

te simbolių paaiškinimo ieškoti atitinkamoje literatūroje. Tokie pa- 
aiškinimai Jums tiks tik labai retai, nes kiekvienas Žmogus turi sa- 
vo individualią simbolių kalbą. 

Atsakymus, kuriuos gaunate vizijų būdu, galite palyginti su tais, 
kuriuos radote loginių išvedžiojimų keliu. Niekada negalėsite vie- 
nareikšmiškai nustatyti, ar tie atsakymai ateina iš Jūsų pasąmo- 
nės. Tačiau, jei tik užmezgėte ryšį su teisinga savojo „aš“ vieta, pa- 
jusite džiaugsmo ir vidinio pasitenkinimo jausmą, kurį reikėtų aiš- 
kinti Jūsų bendrosios sąmonės išsiplėtimu. 

Tiktai visada turėkite galvoje tai, kad visi pirmieji pojūčiai, min- 
tys ir vaizdai, kurie susiję su Jumis pačiu, su Jūsų savuoju „aš“, su 
Jūsų asmenybe, yra kilę iš begalinių Jūsų pasąmonės aruodų, ir 
juos visada reikia traktuoti ir priimti kaip tikrąjį savęs pažinimą. 
Sprendžiant problemas, reikėtų visada rimtai priimti abejones dėl 
loginiu keliu rastų sprendimų. Abejonės visada pateisinamos, nes 
kai logika susikerta su jausmais, visada nugali jausmai! 

Žemiau pateikiami būdai paprasti, ir jei tik esate įvaldęs atsipa- 
laidavimo techniką, tai galite juos daryti bet kada. Pasirinkite pra- 
timą, kuris Jums labiausiai patinka, arba darykite juos visus vieną 
po kito, kad sužinotumėt jų poveikį. Prieš tai atsipalaiduokite. Atsa- 
kymai, kuriuos gausite, gali Jūsų mintyse pasirodyti dar tada, kai 
uždavinėjate klausimus, bet gali tekti jų ir palaukti. Jei negausite 
jokio atsakymo, tai reikš, kad tas klausimas Jums nėra problema ar 
kad klausimas buvo suformuluotas nepakankamai tiksliai. Atsaky- 
mo nebus ir tada, jei jis bet kokiu pavidalu apsunkintų Jus ar būtų 
Jums nemalonus. Tokiu atveju atsakymą blokuos Jūsų „aš“, visa 
Jūsų sąmonė. 


Darbas su kompiuteriu 


Įsivaizduokite, kad turite kompiuterį su dviem ekranais. Ramus ir atsi- 
palaidavęs sėdite prie jo ir įrašote savo problemą. Aprašykite ją kuo 
lakoniškiau ir tiksliau. Kairiajame ekrane pasirodys tekstas, ir tada Jūs 
nuspauskite darbo mygtuką. 

Atsiloškite ir stebėkite ekraną. Klausykite, kaip dirba kompiuteris, 

žiūrėkite, kaip mirkčioja jo kontrolinės lemputės. Po kurio laiko deši- 
niajame ekrane pasirodys sprendimas. Sprendimas gali būti aiškus ir 
suprantamas, bet gali būti ir simboliškas, užšifruotas. Sprendimą įtvir- 
tinkite savo pasąmonėje, kad po Jūsų „darbo su kompiuteriu“ seanso 
galėtumėte viską užfiksuoti raštu. 


Pažinimo kambarys 


Įsivaizduokite, kad nubudote ir esate dideliame apskritame kambary- 
je. Visur aplink vien tik durys, durys - vienos prie kitų. Už tų durų 
esančiuose kambariuose laikomas Jūsų problemos sprendimas aiškiai 
suprantama ar simbolių kalba. Ant durų Jūs pats kas kartą užrašote 
vieną iš savo problemų, kurią norėtumėt išspręsti. Pavyzdžiui, ant pir- 
mųjų durų galite užrašyti: „Kokia yra mano didžiausia problema?“, ant 
antrųjų: „Ką darau ne taip savo partnerystėje?“, ant trečiųjų: „Ką da- 
rau ne taip savo gyvenime?“, ant ketvirtųjų: „Kokia profesija man ge- 
riausiai tiktų?“, ant penktųjų: „Kaip susigrąžinti sveikatą?“, ant šeštų- 
jų: „Kas trukdo, kad man sektųsi darbe?“ ir t. t. 

Formuluokite trumpus, tikslius klausimus, užrašykite juos ant du- 
rų, 0 po to įeikite į kambarį, kuris Jums atrodo pats svarbiausias. Ten 
vienokiu ar kitokiu pavidalu rasite atsakymą, atitinkamos problemos 
sprendimą. Atlikę šį pratimą, kiek įmanoma tiksliau raštu užfiksuokite 
gautą atsakymą. 


Dvasinio atsipalaidavimo vieta 


Įsivaizduokite, kad atsidūrėte dvasinio atsipalaidavimo vietoje. Tai vie- 
ta tokioje aplinkoje, kokioje Jūs visada norėjote atsidurti, vieta tik Jums 
vienam, niekas negali patekti į ją be Jūsų leidimo. Tai Jūsų dvasinė 
nuosavybė. Mintyse įsitaisykite toje vietoje taip, kaip Jums patinka, pa- 
sistenkite, kad ten būtų viskas, ko tik pageidaujate. Susitvarkykite tą 
vietą taip, kaip Jums diktuoja Jūsų mintys, jausmai, troškimai. 

Visada, kai tik pasitrauksite į tą vietą, rasite savo problemų spren- 
dimus, čia galėsite bendrauti su savo pasąmone, ištirti savo norus ir 
troškimus, rasti savo neteisingo elgesio gyvenime priežastis (pavyz- 
džiui, neteisingas ar pasenusias nuostatas). Čia Jums bus įmanoma 
viskas - viskas, ko tik norite. 

Įsivaizduokite, kad išėjote pasivaikščioti po mišką. Prieš Jus - tiesus 
kaip styga per mišką einantis kelias. Dairykitės aplink, stebėkite įvai- 
riausius medžius, krūmus ir kitokius augalus. Stebėkite miško žvėris, 
kurie nieko nesibaido, paukščius, kiškį, stirną. Stebėkite uodų pulkelį, 
kuris lakioja virš kelio tai pakildamas, tai nusileisdamas. Stebėkite saulės 
spindulius, kurie it kokie pirštai glosto medžių viršūnes, ir klausykitės 
vėjo, šiurenančio medžių lapus. Traukite į plaučius žemės kvapą, gėlių 
aromatą ir iš lėto žingsniuokite keliu. 

Įsivaizduokite, kad toli prieš Jus pasirodo žmogus ir eina Jūsų link. 
Tai senas žmogus ir nuo jo taip ir dvelkia senatvės išmintis. Jis vis 
artėja prie Jūsų ir kai Jūs abu susilyginate, Jūs užkalbinate jį. Paklau- 
siate jo, ar jis negalėtų ir nenorėtų padėti Jums išspręsti vieną proble- 
mą. Jis, be abejo, sutiks. 

Atsisėskite su juo ant suolelio, stovinčio pakelėje, ir nupasakokite 
jam savo problemą su visomis smulkmenomis. Neskubindamas jo, lau- 
kite atsakymo ir po to užsirašykite tą atsakymą. 


Atsiskyrėlis 


Šis pratimas panašus į ką tik aprašytąjį, tik šį kartą specialiai ieškokite 
atsiskyrėlio, gyvenančio kalnų trobelėje. 

Įsivaizduokite, kaip kopiate į kalną, kol pasiekiate nuostabiai gra- 
žią kalnų pievą, supamą aukštų medžių. Joje stovi paprasta medinė 
trobelė. Netoli jos matyti šaltinis. Klausykitės paukščių čiulbėjimo ir 
medžių ošimo. Mėgaukitės žolių ir gėlių kvapais. Prieikite prie trobe- 
lės, pasibelskite ir įeikite į vidų. Apžiūrėkite, kaip ji įrengta, ir pamaty- 
site seną atsiskyrėlį, sėdintį už stalo. Paprašykite jo atsakyti į Jūsų klau- 
simus. Jis tikrai neatsisakys. Vėliau užrašykite jo atsakymus. 


Džordžas ir Vanesa 
Įsivaizduokite, kad sėdite namie, patogiai įsitaisęs savo mėgstamoje 


kėdėje, ir svarstote savo gyvenimo problemas ar tik einamuosius klau- 
simus, kuriuos norite ar privalote išspręsti. Jaučiate, kad jie Jums per 

sunkūs, ir norėtumėt Žmogaus, kuriuo galėtumėt pasitikėti ir kuris su 
savo patarimais būtų šalia Jūsų. 

Ir štai Jums prieš akis iškyla vaizdas vyro ar moters, kuris Jūsų 
vaizduotėje transformuojasi į realų asmenį, kurį Jūs matote priešais 
save (jei Jūs vyras, tai tegu tai bus moteris, vardu Vanesa, o jei Jūs 
moteris - tai tebus vyras, vardu Džordžas). Žinoma, galite pavadinti 
juos ir kitokiais vardais, tik tada tuos vardus vartokite ir ateityje, kai tik 
norėsite dirbti su savo pasąmonės vaizduote. 

Tas įsivaizduojamas asmuo bus Jūsų vidinis patarėjas, sujungiantis 
savyje Jūsų pasąmonę su Jūsų sąmone. Galite ir turite tą Jūsų vaizduo- 
tėje egzistuojantį asmenį įtraukti į savo realybę, nes visada, kai tik Jums 
reikės patarimo, norėsite ko nors pasiklausti arba norėsite ar turėsite 
išspręsti kokią nors problemą, atsipalaidavęs galėsite pasikviesti jį į 
pagalbą. Toks vaizdinys parems Jus kiekvienoje situacijoje. Tas antra- 
sis vidinis „aš“ patars Jums ir neprašytas, jei tik ketinsite priimti kokį 
nors labai klaidingą sprendimą. Jis visada bus šalia, kai tik Jums jo 
prisireiks. 


Smegenų trestas 


Jei turite išspręsti kokią nors darbo problemą ir jaučiate, kad pats vie- 
nas su ja nesusidorosite, pasitraukite į savąją dvasinio atsipalaidavimo 
vietą. Ten mintyse susiraskite pasitarimų stalą ir mintyse susikvieskite 
žmones, apie kuriuos žinote, kad jie turi reikiamų žinių ir gali padėti 
Jums išspręsti Jūsų problemą. 

Pasirinkite realius praeities ar dabarties asmenis. Visi jie turi būti 
geriausi savo sričių specialistai. Prieš pradėdamas savo atsipalaidavi- 
mo vietoje pasitarimą su tomis šviesiausiomis galvomis, surinkite kuo 
daugiau žinių apie tuos žmones. Pabandykite sužinoti apie juos viską. 
Sužinokite kuo daugiau apie jų sėkmės priežastis, apie jų asmenybes, 
jų žmogiškuosius ir profesinius sugebėjimus ir savybes, kad galiausiai 
galėtumėt visiškai susitapatinti su jais. 

Po to pateikite jiems, pavyzdžiui, tokią problemą: esate verslinin- 
kas ar verslininkė ir norėtumėt išplėsti firmą. Turite vadovo bruožų, 
reikiamų profesinių žinių ir visas prielaidas pradėti realizuoti šį ketini- 
mą. Jūs pats visu šimtu procentų tikite savo projektu ir visiškai pasi- 
kliaujate pozityvaus mąstymo sėkmės filosofija. 

Taigi dabar esate savo dvasinio atsipalaidavimo vietoje, už pasita- 

rimų stalo jau susėdo visi, kuriuos pasikvietėte, pavyzdžiui, garsus re- 
klamos specialistas, reklamos psichologas, mokesčių specialistas ir ban- 
kininkas, pardavimo genijus, talentingas organizatorius ir, reikalui esant, 
dar ir kiti aukštos kvalifikacijos specialistai. 

Pradėkite šviesiausių galvų pasitarimą, išdėstydamas jiems su viso- 
mis detalėmis savo ketinimus, o paskui tapkite tik klausytoju. Kiekvie- 
nas išreikš savo nuomonę apie tai ir patars Jums. Tai gali padaryti 
kiekvienas atskirai, padarydamas po atskirą pranešimą, arba įsilieps- 
nos diskusija, pasibaigsianti strategijos protokolo sudarymu, kurį pas- 
kui privalėsite vykdyti. Tiksliai įsiminkite viską, kas ten bus kalbama, 
ir sugrįžęs į realybę užsirašykite. 

ĮTAIGA IR HIPNOZĖ 


Žmonės negali 
pabėgti nuo įtakų. 
Andrė Gide 


Visa, ką žmogus savo pojūčiais suvokia iš aplinkos, yra įtaiga, prie 
kurios prisitaiko jo mintys, jausmai ir kartu jo veiksmai. Kai tik 
žmogus suvokia pats save ir savo poreikius, taigi kai tik jis gali 
mąstyti, pats formuluoti mintis ir jausmus, tai pašalinę įtaigą papil- 
do savitaiga, t. y. sugebėjimu pačiam sąmoningai ir nesąmoningai 
valdyti savo mintis ir jausmus. Iš tos mažos pradžios išsiplėtoja 
vaizduotės minčių srautas. Kuo daugiau patirties žmogus įgyja, tuo 
labiau priklausomas jis darosi nuo savitaigos, kuri, atsižvelgiant į 
tą patirtį, gali būti negatyvi ar pozityvi. 

Mintys ir jausmai, kilę iš pozityvios patirties, dažniausiai be svars- 
tymo priimami ir registruojami kaip „normalūs“. O iš negatyvios 
patirties kilusios mintys ir jausmai, priešingai, gimdo baimes, vidi- 
nes minčių ir jausmų blokadas bei tikėjimą to, kas vyksta, tikroviš- 
kumu. Tada Jūs „nuostatomis“ laikote elgesį, kuris trukdo pozity- 
viai, kūrybiškai asmenybės raidai. 

Plačiai paplitusi nuomonė, kad tik hipnotizuotojas apdovano- 
tas įtaigos sugebėjimais. Tai atitinka tikrovę tik iš dalies, t. y. jis 
sugeba savo įtaigą panaudoti kryptingai, be to, jis turi (ar privalė- 
tų turėti) reikiamų bendrojo pobūdžio žinių. Terapeutai hipnoti- 
zuotojai savo sugebėjimus panaudoja žmonių naudai. O estradi- 
niai hipnotizuotojai nėra terapeutai, ir nėra visiškai nepavojinga 

pasiduoti tų „jausmų žonglierių“ manipuliavimui jausmais, minti- 
mis ir veiksmais. 

Kiekvienas žmogus turi daugiau ar mažiau įtaigos jėgos. Visada, 
kai tik Jūs prikaustote vieno ar kelių žmonių dėmesį, Jūs atsiduria- 
te įtaigojančio ar hipnotizuojančio žmogaus vaidmenyje. Jūs vie- 
nam ar keliems klausytojams įteigiate savo mintis, nuomones, įsiti- 
kinimus ir jausmus. Kuo jie stipresni, ryškesni ir emocingesni, tuo 
lengviau Jūs išsikovosite kitų pripažinimą ir galėsite juos paveikti. 

Panašiai būna ir tuomet, kai Jūs visą savo dėmesį nukreipiate 
pats į save. Tada Jūs savo mintinėmis ir emocingomis savitaigomis, 
viena vertus, esate hipnotizuotojas, kita vertus,- hipnotizuojama- 
sis. Tas savitaigos nesąmoningai ar sąmoningai užvestas mecha- 
nizmas ir jo pasekmės yra visiškai natūralus, normalus dalykas, 
neturintis nieko bendro su magija. 

Visko, kas vyksta ir čia, pradžioje yra mintis. Iš jos išsirutulioja 
jausmai ir vaizdiniai. Visi įtaigos padariniai, nesvarbu, iš ko jie iš- 
plauktų,- hipnozės, hipnozės nemiegant, įtaigos ar savitaigos, yra 
mūsų pačių tikėjimo padariniai. Niekas negali savo įtaiga paveikti 
kito, jei šis ginasi nuo tos įtaigos. Įtaigos gali tapti veiksmingos tik 
tuomet, kai jos priimamos. Todėl kiekvienas žmogus yra pats savęs 
įtaigotojas ar hipnotizuotojas. 

Kito Žmogaus, hipnozės terapeuto, įtaigos yra pačios efektyviau- 
sios ir apskritai daug efektyvesnės už savitaigą. Tai nereiškia, kad 
savitaiga neefektyvi. Tačiau palyginti koncentruotas pasyvumas tų, 
kurie yra veikiami įtaigos, padidina sugebėjimą priimti tą įtaigą. 
Atsipalaidavimo arba alfa būsenoje aplinkos įtaka atsipalaidavu- 
siajam daugiau ar mažiau sumažėja, todėl visas dėmesys tada ski- 
riamas įtaigai. Savitaigos atveju iš pradžių, kol dar tik mokomasi 
jos technikos, įtaigos poveikis nėra toks stiprus, nes reikia iš dalies 
aktyviai ir sąmoningai nukreipti savo mintis norima kryptimi. 

Kuo dažniau pratimai kartojami, tuo giliau ir greičiau jie natū- 
raliai įsitvirtins pasąmonėje. Ilgainiui, nuolat treniruojantis, pasie- 
kiamas tikslingas poveikis sau, ir efektyvumo laipsnis tampa toks 
pat, kaip ir hipnotizuojant kitam žmogui. 

Įtaigos poveikis šiek tiek mažesnis ir autogeninės treniruotės 
atveju. Daugiausia sunkumų čia patiria pradedantieji, nes jiems be- 

veik visas įtaigas tenka formuluoti sąmoningai. Tačiau, laikui bė- 
gant, savitaigos formulių poveikis irgi tampa teigiamas, ypač tiems, 
kurie pratimus daro reguliariai, kasdien. 

Įtaigos ir savitaigos poveikis mąstymui ir jausmams ir iš to ky- 
lantis pakitęs požiūris į gyvenimo problemas bei nauji lūkesčiai, 
atsispindintys pasikeitusiuose veiksmuose bei reakcijose į aplinką, 
priklauso nuo tų įtaigų kartojimosi dažnumo. Kuo intensyvesnės, 
kategoriškesnės, įsakmesnės, tvirtesnės ir emocingesnės tos įtai- 
gos, tuo stipresnis bus jų poveikis ir tuo greičiau jis pasireikš. Žino- 
miausia įtaigos formulė priklauso prancūzų vaistininkui Emile Couė: 
„Man (Jums) diena iš dienos visais atžvilgiais sekasi vis geriau ir 
geriau“. Taip ir Jums kasdien seksis vis geriau ir geriau! 


SAVITAIGOS TESTAS 


Šiuo pratimu pasitikrinkite savo savitaigos jėgą. Pratimą darykite 
neskubėdamas. 

Patogiai atsisėskite fotelyje, atpalaiduotas rankas padėkite ant 
šlaunų, akys lai liks atmerktos, sutelkite dėmesį į dešiniosios ran- 
kos plaštaką. Įsivaizduokite, kad Jūsų dešinioji plaštaka vis lengvė- 
ja, tampa visai lengvutė. Jus apims įspūdis, kad prie Jūsų riešo 
pririšta daugybė oro balionų, kurie Jūsų dešiniosios rankos plašta- 
ką kelia aukštyn, vis aukštyn. Po kiek laiko vieno ar net kelių pirštų 
raumenys ims trūkčioti. Jūs pats nesistenkite stiprinti to rankos 
lengvumo įspūdžio - kam apgaudinėti save. Lai viskas vyksta sa- 
vaime. Jusite ir matysite, kaip pamažu, bet nenumaldomai Jūsų 
dešiniosios rankos plaštaka pakyla nuo kojos, ant kurios ji gulėjo, ir 
labai iš lėto, tarsi keliama tų oro balionų, kyla aukštyn, lyg būtų 
besvorė, tarytum jos neveiktų traukos jėga. Dabar ir dilbis pradės 
kilti aukštyn, vis aukštyn, paskui pakils ir žastas - iš lėto, bet nenu- 
maldomai, tarytum pats savaime. Jūs galite nė kiek nesistengti, te- 
gu viskas vyksta savaime. 

0 dabar įsivaizduokite, kad Jūsų dešinioji ranka artinasi prie 
Jūsų veido, iš lėto, bet atkakliai, ji slenka vis arčiau ir arčiau, ir kai 
tik pirštai palies Jūsų veidą, Jūsų akys užsimerks savaime, ranka 

savaime pasidarys sunki it švininė ir savaime nukris ten, kur ir 
buvo iki tol - ant Jūsų šlaunies. Ir su kiekvienu kvėptelėjimu stiprės 
pojūtis, kad Jūs grimztate vis giliau ir giliau į nuostabią ramybės ir 
atsipalaidavimo būseną. Pasilikite joje tiek laiko, per kiek spėsite 
suskaičiuoti nuo 1 iki 20. Tada atsimerkite ir vėl būsite gyvas, žva- 
lus ir darbingas. 

Jei iš pradžių kiltų kokių nors sunkumų, pasitikėkite savo pasą- 
mone, pasitikėkite pats savimi. Nenukrypkite nuo savo tikslo. Tik 
Jūsų paties mintys valdo Jūsų ranką - tik jos ir niekas kitas. Kaip 
greit ir kaip gerai Jums pavyks šis pratimas, visada priklausys tik 
nuo Jūsų paties. 


KAS Ji, TA HIPNOZĖ? 


Hipnozė sena kaip pati žmonija. Aptikta įrodymų, kad šį reiškinį 
žinojo dar šumerai prieš 4000 m. pr. Kr. Tačiau iki šiol dar nėra 
moksliškai pagrįsto paaiškinimo, kokia gi tikroji hipnozės prigim- 
tis. Dar neretai susiduriame ir su prietarais, antipatijomis, baimė- 
mis, sukeltomis sensacijų siekiančių pasirodymų cirke ar televizijo- 
je, kai Žmonės scenoje tariamai jau ir patys nesuvokia, ką daro, ir 
tampa pajuokos objektais; kai tariamai magiškų galių turįs hipnoti- 
zuotojas iš žmonių atima jų sąmonę ir pajungia juos savo valiai. 
Neatsilieka nuo jų ir kriminaliniai romanai, aprašinėjantys, kaip 
užhipnotizuoti žmonės padaromi žudikais. Kriminaliniam roma- 
nui tai, be abejo, viliojanti tema, tik, ačiū Dievui, tai tik pokštai. Su 
gydomąja hipnoze tai neturi nieko bendro. 

Beveik kiekvienas, kuriam teko patirti hipnozės poveikį ar bent 
skaityti apie jį, žiūri į ją skeptiškai ar su baime. Dauguma mano, 
kad hipnozė artima narkozės būsenai ar sąmonės netekimui, nors 
iš tikrųjų net giliausiai pasinėrus į hipnozės būseną to nebūna. Są- 
monė ir pasąmonė visada išlieka budrios, išskyrus nebent tuos at- 
vejus, kai organizmui taip reikia miego, kad užhipnotizuotasis pa- 
sineria į miego būseną. 

Niekas negali Jums hipnozės būsenoje efektvviai įteigti ar net 
priversti padaryti ką nors tokio, kas neatitinka Jūsų asmenybės 

struktūros. Dažnai manoma, jog hipnozės būsenoje gali būti išple- 
pėti tokie dalykai, kurie jokiu būdu nėra skirti kitiems. Tačiau iš 
tikrųjų niekas ir niekada negali Jūsų priversti taip padaryti, nes 
sąmonė vis dėlto visą laiką budi. Užhipnotizuotasis visą laiką žino, 
ką sako ir ką daro. 

Visko, kas tik prieštarauja Jūsų etinėms ir moralinėms normoms, 
Jūs nepriimsite ir būdamas užhipnotizuotas. Gali atsitikti net taip, 
kad Jūs pats nesąmoningai nutrauksite hipnozės būseną ir „pabu- 
site“ iš hipnozės. Kiekvienas priima tik tas įtaigas, kurias yra pasi- 
ruošęs priimti. Taigi kiekviena kito hipnotizuotojo atliekama hip- 
nozė kartu yra ir autohipnozė, tik šiuo atveju įtaigas pateikia kitas 
Žmogus. 

Hipnozės būsenoje Jūs niekada neprarandate sąmonės ir nieka- 
da nepadarysite to, ko nepadarytumėte nebūdamas užhipnotizuo- 
tas. 

Kai kurie žmonės tvirtina, jog jų valia labai stipri ir todėl jų už- 
hipnotizuoti neįmanoma. Tačiau tokie pareiškimai tik rodo, kad juos 
kamuoja baimės, slopinimai ir blokavimai ir kad jie tik nenori, kad 
juos užhipnotizuotų. Apytikriai galioja toks tvirtinimas: kuo labiau 
žmogus pasitiki savimi, tuo lengviau jį užhipnotizuoti. Žinoma, bū- 
na ir išimčių. Tačiau visada užhipnotizavimui pati svarbiausia prie- 
laida yra abipusis paciento ir terapeuto pasitikėjimas. 

Jei darysime prielaidą, jog mūsų tikrovė, kitaip sakant, tai, kaip 
mes žiūrime patys į save ir savo aplinką, prasideda mūsų mintyse, 
tai pasirodys, kad mes visą savo gyvenimą esame daugiau ar ma- 
žiau gilios hipnozės būsenoje. Mes savarankiškai neveikiame, o tik 
reaguojame į įvairiausias mūsų aplinkos įtaigas ir į tai, ko, mums 
sąmoningai to net nesuvokiant, iš mūsų reikalauja mūsų nuostatos 
ir mūsų pagrindiniai poreikiai. 

Tačiau priklausomybė nuo įtaigų, nuostatų ir pagrindinių porei- 
kių susiaurina mūsų mąstymą. Kiekvienoje dabarties situacijoje mes 
sąmoningai ar nesąmoningai sutelkiame dėmesį į atitinkamas iš 
aplinkos ateinančias įvairiapuses įtaigas. Nuostatos ir praeities pa- 
tirtys įtraukiamos į to, kas vyksta, vertinimą, ir viskas kartu nule- 
mia mūsų reakciją, mūsų mintis, jausmus ir veiksmus. Viskas, kas 
tik nesusiję su opiausiomis tos dabarties situacijomis, lieka už mū- 

sų dėmesio ribų. Taigi mes visą laiką sutelkiame dėmesį į didesnę 
ar mažesnę mūsų visų išgyvenimų sritį ir todėl esame nuolatinėje 
hipnozės būsenoje. 

Kai įtaigos - tiek savos, tiek svetimos - tikslingai patraukia mū- 
sų dėmesį, pagauna, sužavi mus, mūsų nuolatinis dėmesio sutelki- 
mas į vieną dabarties sritį dar labiau sustiprėja. Tada mūsų kritiš- 
kumas sumažėja, ir mes sugebame priimti tik tas įtaigas, kurias 
mes, priklausomai nuo savo asmenybės struktūros, norime ir gali- 
me priimti. Geriausias to pavyzdys yra įsimylėjimo būsena: įsimy- 
lėjėliai mato tik savo meilės objektą, jį tiesiog idealizuoja. Tada ig- 
noruojamos net įspėjamosios nuostatos bei savi poreikiai, o apie 
loginį mąstymą negali būti nė kalbos. 

Hipnozė yra gimininga miegui būsena, būsena tarp miego ir bu- 
dėjimo, kuri, priklausomai nuo hipnozės gylio, artimesnė tai mie- 
gui, tai budėjimui. Kiekvienas vairuotojas, dažnai važiuojantis tuo 
pačiu keliu ar toli važinėjantis autostradomis, pažįsta „išsijungi- 
mo“ būseną, kai važiuoji važiuoji, o mintys skraido kažkur toli, ir 
po kiek laiko atsipeikėjęs iš karto net nesusigaudai, kokią kelio at- 
karpą jau nuvažiavai ir kiek laiko jau praėjo. Viskas vyko kaip sap- 
ne - visą laiką teisingai reagavote, viską matėte, girdėjote, bet pats 
buvote „kažkur kitur“. 

Mūsų smegenys visą laiką skleidžia bangas, kurių dažnis ma- 
tuojamas hercais (virpesių skaičiumi per minutę). Natūralaus mie- 
go metu jų dažnis būna mažesnis už aštuonis hercus (tai vadina- 
mosios teta ir delta bangos). Nuo trylikos hercų jau prasideda sme- 
genų veikla (beta bangos). Tarp aštuonių ir dvylikos hercų yra alfa 
bangų sritis - nei miegas, nei budėjimas, - būsena, kurios siekiama 
ir kuri pasiekiama hipnotizuojant. 

Hipnozės būsenoje kūno funkcijos susilpnėja. Pulso dažnumas 
nuo normalių 60-80 tvinksnių per minutę sumažėja iki maždaug 
40 tvinksnių. Sumažėja ir deguonies sunaudojimas bei kraujospūdis. 
Tačiau panašiai taip, kaip sumažėja fizinės funkcijos, suaktyvėja 
dvasinė veikla. Smarkiai padidėja imlumas įtaigai. Vadinasi, hip- 
nozės būsenoje žmogus itin imlus įtaigoms, ypač jei jos susijusios 
su vaizdiniais. 

Hipnozės būsenai būdinga visų nervų ir raumenų, taigi ir viso 

kūno nuostabi ramybė ir atsipalaidavimas; tai pasireiškia daug smar- 
kiau negu miegant. Tai nuostabus geros savijautos jausmas, kad 
nebėra jokių jaudinimų. Nepaisant to, kai kurios galvos smegenų 
žievės sritys lieka aktyvios. 

Išlieka ir ryšys su hipnotizuojančiu terapeutu. Jei terapeutas pats 
nepanaikina hipnozės būsenos, tai po kurio laiko (priklausomai nuo 
miego poreikio) ji pereina į visai normalų miegą, o vėliau - į nor- 
malų pabudimą. 

Labai svarbus hipnozės požymis yra sąmonės lygio pažemėji- 
mas. Tai reiškia, kad proto lygis - arba pavadinkime jį sąmonės 
lygiu nemiegant - dideliu mastu yra išjungtas, kritiškumas apribo- 
tas. Tai atveria nuostabias galimybes apeiti sąmonės filtrus ir kreiptis 
tiesiai į pasąmonę. 

Hipnozės būsenoje smarkiai sumažėja žmonių sugebėjimas at- 
sispirti įvairioms įtakoms. Jie ima atlikinėti įteigtus veiksmus ir juos 
laiko teisingais; budėjimo būsenoje tai būtų neįmanoma. Hipnozės 
būsenoje galima pažadinti ne tik tuos jausmus, kurie apsiriboja tik 
Jūsų jausmų pasauliu, bet ir tuos, kurie turi ir fizinių padarinių. 

Pasąmonė yra mūsų dvasinės psichinės srities ir visų mūsų kū- 
no procesų valdymo centras. Pasąmonė budi visada, net naktį: kai 
mes miegame, ji sapnuose veikia toliau. 

Jai tenka dalis atsakomybės ne tik už mūsų kūno organų nesą- 
moningai valdomas funkcijas ir vidaus sekrecijos liaukų sekretų iš- 
skyrimą, bet ir už mūsų dvasinę psichinę savijautą, džiaugsmą, rū- 
pesčius, liūdesį, pasipūtimą, abejingumą ar agresyvumą - visa tai 
kyla iš pasąmonės. Mūsų pasąmonėje susikaupusi visa mūsų pa- 
tirtis. 

Pati pasąmonė spręsti apie ką nors nesugeba. Ji neskiria gero 
nuo blogo, naudingo nuo žalingo. Ji stengiasi realizuoti viską, ką 
gauna. Jei jai pateiksime menkavertiškumo ar liguistumo vaizdi- 
nius, tai ji atitinkamai ir reaguos. Maitinkite ją pozityviais vaizdi- 
niais apie sveikatą, sėkmę, gyvenimo džiaugsmą, pasitikėjimą savi- 
mi, ir ji reaguos pozityviai. Viskas, kas įsitvirtino mūsų pasąmonė- 
je, stengiasi realizuotis. Pasąmonė visada stipresnė už mūsų sąmo- 
nę. Sąmonei nesutariant su pasąmone, visada nugali pasąmonė — 
tik ji! 

Taigi hipnozės būsena atveria tiesų kelią į pasąmonę. Ir tam 
tikromis įtaigomis, kurios, jei tik jos neprieštarauja asmenybei, pri- 
imamos be jokių trukdžių, galima pakoreguoti pasąmonės aruo- 
dus. Darosi įmanoma pasiekti kai kurių neteisingų reguliavimų ar 
elgsenų, sukeliančių psichinių ir fizinių problemų, kai kurių neigia- 
mų elgesio stereotipų ar įvairiausių baimių pačias šaknis. Tikrąja 
to žodžio prasme galima imtis programuoti iš naujo. 

Kartais gydymo metu daroma įtaiga, kuri gali būti realizuota tik 
po hipnozės, taigi tik būdravimo būsenoje. Tokia vadinamoji post- 
hipnozė paskatina pacientą būdravimo būsenoje daryti tokius daly- 
kus, kurių jis šiaip jau niekada nepadarytų. Štai jums pavyzdys: 
pacientą ar pacientę kamuoja antsvoris. Be kitų terapeuto įtaigų, 
hipnozės būsenoje jam įperšama ir tokia: „Kai tik ateityje imsite 
valgyti daugiau, negu Jūsų kūnui reikia, kad jis normaliai funkcio- 
nuotų, Jūsų burna užsivers savaime ir galėsite ją vėl praverti tik 
tada, kai padėsite šalin maistą, kurį laikote rankoje, ar kai nunešite 
šalin padėklą.“ 

Hipnozės ir autohipnozės gilumas individualiai labai svyruoja. 
Dauguma žmonių pasiekia tik palyginti negilios hipnozės būseną, 
bet yra ir tokių, kurie gali pasiekti ir labai gilią hipnozę, kurią lydi 
fizinė, psichinė ir dvasinė apatija. Tada labai susiaurėja galimybės 
ne tik pačiam daryti įtaką sau, bet susilpnėja ir kito žmogaus daro- 
mai hipnozei reikalingas ryšys tarp palyginti sąmoningo minčių val- 
dymo ir pasąmonės aruoduose esančių minčių ir jausmų. 

Tačiau hipnozės gylis nėra pats svarbiausias dalykas. Visada pa- 
kanka vidutinio gylio hipnozės. Užtat labai svarbus kitas dalykas - 
nuolat kartoti įtaigas ir tikėti, kad jos įsikūnys. 

Paprastai, sprendžiant psichines problemas, be kryptingo įta- 
kos pasąmonei darymo, reikia ir nuosekliai dirbti sąmonės lygiu. 
Elgesio ir pokalbių terapijos yra vertingi hipnozės papildymai. Są- 
monė turi visiškai priimti hipnoze perduotas įtaigas ir jokiu būdu 
neturi suabejoti jomis. 

Štai pavyzdys. Pozityvi įtaiga „Esu sveikas ir sėkmė lydi mane“ 
negali būti sėkminga, jei pacientas sąmonės lygiu šneka visai ki- 
taip: „Kas per nesąmonė - aš juk žinau, kad visą laiką sirguliuoju ir 
apskritai esu nevykėlis“. Žinoma, iš prigimties niekas visą laiką ne- 

būna ligonis ar nevykėlis. Tačiau taip gali atsitikti, jei tik kas nors 
pradės taip galvoti! 

Taigi reikia įtraukti ir mąstymą, racionalųjį lygį. Kai sąmonė ir 
pasąmonė veiks ta pačia kryptimi, tada bus galima tikėtis norimo 
pasikeitimo. 

Taip pat ir sprendžiant fizinės sveikatos problemas hipnozė ne- 
turi ir negali pakeisti medicininio gydymo. Tačiau ji gali būti nuo- 
stabi ir labai efektyvi priemonė psichinėms prielaidoms fizinių ne- 
galavimų gydymo sėkmei sukurti. 

Hipnozinė anestezija - skausmo pašalinimas hipnoze - neretai 
pasiteisina: pavyzdžiui, kai narkozei naudojamos medžiagos gali 
būti pavojingos pacientui, gimdant arba darant operacijas kaip pa- 
pildoma priemonė siekiant sumažinti narkotinių medžiagų kiekį. 
Gydant dantis ir darant lengvesnes operacijas nuskausminimas hip- 
noze visada yra geresnis už nuskausminimą cheminiais metodais. 

Vadinamųjų organinių neurozių gydymas hipnoze gali būti la- 
bai sėkmingas, ypač jei kamuoja širdies skausmai, nors gydytojų 
tyrimai rodo, jog širdis visai sveika, arba kai sergama hipertonija, 
tačiau nerandama jokių organinių priežasčių jai atsirasti, esant nu- 
garos skausmams ir migrenos priepuoliams, kuriems nepavyksta 
rasti jokių fizinių paaiškinimų. Hipnoze galima paveikti visus orga- 
ninius funkcijų sutrikimus, kuriuos reguliuoja vegetacinė nervų sis- 
tema, t. y. juos reguliuoti ir pašalinti. 


HIPNOZĖS TRŪKUMAI 


Gydymas hipnoze turi daug privalumų. Tačiau sunkias problemas 
lai sprendžia tik terapeutas. Viskas, kas šioje knygoje rašoma apie 
problemų sprendimą, daugiausia skirta tik baimėms bei neteisin- 
goms ir atgyvenusioms nuostatoms atsikratyti. 

Ši knyga turi ir gali padėti Jums kūrybiškai ugdyti savo asmeny- 
be, t. y. kad Jūs, jei tik nuodugniai išstudijuosite šią knygą, susida- 
rytumėt kitokį požiūrį į gyvenimą, į savo aplinką ir į save patį. 

Nesvarbu, kaip Jūs tai vadintumėt - savo psichikos su jos beveik 
neišsemiamomis tobulėjimo galimybėmis savirealizacija, saviraiš- 

ka, saviieška ar savižina — visada tai bus tik aprašymas to, kas da- 
rosi su Jumis ir Jumyse, kas ten keičiasi. 

Užsiiminėjant tokiu savęs gydymusi savarankiškai, kai Jūs sie- 
kiate teigiamų savojo „aš“ pakitimų, reikia laikytis kai kurių atsar- 
gumo priemonių ir apribojimų. 

Yra ligų ar būklių, kurias gydyti įtaiga ir įsivaizdavimu galima 
tik vadovaujant terapeutui. Tačiau ir jis turėtų paisyti kai kurių tokį 
gydymą draudžiančių kriterijų. 

Absoliučiomis kontraindikacijomis laikomi: 

*šizofrenija ir polinkis į šizofreniją, epilepsija, endogeninės bei 
senatvės psichozės ir su galvos smegenų traumomis susijusios psi- 
chozės. 

Keliančiomis abejonių kontraindikacijomis laikomi: 

*žemas kraujospūdis (mažesnis už 100/60), religiniai sumeti- 
mai, polinkis neapgalvotai elgtis afekto būsenoje, isterinės reakci- 
jos ir noro gydytis stoka. 

Jei šiame skyriuje rastumėt priežasčių, kurios atmestų ar apri- 
botų galimybę gydytis pačiam, tai, prieš pradėdamas daryti prati- 
mus, pasitarkite su hipnozės specialistu. 

Gydytojai, savamoksliai gydytojai ir kiti, nenaudojantys tokių gy- 
dymo metodų, jei atsitiktinai pasiteirautumėte jų nuomonės, tik- 
riausiai atvirai neprotestuos prieš psichoterapijos metodus arba dėl 
nežinojimo jų neatmes. 


„PRIEŽASČIŲ TYRIMAS“ PASITELKUS HIPNOZĘ 


Mūsų pasąmonės talpa nepaprastai didelė. Joje saugoma viskas, 
kas tik mūsų gyvenime turėjo mums kokios nors reikšmės. Net ir 
patys ankstyviausi mūsų įspūdžiai dar motinos įsčiose. Visi tie da- 
lykai suformavo mus, jų dėka mes tokie, kokie esame. Tiktai jie 
mums, kai esame normalioje budėjimo būsenoje, jau nebepasiekia- 
mi, nes laikomi gilesniuose pasąmonės sluoksniuose. Hipnozės bū- 
senoje tuos sluoksnius galima padaryti vėl prieinamus. Mes netgi 
galime ankstesnius išgyvenimus, kurie mus suformavo, vadinamo- 
jo sugrįžimo atgal būdu išgyventi dar kartą. Tai darant bus galima 

atskleisti kokios nors problemos ar kokios nors baimės paslėptas 
priežastis. 

Sugrįžtant atgal į praeitį, į vaikystę iki pat embrioninės stadijos, 
tų laikų išgyvenimas nėra vien tik paprasčiausias prisiminimas. Tai 
pakartotinio išgyvenimo jausmas, kuriame gali dalyvauti visi juti- 
mo organai. Tą praeities situacijų pakartotinį išgyvenimą turėtų 
vairuoti hipnoterapeutas. Laiko tėkmę galima pagreitinti arba su- 
lėtinti; galima įteigti laiko šuolius, ieškant panašių situacijų, kad 
būtų galima pasiekti vegetacinės nervų sistemos neteisingos elgse- 
nos ar neteisingo reguliavimo kilmę. Jei, pavyzdžiui, pacientas bijo 
vandens, tai jam įteigiama tokią baimę panaikinanti dabarties situ- 
acija. Tada pasireiškiantys jo baimės simptomai taip sustiprinami, 
kad pacientas juos fiziškai ir psichiškai junta taip, tarsi jie egzistuo- 
tų realybėje. Tada jam įteigiama, kad jis grįžta atgal iki to momen- 
to, kai pirmą kartą pajuto vandens baimę. 

Toks sugrįžimas atgal suteikia dar vieną labai įdomią galimy- 
bę - kitoniškai pergyventi tą formuojančią patirtį. Kad suvoktume 
Šį reiškinį, paanalizuokime jau minėtą baimės pavyzdį. Jei sugrįži- 
mo atgal metu bus vėl išgyventa baimę sukelianti situacija, tai tera- 
peutas turės galimybę savo įsikišimu nukreipti tą situaciją kitokios 
išeities link. Baimė bus panaikinta tokioje pačioje situacijoje, ko- 
kioje ji atsirado, įteigus kitokį elgesį, o kartu ir kitą išeitį iš tos situ- 
acijos. 


KuUR HIPNOZĖ GALI PADĖTI? 


Susidūrus su problemomis, kai žmogus savo protu ir savo valia ga- 
lėtų šio to pasiekti, bet kita jo „aš“ pusė vis sužlugdo tas galimybes, 
gali pagelbėti hipnozė, pavyzdžiui, kai kamuoja nervingumas, vidi- 
nis nerimas, stresas ir nemiga. 

Hipnozės būsenoje pasieksite nuostabią ramybę, atsipalaiduos 
visi Jūsų nervai ir raumenys. Kvėpuosite ramiai ir tolygiai, susil- 
pnės visos Jūsų kūno funkcijos, aprims ir išnyks stiprus susijaudi- 
nimas. Žodžiu, tai bus būsena, kurią galima apibūdinti kaip vidinę 
ir išorinę ramybę ir harmoniją, susitaikymą su pačiu savimi. 

Hipnozę galima panaudoti ir esant priklausomybei nuo nikoti- 
no, alkoholio, narkotikų ar kai kamuoja lošimo manija. Nikotino ir 
alkoholio problemas hipnozės būdu galima paveikti palyginti ga- 
rantuotai. Aišku, lemiamą vaidmenį visada vaidina to liguisto po- 
traukio trukmė, jo intensyvumas, 0 ypač paties paciento noras ben- 
dradarbiauti su terapeutu. Jei jis liks pasyvus, sėkmės nėra ko laukti. 
Liguisto potraukio gydymas visada susijęs su atitinkamu noru. Kad 
atpratinčiau pacientą nuo narkotikų, aš visada rekomenduoju kli- 
nikinį, stacionarinį gydymą, nes atpratinimo fizinės pasekmės daž- 
nai gali būti nekontroliuojamos, ir tada reikalinga gydytojų priežiū- 
ra. Tačiau hipnozė gali gerokai palengvinti kovą su tais liguistais 
potraukiais. 

Hipnozė padeda ir atsikratyti baimių, depresijų, menkavertiš- 
kumo jausmo ir kai trūksta gyvenimo džiaugsmo. Šiame pasaulyje 
vargu ar surasime kokį nors dalyką ar aplinkybę, kuri negalėtų tap- 
ti baimės objektu. Tikriausiai labiausiai paplitusi baimė būti atstum- 
tam, nemylimam, nepriimtam ir nepripažintam. Tačiau baimės vi- 
sada išmokstama. Tas jos mokymosi procesas prasideda jau anks- 
tyviausioje vaikystėje ar dar net motinos įsčiose —- tada tai sukelia 
baimę gimti. Baimės visada kenkia normaliam gyvenimui, neretai 
nuo jų prasideda depresija. Tada neišvengiama pasekmė būna men- 
kavertiškumo jausmas ir gyvenimo džiaugsmo trūkumas. Tokiu at- 
veju, be hipnoterapijos, reikia ir papildomai dirbti loginiu lygiu. 

Hipnozę tinka naudoti ir valgymo sutrikimams pašalinti bei per 
dideliam ar per mažam svoriui sureguliuoti. 

Tokio pobūdžio problemos labai išplitusios, bet tik išimtiniais 
atvejais jos sukeltos organinių priežasčių. Visi pažįstame antsvorio 
turinčių žmonių, kurie, pasak jų pačių, beveik nieko nevalgo. Siek- 
dami sėkmės, turime klausti ir klausti: „Kodėl?“ Kodėl daugelis val- 
go per daug ar per mažai, nors ir žino, kad tai pavojinga sveikatai? 
Valgymo sutrikimai visada yra giliau slypinčios problemos simpto- 
mai. Kol nelikviduota tokios problemos priežastis, ilgalaikė sėkmė 
neįmanoma. Dažniausiai kalta vidinė tuštuma, kurią bandoma už- 
pildyti valgiu,- meilės, simpatijos, saugumo alkis. 

Kalbos sutrikimų, varžymosi, raudonavimo, netikrumo priežas- 


Kur hipnozė gali padėti? Ša 


tys dažniausiai būna irgi psichinio pobūdžio. Žinoma, gydant, pa- 
vyzdžiui, mikčiojimą, labai padeda logopediniai pratimai. Tačiau 
pirmiausia reikia sugriauti vidinius barjerus, kurie trukdo kalbai 
prasiveržti. Hipnozės poveikis tokiais atvejais yra teikiantis vilčių. 

Hipnoze galima atsikratyti ir priverstinio elgesio. Yra daug jo 
pasireiškimo formų; čia norėčiau paminėti tik vieną iš jų - poreikį 
visą laiką praustis, kuris labai apsunkina jo kamuojamų žmonių 
gyvenimą. Kiti žmonės, kuriems toks poreikis nepažįstamas, to ne- 
pajėgia net įsivaizduoti. 

Hipnoze gali būti išsprendžiamos net lytinio gyvenimo proble- 
mos. Seksualumas yra nuostabūs vartai į mūsų puikią dvasinę ir 
fizinę savijautą. Kūniška meilė, jei tik ji atneša pasitenkinimą, yra 
toks žaidimas, kai partneriai pakaitomis vienas kitam tai duoda, tai 
ima. Tačiau kai tas davimas ir ėmimas sutrinka, gyvenime gali kilti 
sunki krizė. Partnerystė žlunga, ir dėl to gali atsirasti abejonių savi- 
mi, menkavertiškumo jausmų ir depresijų. Tokių sutrikimų prie- 
žastys tik labai retai būna organinio pobūdžio, bet net ir tada jų 
tikrosios priežastys dažniausiai būna psichinės. Hipnozė ne tik duo- 
da galimybę parodyti tas giliąsias priežastis ir jas įsisąmoninti, bet 
drauge jas ir likviduoti. 

Pasitelkiant hipnozę taip pat įmanomas ir savotiškas sėkmės 
programavimas. Budint suformuluojami realistiški ir logiškai ap- 
mąstyti tikslai, o hipnozės būsenoje galima visus tuos gyvenimo 
tikslus įsivaizdavimais ar vizijomis viduje padaryti tokius vaizdžius 
ir emociškai išgyventus, kad jie pasiektų tikrovėje įvykusio išgyve- 
nimo poveikį. Kuo dažniau įsivaizduojamas pasiektas tikslas, tuo 
labiau pavyks priartėti prie save patenkinančių pranašysčių. 

„Įsivaizduotos“ ligos. Jei įmanoma „įsivaizduojant“ susirgti, tai 
turi būti įmanoma „įsivaizduojant“ ir pasveikti. Visiškai logiškas 
dalykas! Visų ligų ir fizinių negalavimų atveju, kurie mediciniškai 
negali būti paaiškinti, nes nėra jokių organinių sužalojimų ir jokių 
kitų priežasčių, ir kuriuos medikai galėtų priskirti prie psichoso- 
matinių, hipnoterapija gali atnešti sėkmę. 

Kai imuninė sistema nusilpsta arba reaguoja per smarkiai, 
įtaiga ir įsivaizduojamais vaizdiniais galima teigiamai paveikti kai 

kurias ligas ir jų sukeltus ar sustiprintus reiškinius. Tokios ligos — 
tai, pavyzdžiui, vėžys, reumatas ir alergijos. 

Rezultatų pagerinimas darbe, mokantis ir sportuojant. Pa- 
prastai žmogaus pajėgumo potencialas yra kur kas didesnis, negu 
rodo jo pasiekti rezultatai. Patys didžiausi stabdžiai yra nesąmo- 
ningos blokados, kurias galima apibūdinti pasakymais „to aš ne- 
pajėgsiu padaryti“, „šioje srityje aš niekada nebuvau stiprus“. 
Hipnozės būsenoje juos galima likviduoti. Įvairiausios kovinės 
sporto šakos be psichinio treniravimo dabar jau apskritai neįsi- 
vaizduojamos. 

Sugrįžimas į praeitį. „Psichiškai sveikiems“ žmonėms praėju- 
sių laikų ar visiškai konkrečių įvykių, kurių jie dabar jau net nebe- 
suvokia, pakartotinis išgyvenimas gali tapti susižavėjimą keliančiu 
dalyku. Tačiau kadangi kiekvieną žmogų kamuoja daugiau ar ma- 
žiau į akis krintantys elgsenos sutrikimai ir/ar baimės pačiomis įvai- 
riausiomis pasireiškimo formomis, tai tuo prasmingiau būtų hip- 
noze pakoreguoti juos sukėlusią praeities patirtį. Daugeliui pavyks- 
ta tai padaryti autohipnozės būdu, kai jie įvaldo autohipnozės me- 
todą ir kai Žino terapeutinį kelią. Sunkiais atvejais reikėtų pasinau- 
doti hipnoterapeuto pagalba. Dabartinio gyvenimo praeities išgy- 
venimas, ypač nėštumo metu, vos prieš kelerius metus buvo laiko- 
mas gryniausiu prasimanymu. Šiandien neabejojama tų laikų pri- 
siminimų, kurie iškyla vėl, teisingumu ir įmanoma kai kuriuos psichi- 
nius sutrikimus pakoreguoti teigiama linkme, pavyzdžiui, tiems 
žmonėms, kurie ištvėrė nepavykusį nėštumo nutraukimo mėgi- 
nimą. 

Tačiau įmanoma ne tik sugrįžti į savo paties praeitį, dar kartą 
išgyventi savo gimimą, vėl patirti tai, kas vyko būnant motinos įsčio- 
se, bet ir įmanoma dabar vėl išgyventi praėjusį gyvenimą. Galima 
ginčytis dėl to, kiek toks praėjusio gyvenimo pakartotinis išgyveni- 
mas remiasi faktais, tačiau tirtųjų asmenų pasakojimai yra labai 
intriguojantys. 

AUTOHIPNOZĖ 


Autohipnozė remiasi ta pačia patirtimi, kaip ir hipnozė. Tik auto- 
hipnozės atveju hipnotizuojamasis kartu yra ir savęs paties hipno- 
tizuotojas. Taigi jis turi elgtis taip, tarsi hipnotizuotų kažką kitą, ir 
kartu išgyventi tas įtaigas, kurias jis įteigia pats sau, t. y. mintyse 
jas realizuoti ir jausti. Įtaigas, kurias jis pats sau įteigia, reikia 
kartu apgalvoti. Iš tų minčių atsiranda jausmai, idėjos, fantazijos, 
kurios pagal sau pačiam įteigtas įtaigas galų gale turi pozityvų 
poveikį. 

Autohipnozės lengviausia išmokti padedant hipnotizuotojui. Ta- 
čiau su šia knyga ir su joje pateiktais pratimais autohipnozės ne- 
sunkiai galite išmokti ir savarankiškai. 

Hipnozės būsenoje labai dažnai pakinta laiko suvokimas. Pabai- 
gus pratimą, Jums gali atrodyti, kad jis truko tik 15-20 minučių, o 
iš tikrųjų gali būti praėjusi gal net ir ištisa valanda. Norėdamas to 
išvengti, galite pats nusistatyti hipnozės trukmę. Pasinėręs į hipno- 
zės būseną, Jūs paprasčiausiai pagalvokite: „Po 20 minučių (truk- 
mę nusistatykite pats) grįšiu į realybę ir tada būsiu guvus, žvalus ir 
darbingas.“ 

Galbūt jau patį pirmąjį kartą nugrimsite į gilios hipnozės būse- 
ną. Tačiau taip būna palyginti retai, nes pratimą darant pirmą kar- 
tą dar per daug dėmesio skiriama laukiamam reiškiniui. Todėl, ypač 
darydamas pirmuosius 3-4 pratimus, turėtumėt leisti, kad viskas 
„vyktų savaime“. Paprasčiausiai hipnozės būseną laikykite neišven- 
giama realybe, ir tiek. Kuo labiau didės Jūsų patirtis, tuo geriau 
Jums pavyks hipnozės gylį įvertinti pačiam. Po penkių pratimų ga- 
lite atlikti tokį testą. 

Kai atliksite visus pasiruošimus pratimui, po įžangos į hipnozę 
ir nugrimzdimo į ją, įsivaizduokite, kad priešais save matote didelį 
sekundmatį, kuriuo galėsite nustatyti savo hipnozės gylį. Į negilios 
hipnozės būseną pasinersite per pirmąsias 15 sekundžių, viduti- 
niško gylio hipnozės būsenai pasiekti Jums prireiks 15-30 sekun- 
džių, o gilios hipnozės būsenai - 30-45 sekundžių. Dabar įsivaiZ- 
duokite, kad nuspaudėte sekundmačio mygtuką ir jis pradėjo eiti. 

Tiksliai nustatykite, ties kur rodyklė sustos. Su tuo įsivaizduojamu 
sekundmačiu galėsite be didesnio vargo nustatyti hipnozės gylį. 

Kad išmoktumėt pasinerti į hipnozės būseną, turite išmokti ne- 
mirkčiodamas taip įsižiūrėti į kokį nors daiktą, kad jis prikaustytų 
visą Jūsų dėmesį. Tik tai darydamas neįsitempkite, nesusitelkite, o 
tarsi abejingai žiūrėkite į vieną tašką. Tegu viskas vyksta lyg ir sa- 
vaime. Laikykitės principo: „Lai viskas vyksta savaime.“ Tas taškas 
gali būti koks nors realiai esantis taškas ant kambario lubų arba 
koks nors kitas daiktas - lempos šviesa, paveikslas ar deganti Žva- 
kė, kurios mirganti šviesa papildomai dirgins Jūsų akis. Taip pat 
galite užmerkęs akis nukreipti žvilgsnį į viršų - į savo kaktos vidurį, 
iš pradžių netgi galite kaip išeities tašką pasidėti ant kaktos mone- 
tą, kad turėtumėt į ką sutelkti savo dėmesį. Jei dar neišmokote atsi- 
palaidavimo technikos, tai būtų labai naudinga prieš šitą hipnozės 
įvadą atlikti progresyvųjį kūno atpalaidavimą pagal E. Jacobsoną 
(žr. 59 psl.). 

Jei Jums labiau patinka autohipnozę patirti gulint, tai dėmesio 
sutelkimo tašką pasirinkite taip, kad jis (taškas lubose ar lempa) 
būtų įstrižai už Jūsų ir virš Jūsų galvos. Norėdamas pamatyti tą 
tašką, Jūs turėtumėt, kai galva guli normalioje padėtyje, akis nu- 
kreipti į viršų. Pratimus galite atlikinėti ir sėdėdamas vežėjo ar fa- 
raono poza; tada dėmesį geriausia sutelkti į kokį nors daiktą ant 
sienos, kuris verstų Jūsų akis užimti minėtąją padėtį. 

O dabar įsižiūrėkite į šį tašką, nemirkčiokite, kvėpuokite ramiai 
ir tolygiai. Negali atsitikti nieko blogo! Labai greit pastebėsite, jog 
tas priešais Jūsų akis esantis taškas ar daiktas darosi neryškus ar 
kad akis pradeda perštėti, deginti. Akių vokai vis sunkėja, o nedi- 
delis viršutinių vokų trukčiojimas ar vibravimas bus signalas, kad 
mirkčiojimo išvengti vargu ar bepavyks. Taigi tegu akys užsimerkia 
savaime arba pamažu užmerkite jas, kad išvengtumėt sunkumo po- 
jūčio, akių deginimo ar jų spaudimo. O kai akys užsimerks, ir likite 
užsimerkęs tol, kol baigsite savo pratimą. 

Jei darydamas pratimus kaip akompanimentą naudojate atpa- 
laidavimo muziką, galite tą muziką panaudoti ir kaip nugrimzdimo 
į hipnozės būseną priemonę. Įsivaizduokite, kaip kiekvienas muzi- 
kos garsas pamažu, bet tvirtai traukia Jus vis gilyn ir gilyn į hipno- 

tinę ramybės ir atsipalaidavimo būseną. Ne blogiau už muziką tam 
tinka ir Jūsų paties kvėpavimas. Su kiekvienu iškvėpimu įsivaiz- 
duokite, kaip visas Jūsų kūnas, Jūsų psichika ir Jūsų siela vis la- 
biau rimsta ir atsipalaiduoja, kaip su kiekvienu iškvėpimu Jūs vis 
giliau ir giliau pasineriate į hipnozės būseną. 

Pradėti hipnozę ar autohipnozę ir, aišku, toliau grimzti į ją gali 
ypač padėti mintinės įtaigos vaizdai. Jie pagilina minčių daromą 
įspūdį, pažadina jausmus ir fantaziją. Daugelis žmonių mato statiš- 
kus, nejudamus vaizdus - tai nespalvotus, tai spalvotus. O kiti mato 
tarsi kokį filmą, kurio veiksmas priklauso nuo minčių ir jausmų. 
Pabandykite viską įsivaizduoti kuo plastiškiau ir vaizdžiau. Žiūrė- 
kite, jauskite, uostykite, ragaukite. Persikelkite į kitą, savo paties 
susikurtą pasaulį, savitaiga savo fantazijos vaizdus nukreipkite sa- 
vo tikslams. Treniruokitės kasdien. Ir čia tik treniruojantis įmano- 
ma pasiekti meistriškumo aukštumų, kurios atneštų Jums naują 
pažinimą ir skatintų kūrybinį Jūsų asmenybės augimą. 

Tik nesistenkite, tik nenorėkite, tik leiskite vykti savaime, nes 
bet koks koncentruotas norėjimas reikalauja stipraus, kryptingo min- 
čių energijos panaudojimo, o tai apsunkina, stabdo, daro neįmano- 
mą vykimą savaime. Kuo lengvesnės bus Jūsų mintys, tuo geriau 
perkelsite į ateitį ir įtaigas bei su jomis susijusius jausmus. Jei mo- 
kate daryti autogeninę treniruotę, pamirškite apie tai. Juk autoge- 
ninėje treniruotėje, pavyzdžiui, sunkumo pratimas formuluojamas 
taip: „Mano ranka sunki“. Čia sėkmei užbėgama už akių, o tai dau- 
geliui žmonių iš pradžių sunkiai pavyksta ar apskritai nepavyksta 
padaryti. O autohipnozės metu, kaip jau buvo minėta, yra priešin- 
gai: Jūs įsivaizduojate, kaip ranka sunkėja, ir tą sunkėjimą galite 
stebėti ir jausti. Autohipnozės atveju viskas kyla iš pirmosios min- 
ties, ir todėl svarbu, kad leistumėt plėtotis ir kitiems kartu pasireiš- 
kiantiems jausmams. 

Kad galėtumėt bet kuriuo momentu išeiti iš autohipnozės būse- 
nos, norėčiau jau dabar paaiškinti hipnozės būsenos nutraukimo 
techniką. Jei norite baigti autohipnozę, tai tik įsivaizduokite, jog 
norėtumėt palikti tą būseną, ir skaičiuokite mintyse nuo vieno iki 
trijų. Ir jokiu būdu nepamirškite, kad visas įtaigas, kurios Jums 
budėjimo būsenoje galėtų padaryti žalos, pavyzdžiui, sunkumo jaus- 

mą, savitaiga galima panaikinti. Ir po to, kai atsimerksite, darykite 
fizinius pratimus kraujo apytakai pagyvinti. Neatsikelkite per anks- 
ti, nes po ilgo gulėjimo Jums gali svaigti galva. 

Geriausia ir šį kartą autohipnozės technikos pratimus įsirašyti į 
magnetofono juostelę. Iš žemiau pateiktų dažniausiai naudojamų 
įvedimo į hipnozės būseną įtaigų ir įsivaizdavimų išsirinkite tuos, 
kurie Jums labiausiai patinka, arba išbandykite visus, kad nustaty- 
tumėt, kurie Jums tinkamiausi. Jie visi sudaryti taip, kad Jūs be 
jokių pagalbinių priemonių, išskyrus gal tik vieną monetą, galėtu- 
mėt juos atlikti. O dabar, kad išmoktumėt užsimerkti taip, kaip rei- 
kia hipnozei, padarykite tokį pratimą. 


Užsimerkimas 


Atmerktomis akimis nemirkčiodamas žiūrėkite aukštyn į savo kaktą ir 
pajusite, kaip sunkėja Jūsų akių vokai. Su kiekvienu kvėptelėjimu Jūsų 
akių vokai darosi vis sunkesni ir sunkesni. Nemirkčiodamas žiūrėkite į 
viršų, ir su kiekvienu kvėptelėjimu Jūsų akių vokai darysis vis sunkesni 
ir sunkesni, taps labai sunkūs. 

Jūsų akių vokai jau tokie sunkūs, kad Jūs vos bepajėgiate nemirk- 
čiodamas žiūrėti į viršų. Spaudimas į Jūsų akių vokus dabar jau toks 
stiprus, kad Jūs, tik įtempęs visas jėgas, pajėgiate išlaikyti akis neuž- 
merktas. Akys pradeda degti, tarsi pripiltos smėlio, ir viskas susilieja. 

Jūsų akių vokai jau tokie sunkūs, kad Jūs beveik nebepajėgiate išsi- 
laikyti nemirkčiojęs. O jie darosi vis sunkesni, dar sunkesni, sunkūs 
kaip švinas. Su kiekvienu kvėptelėjimu Jūsų akių vokai sunkėja ir sun- 
kėja, ir Jūs pasiduodate sunkumo jausmui ir nemirkčiodamas papras- 
čiausiai leidžiate vokams užmerkti akis. 


I hipnozės pradžia: sunkumas 


Kai tik užmerksite akis, nukreipkite dėmesį į savo kūną - pirmiausia į 
ranką. Tai darydamas įsivaizduokite, kad Jūsų dešinysis petys darosi 
vis sunkesnis, vis sunkesnis ir sunkesnis. Galite įsivaizduoti, kad, pa- 
vyzdžiui, ant Jūsų peties prikrauta švininių svorių, kurie Jūsų dešinįjį 
petį vis smarkiau spaudžia prie pagrindo, tad petys linksta prie jo vis 
žemiau ir žemiau. O dabar įsivaizduokite, kad sunkumas iš peties teka 

į ranką, iš pradžių - į žastą, paskui - per alkūnę į dilbį, per riešą į 
plaštaką, į pirštus, į pirštų galiukus. Sekite savo kvėpavimą ir pajusite, 
kaip dešinioji ranka su kiekvienu kvėptelėjimu darosi vis sunkesnė ir 
sunkesnė. 

0 dabar nukreipkite dėmesį į savo kairiąją ranką. Tai darydamas 
įsivaizduokite, kad Jūsų kairiosios rankos petys darosi vis sunkesnis, 
vis sunkesnis ir sunkesnis. Ir dabar įsivaizduokite, kad ant Jūsų peties 
prikrauta švininių svorių, kurie vis smarkiau spaudžia Jus prie pagrin- 
do, tad petys linksta prie jo vis žemiau ir žemiau. O dabar įsivaizduoki- 
te, kad sunkumas iš peties teka į ranką, iš pradžių - į žastą, paskui - 
per alkūnę į dilbį, per riešą į plaštaką, į pirštus, į pirštų galiukus. Sekite 
savo kvėpavimą ir pajusite, kaip kairioji ranka su kiekvienu kvėptelėji- 
mu darosi vis sunkesnė ir sunkesnė. 

O dabar įsivaizduokite, kaip Jūsų dešiniajame klubo sąnaryje atsi- 
randa sunkumas, kuris išplinta po visą klubą, ir kaip dabar klubas da- 
rosi vis sunkesnis ir sunkesnis. Įsivaizduokite, kad švininiai svoriai vis 
labiau slegia Jūsų klubą ir jį spaudžia vis žemiau ir žemiau prie pagrin- 
do. Dabar įsivaizduokite, kaip sunkumas iš klubo teka į Jūsų šlaunį, 
paskui - per kelį į blauzdą, į pėdą, į kojų pirštus iki pat jų galiukų. Tai 
darydamas sekite savo kvėpavimą ir pajusite, kaip su kiekvienu kvėp- 
telėjimu Jūsų koja darosi vis sunkesnė ir sunkesnė. 

Dabar įsivaizduokite, kaip Jūsų kairiajame klubo sąnaryje atsiran- 
da sunkumas, kuris išplinta po visą klubą, ir kaip dabar klubas darosi 
vis sunkesnis ir sunkesnis. Įsivaizduokite, kaip švininiai svoriai vis la- 
biau slegia Jūsų klubą ir jį spaudžia vis žemiau ir žemiau prie pagrin- 
do. Dabar įsivaizduokite, kaip sunkumas iš klubo teka į Jūsų šlaunį, 
paskui - per kelį į blauzdą, į pėdą, į kojų pirštus iki pat jų galiukų. Tai 
darydamas sekite savo kvėpavimą ir pajusite, kaip su kiekvienu kvėp- 
telėjimu Jūsų koja darosi vis sunkesnė ir sunkesnė. 

Dabar įsivaizduokite, kad su kiekvienu kvėptelėjimu ant Jūsų dilbio 
ir blauzdos uždedamas švininis svoris, su kiekvienu kvėptelėjimu vis 
naujas, ir taip su kiekvienu kvėptelėjimu ranka ir koja tarsi savaime 
darosi vis sunkesnės ir sunkesnės, sunkios kaip švinas. Kvėpuokite vi- 
siškai ramiai ir tolygiai, įkvėpkite - iškvėpkite. 

Įsivaizduokite, kaip tas sunkumas:iš rankų ir kojų pereina ir į Jūsų 
liemenį, kaip su kiekvienu kvėptelėjimu ir Jūsų liemuo darosi vis sun- 
kesnis ir sunkesnis. O galvos sunkumas nepaliečia, ji lieka šalta, blaivi 
ir laisva. 

Dabar įsivaizduokite, kad tas sunkumas reiškia ramybę ir atsipalai- 
davimą, kol Jūs tą ramybę ir atsipalaidavimą pajusite visame kūne ir 
galėsite mėgautis jais. Įsivaizduokite, kaip ta kūno ramybė ir atsipalai- 
davimas pereina į Jūsų psichiką ir Jūsų sielą, ir Jūsų psichika, Jūsų 
siela ir Jūsų mintys darosi vis ramesnės ir ramesnės. 

Dabar įsivaizduokite, kaip Jūs darotės vis abejingesnis bet kokiam 
* triukšmui aplink Jus, kaip jis Jums atrodo vis nereikšmingesnis, tad 
Jums atrodo, kad daugiau jau niekas Jūsų nebetrukdo. 


Po to mintims nuraminti galite padaryti dar vieną iš dviejų įsivaiz- 
davimų. 


I minčių nuraminimas: mintys — 
tai tarsi debesėliai 


Įsivaizduokite, kad Jūsų mintys yra tarsi debesys, kad jos lakioja tarsi 
vėjo gainiojami debesėliai danguje. Įsivaizduokite giedrą mėlyną dan- 
gų su penkiais mažais baltais debesėliais. Įsivaizduokite, kaip vienas iš 
jų plaukia vis tolyn, darosi vis mažesnis ir mažesnis ir galiausiai iš- 
nyksta. Lieka jau tik keturi debesėliai. Dar vienas nuplaukia tolyn ir 
dingsta, paskui dar vienas ir belieka tik du debesėliai. Ir vėl vienas 
nunešamas tolyn, ir dabar giedrame mėlyname danguje belieka tik vie- 
nas debesėlis. Tik vienas debesėlis, tik viena mintis. Dabar nunešamas 
ir paskutinis mažas debesėlis, o su juo ir paskutinė Jūsų mintis. Dan- 
gus dabar visiškai giedras, ir Jūsų galva irgi visiškai blaivi ir laisva. 


II minčių nuraminimas: mintys — 
tai ryto rūkas 


Įsivaizduokite, kad Jūsų mintys darosi vis ramesnės ir jų vis mažėja. 
Jūsų mintys dabar kaip ryto rūkas. Įsivaizduokite, kad stovite ant kal- 
no viršūnės ir žiūrite žemyn į slėnį, kurį visą dengia ryto rūkas. Pažvel- 
kite į rytus ir pamatysite, kaip teka saulė, kaip ji kyla vis aukštyn ir 
aukštyn, kaip darosi vis šilčiau ir šilčiau. Dabar žiūrėkite, kaip nyksta 
ryto rūkas, kaip jis sklaidosi ir kaip slėnys matosi vis geriau ir aiškiau. 

Išsisklaido paskutiniai rūko likučiai, ir prieš Jūsų akis atsiveria nuo- 
stabiai gražus slėnys, įsispraudęs tarp aukštų kalnų. Kaip slėnio nebe- 
slepia joks rūkas, taip ir Jūsų galva blaivi ir laisva, jos nekvaršina jo- 
kios trukdančios mintys. 


O jei Jums nepatinka hipnozės pradžia su sunkumu, tai tikriausiai 
patiks štai tokia jos pradžia. 


II hipnozės pradžia: lengvumas 


Kai tik užmerksite akis, nukreipkite dėmesį į savo kūną - pirmiausia į 
savo dešiniąją ranką. Įsivaizduokite, kad Jūsų dešinioji ranka darosi 
vis lengvesnė ir lengvesnė. Įsivaizduokite, kad ant Jūsų dešiniosios ran- 
kos guli daug svorių, kurie ranką smarkiai spaudžia prie pagrindo. Įsi- 
vaizduokite, kaip tie svoriai nurieda nuo Jūsų dešiniosios rankos ir 
ranka tampa vis lengvesnė ir lengvesnė, visai lengva. 

Ir lygiai taip, kaip dešinioji ranka, ir kairioji ranka dabar darosi vis 
lengvesnė ir lengvesnė. Ir čia Jus apims jausmas, tarsi ant Jūsų kairio- 
sios rankos gulėtų daug svorių, kurie ranką smarkiai spaustų prie pa- 
grindo. Įsivaizduokite, kaip tie svoriai nurieda nuo Jūsų kairiosios ran- 
kos ir ranka tampa vis lengvesnė ir lengvesnė, visai lengva. 

Dabar nukreipkite dėmesį į savo dešiniąją koją. Įsivaizduokite, 
kad ant Jūsų dešiniosios kojos guli daug svorių, kurie koją smarkiai 
spaudžia prie pagrindo. Įsivaizduokite, kaip tie svoriai nurieda nuo 
Jūsų dešiniosios kojos ir koja tampa vis lengvesnė ir lengvesnė, vi- 
sai lengva. 

Ir lygiai taip, kaip dešinioji koja, ir kairioji koja dabar darosi vis 
lengvesnė ir lengvesnė. Dabar Jus apims jausmas, tarsi ant Jūsų kai- 
riosios kojos gulėtų daug svorių, kurie koją smarkiai spaustų prie pa- 
grindo. Įsivaizduokite, kaip tie svoriai nurieda nuo Jūsų kairiosios ko- 
jos ir koja tampa vis lengvesnė ir lengvesnė, visai lengva. 

Ir tas lengvumas dabar išplinta po visą Jūsų kūną. Jus apima jaus- 
mas, tarsi visas Jūsų kūnas darytųsi vis lengvesnis ir lengvesnis, visiš- 
kai lengvas. Pamažu Jus apims jausmas, kad Jūs plevenate ore, kylate 
vis aukščiau ir aukščiau, kad esate visai lengvas. Ir Jūs visas atsiduo- 
date tam lengvumui, tam plevenimui, viskas Jumyse ir aplink Jus leng- 
vėja ir lengvėja, visiškai palengvėja. 

Norint pagilinti jau pasiektą hipnozės būseną, labai geras būdas - 
skaičiuoti atbula tvarka nuo dešimties iki vieno kartu su atitinka- 
mais įsivaizdavimais. Pasirinkite tokį įsigilinimo būdą, kuris Jums 
labiausiai patinka. 

Jei Jums hipnozės pradžia su sunkumu nepatinka, tačiau vis 
tiek ją pasirinkote, tai įsigilinimui pasirinkite V įsigilinimo būdą 
(balionas). Darydamas šį pratimą, ir tiktai šį, skaičiuokite ne nuo 
dešimties iki vieno, kadangi negrimztate gilyn, o nuo vieno iki de- 
šimties, kadangi kylate aukštyn. O jei nusprendėte hipnozės pra- 
džia pasirinkti lengvumą, tai likite ištikimas jam ir įsigilindamas į 
hipnozės būseną. 

O jei pasirinkote I hipnozės pradžią (sunkumas), tai įsigilinimui 
į hipnozės būseną pasirinkite vieną iš I-IV įsigilinimo būdų. 


I įsigilinimo būdas: skaičiavimas 
nuo dešimties iki vieno 


Aš dabar skaičiuoju nuo dešimties iki vieno, ir Jūs pajusite, kaip su kiek- 
vienu skaičiumi, kurį aš ištariu, visas Jūsų kūnas darosi vis ramesnis ir 
vis labiau atsipalaidavęs. Dešimt - devyni - aštuoni - septyni - šeši. 

Penki - vis sunkesnis ir šiltesnis, su kiekvienu skaičium visas Jūsų 
kūnas darosi sunkesnis ir šiltesnis. 

Keturi - sunkumas reiškia ramybę ir atsipalaidavimą, taigi visas 
Jūsų kūnas su kiekvienu kvėptelėjimu darosi ramesnis, sunkesnis, jį 
apima maloni šiluma. 

Trys - su kiekvienu skaičium visas Jūsų kūnas prisipildo ramybės, 
atsipalaidavimo ir malonios šilumos. 

Du - visi Jūsų kūno raumenys, nervai, visos ląstelės prisipildo ramy- 
bės ir atsipalaidavimo, ir Jūs jaučiate, kaip Jus apgaubė maloni šiluma. 

Vienas - kvėpuokite labai giliai ir ramiai. Kvėpuokite labai giliai ir 
ramiai. Dabar esate visiškai ramus ir atsipalaidavęs, labai ramus ir 
atsipalaidavęs. 


II įsigilinimo būdas: akmens metimas 


Dabar skaičiuoju nuo dešimties iki vieno, ir su kiekvienu skaičiumi, 
kurį aš ištariu, Jūs dar giliau pasineriate į tą malonią ramybės ir atsi- 

palaidavimo būseną, ir kartu Jūsų kūnas darosi vis sunkesnis, vis ra- 
mesnis, vis labiau atsipalaidavęs. 

Įsivaizduokite, jog atsibudote ir esate saloje okeano vidury. Tai uo- 
lota sala. Visur stačios uolos, ir ant vienos iš jų, pačiame viršuje, stovite 
Jūs, visiškai saugus, Jums negresia joks pavojus, ir žiūrite į priešais 
Jus plytinčios tamsiai mėlynos jūros tolius. Vėjo nėra, dangus mėlynas, 
skaisčiai šviečia šilta saulutė, toli apačioje po Jūsų kojomis jūros ban- 
gos skalauja uolas. Jūs pasilenkiate ir pakeliate prie Jūsų kojų gulintį 
akmenį, plačiai užsimojate ir sviedžiate jį toli į jūrą. Akmuo lekia, rėž- 
damas aukštą lanką, atsimuša į vandens paviršių ir ima grimzti vis 
giliau ir giliau, artėja prie jūros dugno, o Jūs įdėmiai stebite šį akmenį, 
žiūrite, kaip jis grimzta vis giliau ir giliau. 

Ir kaip Jūsų akmuo grimzta vis giliau ir giliau į jūros dugną, taip ir 
Jūs su kiekvienu mano ištartu skaičium vis giliau pasineriate į tą vi- 
siško atsipalaidavimo būseną, grimztate į ją vis giliau ir giliau. De- 
šimt — devyni - aštuoni - septyni - šeši - penki - keturi - trys - du - 
vienas. 

Dabar esate gilioje, malonioje ramybės ir atsipalaidavimo būseno- 
je, Jums jau niekas nebetrukdo: joks triukšmas ir jokia mintis. Kvėpuo- 
jate giliai, ramiai ir tolygiai, esate visiškai ramus ir atsipalaidavęs. 


III įsigilinimo būdas: liftas 


Dabar aš skaičiuoju nuo dešimties iki vieno, ir su kiekvienu skaičiumi 
Jūs grimztate į malonią ramybės ir atsipalaidavimo būseną, darotės 
vis sunkesnis, vis ramesnis, vis labiau atsipalaidavęs, o visas Jūsų kū- 
nas prisipildo malonios šilumos. 

Dabar įsivaizduokite, jog esate aukšto namo dešimtajame aukšte ir 
norėtumėt nusileisti į pirmąjį aukštą. Einate prie lifto, atidarote jo du- 
ris, įlipate į jį ir uždarote duris. Nuspaudžiate pirmojo aukšto mygtuką. 
Ir kaip Jūs su liftu aukštas po aukšto leidžiatės vis žemyn ir žemyn, taip 
ir su kiekvienu skaičiumi Jūs pasinersite vis giliau ir giliau į malonią 
ramybės ir atsipalaidavimo būseną. Dešimt - devyni - aštuoni - septy- 
ni - šeši - penki - keturi - trys - du - vienas. 

Dabar esate visiškai ramus ir atsipalaidavęs ir kvėpuojate visiškai 
ramiai. 

IV įsigilinimo būdas: eskalatorius 


Dabar skaičiuoju nuo dešimties iki vieno, ir su kiekvienu skaičium Jūs 
pasineriate vis giliau ir giliau į nuostabią ramybės ir atsipalaidavimo 
būseną. 

Įsivaizduokite, jog stovite ilgo eskalatoriaus viršuje. Įsivaizduokite, 
kad Jūs iš lėto eskalatorium važiuojate žemyn ir žemyn. Ir kaip tuo 
eskalatorium važiuojate žemyn ir žemyn, taip ir su kiekvienu skaičiumi 
Jūs vis giliau ir giliau pasineriate į tą nuostabią, malonią ramybės ir 
atsipalaidavimo būseną. Dešimt — devyni - aštuoni - septyni - šeši — 
penki - keturi - trys - du - vienas. 

Dabar esate visiškai ramus ir atsipalaidavęs ir kvėpuojate visiškai 
ramiai ir tolygiai. 


V įsigilinimo būdas: balionas 


Dabar skaičiuoju nuo dešimties iki vieno, ir su kiekvienu skaičium Jūs 
pasineriate vis giliau ir giliau į nuostabią ramybės ir atsipalaidavimo 
būseną. 

Įsivaizduokite, jog nubundate ir matote, kad atsidūrėte gražioje di- 
delėje pievoje ramioje vietovėje. Stovite prie pievos krašto, o pievos 
viduryje lynais pritvirtintas didelis oro balionas su gondola. Įsivaizduo- 
kite, kaip prieinate prie to baliono, įlipate į gondolą ir atrišate lynus. Ir 
kaip Jūs dabar su balionu iš lėto, metras po metro, kylate aukštyn į 
giedrą mėlyną dangų, lygiai taip pat su kiekvienu mano ištartu skaičiu- 
mi Jūs vis labiau pereisite į hipnotinę atsipalaidavimo ir ramybės bū- 
seną. Vienas —- du - trys - keturi - penki - šeši - septyni - aštuoni — 
devyni - dešimt. 

Dabar esate visiškai ramus ir atsipalaidavęs ir kvėpuojate visiškai 
ramiai. 


Jei dabar esate gilioje ramybės ir atsipalaidavimo būsenoje, hipno- 
tinėje būsenoje, tai nuo dabar galima pradėti autoterapiją. Tuoj po 
kiekvieno iš ką tik aprašytų įsivaizdavimų galite, jei tik norite, pasi- 
tikrinti savo hipnozės būseną. Tik geriau tuos kontrolinius prati- 
mus daryti ne tuoj po pirmojo, o tik po trečiojo ar ketvirtojo prati- 
mo, kadangi tada Jūs jau tikrai būsite pasiekęs reikiamą hipnozės 

gylį. Taip savo autohipnozės gylį pasitikrinti galima tik tada, kai 
Jūs tą pratimą susiesite su sunkumo pratimu. Jei kontrolinis prati- 
mas nepavyksta, reikia treniruotis toliau. 


I kontrolinis pratimas: 
mano ranka sunki kaip švinas 


Po įsigilinimo, taigi po skaičiavimo atbuline tvarka nuo dešimties iki 
vieno, įsivaizduokite, jog Jūsų kūnas toks sunkus, kad Jūs vos galite jį 
pajudinti. Sutelkite dėmesį į vieną savo ranką ir įsivaizduokite, jog ji 
tokia sunki, tokia švino sunkumo, kad vos pajėgiate pakelti ją, kad ta 
ranka guli ant pagrindo, tarsi prislėgta švino plokštėmis ar smėlio mai- 
šais. Dėl tokio intensyvaus įsivaizdavimo Jūsų ranka Jums pasirodys 
esanti tokia sunki, kad Jūs jos tikriausiai nepajėgsite pakelti ar pakelsi- 
te tik su didžiausiais vargais. 

Šis rankos kėlimo bandymas po kiekvieno jo pakartojimo suteiks 
vis daugiau tikėjimo savo sugebėjimu užhipnotizuoti pačiam save. Jei 
Jums pavyks įsiteigti sau absoliutų sunkumą - tokį, kad Jūs iš viso 
nebepajėgsite pajudinti rankos, jau nekalbant apie jos pakėlimą, dary- 
kite kitą bandymą. 


II kontrolinis pratimas: 
mano ranka sunki kaip plieno strypas 


Įsivaizduokite, kad sunkumas staiga paliko Jūsų ranką, su kuria Jūs 
darėte bandymus su sunkumu, tarsi kas būtų nuėmęs ant jos gulintį 
balastą. Juskite judėjimo laisvės toje rankoje išlaisvinantį pojūtį. Dabar 
tą ranką iškelkite vertikaliai į viršų, kartu sulenkdamas ją per rankos 
sąnarį, visiškai vertikaliai į viršų, ir įsivaizduokite, kad peties sąnarys 
sustoja kaip koks šarnyras, raktikaulis, žastikaulis ir mentė susijungia, 
kad peties sąnarys sustingsta, „susiklijuoja“ taip, tarsi būtų suvirintas 
ir taptų nejudamas. Kaip peties sąnarys sustingsta dabar ir alkūnė, ir 
riešas. Tik pirštai lieka laisvi, jie gali judėti. 

Dabar skaičiuokite nuo trijų iki vieno ir kai tik ištarsite „vienas“, 
visa Jūsų ranka sustings kaip plieninis strypas - Jūs vargu ar bepajėg- 
site ją pajudinti ir nuleisti žemyn. Jusite, kad užblokuoti visi trys sąna- 

riai, ir kuo labiau stengsitės ranką nuleisti žemyn, tuo sunkiau Jums 
bus tai padaryti. Jei bandysite tai daryti per prievartą, Jūsų sąnarys 
ims skaudėti. 

Jei dabar konstatavote, kad Jūsų pasąmonė įgyvendino Jūsų savi- 
taigą, įsivaizduokite, kaip Jūsų sąnariai vėl atsilaisvina ir atsipalaiduo- 
ja, tarsi kas būtų atrakinęs kiekvieno sąnario spyną ir išlaisvinęs juos. 
Dabar įsivaizduokite, kad kai tik sąnariai išsilaisvino ir jų niekas nebe- 
blokuoja, sunkumas vėl teka į Jūsų ranką taip, tarsi kokios švino plokš- 
tės ar smėlio maišai spaustų ranką žemyn. Tada ranka iš karto taps 
sunki it švininė ir nukris ant pagrindo, likdama ten gulėti tokia sunki, 
kaip ir prieš bandymą. 


Jei šie abu bandymai Jums pavyksta visu šimtu procentų, tai hip- 
nozės būsena tokia gili, kad galėtumėt sustingdyti visą savo kūną. 
Tačiau toks „katalepsinio sustingimo“, kai kūnas sustingsta it lenta, 
tampa toks nelankstus, kad įmanoma gulėti galvą padėjus ant vie- 
nos kėdės, o kulnis ant kitos, bandymas kaip įrodymas nėra reika- 
lingas. Tai grynas cirko triukas ir ne visai nepavojingas. Jį daryti, 
arba bent jau tada, kai visiškai įvaldysite visus hipnozės būdus. 

Prieš pradedant užsiiminėti savitaiga ir įsivaizdavimais, galima 
papildomu trumpos meditacijos pratimu dar labiau atsiriboti nuo 
kasdieninės aplinkos. Tam reikalui savo praktikoje panaudoju dau- 
gelį galimybių, kurias toliau ir pateiksiu. Pasirinkite iš jų tas, kurios 
Jums labiausiai patinka, arba išmėginkite visas, kad tą nustatytu- 
mėt pats. 


I trumpoji meditacija: balionas 


Įsivaizduokite, kad nubundate. Ankstyvas rytas, o Jūs gulite prie jūros 
nuostabiai gražiame paplūdimyje. Puiki vasaros diena. Maloniai šilta, 
palmės, baltas paplūdimys, beribė jūra ir giedras mėlynas dangus. Gir- 
dite bangų mūšos ošimą. Girdite bangų keteromis slystančių žuvėdrų 
klykavimus. Saulės spinduliai blykčioja ant bangų. Jums taip gera, kad 
Jūs net nepagalvojate, kaipgi atsiradote šiame nuostabiame pajūryje. 

Įsivaizduokite, kad gulite ant nugaros baltame smėlyje. Šilti saulės 
spinduliai glamonėja Jūsų kūną. Įsivaizduokite, kaip žiūrite į dangų, į 
nuostabų mėlyną dangų be menkiausio debesėlio. Mėgaujatės tuo giedru 
mėlynu dangum. Tiesiog mėgaujatės tuo nuostabiu ramiu vaizdu. 

Kai taip gulite visiškai atsipalaidavęs ir patenkintas, matote, kaip 
horizonte pasirodo baltas balionas. Jus tiesiog sužavėjo to mažo balto 
baliono paprastas aiškus grožis. Dabar matote, kaip tas mažas baltas 
balionas skrenda artyn. Jis skrenda vis arčiau ir arčiau ir darosi vis 
didesnis ir didesnis. Jūs gulite visiškai atsipalaidavęs, visiškai susitai- 
kęs pats su savim ir susidomėjęs žiūrite, kaip tas mažas baltas balio- 
nas labai pamažu skrenda artyn. 

Labai pamažu tas mažas baltas balionas dangumi skrenda artyn, o 
Jūs mėgaujatės giedro mėlyno dangaus ir mažo balto baliono grožiu. 
Mažas baltas balionas dabar jau tiksliai virš Jūsų, jis sustoja danguje 
tiesiai virš Jūsų. Visiškai atsipalaidavęs Jūs gėritės nuostabiu vaizdu. 
Esate labai atsipalaidavęs ir visiškai susitaikęs pats su savimi. Tiesiog 
mėgaujatės šiltais saulės spinduliais ir to mažo balto baliono beribia- 
me mėlyname danguje grožiu. 

Įsivaizduokite, kad darotės vis lengvesnis, vis lengvesnis, vis lengves- 
nis, visiškai lengvas. Lengvas kaip plunksnelė. Tas nuostabus lengvumo 
jausmas apima visą Jūsų kūną. Svorio jėga Jums visiškai neegzistuoja. 

Dabar įsivaizduokite, kad pakylate nuo žemės. Jūs labai pamažu 
pakylate nuo žemės, tarsi fėjų rankų pakylėtas, ir labai pamažu kylate 
aukštyn prie mažo balto baliono, sklendžiate labai pamažu, labai pa- 
mažu kylate aukštyn. Kylate vis aukščiau, labai pamažu sklendžiate 
prie mažo balto baliono. Dabar pasiekėte balioną ir įlipate į jo gondolą. 
Ir balionas nuneša Jus tolyn per jūrą. 


II trumpoji meditacija: pajūris 


Įsivaizduokite, kad nubudote ir esate nuostabiai gražioje nuošalioje sa- 
loje, nuošaliame paplūdimyje, kuris plačiu lanku driekiasi priešais Jus. 
Palmės, bekraštė mėlyna jūra, baltas smėlis ir giedras mėlynas dan- 
gus. Girdite jūros ošimą, girdite virš vandens lakiojančių žuvėdrų klyks- 
mą, jaučiate, kaip saulės šiluma glamonėja Jūsų kūną. Saulės spindu- 
liai blykčioja jūroje. Nuostabiai graži vasaros diena. Jūs pamažu einate 
paplūdimiu. Po kojomis juntate baltą, minkštą, šiltą smėlį. Švelnus vė- 
jelis nuo jūros pučia Jums į veidą. Klausotės švelnaus ritmo bangų, 

kurios tai užlieja kranto smėlį, tai vėl atsitraukia atgal. Susižavėjęs ste- 
bite tą raminantį vandens judėjimą ir klausotės atpalaiduojančio jūros 
ošimo. Jus visa tai taip paveikia, kad ir Jūsų kvėpavimas ima kartoti 
bangų ritmą. 

Su kiekvienu balto smėlio užliejimu Jūs giliai įkvepiate, su van- 
dens atsitraukimu giliai iškvepiate; taip įkvepiate - iškvepiate, įkve- 
piate - iškvepiate. Įsigilinęs į save ir visiškai apimtas taikingumo, ra- 
mybės ir harmonijos jausmo Jūs einate paplūdimiu, ir su kiekvienu 
žingsniu Jūsų kojos darosi vis labiau pavargusios ir sunkesnės, vis 
labiau pavargusios ir sunkesnės. Dabar Jūsų kojos tapo visai nuvar- 
gusios ir sunkios, sunkios kaip švinas. Ir Jūs, nuvargęs ir sunkus, 
susmunkate į minkštą baltą smėlį. Nuvargęs ir atsipalaidavęs gulite 
ten. Šilti saulės spinduliai glosto Jūsų kūną. Juntate šilumą, juntate 
vėją, kuris labai švelniai dvelkia virš Jūsų kūno, tarsi norėtų paglos- 
tyti Jūsų odą. Visiškai ramus ir atsipalaidavęs gulite ten, visai ramus 
ir atsipalaidavęs. Giliai įkvepiate ir iškvepiate, tolygiai ir giliai įkve- 
piate ir iškvepiate. 


III trumpoji meditacija: 
kalnų pieva 


Įsivaizduokite, kad nubundate ir matote, kad atsidūrėte nuostabiai 
gražioje kalnų pievoje. Įsivaizduokite, kad gulite žolėje ant nugaros. 
Skaisčiai šviečia saulė, o šiltas vėjelis švelniai dvelkia virš Jūsų, malo- 
niai šiltas ir glamonėjantis. Vėjo pučiamos siūbuoja žolės ir gėlės. Me- 
džių viršūnės irgi linguoja šen ir ten, pučiamos vėjo. Jūsų ausis pasie- 
kia tylus vėjo siūbuojamų medžių ošimas. Įsivaizduokite, kaip žiūrite į 
dangų, giedrą mėlyną dangų be jokio debesėlio. Tiesiog mėgaujatės tuo 
giedru mėlynu dangum ir gamtos taikingumu ir ramybe. Mėgaujatės 
nepaliestos gamtos nuostabia ramybe ir taikingumu. 

Kai taip gulite visiškai ramus ir atsipalaidavęs, jaučiate, kaip Jūsų 
klausa paaštrėja. Visiškai aiškiai gamtos garsai įsiskverbia į Jūsų au- 
sis. Visiškai aiškiai girdite raminantį artimo šaltinio gurgenimą, bičių 
dūzgimą, paukščių čiulbėjimą, savo širdies plakimą. Gulite visiškai ra- 
mus ir atsipalaidavęs, giliai kvėpuojate, ramus ir atsipalaidavęs trau- 
kiate į plaučius gryną, aromatingą nepaliestos gamtos orą, giliai įkve- 
piate ir iškvepiate, įkvepiate ir iškvepiate, labai giliai įkvepiate ir iškve- 
piate. 

Visiškai susitaikęs pats su savimi mėgaujatės gamtos ramybe ir har- 
monija - esate laimingas ir patenkintas ir gėritės Jus supančia aplinka, 
glamonėjama karštos saulės giedrame mėlyname danguje. Visiškai ra- 
mus ir atsipalaidavęs, visiškai susitaikęs pats su savimi mėgaujatės 
tomis nuostabiomis valandomis ramios taikingos gamtos prieglobsty- 
je. Esate visiškai ramus, atsipalaidavęs, laimingas ir patenkintas. 

Dar pasiklausykite tų raminančių gamtos garsų ir pasimėgaukite ta 
ramybe, kuri giliai įsiskverbia į Jus ir persmelkia Jus visą. 


Prie tų trumposios meditacijos pratimų galite prijungti dar vadina- 
mąją tuščiąją hipnozę, t. y. su atpalaidavimo muzika ar be jos pasi- 
likti toje fizinio, psichinio ir dvasinio atsipalaidavimo būsenoje ir 
tada mėgautis aplinka, kurioje atsidūrėte. Toje hipnozės būsenoje, 
kuri gali užtrukti nuo keleto minučių iki kelių valandų ir kurioje Jūs 
nieko sau neįteiginėjate, Jūs galvojate apie save patį ir sąmoningai 
ar nesąmoningai apmąstote susikaupusias neišspręstas problemas. 

Prieš ryždamasis tuščiajai hipnozei, galite pats sau padaryti ke- 
lias, geriausia ne daugiau kaip penkias, savitaigas po du ar tris 
kartus iš eilės, kad jos po to einančios tuščiosios hipnozės metu 
paveiktų Jūsų pasąmonę ir įsitvirtintų joje. 

Prieš pradėdamas ilgesnius autohipnozės pratimus, galite nusi- 
statyti treniruotės trukmę, nes, kaip jau minėjome, Jūsų laiko pojū- 
tis sumažės ar net visai išnyks. Jei turite radijo žadintuvą ar kitokį 
žadintuvą, tai nusistatykite jį norimam laikui ir, kai įsigilinsite į 
autohipnozę, įsiteikite sau, jog pasigirdus tyliai, bet girdimai muzi- 
kai arba suskambėjus žadintuvui Jūs pamažu išnersite iš hipnozės 
gelmių. Tada pradėkite nutraukinėti hipnozės būseną. Skaičiuokite 
nuo vieno iki trijų, kaip aprašyta. Atlikite fizinius pratimus ir būsite 
vėl guvus, žvalus ir darbingas tarsi po ilgo, gilaus ir kieto miego. 


Hipnozės nutraukimas 


Dabar aš skaičiuoju nuo vieno iki trijų ir tik kai ištarsiu „trys“, atsimer- 
kite ir būsite visiškai guvus, žvalus ir darbingas, kupinas aktyvumo ir 
gyvenimo džiaugsmo, ramus ir atsipalaidavęs, ir ta ramybė bei atsipa- 
laidavimas išliks ir toliau. 

Vienas - ir sunkumas dingsta iš viso Jūsų kūno. Jūsų galva visiškai 
blaiva, lengva ir laisva, ir su kiekvienu kvėptelėjimu Jūs darotės vis 
guvesnis, žvalesnis ir darbingesnis. 

Du - sunkumas dabar jau dingo iš viso Jūsų kūno. Jūsų galva blaiva 
ir laisva. Jūs jaučiatės visiškai guvus, žvalus ir darbingas. Jaučiatės 
nepaprastai gerai. 

Trys. Pajudinkite kojos pirštus, pajudinkite savo kojas taip, kad Jū- 
sų blauzdos paliestų pagrindą. Pajudinkite savo rankų pirštus, paju- 
dinkite plaštakas. Iškelkite abi rankas vertikaliai į viršų. Suspauskite 
kumščius ir vėl atleiskite. Dar kartą suspauskite kumščius ir vėl atleis- 
kite. Pasidėkite abi rankas šalia savęs. Giliai kvėpuokite. Papurtykite 
rankas ir plaštakas. Dar kartą labai trumpam užsimerkite ir vėl atsi- 
merkite. Pamažu išsitieskite, atlikite porą pratimų ir vėl būsite darbin- 
gas, visiškai darbingas, guvus ir Žvalus. 


Paprastai hipnozės metu akys būna užmerktos, norint išvengti vi- 

Vis dėlto visada hipnozės ir autohipnozės metu akis galima pra- 
merkti. Tačiau vos ne kiekvienam užhipnotizuotajam atsimerkimas 
tolygus hipnozės būsenos pabaigai. Visgi yra situacijų, kuriose ir 
hipnozės būsenoje rekomenduojama būti atsimerkus ir normaliai 
mirkčioti, kad akių obuoliai išliktų drėgni. Mokantis hipnozės bū- 
senoje ir atliekant kitus darbus, kurie yra nepavojingi, ir kai reikia 
sutelkti dėmesį į specifinę problemą ar darbą, pavyzdžiui, piešiant, 
rašant, tai irgi rekomenduojama. Pavyzdžiui, sugestopedijoje auto- 
hipnozė yra greitesnio ir geresnio išmokimo pagrindas. 

Taigi, jei norite hipnozės metu atsimerkti ar būti atsimerkęs vis 
tiek išlikdamas užhipnotizuotas, tai po įsigilinimo, kitaip sakant, 
po skaičiavimo nuo vieno iki dešimties normalia ar atbuline eilės 
tvarka, pasakykite pats sau tokią savitaigos formulę: „Ir atsimerkęs 
pasilieku toje hipnozės būsenoje. Nesvarbu, esu atsimerkęs ar už- 
simerkęs, tas hipnozės gylis išlieka, atsimerkus hipnozė pagilėja, o 
mano regėjimas išlieka visiškai normalus.“ Tačiau tą įtaigą turėtu- 
mėt panaudoti tik tada, kai pasieksite bent vidutinį hipnozės gylį. 
Toje hipnozės būsenoje pasilikite tol, kol išspręsite savo problemą 
ar kol susidorosite su mokomąja užduotim, ir tik po to visiškai nor- 
maliu būdu nutraukite hipnozę. 


RAKTAS Į PASĄMONĘ 


Jei jau įvaldėte autohipnozės techniką ir sugebate pasiekti hipno- 
zės gylį, atitinkantį 15-30 intervalą Jūsų įsivaizduojamame sekund- 
matyje, galite pats sau įteigti hipnozės sukėlėją, leidžiantį Jums per 
kelias sekundes pasinerti į pageidaujamą hipnozės būseną. Tokiu 
sukėlėju gali būti tam tikra pirštų padėtis, koks nors judesys ar mintis 
arba bet koks sugalvotas skaičių derinys, pavyzdžiui, 1003, 1002, 
1001, netgi trys gilūs įkvėpimai ir iškvėpimai su juos lydinčia min- 
timi: „Dabar pasineriu į transą“. Tuos sukėlėjus visada susiekite su 
laukiamos sėkmės savitaigomis. Svarbu, kad jų laikytumėtės visą 
laiką. Jūsų pasąmonė priims jas visam laikui, kai Jūs nuolat karto- 
damas jas taip įtvirtinsite. Tik reikia reguliariai kartoti tas savitai- 
gas, kad Jūsų pasąmonė neatprastų nuo jų. 

Tačiau tie sukėlėjai, tie „raktai į pasąmonę“ skirti ne tik hipno- 
zės pradžiai. Todėl Jūs turite, privalote juos visada sieti su siekia- 
mų tikslų savitaigomis.Tie sukėlėjai tinka visoms gyvenimo situaci- 
joms, kuriose Jūs kažko siekiate, norėtumėt pasiekti ar ko nors no- 
rite, žinoma, jei tik tai neviršija Jūsų sugebėjimų ir galimybių. 

Sukėlėjas priverčia Jūsų pasąmonę analizuoti ir dirbti itin tiks- 
lingai, kad pasiektumėt laukiamą sėkmę, nes Jūs galite viską, kas 
atitinka Jūsų galimybes, greitai išsiaiškinti ir suvokti problemas bei 
suprasti visas galimybes, kurios Jums prieinamos. Tada Jūsų pasą- 
monė nesileis, kad pašaliniai dalykai nukreiptų ją nuo tikslo, o su- 
sikoncentruos tik į tai, kas iš tikrųjų svarbu Jūsų ketinimui. 


Pozityvusis žiedas 


Visada, kai tik ateityje Jums prisireiks pozityviosios energijos kokiam 
nors norui išpildyti ar kokiam nors pageidaujamam tikslui pasiekti, 
padarykite su plaštaka pozityvųjį žiedą: paprasčiausiai vienos rankos 
mažąjį pirštelį ir nykštį sudėkite taip, kad jie sudarytų žiedą, ir viskas, 
ko tik norite, viskas, ko tik imatės, išsipildys - žinoma, tiek, kiek tai 
neviršys Jūsų sugebėjimų ir galimybių. 

O dabar savitaiga ir įsivaizdavimais eikite prie savo tikslų, prie to, 
ką norite pasiekti. Kasdien kartokite tą pratimą su pozityviuoju žiedu, 

nepraleiskite nė vienos dienos! Panaudokite savo pasąmonės jėgą vi- 
sose kasdieninio gyvenimo situacijose, ir sėkmė neaplenks Jūsų. Daug 
žmonių tokiu ar panašiu būdu jau pasiekė savo tikslus. Tai kodėl ir Jūs 
negalėtumėt to padaryti? 

Jei taip treniruodamasis savo pasąmonei kasdien kartosite, kad kai 
tik ranka padarote šitą pozityvųjį žiedą, ji iš karto mobilizuoja visas 
savo jėgas Jums padėti, ir taip pat kasdien kartosite šį pratimą visose 
įmanomose situacijose, tai su kiekvienu pakartojimu ir kiekviena, kad 
ir pačia menkiausia, sėkme šio sukėlėjo įtaigos jėga vis stiprės. Po ku- 
rio laiko pastebėsite, kad Jūsų pasitikėjimas savimi jau toks didelis, 
kad Jums jau ir to pozityviojo žiedo nebereikia, nes Jūsų pasąmonė 
tiesiogiai sureaguoja į Jūsų norus, įsivaizdavimus, ketinimus ir, kiek 
leidžia Jūsų sugebėjimai ir galimybės, juos realizuoja. 

Šis pratimas po kurio laiko garantuos Jums, kad raktas į pasąmonę 
ims veikti tučtuojau, pavyzdžiui, tada, kai Jums pritrūksta tvirtumo, 
pasitikėjimo savimi. Pozityviuoju žiedu praeityje darykite poveikį da- 
barčiai. 

Imkitės autohipnozės, įsigilinkite į ją, papildykite ją trumpąja medi- 
tacija ir įsivaizduokite, kad nelauktai patekote į situaciją, kurioje Jūs 
praeityje visada jautėtės netvirtai. Įsivaizduokite tą situaciją visiškai 
aiškiai, teisingai įsijauskite į ją. Kai Jūs emociškai teisingai įeisite į Jums 
nemalonią situaciją, padarykite pozityvųjį žiedą ir įsivaizduokite, kaip 
Jūs su kiekvienu kvėptelėjimu jaučiatės vis tvirčiau, vis labiau pasitiki- 
te savimi, kaip didėja Jūsų savikliova ir savo vertės pajautimas. Jau 
niekas nebegali Jūsų sunervinti, sukelti Jums stresą. Įsivaizduokite, kaip 
Jūs tik pozityviai mąstote, jaučiate ir veikiate. Kuo tiksliau įsivaizduo- 
kite tuos pakitimus, įsijauskite į juos, mėgaukitės ta pasikeitusia būse- 
na, su džiaugsmu ir pasitenkinimu įsijauskite į ją. 

Kasdien treniruokitės su tuo raktu į savo pasąmonę, jei tik įmano- 
ma, po du ar tris kartus per dieną. Ir kai tik Jums pavyks hipnozės 
būsenoje greitai pasiekti aiškiai juntamą jausmų pokytį, Jums pavyks 
tai padaryti ir tada, kai to prisireiks. Tik pasitikėkite savimi ir Jums 
pavyks! 

PRITAIKYMO SRITYS 


Nepakanka tik žinoti, reikia dar ir naudoti; 
nepakanka tik norėti, reikia dar ir daryti. 
Johannas Wolfgangas von Goethe 


SKAUSMO PAŠALINIMAS 


Pašalinti skausmą savo jėgomis - kas šito nenorėtų, ypač dantų 
gydytojo pacientai? Jūs iki šiol jau tiek daug sužinojote apie hipno- 
zę, skaitydamas šią knygą, ir tiek išmokote, darydamas joje aprašy- 
tus pratimus, kad ir šis mėginimas turėtų patvirtinti Jūsų pozity- 
vius lūkesčius. 

Jei jau ilgokai darbuojatės su pozityviuoju žiedu, tai pakaks vien 
tik mintinio įsakymo savo pasąmonei, kad Jūsų įsivaizduojama vie- 
ta ar sritis taptų ne tokia jautri skausmui ar net beveik visai jam 
nejautri. Pasitikėkite pozityviojo žiedo veikimu, jis Jūsų neapvils — 
Žinoma, jei tik jį gerai perpratote. Jei ne, treniruokitės šalinti skaus- 
mą štai šitokiu būdu. 


Vienu iš išmoktų būdų nugrimzkite į hipnozės būseną, dar labiau ją 
pagilinkite skaičiavimo metodu ir patikrinkite savo hipnozės gylį įsi- 
vaizduojamu sekundmačiu. Turėtumėte pasiekti 20-30 gylį. Jei dar ne- 
pasiekėte reikiamo gylio, grimzkite gilyn, pavyzdžiui, su kiekvienu pa- 
leistos atpalaidavimo muzikos garsu ar su kiekvienu kvėptelėjimu vis 
giliau ir giliau grimzkite į hipnozės būseną. Galite pridėti dar vieną ar 
porą kitų įsigilinimo metodų, kol pasieksite reikiamą gylį. 

O dabar įsivaizduokite, kad viena Jūsų plaštaka po dešimties kvėp- 
telėjimų tapo visiškai nejautri, nutirpusi. Pajuskite, kaip su kiekvienu 
kvėptelėjimu Jūsų plaštaka darosi vis nejautresnė, tarsi jos visiškai ne- 
būtų. Po dešimties kvėptelėjimų Jūsų plaštaka taps visai nebejautri 
skausmui. Su kita plaštaka patikrinkite jos nejautrumą skausmui. Pa- 
žnaibykite ją, padraskykite nagais ir pamatysite, kad jaučiate tik prisi- 
lietimą, bet ne skausmą. Darykite tuos pratimus kasdien ir su kiekvie- 
na diena matysite, jog Jums tai pavyksta vis geriau ir geriau. Kasdien 
po vieną kvėptelėjimą mažinkite įvadinių kvėptelėjimų skaičių. Kai ne- 
jautrumą skausmui pasiekti Jums pakaks tik trijų kvėptelėjimų, persi- 
junkite į pozityvųjį žiedą ir treniruokitės šalinti skausmą savo jėgomis. 

Jei dabar Jums jau pavyks pašalinti skausmą vienoje plaštakoje iš 
karto, pakeiskite skausmo šalinimo sritį. Tam pasirinkite kitas kūno 
dalis, pavyzdžiui, viršutinio ir apatinio žandikaulių sritį kartu su skruos- 
tais ir lūpomis. Įsivaizduokite, kad apatinis ir viršutinis žandikauliai 
darosi visai nejautrūs, nutirpsta. Ir šias sritis treniruokite kasdien ke- 
letą dienų iš eilės. Patikrinkite nejautrumą skausmui gnybčiodami 
skruostus ir lūpas. Treniruokitės tol, kol pastebėsite, jog Jums jau pa- 
vyksta pašalinti skausmą. 


Žinoma, visada reikia turėti galvoje, kad visi pasireiškiantys skaus- 
mai yra funkcinių sutrikimų ar ligų šalutiniai reiškiniai. Visada iš- 
siaiškinkite, ar verta ir ar reikia naudoti tokį nuskausminimo būdą 
(ypač, jei tai galvos ar liemens skausmai). Juk aklosios žarnos, krū- 
tinės ir galvos skausmai, o iš principo ir visi skausmai gali būti 
rimtos ligos požymiai. Jei tie skausmai nesiliauja, visada reikia kreip- 
tis į gydytoją. 

Su nelaimingais atsitikimais susijusius skausmus, pavyzdžiui, 
sumušimo ar lūžimo skausmus, galima nedvejojant sušvelninti ar 
visiškai pašalinti autohipnoze. Čia tiktų papildomai dar įsivaizduo- 
ti, jog sužalotą vietą šaldo maišelis su ledu. Vis dėlto sudėtingų pa- 
tempimų, lūžių ar sutrenkimų atveju reikalinga gydytojo pagalba. 
Neuralgijas, kitaip sakant, nervų skausmus, tokius kaip išialgija (sėd- 
meninio nervo skausmai), trišakio nervo neuralgija ir migrena, 
skausmus po operacijų ir fantominius skausmus po amputacijų taip 
pat galima šalinti hipnoziniu nuskausminimu. 

Jei, sakysim, po apsilankymo pas dantų gydytoją norėtumėt nu- 
skausminimą nutraukti, tai pakanka jį atšaukti kartojant atbuline 
tvarka tuos veiksmus, kuriais tas nuskausminimas buvo pasiektas 
arba pasinaudojant pozityviuoju žiedu. Po operacijos dantų - žan- 
dikaulio srityje įteikite pats sau, kad skausmui būsite nejautrus tiek, 
kiek užsimanysite. 


NĖšTUMAS IR GIMDYMAS 


Atsipalaidavimas nėštumo metu rekomenduotinas ir ruošiantis gim- 
dyti, ir norint atsikratyti nepageidautinų nėštumą lydinčių šaluti- 
nių reiškinių: vėmimo, pykinimo, virškinimo ir miego sutrikimų, 
vilko apetito saldumynams ar rūgštiems maisto produktams, lauki- 
mo baimės ir pernelyg didelio svorio padidėjimo. 

Visus simptomus, kurie nėra „natūralios nėštumo pasekmės“, 
pavyzdžiui, svorio padidėjimą, viršijantį atitinkamai nėštumo sta- 
dijai būdingas reikšmes, galima pašalinti hipnoze ar autohipnoze. 

Kadangi tie simptomai įvairioms moterims nevienodi, o kita ver- 
tus, jų ir priežastys skirtingos, juos reikia tirti ir šalinti po vieną. 
Dažnai juos sukelia neteisingos nuostatos, pavyzdžiui, tokia: nėštu- 
mą visada lydi pykinimas, šleikštulys, nėštumas visada susijęs su 
vienu ar kitu simptomu. 

Tik jokiu būdu negalima savarankiškai treniruotis, kaip gimdy- 
ti. Įtaigų sukelti įtempimai gali baigtis komplikacijomis su labai ne- 
maloniomis pasekmėmis. 

Štai svarbiausios įtaigos, priklausomai nuo simptomų: 


1. Visur ir visada esu rami ir atsipalaidavusi. 

2. Jaučiuosi gerai, esu sveika ir aktyvi. 

3. Saldumynų, alkoholio ir nikotino man visai nereikia. 

4. Pati maitinuosi ir savo kūdikį maitinu visiškai teisingai Ir 
pakankamai. 


5. Mano svoris atitinka šiai nėštumo stadijai būdingą svorį. 

Papildomai reikėtų išmokti naudotis pozityviojo Žiedo metodu, kad 
būtumėt pasiruošusi visiems netikėtumams. Be to, nėštumo laiko- 
tarpis yra pats tinkamiausias laikas mokytis šalinti skausmą hipno- 
zės būdu. Tai reikalauja treniravimosi, tačiau palyginti didelis ar 
net visiškas nejautrumas skausmui gimdymo metu pateisina tam 
sugaištą laiką. Nuskausminimas hipnoze yra natūralus ir nekenks- 
mingas tiek motinai, tiek kūdikiui, o nuskausminant medikamen- 
tais kūdikis gali smarkiai nukentėti nuo nuskausminamųjų vaistų 
poveikio. 


Hipnozė gimdymo metu 


Hipnozė yra vienintelis metodas, natūraliu būdu darantis gimdymą 
pakeliamą nėščiajai; jis taip pat nepavojingas ir kūdikiui. 

Įvairios narkotinės medžiagos taip smarkiai paveikia kūdikį, kad 
jam kyla baimės. Tokia gimdymo trauma tolesniame jo gyvenimo 
kelyje gali turėti fatališkų pasekmių. Vėliau streso situacijose tokį 
žmogų gali iš karto apimti jausmai „Negaliu nieko padaryti“, „Ma- 
ne apėmė nepaaiškinama baimė“, „Mane kamuoja ankštų patalpų 
baimė“, „Mane kamuoja laukimo baimė“, „Mano gyvenime dar turi 
atsitikti kažkokių lemtingų dalykų“, „Mane kamuoja nelauktai atsi- 
vėrusios tuštumos baimė“, „Man gresia pavojus“, „Aš bijau užmig- 
ti“, „Aš bijau mirti“. 

Moterims svarbiausia, kad gimdymas vyktų neskausmingai, kiek 
tik tai įmanoma. Daugeliui pavyksta autohipnoze skausmą visiškai 
pašalinti, kitoms - bent jau pasiekti, kad gimdymo skausmai būtų 
pakeliami. Tik palyginti nedidelei daliai moterų reikia papildomai 
naudoti dar ir narkotines medžiagas. 

Jei Jūs iki nėštumo ir jo metu treniravotės, kaip pašalinti atskirų 
kūno dalių, o ypač apatinės pilvo dalies, skausmus, ir tų treniruo- 
čių rezultatai buvo patenkinami, galite be baimės laukti gimdymo. 
Taigi, kai treniruositės nėštumo metu, bandykite pasiekti kuo giles- 
nę hipnozę ar net visiškai pašalinti skausmą. Atsikratykite visų abe- 
jonių, nes šimtaprocentinės sėkmės galima tikėtis tik tada, kai pa- 
sitikite pati savimi ir autohipnozės poveikiu. Treniruokitės kasdien 
po du tris kartus, ir sėkmė bus Jums geriausias atlygis. Priešgimdy- 

minė stadija nuo pirmųjų gimdymo skausmų iki kūdikio gimimo 
galėtų vykti maždaug taip. 

Prasidėjus gimdymo skausmams, praneškite savo gydytojui. Dar 
nepradėkite grimzti į hipnozės būseną, nes ji dėl atsipalaidavimo 
būsenos gali sutrumpinti gimdymo stadiją. 

Autohipnozę pradėti saugiausia tada, kai gulėdama lovoje lauk- 
site gimdymo. Tik tada užsimerkite ir nugrimzkite į hipnozę. Toles- 
nius tyrimus ir manipuliacijas galėsite daryti jau pasinėrusi į auto- 
hipnozės būseną. Kai ims susitraukinėti pilvo raumenys (taigi, kai 
surems gimdymo skausmai), kartokite pati sau tokią įtaigą: „Su kiek- 
vienu gimdymo skausmų priepuoliu skausmas vis mažės, ir galų 
gale aš jo visai nebejausiu“. Įteikite sau, kad ir injekcijos Jums vi- 
siškai netrukdo, nesvarbu, į kurią vietą jos būtų daromos. Įteikite 
sau, kad visi triukšmai aplink Jus Jūsų visai nedomina, Jūs visiškai 
abejinga jiems ir girdite tik gydytojo ir kitų Jus prižiūrinčių asmenų 
balsus. Visos prie Jūsų esančių asmenų negatyvios pastabos Jūsų 
nedomina, tačiau Jūs klausotės Jums užduodamų klausimų ir atsa- 
kinėjate į juos aiškiai ir suprantamai. Papasakokite gydytojui ar 
pribuvėjai apie viską, ką jaučiate. Jei gimdymui pasiekus paskutinę 
stadiją prisireiktų daryti tarpvietės pjūvį, norint išvengti nekontro- 
liuojamo raumenų plyšimo, tai įteikite sau, kad susitrauktų krauja- 
gyslės ir sumažėtų kraujavimas ir kad Jūs vis giliau ir giliau pasine- 
riate į hipnozės būseną ir skausmas visiškai išnyksta. 

Hipnozės būseną nutraukite tik tada, kai gimdymas visiškai baig- 
sis be jokių komplikacijų. 

Jei gimdant Jums darytų cezario pjūvį, savitaiga nuskausminki- 
te apatinę pilvo dalį ir kartu stenkitės atsiduoti raminančioms min- 
tims apie savo kūdikį. 


LiGA 


Sveikata - tai toks malonus geros bendrosios savijautos jausmas. 
Visi pagrindiniai poreikiai patenkinti, o tie poreikiai pirmiausia yra 
psichinio ir tik po to fizinio, kūniškojo pobūdžio. Psichosomatiniai 
funkcijų sutrikimai, negalavimai ir ligos visada yra psichinių bėdų 
pasekmės. 

Gal daug kam tokia mintis pasirodys eretiška, bet iš principo 
kiekvienas žmogus atsako ir už savo sveikatą, ir už savo ligas. Mū- 
sų mintys ir jausmai formuoja mūsų kūniškąją materialiąją tikrovę, 
mūsų fizinę sveikatą, kaip ir mūsų fizines ligas. Liga nėra atsitikti- 
numas, ji nėra būtinybė, nėra lemtis, kurią turime priimti tokią, 
kokia ji yra. Liga, jei tik ji nėra įgimta, yra gilaus dvasinės, psichi- 
nės pusiausvyros neturėjimo atspindys, tariamai neišvengiami kon- 
fliktai tarp paties nusistatytų blokavimų ir tikrove tapusių neteisin- 
gų nuostatų. 

Tariami ar tikri nusivylimai, skriauda dėl priverstinio pagrindi- 
nių bei individualių poreikių atsisakymo ar dėl jų nepatenkinimo ir 
įvairiausios baimės teikia klaidingą psichinę informaciją ir sudaro 
prielaidas klaidingoms reakcijoms, kurių poveikis yra agresija ne- 
gatyviąja prasme. Ir kai tokia agresija nukreipiama prieš save patį, 
prieš savo kūną, tai pasireiškia kaip fiziniai funkcijų sutrikimai ir 
ligos. 

Liga yra iššūkis, kurį psichika meta žmogui, norėdama parody- 
ti, jog jis turi kažką keisti. Ligos nėra pasirenkamos visam gyveni- 
mui. Jei žmogus pakeičia savo nuostatas, jei ima galvoti kitaip, dėl 
to jis ir jausti ima kitaip, paskui jau ir veikia kitaip, stengiasi padėti 
sau, savo kūnui, savo sveikatai. 

Psichosomatinė medicina yra „visumos medicina“. Nepakanka 
gydyti vien kūniškus simptomus, reikia kažką daryti ir priežastims, 
psichikai. Dažniausiai reikia tiek nedaug, tik truputėlį padėti psi- 
chikai, kai, žiūrėk, fizinė liga jau taip įsitvirtino, jog be medicininio 
gydymo jos neišvarysi. 

Ne visada, kai pasireiškia tam tikri fizinių funkcijų sutrikimai ir 
ligos, reikia tučtuojau kreiptis į gydytoją. Tačiau kai liga ima rimtai 
trukdyti, kamuoti, o po ilgesnio laiko ir kelti baimę, reikia ją ištirti 
mediciniškai. Ir jei toks tyrimas parodytų esant psichines priežas- 
tis, tai medicininį gydymą reikia papildyti ir psichoterapiniu. 

Kai priežastys ne tokios rimtos, pavyzdžiui, stresai asmeninia- 
me gyvenime ar darbe, neteisinga elgsena su iš to kylančiomis ne- 
gatyviomis pasekmėmis, baimėmis, neteisingomis nuostatomis ir 
neteisingomis viltimis, arba kai pasireiškia į save nukreipta agresi- 
ja dėl nepatenkintų, dažnai per didelių poreikių, tai daug galima 

pasiekti ir gydantis pačiam. Įtaigos ir įsivaizdavimų metodai su jų 
galimybėmis atskleisti problemas ir išspręsti jas kartu su pokalbių, 
o esant reikalui, ir su elgesio terapija yra labai efektyvus įvairiausių 
psichosomatinių ligų gydymo metodas. 


Jūsų sveikatai svarbu atsikratyti neteisingų nuostatų, tokių kaip 
šios: 


„Sendami žmonės tampa silpni ir ligoti“. 

„Liga - tai lemtis“. 

„Ligos priežastys - šeimoje“. 

„Kas turi vėžį, tas anksčiau ar vėliau ir mirs nuo jo“. 
„Kieno širdis nesveika, tas būtinai turi saugotis“. 
„Daktarai viską sutvarkys“. 

„Dievas davė ligą, norėdamas mane išbandyti“. 
„Liga yra Dievo bausmė“. 

„Esu neturtingas ir ligotas“. 

„Kas neturtingas, tas ir mirs anksčiau“. 


4404404444440 


Šios įtaigos, daugeliui žmonių tampančios nuostatomis, sukelia bai- 
mes, ir jau vien tik tikėjimas jomis skatina su tomis nuostatomis 
susijusių ligų atsiradimą arba jų paūmėjimą. Kad geriau suprastu- 
mėt įtaigos poveikį Jūsų mąstymui, Jūsų jausmams ir nuo sveikatos 
priklausančiai Jūsų savijautai, padarykite tokį pratimą. 


Atsipalaiduokite, užsimerkite, kvėpuokite giliai, ramiai ir tolygiai. Įsi- 
vaizduokite, kad vis giliau grimztate į sapno būseną. Vis tamsiau ir 
tamsiau, vis tamsiau, visiškai tamsu... O dabar vėl šviesiau, vis švie- 
siau ir šviesiau, visai šviesu, ir Jūs vėl atsiduriate tame laike, toje vieto- 
je, toje situacijoje, kai Jūs sirgote. Vis giliau grimztate į tą situaciją, vis 
giliau į tą Jums tokią nemalonią būseną. Ir štai esate toje situacijoje, 
sergate, ir sergate taip smarkiai, kaip niekada anksčiau, jaučiate ligą 
visame savo kūne. Jūs kenčiate, Jus apima baimė. Jūs puolate į neviltį. 
Kiekvienoje savo kūno ląstelėje juntate skausmus, negalavimą. Taigi 
Jūs sergate, jaučiate, jog sergate... sergate... sergate. Visos Jūsų min- 
tys, visi jausmai sukasi tik apie tą ligą, visas Jūsų kūnas užsiėmęs 
tik ja. 

Ir Jūs pasineriate į gilų sapną, vis giliau ir giliau. Darosi tamsiau ir 
tamsiau, vis tamsiau, o po to - vis šviesiau, vis šviesiau ir šviesiau, 
visai šviesu. Jūs vėl atsiduriate tame laike, toje vietoje ir toje situacijo- 
je, kai buvote linksmas, laimingas, kupinas gyvenimo džiaugsmo, ku- 
pinas jėgų - fizinių, protinių ir dvasinių, toks sveikas, kaip niekad anks- 
čiau. Pasineriate vis giliau į tą situaciją. Gerai jaučiatės, esate kupinas 
jėgų, vidinės ramybės ir harmonijos. Jaučiatės sveikas kaip ridikas. 
Vėl laimingas, vėl sveikas, vėl kupinas energijos, noro dirbti. Jaučiatės 
labai gerai - jau seniai taip gerai nesijautėte. Kad taip visada - gera 
savijauta, laimė, sveikata. Pasimėgaukite dar kelias minutes tuo nuo- 
stabiu geros savijautos jausmu... 

Po to suskaičiuokite nuo vieno iki trijų ir atsimerkite. 


O jei kokia nors liga Jus jau kamuoja, permąstykite savo nuostatas. 
Pakeiskite tas, kurios trukdė ir tebetrukdo sveikam, patenkintam, 
laimingam gyvenimui. 

Jei Jūsų liga tokia, kad be gydytojo neįmanoma išsiversti, tai 
pasistenkite ir pats kuo galėdamas padėti gydytojui ją gydyti. O pats 
svarbiausias dalykas yra Jūsų valia pasveikti. Jei visiškai pasitikė- 
damas savimi panaudosite visus savo sugebėjimus ir galimybes sa- 
vo sveikatos labui, tai ir vėl tapsite sveikas. 

Tobulinkite autohipnozės ir įsivaizdavimo techniką. Priklauso- 
mai nuo ligos stiprumo, duokite savo kūnui laiko pailsėti. Būdamas 
atsipalaidavęs, įsivaizduokite, kad pasiekėte savo tikslą, vėl esate 
sveikas. Visomis savo mintimis ir jausmais pasinerkite į tą savo 
sveikatos būseną ir nė minutei nesuabejokite, kad Jums pavyks. 

Kas septyneri metai Jūsų kūnas atsinaujina, nes per tiek laiko 
visos kūno ląstelės pakeičiamos naujomis. Kadangi psichika regu- 
liuoja visus kūne vykstančius procesus, tai ji gali vėl sugrąžinti svei- 
katą, kai dėl Jūsų reakcijų į aplinkos įtaigas, dėl neteisingų nuosta- 
tų atsiranda kūno funkcijų sutrikimų ir ligų, jei tik pašalinamos 
psichinės priežastys. Juk priešingu atveju ar būtų įmanomi vadina- 
mieji spontaniški ar stebuklingi išgijimai? Kryptinga savitaiga gali- 
ma išgydyti net sunkias, vadinamosios šiuolaikinės medicinos lai- 
komas nepagydomomis ligas. Nors minėtosios medicinos atstovai 
tą neigia, tačiau tai vis tiek įmanoma! 


Liga 121 


Taigi dar šiandien pat pradėkite daryti ką nors sau pačiam. Svei- 
katai svarbi kiekviena diena. Galvokite apie tai, kad Jūsų mintys 
formuoja Jūsų kūniškąją tikrovę! 


Psichoneuroimunologija 


Žmogaus kūno gynyba užsiima labai sudėtinga imuninių ląstelių 
sąveikaujančių reakcijų sistema. Ji visą laiką stengiasi nukenks- 
minti ištisą armiją įvairiausių ligų sukėlėjų. Jau keliolika metų me- 
dicinos mokslą domina ryšys tarp galvos smegenų ir imuninės sis- 
temos. Tiesa, tos „naujos“ medicinos šakos - psichoneuroimunolo- 
gijos pradininkų reikia ieškoti dar trečiajame dešimtmetyje. Du aust- 
rų mokslininkai Robertas Heiligas ir Hansas Hoffas 1928 m. pa- 
skelbė darbą „Apie centro poveikį organizmo apsauginėms jė- 
goms“, tik tas jų veikalas nesusilaukė daug dėmesio ir greit buvo 
pamirštas. 

Psichoneuroimunologijos tikrojo gimimo valanda išmušė tik po 
50 metų. Amerikiečių psichologas Robertas Aderis eksperimentavo 
su žiurkėmis. Jis davė joms gerti pasaldinto vandens ir tuo pačiu 
metu įšvirkšdavo nuodų, sukeliančių vėmimą ir silpninančių imu- 
ninę sistemą. Žiurkės greit pradėjo vengti vandens, nes jis joms 
siejosi su prisiminimu apie nuodus. Eksperimentas buvo nutrauk- 
tas. Kai po kurio laiko žiurkės pamiršo apie vandens ir nuodų davi- 
mą joms, žiurkėms buvo duota tik pasaldinto vandens. Jos nugaišo 
be jokios regimos priežasties. Skrodimas parodė, kad jų imuninė 
sistema prisiminė apie vandens ir nuodų davimą ir sureagavo į tik 
vandens davimą. Tuo tarpu vienas R. Aderio bendradarbis įrodė, 
jog yra ryšys tarp nervų ir imuninės sistemos. Blužnį, užkrūčio liau- 
ką, kaulų smegenis ir limfmazgius - imuninių ląstelių gaminimosi 
vietas - nervai tiesiogiai sujungia su galvos smegenų ląstelėmis. 

Adrenalinas stimuliuoja imuninę sistemą streso situacijose. Jei 
stresas užsitęsia ilgiau, vietoj adrenalino išsiskiria daugiau kortino, 
stabdančio imuninių ląstelių veiklą. Taigi stresas sumažina atspa- 
rumą infekcijoms — ilgo streso veikiami žmonės greičiau suserga. 
Studentų tyrimai parodė, kad jų atsparumas ligoms egzaminų me- 

tu smarkiai sumažėja ir jų imuninei sistemai sustiprėti po egzami- 
nų sesijos reikia apie poros savaičių. Per menkas pasitikėjimas sa- 
vimi, dvasinė depresija, persiskyrimas su artimu žmogumi, gyveni- 
mo partnerio mirtis ir panašios dvasinės krizės irgi mažina atspa- 
rumą įvairiausioms ligoms. 


Ir atvirkščiai - pozityvus mąstymas bei pozityvių minčių ir jaus- 
mų savitaiga ir įsivaizdavimai pagreitina gijimo procesą. Hipnoze 
ar net ir paprasčiausiais atsipalaidavimo pratimais galima pasiek- 
ti, kad kraujuje padaugėtų imuninių ląstelių. Tyrimai dar tik prade- 
dami, tačiau jau pasiekti laimėjimai teikia vilčių. Kaip ten bebūtų, 
tačiau nekelia abejonių tai, kad psichika visada dalyvauja ligos pro- 
cese, nes jei ji gali skatinti ligų atsiradimą ir jų įsigalėjimą, tai gali 
padaryti ir atvirkščią dalyką. 


Jei atsikratėte neteisingų ir atgyvenusių nuostatų ir jei esate su- 
sipažinęs su pozityviojo mąstymo prielaidomis, sugebate pats pasi- 
nerti į hipnozės būseną, įsivaizduoti ir vizualizuoti, tai pradėkite. 

Turėkite galvoje šiuos svarbius momentus: 


+ Nepasiduokite laiko spaudimui, todėl nenusistatykite jokių 
tikslių terminų, kada pasveiksite. 

+ Nebūkite nekantrus. Ligoms reikėjo nemažai laiko, kol jos 
pasiekė dabartinę stadiją, taigi ir jų raida priešinga kryptimi 
užtruks ilgokai. 

+ Griežtai laikykitės gydytojų nurodymų. Dažnai neįmanoma 
išvengti ir operacijų. Pagalvokite ir apie tai, kad nors Jūsų 
gydymasis savo jėgomis - geras dalykas, tačiau stebuklingo 
bus labai vettingas gydytojų rūpinimosi Jūsų sveikata papil- 
dymas. 

+ Oficialiosios medicinos priemones papildykite gamtinėmis gy- 
dymo priemonėmis. 

+ Savo sveikatą treniruokite kasdien po vieną, du, tris kartus. 
Kuo dažniau įsivaizduosite sveikimo procesą ir savo pasvei- 
kimą, tuo didesnės bus sėkmės garantijos. 

+ Jei dar gerai neįvaldėte autohipnozės ar įsivaizdavimo tech- 
nikos, pasinaudokite hipnoterapeuto, besispecializuojančio 
psichoneuroimunologijos srityje, pagalba. 

4 Ir čia galioja principas - nieko nedaryk per jėgą, tegu viskas 
vyksta savaime Jums tai suvokiant ir pasitikint savimi. Pasi- 
kliaukite savimi, o ypač savo pasąmone. 

+ Be perstojo kovokite su savo liga. Stebuklingi išgijimai - tai 
spontaniški išgijimai, o spontaniški išgijimai visada yra gy- 
venimo įpročių, mąstymo, jausmų, veiksmų pertvarkymo pa- 
sekmės. 


Kova su vėžiu ir leukemija 


Pasinerkite į atsipalaidavimo būseną ir įsivaizduokite, kad esate savo 
imuninės sistemos, visų savo kūno apsaugos jėgų vyriausiasis vadas. 
Jaučiatės tvirtai, pasitikite savimi, suvokiate savo vertę, Jums pavaldi 
didžiulė armija. 

Įsivaizduokite, kad Jūsų kūne įsitaisė pavojingas priešas, kuris Jums 
tik kenkia ir Jus silpnina. Tas priešas materialus, tikras, jis įsitaisė tam 
tikroje dalyje Jūsų kūno, kuris yra didelis, platus ir gilus kaip jūra. Tas 
priešas leidžia savo ataugas it kokius čiulptuvus į šitą Jūsų kūno jūrą, 
norėdamas Jums pakenkti, Jus nužudyti. Įsivaizduokite jį kaip didžiulį 
mėsos gabalą, neturintį veido. Tai besotė pabaisa, o jos ataugos - tai 
tarsi maži ėdrūs parazitai. Pats susikurkite savo priešo ir jo ataugų 
vaizdinį. 

Įsivaizduokite, kad vadovaujate įvairiems specializuotiems dali- 
niams, didelėms rajoms ląstelėms, rajumu prilygstančioms rykliams, 
mažesniems gynybos daliniams, nepasotinamiems ir pavojingiems kaip 
piranijos, ir nuodingoms medūzoms, purškiančioms druskos rūgštį. O 
dabar įsivaizduokite, kad prasideda kova. Niekas nežino, kaip ilgai ji 
užtruks. Tiktai jau dabar žinote, kad tą kovą laimėsite, nes esate stip- 
resnis, galingesnis, visapusiškesnis. 

Tiksliai įsivaizduokite tos kovos eigą. Lai ji iškyla prieš Jūsų akis 
kaip koks filmas. Priešais Jus driekiasi kovos laukas. Jūsų priešas įsi- 
tvirtinęs jūros dugne, iš kurio jis siurbia maisto medžiagas ir energiją, 
ir dėl to vis didėja ir darosi vis rajesnis. Žiūrėkite, kaip ji pulsuoja, ta 

pabaisa, tas mirtį nešantis Molochas, kuris ryja viską. Žiūrėkite į jo 
ataugas, kurios nors dar mažytės, bet ne mažiau pavojingos ir rajos. 

Dabar meskite į mūšį savo dalinius - didžiuosius ryklius ir mažą- 
sias piranijas su aštriais kaip skustuvai dantimis. Rykliai puola pabai- 
są, išplėšdami iš jos kūno didelius mėsos gabalus. Pabaisos didžiulės 
žaizdos smarkiai kraujuoja, ji pamažu, bet nepaliaujamai mažėja. Pi- 
ranijos puola Jūsų priešo ataugas ir ryja jas vieną po kitos. Permainin- 
ga kova vyksta toliau. 

Meskite į kovą visus savo dalinius, ryklius ir piranijas, nes pabaisa 
ištverminga ir pavojinga. Tačiau rykliai padarė jai gilių žaizdų, ir ji vis 
mažėja ir mažėja. Piranijos suryja vis daugiau pavojingųjų ataugų, ir 
Jūsų baisusis priešas turi jų vis mažiau ir mažiau. 

0 dabar paleiskite prieš tą pabaisą savo specialiuosius dalinius — 
nuodingas rūgštį purškiančias medūzas. Žiūrėkite, kaip rūgštis įsiskver- 
bia į pabaisos kūną, kaip tirpdo jį, kaip jos kūne atsiranda didžiulės 
juodos skylės, kaip ji tirpsta ir mažėja. Stebėkite, kaip ji naikinama, 
kaip vis mažėja jos ataugų. 

Atkreipkite dėmesį, kad Jūs pats jaučiatės vis geriau, tvirčiau, kaip 
didėja Jūsų pasitikėjimas savimi. Ir atrodote, ir jaučiatės vis stipresnis. 
Aiškiai matote ir jaučiate, kad laimėsite tą kovą, ir tas Jūsų įsitikinimas 
vis stiprėja. Pabaisai jau artėja paskutinioji, jos ataugos jau beveik vi- 
sos sunaikintos, ir Jūs stebite paskutinę kovos stadiją. Dar kartą, jau 
paskutinį kartą siunčiate į mūšį savo dalinius: ryklius, piranijas ir nuo- 
dingąsias medūzas,- ir šie, skatinami sėkmės, sunaikina paskutinius 
pabaisos ir jos ataugų likučius. 

Tas priešas, Jūsų pavojingiausias priešas sunaikintas, ir Jūs jaučia- 
te palengvėjimą, džiaugsmą, pasitenkinimą ir laimę. Jūs atsikvepiate 
su palengvėjimu, su didžiuliu palengvėjimu įkvepiate ir iškvepiate. Pa- 
simėgaukite tuo palengvėjimu, džiaugsmu, pasitenkinimu ir laime, pa- 
juskite tą nuostabų jausmą, kad įveikėte savo priešą, įveikėte visam 
laikui, amžiams. Kova truko ilgai, net nežinote, kiek laiko, bet tai ne- 
svarbu, svarbu, kad Jūs ją laimėjote. Jūs vėl sveikas, visiškai sveikas. 

Kvėpuokite visiškai ramiai ir tolygiai ir jauskite sveikatą kaip šiltą, 
malonų kutenimą, kuris eina per visą Jūsų kūną. Mėgaukitės tuo, kad 
tas jausmas su kiekvienu kvėptelėjimu darosi vis intensyvesnis. 

Dabar skaičiuokite nuo vieno iki trijų, ir vaizdai dings, bet malonus 
sveikatos jausmas pasiliks. 

Širdies stiprinimas 


Širdžiai nusilpus ar reabilitaciniu laikotarpiu po širdies infarkto pats 
naudingiausias dalykas yra širdies raumens stiprinimas. Jei rau- 
menis stiprinančios fizinės treniruotės dažniausiai negalimos ar yra 
per daug varginančios, tai įsivaizduojamos treniruotės, nereikalau- 
jančios kūno pastangų, beveik visada yra labai naudingos. Rezulta- 
tai būna stulbinantys. Patyrusių širdies infarktą ar ištvėrusių šun- 
tavimo operaciją pacientų tolesnį gydymą galima, kai tik bus sure- 
guliuotas širdies raumens aprūpinimas krauju, paspartinti įsivaiZ- 
duojamais sportiniais pratimais ir širdį sustiprinti greičiau nei pa- 
prastai. O tokiu būdu padidintas širdies pajėgumas išeina į naudą 
visam organizmui. 

Geriausia sporto rūšis visiems raumenims apskritai ir ypač šir- 
dies raumeniui stiprinti yra bėgimo treniruotės. Nors žmogus, ku- 
rio širdis nusilpusi ar ką tik buvo operuota, negali užsiiminėti jo- 
kiu sportu, tačiau niekas jam nedraudžia įsivaizduoti, kad jis spor- 
tuoja. 

Tokiomis įtaigomis ir įsivaizdavimais, jei tik jie atliekami pakan- 
kamai dažnai - vieną, du, tris kartus per dieną - galima pasiekti 
pozityvių rezultatų. (Vis dėlto prieš pradėdamas tai daryti, pasitar- 
kite su savo gydytoju, nes būna atvejų, kai nerekomenduotinos net 
įsivaizduojamos treniruotės.) 

Taigi bėgiokite mintyse! Susidarykite programą: 


Pirmoji savaitė: Įsivaizduokite, kad pusvalandį normaliai 
pasivaikščiojote nuostabiai gražiame miške. 

Antroji savaitė: Tas pats, tik jau visą valandą. 

Trečioji savaitė: Tas pats, tik pusantros valandos. 


Ketvirtoji savaitė: Dešimt minučių bėkite, tik 
nepersistengdamas, o po to be poilsio 
pertraukėlės dar pasivaikščiokite ištisą 
valandą. 

Penktoji savaitė: Dešimt minučių bėkite, pusę valandos 
eikite, vėl dešimt minučių bėkite ir pusę 
valandos eikite. 


126 Pritaikymo sritys 


Šeštoji savaitė: Dešimt minučių bėkite, penkiolika minučių 
eikite, dešimt minučių bėkite, penkiolika mi- 
nučių eikite, dešimt minučių bėkite ir pen- 
kiolika minučių eikite, nedarydamas poilsio 
pertraukėlių. 


Intensyviai įsivaizduokite savo bėgimo treniruotę. Įsivaizduoki- 
te, kaip bėgate miško keliuku. Keliukas lygus, be jokių įkalnių. Gė- 
rėkitės kraštovaizdžiu, medžiais, krūmais ir gėlėmis. Kvėpuokite 
ramiai ir tolygiai. Išeikite pasivaikščioti - ramiai, tolygiu tempu. Ir 
bėkite visą laiką vienodu tempu. Tik nesustokite, nedarykite jokių 
pertraukėlių. Treniruotę visada baikite pasivaikščiojimu. 

Po tokių įsivaizduojamų treniruočių stebėkite savo kūno funkci- 
jas ir nuolat kontroliuokite kraujospūdį ir pulsą. Pasiteiraukite savo 
gydytojo, kada galėsite pradėti tikras treniruotes. O iki tol ir toliau 
treniruokitės mintyse. 


SVORIO METIMAS 


Kiekvieno automobilio pase nurodytas maksimalus leistinas jo pa- 
krovimo svoris. Jei jis viršijamas, įstatymai už tai numato pabau- 
das. O ar Jūsų pase yra sveikatos požiūriu maksimalus leistinas 
svoris? Nėra, nes vadovaujamasi prielaida, kad kiekvienas mąstan- 
tis žmogus žino, kas jam gerai ir kas blogai. Kiekvienas turintis 
antsvorio pats nubaudžia save už tai, sutrumpindamas savo amžių. 

Ryšys tarp besaikio valgymo ir amžiaus sutrumpėjimo pastebė- 
tas dar gilioje senovėje. Pats protingiausias metodas savo svoriui 
sumažinti, be abejo, yra teisingas maitinimasis. Paskutinių dešimt- 
mečių mitybos mokslo rezultatai rodo, kad galima ir sveikai mai- 
tintis, ir kartu numesti svorį. 

Tie, kurių svoris per didelis, dažniausiai turi padidėjusį skrandį, 
kuris, kai tik ištuštėja, tučtuojau reikalauja vėl jį pripildyti. Todėl 
tokie žmonės, vos suurzgus skrandžiui, iš karto puola kramsnoti, 
valgyti, smaližiauti. Tačiau ilgainiui to nuolatinio alkio pojūčio gali- 
ma atsikratyti, jei tik protingai sumažinsite savo svorį. 

Neįmanoma nurodyti, koks turi būti tas reikiamas svoris. Yra 
žmonių, kurie visai gerai jaučiasi ir kai juos drabužiai truputį ver- 
žia. O kiti gerai jaučiasi tik tada, kai jie liekni it nendrės. Taigi kiek- 
vienas turi sverti tiek, kiek to reikalauja jo savijauta. Tačiau kai 
žmogus nedaro nieko daugiau, o tik valgo, smaguriauja, kramsno- 
ja, o paskui skundžiasi savo bloga figūra, tai rodo, jog to priežasčių 
reikėtų ieškoti tokio Žmogaus psichikoje. 

Viena dieta keičia kitą, tačiau nuolatinis svorio tai didėjimas, tai 
mažėjimas kenksmingesnis už pastovų antsvorį. Kūnas nesupran- 
ta, kad jis turėtų atsisakyti tik vienos kitos riebalų pagalvėlės, jis 
nesugeba atskirti dietos nuo badavimo. Kūnui dieta reiškia pavo- 
jaus signalą. Jei į jo skrandžio urzgimą nereaguojama, tai jis greit 
mobilizuoja energijos rezervus, esančius kepenyse ir raumenyse, 
kurie sudaromi iš cukraus ir ten laikomi juodai dienai. Tačiau tie 
energijos rezervai visada susiję su vandeniu santykiu vienas prie 
trijų. Dėl to riebalų pagalvėlės jau pirmosiomis dienomis ištirpsta 
kaip sniegas prieš saulę. Kai šie rezervai sunaudojami, po keturių 
šešių dienų ateina riebalinių ląstelių eilė, ir kūnas sumažina me- 
džiagų apykaitą, kad kuo labiau sumažintų energijos sunaudojimą. 
Po trijų savaičių kūnas persiorientuoja į tą programą, ir apyvarta 
ramybės būsenoje, kitaip sakant, energija, kurios kūnui reikia ra- 
mybės būsenoje patiems būtiniausiems poreikiams patenkinti, lai- 
kantis radikalios dietos, sumažėja iki 20 procentų. Nuo tada prasi- 
deda kova tarp galvos ir kūno dėl kiekvieno riebalų, cukraus ir bal- 
tymų gramo. 

Jei galva atsispiria alkiui ir ypač saldumynų troškimui, tai ir 
toliau naudojamos riebalinių ląstelių atsargos. Tačiau kūnas nau- 
doja ne tik tas riebalų atsargas, bet ir raumenis. Todėl svarbu, nu- 
metus nereikalingą svorį, vėl nepradėti valgyti tiek pat, kiek ir anks- 
čiau. Kūnas, pripratęs prie maisto minimumo, anksčiau normaliais 
laikytus maisto produktų kiekius dabar atideda kaip perteklių į sa- 
vo riebalinės ląsteles. Tačiau kadangi dažniausiai sumažėja ir rau- 
menų, tai kūnas labai greit prisigamina riebalinių ląstelių daugiau 
negu prieš dietą ir tampa dar labiau išpurtęs. Norint išlaikyti dėl 
dietos sumažėjusį svorį, reikia energijos sunaudojimą, skaičiuojant 
džauliais ar kalorijomis, sumažinti maždaug 15 procentų, palyginti 
su iki dietos naudotu jos kiekiu. Sudarinėjant racioną, svarbiausia 

atsisakyti riebalų. Visai dienai pakanka arbatinio šaukštelio rieba- 
lų. Geriausiai tinka subalansuotas mišrus maistas, turintis mažai 
riebalų. 

Vienpusiška dieta ar radikalus gydymo kursas - patys kenks- 
mingiausi dalykai, kokius tik galima sugalvoti. Protingai maitintis 
ir daug judėti - štai teisingas derinys svoriui numesti ir po to išlai- 
kyti jį normalų. Judėjimas skatina raumenų aprūpinimą krauju ir 
pakeičia raumenų ir riebalinių ląstelių santykį raumenų naudai. 
Sportas dietos laikymosi metu sustabdo raumenų audinio nykimą. 
Ir čia geriausiai tinka bėgimo treniruotės, ištvermės ugdymas, ska- 
tinantis deguonies naudojimą kūne ir stabdantis riebalinių ląstelių 
susidarymą. 

Hipnozė, įtaigos ir įsivaizdavimai yra idealus gydymo (ar gydy- 
mosi) būdas, norint rasti motyvus ir nuraminti alkį bei apetitą. Hip- 
nozė taip pat padeda atskleisti priežastis, skatinančias žmogų per 
daug valgyti. 

Pavyzdžiui, kai kūdikiui reikia saugumo ir meilės, kai jam reikia 
mamos, jis ima verkti. Ateina motina, jį pamaitina, ir kūdikis nu- 
rimsta, nes jo poreikiai patenkinti. Meilę ir saugumą jis tada susie- 
ja su maistu. Tokie žmonės tolesniame gyvenime, kaip ir ankstyvo- 
je vaikystėje, valgymą tapatina su meilės ir saugumo jausmu. Kai 
tik jie pasigenda meilės ir saugumo, iš karto ima valgyti. Ir kuo 
daugiau valgo, tuo labiau mažėja jų galimybės susilaukti meilės, 
nes prastėja figūra. Dėl to jie ima valgyti dar daugiau. 

Vaikas, kuris mažai valgo, bet yra sveikas, tik mažas ir silpnas, 
nuolat raginamas valgyti maždaug tokiais žodžiais: „Valgyk, kad 
užaugtum didelis ir stiprus, kad pajėgtum prasimušti ir gyvenime 
šio to pasiekti“. Ir tikrai, jis užaugęs gali būti ir didelis, ir stiprus, 
bet dažniausiai tokie žmonės išsiskiria iš kitų tik savo svoriu, o ne 
kitais privalumais. 

Kaip pagalbines priemones metant svorį siūlau Jums papildo- 
mai ausų akupunktūrą, judėjimo terapiją ir skydliaukės tyrimus. 


6 Ausų akupunktūra. Ausys beveik neskausmingai smaigsto- 
mos plonomis adatėlėmis. Ausų akupunktūrą turi daryti gy- 
dytojas. 

+ Judėjimo terapija. Jai tinka visos sporto rūšys, o ypač bėgi- 
mas, treniruojantis ištvermę. Ką pasirinkti, priklauso nuo Jūsų 
sveikatos būklės. Treniruotės priartins Jus prie idealaus svo- 
rio. 

+ Išsitirkite,kaipveikiaJūsųskydliaukė. Atsisakykite visų vaistų, 
kuriuos ligi šiol vartojote svoriui numesti. 


Paprašykite ko nors, kad įrašytų Jums į magnetofono juostelę že- 
miau pateiktą hipnozės tekstą, arba tai padarykite pats. Kartu su 
hipnozės pradžia, įsigilinimu į hipnozės būseną ir trumpąja medi- 
tacija visas pratimas užtruks apie 45 minutes. 


Su kiekvienu kvėptelėjimu Jūsų kvėpavimas ir pulsas darosi vis rames- 
ni ir tolygesni, vis ramesni ir tolygesni, visiškai ramūs ir tolygūs. Ir Jūs 
suprasite, aiškiai suprasite, kas Jus slegia, kas kaltas dėl fizinių Jūsų 
negalavimų, kas kaltas dėl sumažėjusio Jūsų pajėgumo, dėl Jus supan- 
čių žmonių atlaidžių šypsenėlių. Tai Jūsų antsvoris kamuoja Jus. Jis 
apsunkina Jūsų stuburą ir žaloja jį, apsunkina Jūsų širdį ir kenkia jai. 
Jis apsunkina Jūsų sielą ir kenkia jai. Jums skauda nugarą, Jūsų širdis 
ir kraujo apytakos sistema yra perkrautos, o Jūsų siela irgi kamuojasi. 

Su ilgesiu prisimenate savo figūrą tokią, kokią turėjote kadaise, ir 
aiškiai, visiškai aiškiai ir ryškiai suvokiate priežastis, dėl kurių Jūs taip 
nutukote: įgimtą polinkį storėti, neteisingus maitinimosi įpročius vai- 
kystėje, nusivylimus ir netektis vėlesniame gyvenime ir jų sukeltas frust- 
racijas. Suvokiate tą užburtą ratą, kuriame atsidūrėte ir iš kurio lig šiol 
nepajėgėte išsivaduoti. 

Tačiau šiandien, dabar, šią akimirką, priimkite sprendimą numesti 
svorį ir vėl sulieknėti, tapti toks lieknas, koks buvote anksčiau. Ir su 
kiekvienu kvėptelėjimu stiprėja Jūsų pasiryžimas numesti svorį, su kiek- 
vienu kvėptelėjimu jis stiprėja ir stiprėja. 

Ir Jūsų pasąmonė atsiveria plačiai plačiai, tarsi vėjas būtų nuginęs 
didžiulį debesį, dengusį saulę. Dangus tampa visiškai giedras, ir kaip 
dangus išsigiedrija ir atsiveria, taip atsiveria ir Jūsų pasąmonė. Kiek- 
vienas žodis, kiekvienas sakinys giliai įsiskverbia į Jūsų pasąmonę, įsi- 
šaknija joje, suauga su ja. Kaip javo grūdas, patekęs į derlingą dirvą, 
taip ir visi žodžiai suauga su Jūsų pasąmone, suauga labai tvirtai, neat- 
skiriamai. 

Jūsų pasąmonė reaguoja ir veikia kaip kompiuteris. Ir kaip kom- 
piuteris gali veikti tik pagal savo programą, taip ir Jūsų pasąmonė tiks- 
liai laikosi tų žodžių ir veikia pagal juos. Nes yra taip, tarsi Jūsų pasą- 
monė būtų užprogramuota ir ta naujoji programa atrodytų taip: 


4 Padarykite gera savo kūnui, numeskite svorį! 

$ Kiekvienas numestas kilogramas pailgins Jūsų gyvenimą. 

+ Numeskite svorį, padėkite savo nugarai. 

$ Kiekvienas numestas kilogramas sumažins Jūsų širdies krūvį. 
6 Numeskite svorį, tapkite lieknas ir gražus. 


Dabar Jūs valgysite tik tiek, kiek Jūsų kūnui reikia, kad jis galėtų nor- 
maliai funkcionuoti.Ta programa nuo šiol yra darbo programa Jūsų 
pasąmonei. Pastebėsite, kad jau nebejaučiate alkio. Dingo apetitas Jū- 
sų iki šiol mėgtiems valgiams. Valgymas nuo šiol Jums tapo visiškai 
antraeilis, nesvarbus ir neįdomus dalykas, kuriam Jūs abejingas, nes 
Jūsų pasąmonė reguliuoja ne tik Jūsų protą ir sielą, bet ir visas Jūsų 
kūno funkcijas. 

Jūs suvokiate savo pasąmonės galią, kuri „įsako“ Jums be ypatin- 
gų pastangų numesti svorį ir sulieknėti, tapti tokiam lieknam, koks no- 
rėtumėt būti. Jūs suvokiate, kad Jūsų kūną formuoja Jūsų paties min- 
tys. Jūsų pasąmonės jėga tokia didelė, kad ji per Jūsų mintis formuoja 
Jūsų kūną taip, kaip Jūs norite. Jūsų figūra nuo šiol kasdien vis gerės ir 
gerės. Ir Jūs visiškai laisvai giliai ir ramiai kvėpuojate: įkvepiate - iš- 
kvepiate. 

Jūsų pasąmonė valdo Jūsų skrandžio funkcijas. Skrandžio sulčių, 
kurios išsiskiria vos tik pagalvojus apie valgymą ar pamačius maistą ir 
sukelia fizinį alkio jausmą, išsiskyrimas Jūsų skrandyje nuo šiol suma- 
žės. Jūsų plonoji žarna jau nebeims tiek maisto medžiagų iš maisto 
tyrelės kaip iki šiol, Jūsų medžiagų apykaita pagerės. Į Jūsų kūną pate- 
kusio maisto sudėtinės dalys bus greičiau sudeginamos ir sunaudoja- 
mos. 

Jūsų svoris ims mažėti kas valandą, kas dieną, Jūs pradėsite liek- 
nėti. Kiekvieną dieną Jūs neteksite vis daugiau svorio ir darysitės vis 
lieknesnis, kol pasieksite tokį svorį, kokį norėjote pasiekti, kol turėsite 
tokią figūrą, kokios norėjote. Kiekvieną dieną Jūs neteksite dalies savo 
svorio ir ypač tose vietose, kur jis Jums labiausiai trukdo. Kiekvieną 
dieną gerės viskas - ir Jūsų figūra, ir Jūsų sveikata. Ir net nuolat never- 
čiant savęs mažiau valgyti ar net iš viso nevalgyti, Jūsų svoris mažės, 

Jūs darysitės lieknesnis, nes Jūsų pasąmonė dirba Jūsų labui, nors Jūs 
to ir nejuntate, ji dieną naktį dirba Jūsų labui. 


Valgymas Jums yra visiškai antraeilis ir neįdomus dalykas. 
Būti lieknam yra gražu. 

Idealus svoris suteikia sveikatą visam kūnui. 

Sveikata - svarbiausias dalykas. 

Su kiekviena diena Jūs darotės lengvesnis ir lieknesnis. 
Padarykite paslaugą savo kūnui, suliesėkite! 

Kiekvienas numestas kilogramas pailgina Jūsų amžių. 
Numeskite svorį, padėkite savo nugarai. 

Kiekvienas numestas kilogramas sumažina Jūsų širdies krūvį. 
Numeskite svorį, tapkite lieknas ir gražus. 


+4ė6444444446 


Jūs išsivaduosite nuo visų baimių, nuo fizinių ir psichinių negalavimų, 
išsivaduosite nuo antsvorio. Riebalų pagalvėlės mažės, kasdien mažės 
vis labiau ir labiau, Jūsų oda įsitemps, Jūsų figūra ir išvaizda kiekvieną 
dieną bus vis geresnė ir geresnė. 

0 dabar aš perkeliu Jus 100 dienų į Jūsų ateitį, ir pats pamatysite 
save, savo figūrą, kaip ji atrodys po 100 dienų. Tik klausykitės muzikos 
ir balso ir leiskite vesti save, paprasčiausiai leiskite vesti save, ir tiek. 
Su kiekvienu muzikos garsu Jūs dabar pasislinksite po truputį į savo 
ateitį. Štai praėjo 10 dienų. Štai praėjo 20 dienų. Jau praėjo 50 dienų. 
Pagaliau praėjo ir 100 dienų. 

Dabar įsivaizduokite, kad pabundate. Ankstyvas rytas. Jūs atsike- 
liate, išlipate iš lovos ir atsistojate prieš didelį veidrodį, kuriame galite 
matyti save visą. Ir Jūs matote tas permainas, kurios įvyko per pasta- 
rąsias savaites. Kūnas, kurį Jūs matote,- tai visiškai naujas kūnas, toks 
kūnas, kokio Jūs visą laiką norėjote. Dingo visos tos trukdančios rieba- 
lų pagalvėlės. Jūs sukiojatės į vieną ir į kitą pusę, apžiūrinėjate save iš 
visų pusių. Pasisukate į dešinę, pasisukate į kairę ir tai, ką matote, 
kelia jums džiaugsmą ir pasitenkinimą. Jūsų šlaunys ir klubai liekni, 
pilvas plokščias, o visur ten, kur anksčiau buvo tos trukdančios riebalų 
pagalvėlės, dabar viskas liekna, taip, kaip Jūs visada norėjote. 

Einate prie savo drabužių spintos ir pradedate rengtis. Pagaliau vėl 
galite apsivilkti tai, kas Jums patinka. Visus tuos gražius drabužius, į 
kuriuos ilgą laiką apskritai nebegalėjote įtilpti. Einate prie veidrodžio, 
apžiūrinėjate save, ir didžios laimės jausmas persmelkia visą Jūsų kū- 
ną. Jaučiatės taip gerai, kaip jau seniai nesijautėte. 

Jūsų nugara neįtempta ir atsipalaidavusi. Jūsų širdis plaka ramiai 
ir tolygiai, Jūs ir vėl judate taip laisvai ir lengvai kaip kadaise. Jaučia- 
tės tvirtai, pasitikite savimi, jaučiate savo vertę, nes esate lieknas ir 
gražus. Jūsų oda tampri, lygi, elastinga. Jūs jaučiate pasitenkinimą sa- 
vimi ir savo kūnu. Fiziškai, psichiškai ir dvasiškai jaučiatės tiesiog nuo- 
stabiai, esate laimingas ir patenkintas ir giliai savo viduje juntate, kad 
tokią figūrą išlaikysite. 

Dabar Jūsų mintys sugrįžta 100 dienų atgal į tą laiką, nuo kurio 
pradėjote. Pasiimate su savim tuos vaizdus ir jausmus, tą žinojimą, 
kad pasiekėte savo tikslą, kad esate gražus, lieknas ir laimingas. Taigi 
dabar grįžtate atgal - 10 dienų, 20 dienų, 50 dienų, 100 dienų. 

Ir štai Jūs vėl toje dabartyje, nuo kurios prasidėjo Jūsų kelionė į 
ateitį. Tie vaizdai, tos žinios ir tie jausmai, kuriuos atsinešėte iš atei- 
ties, tvirtai įsišaknijo Jūsų pasąmonėje. Ir po tos išvykos į savo ateitį 
Jūs nė kiek neabejojate, kad pasieksite savo tikslą, kad numesite svorį, 
pasieksite idealų svorį ir turėsite tokią figūrą, kokios norite. Jūsų pasą- 
monės programa dabar Jums jau nebeišeis iš galvos. Ir Jus, Jūsų kūną, 
Jūsų psichiką ir Jūsų sielą užlies didžios išlaisvinančios laimės jaus- 
mas, o Jūsų galvoje visą laiką suksis tokios mintys: 


Valgymas man yra visiškai antraeilis ir neįdomus dalykas. 

Būti lieknam nuostabiai gražu. 

Idealus svoris suteikia sveikatą visam mano kūnui. 

Visada išliksiu lieknas, gražus ir sveikas. 

Sveikata - svarbiausias dalykas. 

Su kiekviena diena aš darysiuos lieknesnis, gražesnis ir laimin- 

gesnis, kol mano figūra taps tokia, kokios noriu. 

Esu tvirtas ir pasitikiu savimi, jaučiu savo vertę. 

> Myliu save, savo kūną ir gyvenimą. 

+ Valgydamas laikausi drausmės. 

+ Valgau tik tiek, kiek reikia mano kūnui, kad jis galėtų gerai 
funkcionuoti. 

+ Įvairiausi saldumynai ir alkoholis man visiškai nereikalingi ir jie 

manęs daugiau nebedomina. 

Nors ištisa pramonės šaka rūpinasi tuo, kad atrodytumėme jauni, 
tačiau už savo jaunystės išsaugojimą kiekvienas atsakome pirmiau- 
sia pats. Tik apsidairykite aplink ir pamatysite keturiasdešimtme- 
čių, kurie vaikšto ir mąsto kaip kokie šešiasdešimtmečiai, taigi to- 
kie jie ir yra. Tačiau pamatysite ir šešiasdešimtmečių bei septynias- 
dešimtmečių, kurie dar kupini gyvybingumo. 

Tokį skirtumą galima paaiškinti vidiniu nusistatymu. Kas į gyve- 
nimą žiūri kaip į sunkią naštą ir kankynę, tą šita našta greičiau ir 
suriečia - sąnariai nusidėvi, vidaus organai pažeidžiami, neatlaikę 
spaudimo, ir tos kūno bėdos atsispindi ir išorėje: oda netenka elas- 
tingumo, negatyvūs lūkesčiai atitinkamai atsispindi veide, sumažė- 
ja ir pajėgumas. 

Norint senėjimo procesą sulėtinti, kad jis prasidėtų vėliau negu 
paprastai, reikia šį bei tą daryti išoriškai ir viduje. Išoriškai tai da- 
roma judėjimu - saikingai sportuojant, tiek, kiek reikia raumenims, 
normaliai kraujo apytakai ir normaliai kūno vidinių funkcijų veiklai 
palaikyti, kiek tik įmanoma tą padaryti. 

Viduje kai ką galima padaryti pasirinkus teisingą požiūrį į gy- 
venimą, normaliai priimant biologinį amžių, netapatinant jo su 
smukimu ir jausmu, kad daraisi niekam nereikalingas. Sukurti 
pozityvų vidinį nusistatymą — tai suvokti, kad tavo amžius pri- 
klauso nuo to, kaip jauti ir kaip galvoji. Štai ir priartėjome prie 
mūsų temos: mąstykite jaunatviškai - lai Jūsų mintys bus kupinos 
sąmojo, tvirtumo, sveikatos, gyvybingumo, optimizmo ir pasitikė- 
jimo savimi! 


Jaunystės šaltinis 


Įsivaizduokite, kad nubudote ir atsidūrėte nuostabiai gražiame pajūry- 
je. Įsivaizduokite, kaip gulite šiltame, minkštame, baltame smėlyje. Gir- 
dite bangų ošimą, žuvėdrų klyksmą, juntate šiltą vėjelį, glostantį Jūsų 
kūną. Skaisčiai šviečia karšta saulė. Jūs paprasčiausiai mėgaujatės sau- 
lės šiluma, ramybe ir atsipalaidavimu, vidiniu ramumu ir harmonija. 

Giliai ir ramiai kvėpuodamas pasineriate į puikų sapną, grimztate į 
jį giliau ir giliau, kol atsiduriate liūdname apleistame užkampyje. Ap- 
link save matote nykų kraštovaizdį, pilkai rusvą nuvytusią žolę, nu- 
džiūvusias gėles, praradusias savo spalvas, sausros nukamuotus me- 
džius nuleipusiais lapais. Dangus pilnas tamsių grėsmingų debesų. Oras 
tvankus, priplėkęs, atsiduodantis puvėsiais. Priešais save ant plataus 
kelio matote žmones - keturiasdešimtmečius, penkiasdešimtmečius, še- 
šiasdešimtmečius, septyniasdešimtmečius. Jie visi atrodo nuvargę, se- 
ni, nesveiki ir paliegę, jų akyse nematyti pasitikėjimo savimi ir gyvy- 
bingumo. Jie visi eina viena kryptimi. Tolumoje matote upę, 0 už upės 
matyti saulė giedrame mėlyname danguje be jokio debesėlio. Įsiliejate 
į tų Žmonių srautą ir pamažu artėjate prie upės. 

Ir štai jau stovite ant upės kranto ir stebite nuostabų dalyką, vyks- 
tantį prieš Jūsų akis. Žmonės, kurie atlydėjo Jus iki čia, brenda į lėtai 
tekantį skaidrų upės vandenį. Vanduo visiems siekia iki krūtinės. Ma- 
tote, kaip jie brenda, plaukia, pasineria ir vėl iškyla, ir kuo labiau artė- 
ja prie kito kranto, tuo gyvesni ir žvalesni tampa. 

Dabar ir Jūs įbriskite į vandenį - iki kelių, iki klubų, iki pilvo, iki 
krūtinės, pasinerkite ir vėl iškilkite. Su kiekvienu kvėptelėjimu jusite 
pasikeitimą, permainą savo kūne sveikatos link. Jus užlieja vėsus ir 
skaidrus vanduo, tačiau savo viduje Jūs jaučiate sruvenančią šilumą ir 
kutenantį jėgos pojūtį, vėl atbundančio gyvenimo jausmą, kuris darosi 
vis stipresnis, vis intensyvesnis. Kupinas jėgų Jūs įveikiate paskutinius 
metrus iki kranto, ten išlipate iš vandens ir apsidairote. Nustembate 
pamatęs, kad tie žmonės, kurie dar taip neseniai atrodė tokie seni ir 
nuvargę, paliegę sunkiai vilko kojas, dabar atrodo, ne, ne atrodo, o iš 
tikrųjų yra kupini gyvybingumo ir energijos. Jų kūnai kupini gyvumo, 
jie atrodo jauni ir spinduliuoja optimizmu. 

Pasikeitė ir aplinka. Prieš Jus driekiasi plati lyguma, didžiulė pilna 
gėlių pieva. Tos gėlės įvairiausių spalvų: raudonos kupinos energijos, 
oranžinės pilnos natūralios jėgos, geltonos kupinos ramybės, žalios pil- 
nos taikingumo, žydros spindi laisve, mėlynos kupinos aiškumo ir pa- 
sitikėjimo, ir visos jos žydi, kupinos sveikatos, po tuo giedru mėlynu 
dangumi be menkiausio debesėlio. Skaisčiai šviečia šilta saulutė, ir ta 
jos pozityvi šiluma giliai įsiskverbia į Jūsų kūną, persmelkia jį, užpildo 
visas Jūsų kūno ląsteles, visas Jūsų mintis. 

Ir Jūs juntate permainą savo viduje. Jaučiatės taip gerai, esate toks 
kupinas energijos ir gyvenimo džiaugsmo, koks jau seniai nebuvote. 

Jūsų širdis plaka ramiai, bet stipriai, kvėpavimas nesuvaržytas, ir po- 
zityvi energija kutendama sruvena per visą Jūsų kūną. Iš lėto brendate 
gėlių nusėta pieva ir traukiate į save tų gėlių jėgą. Su kiekvienu kvėpte- 
lėjimu jaučiatės vis geriau ir geriau, jaunatviškiau, esate jaunas, kupi- 
nas optimizmo ir gyvenimo džiaugsmo, kupinas noro ir sugebėjimo 
dirbti. 

Dabar prisiartinate prie mažo šaltinio, kurio vanduo suteka į nedi- 
delį skaidrų tvenkinį. Atsiklaupiate atsigerti ir matote vandenyje savo 
veido atspindį. Jūsų veidas tarytum visai nebe tas - oda glotni ir elas- 
tinga, gilios raukšlės išsilygino, negatyvios raukšlės aplink burną iš vi- 
so pradingo. Jūs vėl atrodote taip, kaip prieš daugelį metų, jaunas ir 
kupinas pasitikėjimo savimi, optimizmo ir gyvenimo džiaugsmo. Ir fi- 
ziškai jaučiatės kupinas energijos ir sveikatos, o vidinės ramybės ir 
viską aprėpiančios harmonijos jausmas persmelkia visą Jūsų kūną ir 
visas Jūsų mintis. 

Atsigulate ant sultingos žolės šalia šaltinio ir grimztate vis gilyn ir 
gilyn, kol vėl atsiduriate nuostabiame pajūryje, jo minkštame, baltame, 
šiltame smėlyje ir juntate sapno poveikį. Sapnas praėjo, bet jo poveikis 
su visais jausmais ir pakitimais pasiliko. 


ATPRATIMAS NUO RŪKYMO 


Kad rūkymas absoliučiai kenksmingas sveikatai, šiandien žino jau 
kiekvienas vaikas. Rūkaliai greičiau suserga, greičiau tampa invali- 
dais ir greičiau ir anksčiau miršta negu nerūkantys žmonės. Rūky- 
mas priskiriamas prie svarbiausių plaučių ir kvėpavimo takų vėžio 
bei aprūpinimo arteriniu krauju sutrikimo rizikos faktorių ir kartu 
su padidėjusiu kraujospūdžiu bei padidėjusiu cholesterino kiekiu 
priklauso prie svarbių koronarinės širdies ligos ir širdies infarkto 
sukėlėjų. Rūkaliai daugiau kaip dešimčia metų sutrumpina savo am- 
žių. Ir atvirkščiai, jei rūkyti liaujamasi visiškai, tai rizika susirgti 
kokia nors rūkymo sukeliama liga per kelerius metus sumažėja. 
Hipnoze ar autohipnoze atpratinant nuo rūkymo, motyvuotų pa- 
cientų atveju pasiekiama 70-procentinė sėkmė! 

Tokiam atpratinimo nuo rūkymo metodui sustiprinti aš reko- 
menduoju ausies akupunktūrą ir homeopatinius lašus. 


136 Pritaikymo sritys 


6 Ausies akupunktūra. Ribotam laikui į ausį įsmeigiamos ma- 
žytės ilgalaikės akupunktūros adatėlės ir užklijuojamos pleist- 
ru, kad tvirčiau laikytųsi. Ausies akupunktūrą turi daryti spe- 
cialistas. 

+ Homeopatinis atpratinimo nuo nikotino mišinys (lašeliai). Pa- 
imti lygiomis dalimis Tabacum D6 tirpalo, Robinia D4 tirpalo, 
Lobelia D4 tirpalo ir Lycopodium D4 tirpalo; vyrams dar pri- 
dedama Nux vomica D4 tirpalo, o moterims - /gnatia D4 tir- 
palo. 


Tą homeopatinį mišinį reikia gerti du kartus per dieną po 10 lašų. 
Esant reikalui, retkarčiais gerkite po 5 lašus. Paprašykite savo vais- 
tinėje, kad Jums pagamintų tokį mišinį. 

Atprasti nuo rūkymo pirmiausia pradedama mintyse, po to eina 
jausmai ir galiausiai veiksmai. Kai tik Jūs viduje jau būsite pasiruo- 
šęs mesti rūkyti, tai galite imtis ausų akupunktūros ir pradėti gerti 
homeopatinius lašelius. Paskui išmeskite visas turimas cigaretes ir 
pradėkite autohipnozę. Po jos įžangos ir įsigilinimo galite paleisti į 
magnetofono juostelę įrašytą šį tekstą arba paprašyti ką nors, kad jį 
garsiai Jums paskaitytų. 


Jūsų pasąmonė plačiai atsiveria, Jūs esate visiškai ramus ir atsipalai- 
davęs. Esate taip atsipalaidavęs, kad visi Jūsų pojūčiai paaštrėja. Stai- 
ga aiškiai, labai aiškiai matote, kaip pirmą kartą užsirūkėte cigaretę. 
Matote tai taip aiškiai, tarsi tai dar kartą išgyventumėt. Dabar Jūs gal- 
vojate ir jaučiate lygiai taip pat, kaip tada, kai pirmą kartą užsirūkėte. 

Užsidegate pirmąją cigaretę ir jaučiate cigaretės dūmus, juntate, 
kaip jie skverbiasi į Jūsų plaučius. Juntate nemalonius traukulius savo 
kakle, savo plaučiuose, juntate nemalonų jausmą, tarsi kažkas sugrie- 
bęs už kaklo smaugtų Jus, juntate, kaip svaigsta galva. Esate visai ap- 
kvaitęs, juntate, kad nebepajėgiate kontroliuoti savo raumenų, Jums 
rodosi, kad galva ir sąnariai prikimšti vatos. Tai savotiškas svaigulys, 
taip veikia nikotino nuodai. Gerai juntate, kaip tie nuodai veikia Jūsų 
kūną. Nikotino nuodai užvaldo visą Jūsų kūną, visus raumenis, visus 
nervus, visas Jūsų kūno ląsteles, ir su kiekviena diena Jūs vis labiau ir 
labiau priprantate prie nikotino nuodų. Kiekvieną dieną, kiekvieną Sa- 
vaitę, kiekvieną mėnesį, kiekvienus metus Jus vis labiau įtraukia tas 

priklausomybės nuo nikotino nuodų verpetas, kol vieną dieną pajunta- 
te, kad tie nuodai kenkia Jūsų kūnui. Ateina diena, kai pajuntate, jog 
toliau taip tęstis nebegali. 

Labai gerai prisimenate, kaip tai įvyko. Buvo ankstyvas rytas. Jūs 
ką tik atsikėlėte ir juntate, jog Jus apima keistas jausmas, šlykštus jaus- 
mas. Jūsų skrandį tampo traukuliai, spazmai, juntate duriantį skaus- 
mą, ir dar Jums atrodo, kad kažkas smaugia Jus, sugriebęs už kaklo, 
traukuliai vis smarkiau tampo Jūsų skrandį ir jie baigiasi smaugiančio, 
kankinančio kosulio priepuoliu. Kelias minutes Jus kankina toks smar- 
kus noras vemti, kad net išpila prakaitas. Tik po kelių minučių vėl pa- 
jėgiate ramiai kvėpuoti. Esate visas šlapias nuo prakaito ir visiškai nu- 
sikamavęs. 

Ir vėl slenka dienos ir savaitės. Tą siaubingą priepuolį jau beveik 
pamiršote. Tik štai vieną dieną pastebite, kad Jums sunku kvėpuoti, 
diena iš dienos vis sunkiau ir sunkiau. Anksčiau juokais užlipdavote 
laiptais, dabar jau ir tai Jus nuvargina. Juntate, kaip Jūsų kvėpavimas 
padažnėja, kaip širdis ima tankiau plakti, ir suprantate, kad taip yra 
dėl rūkymo. Ir Jus apima baimė. Jums darosi vis sunkiau ilgesnį laiką 
dirbti fizinį darbą. O vieną dieną pastebite, kad Jūsų kakle atsirado 
kažkas tokio, kas trukdo praryti maistą ir kalbėti. Tos apnašos nosia- 
ryklės viršutinėje dalyje, siekiančios jau ir Jūsų balso stygas, kasdien 
Jus vis labiau vargina. 

Kosulio priepuoliai rytais, diegliai ir ankštumo pojūtis krūtinės sri- 
tyje sustiprina baimės jausmą, kuris dabar užeina vis dažniau. Ir pa- 
mažu stiprėja įsitikinimas, kad dėl to kaltas tik rūkymas, tik nikotino 
nuodai. Ir Jūs prisimenate viską, kas tik siejasi su rūkymo žala. Jūs 
žiūrite į savo vidų, vidiniu žvilgsniu matote savo kvėpavimo takus, ma- 
tote savo bronchus, matote pilkai juodas, tąsias, gleivėtas jų apnašas, 
trukdančias Jums kvėpuoti. Matote mažytes bronchų atšakas, kurias 
tos apnašos jau baigia uždengti, matote mažytes plaučių pūsleles, ku- 
rių dalis jau nebegali priimti deguonies. 

Jūs prisimenate viską, ką esate girdėjęs ir skaitęs apie plaučių vėžį, 
ir Jus apima baimė. Jūs apžiūrinėjate savo kraujagysles, savo arteri- 
jas, matote, kaip jos susiaurėjo dėl tų nikotino nuodų spazmuojamo 
poveikio. Matote, kad Jūsų vidaus organai išblyškę, blogai aprūpinami 
krauju, jau dalinai pakenktos ir jų funkcijos. Matote širdį - tą savo kū- 
no variklį ir kaip tie nikotino nuodai sužalojo ją. Širdis turi įtempti 
visas likusias jėgas kraujui susiaurėjusiomis arterijomis varinėti, ji 

trūkčioja ir pulsuoja jau neritmingai ir dirba labai greit, daug greičiau, 
negu reikėtų Jūsų amžiuje. Matote savo širdies vainikines arterijas, 
kurios susiaurėjo, tapo per daug siauros dėl tų nikotino nuodų povei- 
kio, todėl vis sunkiau bepatenka kraujas su gyvybei taip reikalingu de- 
guonimi tomis susiaurėjusiomis vainikinėmis širdies arterijomis į šir- 
dies raumenį. 

Matote širdies raumens ląsteles, žuvusias dėl deguonies trūkumo, 
ir kiekviena, net mažiausia, širdies raumens dalelė, mirštanti nuo de- 
guonies trūkumo, nudiegia Jums širdį. Jūs juntate tuos dieglius ir stai- 
ga aiškiai pajuntate, kaip Jus apima nikotino nuodų ir jų poveikio Jūsų 
kūnui baimė. Ir iš karto suprantate, ką jau padarėte savo kūnui ir ką 
toliau jam tebedarote. Ir Jums tampa visiškai aišku, kad reikia apsi- 
spręsti. 

Yra tik vienas dalykas, kurį Jūs galite ir turite padaryti. Privalote 
liautis, liautis rūkyti, kad išgelbėtumėt savo kūną, kad apsisaugotumėt 
nuo ligų, invalidumo, ankstyvos mirties. Ir Jums kyla mintis, atsiranda 
pasiryžimas liautis rūkyti, vis stiprėja noras atsisakyti rūkymo, atsisa- 
kyti nikotino nuodų. Tas pasiryžimas toks galingas, kad Jums nebelie- 
ka nieko kito, kaip tik liautis rūkyti. Nuo šiol Jus užvaldo viena mintis, 
viską užgožianti vienintelė mintis. 


4 Daugiau neberūkysiu. 

$ Išsivaduosiu nuo liguisto potraukio nikotino nuodams. 
4 Pasveiksiu ir toliau būsiu sveikas. 

4 Būsiu laimingas ir patenkintas. 

$ Niekada neberūkysiu. 


O dabar pasiklausykite balso, kuris Jums papasakos, kas laukia Jūsų 
po keturių savaičių. Viena savaitė. Dvi savaitės. Trys savaitės. Keturios 
savaitės. 

Įsivaizduokite, kad nubundate anksti rytą. Nuostabiai graži diena. 
Jūs guvus, žvalus ir darbingas, kupinas energijos ir gyvenimo džiaugs- 
mo. Jaučiatės neįtikėtinai gerai, taip, kaip jau seniai nesijautėt, ir visiš- 
kai aiškiai suvokiate to priežastį - Jūs jau neberūkote. Visiškai aiškiai 
Jūsų pasąmonėje iškyla tokie teiginiai: 


+ Rūkymas visiškai nereikalingas ir neįdomus, aš jam abejingas. 
+ Mano sveikata kasdien vis geresnė ir geresnė. 

4 Nerūkydamas jaučiuosi neįtikėtinai gerai. 

6 Jaučiuosi tvirtai, esu kupinas pasitikėjimo savimi ir savo vertės 
supratimo. 

+ Daugiau neberūkysiu. 

+ Lig šiol leidau sau rūkyti, o dabar leidžiu sau neberūkyti. 

$ Man sekasi viskas, ko tik imuosi. 

$ Esu kupinas vidinio stabilumo, ramybės ir harmonijos. 

+ Žinau, kad esu stiprus. 

4 Esu abejingas bet kokiems tabako gaminiams, jų man nereikia, jie 
manęs nedomina. 

$ Tabako skonis man yra atstumiantis. 

€ Esu stipri asmenybė. 

4 Nepriklausau nuo nikotino. 

+ Esu nerūkantis. 

4 Esu laisvas. 


Rūkymas Jums tapo visiškai antraeiliu, nereikalingu ir neįdomiu daly- 
ku, cigaretės Jūsų jau visiškai nebedomina ir Jūs pats stebitės, kad taip 
ilgai buvote priklausomas nuo tų nuodų, nuo nikotino. 

Jūs jaučiate savo pasąmonės jėgą, tą jėgą, kuri padėjo Jums su- 
prasti, kokie kenksmingi tie nuodai - nikotinas. Jūs jau ir fiziškai jun- 
tate išsilaisvinimą nuo nikotino. Jūsų kvėpavimas nesuvaržytas ir gi- 
lus, Jūsų širdis plaka ramiai, tolygiai ir galingai. O Jūsų protiniai suge- 
bėjimai kasdien gerėja, su kiekvienu kvėptelėjimu gerėja ir Jūsų savi- 
jauta. Kasdien viskas geriau ir geriau. Jūs tiesiog nebesuprantate, kaip 
kažkada galėjote rūkyti, kad kadaise buvote priklausomas nuo tų nuo- 
dų, nuo nikotino. Vien tik pagalvojus apie rūkymą, Jums darosi bloga, 
visą Jūsų kūną iki pat paskutinės ląstelės apima šleikštulys. Ir tas šleikš- 
tulys, kurį pajuntate vos pagalvojęs apie rūkymą, rodo, kad jau įveikėte 
liguistą potraukį rūkyti. Niekada niekas jau nebeprikalbins Jūsų užsi- 
traukti nors vieną cigaretės dūmą. Jau vien tabako kvapas Jums toks 
šlykštus, toks atstumiantis, jog Jūs nusprendėte padaryti viską, kas tik 
įmanoma, kad ir kitiems Žmonėms padėtumėt atprasti nuo to liguisto 
potraukio rūkyti. 

Jūs jaučiatės visiškai laisvas, absoliučiai nepriklausomas nuo liguisto 
potraukio rūkyti. Nenusakomas laisvės, vidinio palengvėjimo jausmas 
apima Jus, ir Jūs kvėpuojate giliai, ramiai ir tolygiai ir su kiekvienu 
kvėptelėjimu įkvepiate pozityvią energiją, ir ta pozityvi energija per- 

smelkia visą Jūsų kūną, Jūsų raumenis, Jūsų nervus, visus organus, 
visas Jūsų kūno ląsteles. Pozityvi energija šilta srove užlieja Jūsų kūną, 
* tabanga vis šiltesnė ir šiltesnė, Jūs gerai juntate tą šiltą pozityvią ener- 
giją, kuri užliejo Jūsų kūną. Jūs juntate, kaip pamažu, bet nenumaldo- 
mai dingsta visi negalavimai, kuriuos buvo sukėlę tie nikotino nuodai. 

Kiekviena diena be nikotino gerina Jūsų sveikatą. Kasdien Jūs da- 

rotės ramesnis ir ramesnis. Ir juntate, kaip sugrįžta senoji Jūsų energi- 
ja, entuziazmas, pasitikėjimas savimi ir pasitenkinimas. Žiūrite į pa- 
saulį kitomis akimis, vėl pajuntate gamtos grožį, suprantate, kad gyve- 
nimas - tai gražiausia gamtos dovana, ir Jūs mylite gyvenimą, mylite 
gamtą, mylite save patį, mylite savo kūną - tą kūną, kurį išvadavote 
nuo liguisto potraukio prie nikotino. Ir Jūsų kūnas atsilygina Jums pa- 
9 čia didžiausia dovana, kokia tik begali būti, - duoda Jums fizinę, psi- 
i chinę, dvasinę sveikatą ir vidinę laisvę. 
; Jūs išsivadavote nuo visų savo kūno ligų ir jo funkcijų sutrikimų. 
Kasdien vis labiau tai juntate. Kasdien Jūsų sveikata vis gerėja. Jūsų 
širdis kasdien plaka vis ramiau, tolygiau ir galingiau. Įsiklausykite į 
savo vidų, įsiklausykite į savo širdies plakimą, pajuskite jos nuostabų, 
galingą ir tolygų ritmą. Įsiklausykite į savo širdies plakimą ir išgirsite 
išsilaisvinimo garsus, išlaisvintos savo kūno dalies skambėjimą. Nuo 
nikotino nuodų išlaisvinta Jūsų širdis visiškai ramiai, tolygiai ir galin- 
gai varinėja kraują po Jūsų kūną, Jūsų skrandį, Jūsų kepenis, Jūsų 
inkstus, visus Jūsų organus, visus raumenis, visas nuo nikotino nuodų 
išlaisvinto Jūsų kūno ląsteles. 

Jūsų plaučiai, Jūsų bronchai ir Jūsų kaklas kasdien apsivalo vis 
labiau ir labiau. Jūs kvėpuojate laisviau, labai giliai ir laisvai, tolygiai ir 
ramiai. Ir su kiekvienu kvėptelėjimu deguonis teka į Jūsų kūno vidų, o 
deguonis yra gyvybinė energija, ir ta gyvybinė energija pasiekia kiek- 
vieną Jūsų kūno ląstelę. Jūs juntate, kaip keičiasi Jūsų kūnas, ir esate 
visai ramus ir atsipalaidavęs, visiškai ramus ir atsipalaidavęs ir klau- 
sotės, ką sako Jūsų pasąmonė, kuri pripildo Jus visą. Tarsi iš toli toli 
girdite ataidintį viską nustelbiantį Jūsų pasąmonės balsą: 


$ Rūkymas yra visiškai antraeilis, nereikalingas ir neįdomus dalykas. 
+ Tavo sveikata kasdien gerėja ir gerėja. 

$ Tu pasitiki savimi, esi tvirtas, esi stiprus. 

4 Tu sugebėjai tai padaryti. 

+ Tu esi nerūkantis. 

O dabar ir vėl sugrįžkite į tą laiką, nuo kada pradėjote, tik pasiimki- 
te su savim vaizdus, jausmus, žinojimą, kad esate nerūkantis. Taigi 
grįžkite atgal. Viena savaitė. Dvi savaitės. Trys savaitės. Keturios sa- 
vaitės. Ir štai Jūs vėl čia, čia dabartyje, tik giliai Jūsų pasąmonėje įsi- 
tvirtino mintis, kad esate laisvas nuo liguisto potraukio rūkyti. Nuo šiol 
Jums kasdien eisis vis geriau ir geriau. 

Prieš paliekant hipnozės būseną, patarčiau Jums įtvirtinti savo pa- 
sąmonėje pozityvųjį žiedą su tokiomis savitaigomis: 


4 Visada, kai tik padarysiu pozityvųjį žiedą, tabako kvapas man ims 
rodytis šlykštus ir atstumiantis. 

$ Visada, kai tik įkvėpęs užuosiu tabako kvapą, sustiprės mano nusi- 
statymas nerūkyti. 

+ Esu laisvas, esu laisvas, esu laisvas. 


STRESAS 


Kiekvienas žmogus yra uždara sistema, sukurta tam, kad galėtų 
būti ir gyventi ten, kur jam patinka, su sąlyga, kad turės oro kvė- 
puoti ir maisto. Nuo aplinkos jis atsiribojęs visą kūną apimančiu 
audiniu - oda. Tačiau iš tikrųjų toks Žmogaus įsivaizdavimas yra 
apgaulingas ir neteisingas. Viskas, ką tik gamta sukūrė, integruoja- 
si į ją: ir augalai, ir gyvūnai, ir žmogus. Visos sudėtinės gamtos 
dalys reaguoja į aplinkos įtakas. 

Fenomenali žmogaus sąveika su aplinka siekia taip giliai, kad 
kiekvienas žmogus yra daugiau ar mažiau nuo to priklausomas. 
Kvapai mus vilioja ar atstumia. Tą patį galima pasakyti ir apie švie- 
są, spalvas ir formas. Netikėtumai verčia mus sušukti iš baimės ir 
sprukti šalin arba su džiaugsmu bėgti artyn ir juoktis. Malonus už- 
kalbinimas nuramina mus, o pikti šūkaliojimai sukelia baimę. 

Kaip simpatijos ir antipatijos per vegetacinę nervų sistemą daro 
poveikį kūno viduje vykstantiems procesams, pavyzdžiui, iš džiaugs- 
mo ar baimės ima smarkiai plakti širdis arba pasireiškia seksuali- 
nis susijaudinimas, taip ir aplinkos įtakos veikia mūsų kūną ir jo 
funkcijas. Tie gamtos poveikiai ir atgalinis veikimas, kurie nors ir 

nėra apčiuopiami, tačiau dažnai turi dramatiškų pasekmių, vadi- 
nami apibendrinta streso sąvoka. 

Stresas neišsirutuliojo laikui bėgant. Nuo pat pradžių jam už 
nugaros Slypi neįtikėtinai gudriai suregztas gamtos planas. To pla- 
no veikimas visoms į gamtą integruotoms gyvybės formoms garan- 
tuoja galimybę išgyventi. Mūsų šiandieniniame greit lekiančiame 
gyvenime, kurį vis labiau veikia didėjantis aplinkos spaudimas, šis 
kadaise toks sveikas stresas dalinai išsigimsta. Vis stipriau ima veikti 
ligas sukeliantys streso faktoriai. Psichosomatinės ligos, kitaip sa- 
kant, psichinių faktorių sukeltos ligos, sutrikdančios fizines kūno 
funkcijas, užima vis tvirtesnes pozicijas ligų statistikoje. Visi: maži 
vaikai ir nukaršę seniai, mokytojai ir mokiniai, darbininkai ir jų 
viršininkai - vienaip ar kitaip yra jų veikiami. Tam, kad suprastu- 
me streso veiklą, reikia pavyzdžiais parodyti, kokias pasekmes stre- 
sas sukelia. 

Jau prieš kelis milijonus metų mūsų planetoje gyveno pirmieji 
žmonės. Per tiek laiko ištobulėjo mūsų išlikimo metodai, mūsų su- 
gebėjimas iš pojūčių ir įspūdžių daryti išvadas. Išmokome ištikus 
pavojui per sekundės dalis mobilizuoti visus kūne turimus energi- 
jos išteklius, kad esant reikalui galėtumėm panaudoti juos maksi- 
maliam raumenų galingumui pasiekti. Tokių reakcijų sukėlėjai gali 
būti įvairiausi aplinkos, kurioje mums žūtbūt reikia išgyventi, pa- 
vojaus signalai - šlamesys krūmuose priverčia įtempti klausą, akys 
ima bėgioti, o agresyvi stipresnio už mus žvėries poza priverčia 
įsitempti mūsų kūno raumenis. 

Šiandien žmogus nebegali kaip kad žiloje senovėje pasprukti nuo 
kiekvieno pavojaus, o yra priverstas ištverti daugelį stresą suke- 
liančių dalykų - triukšmą, įtampą darbe, eismo situacijų stresus ir 
t. t. Dėl to atsirandančios psichinės apkrovos dažnai būna tokios 
didelės, kad, vaizdžiai tariant, tarp signalus priimančios stoties — 
smegenų - ir atskirų organų ar organų sistemų esantys saugikliai 
neatlaiko, perdega. Vieną kitą tokį trumpą sujungimą kūnas dar 
atlaiko be didesnio vargo. Tačiau kai tokie sutrikimai yra nuolati- 
niai, tai visam organizmui ar atskiriems jo organams jie gali tapti 
kritiniai. 

Kiekvienoje streso situacijoje pirmiausia reaguoja širdis. Ji pri- 

versta galimiems gynybos veiksmams patiekti atitinkamiems orga- 
nams daugiau deguonies prisotinto kraujo. Dėl to atsiranda nuola- 
tinis pernelyg didelis širdies apkrovimas. O dėl nuolatinio pasiren- 
gimo atremti galimą pavojų kūnas automatiškai išjungia visus po- 
jūčius, kurie negali pasitarnauti išgyvenimui. Žmogui jau neberūpi 
ieškoti džiaugsmo, mėgautis gyvenimu. Mažėja pasitikėjimas, no- 
ras padėti kitam, nyksta ir meilė, mažėja atsparumas ligų sukėlė- 
jams, tad stresų veikiamas organizmas suserga daug greičiau. 

Norint nutraukti tą nuolatinio streso būseną su jos pasekmėmis 
visam organizmui, reikia ir kūnui, ir psichikai suteikti poilsio per- 
traukėlę. Alfa būsenoje viso organizmo veikla sumažėja iki mini- 
mumo. Tai pavyksta padaryti įtaigomis, sumažinančiomis ar paša- 
linančiomis fizines, psichines ir dvasines reakcijas į neigiamus ap- 
linkos poveikius, sukuriančiomis pozityvius pagrindinius nusista- 
tymus, kaip antai nebebūti tokiam bejėgiam streso atžvilgiu, - jei 
tik reguliariai kartojami atsipalaidavimo pratimai. Ne mažiau svar- 
bu ir atsikratyti neteisingų ir atgyvenusių nuostatų ir baimių bei 
perimti pozityviojo mąstymo į sėkmę orientuotos filosofijos prielai- 
das. 

Žemiau pateiktos atsipalaidavimo meditacijos duoda Jums, jei 
tik pasinaudosite ta galimybe, labai įvairią programą. Neilgai tru- 
kus pamatysite, kad streso situacijose reaguojate ramiau ir santū- 
riau. Perskaitykite atskirus atsipalaidavimo tekstus ir savo nuožiū- 
ra susikomponuokite magnetofoninį jų įrašą arba paprašykite ką 
nors perskaityti tą tekstą iš lėto ir emocingai. Prieš pradėdamas 
tuos pratimus, padarykite hipnozės pradžios ir įsigilinimo prati- 
mus. 


Antistresinė hipnozė 


Esate giliai pasinėręs į malonią ramybės ir atsipalaidavimo būseną, 
niekas Jūsų daugiau nebetrukdo - joks šlamesys, jokia mintis. Kvėpuo- 
jate giliai, ramiai ir tolygiai, esate visiškai ramus ir atsipalaidavęs ir 
girdite tik mano balsą. Visa kita Jums visiškai neįdomu. 
Įsivaizduokite, kad nubudote ir esate nuošalioje saloje, nuošaliame 

paplūdimyje. Matote tą paplūdimį ir jūrą, girdite krantą plakančių ban- 
gų ošimą, virš vandens lakiojančių žuvėdrų klykavimą, matote krantą 
skalaujančias bangas, ritmingai užliejančias jį ir vėl atsitraukiančias. 
Jūra rami ir Jūs žvelgiate į melsvus jos tolius iki pat horizonto, kur 
tamsus jūros mėlis susitinka su dangaus žydruma. O dangus giedras, 
be menkiausio debesėlio, skaisčiai šviečia karšta saulė, jos spinduliai 
blykčioja vandens paviršiuje. 

Matote paplūdimį, jo smėlis baltas, niekieno neliestas. Matote ban- 
gų mūšos nuzulintus apvalius akmenis, matote bangų išneštus į krantą 
rąstgalius, kriaukles - dideles ir mažas, juodas, baltas ir spalvotas. Iš 
lėto einate paplūdimiu, visiškai ramus, visiškai atsipalaidavęs. Jūsų kojos 
grimzta į šiltą, baltą, minkštą smėlį, ir Jūs susižavėjęs stebite bangų 
žaidimą, kaip jos užlieja krantą ir vėl atsitraukia. 

Ir kai Jūs taip einate paplūdimiu visiškai ramus ir atsipalaidavęs, 
jaučiate, kad Jūsų kojos pavargo, labai pavargo ir apsunko, kad kuo 
toliau, tuo labiau jos pavargusios ir tuo sunkesnės, labai pavargusios ir 
sunkios. Pavargęs ir apsunkęs, Jūs susmunkate į tą minkštą, baltą, šil- 
tą smėlį. Ir kai Jūs taip gulite visiškai ramus ir atsipalaidavęs tame 
šiltame, minkštame, baltame smėlyje, Jūs juntate, kaip jausmai aplei- 
džia Jūsų kūną. Visas Jūsų kūnas dabar bejausmis ir sustingęs, visiškai 
bejausmis, visiškai sustingęs ir su kiekvienu kvėptelėjimu jis darosi dar 
labiau bejausmis ir dar labiau sustingęs. Jūs jau iš viso nebejaučiate 
savo kūno. 

Ir Jūsų mintys, Jūsų dvasia ir Jūsų siela susilieja, jos darosi vis leng- 
vesnės ir lengvesnės, vis lengvėja ir atsiskiria nuo Jūsų kūno, palieka 
Jūsų kūną ir pamažu, labai pamažu kyla vis aukščiau ir aukščiau į 
giedrą mėlyną dangų, lengvos kaip oro balionas, ir nuo jūros dvelkian- 
tis šiltas vėjelis neša jas vis aukštyn ir aukštyn. Jūs plevenate vis aukš- 
čiau, ir jūros ošimas vis silpnėja ir silpnėja, jis tilsta ir tilsta, kol paga- 
liau jo visai nebegirdėti. 

Visiškai ramus, visiškai ramus ir atsipalaidavęs Jūs plevenate dan- 
guje, lekiate tolyn visiškai ramus, visiškai atsipalaidavęs. Ir toli apačio- 
je, labai toli po savim matote Žemę, matote, kaip ji sukasi iš vakarų | 
rytus, ramiai ir tolygiai. Matote milžiniškas jūras ir žemynus, matote 
plačias dykumas ir miškus, matote aukštai iškilusius kalnus ir gilius 
gilius slėnius. Matote, kaip sniego ir ledo kepurės dengia Šiaurės II 
Pietų ašigalius. Matote debesis ir jų šešėlius, slenkančius sausuma IT 
vandenimis. 

Matote saulės spindulius, kurie kaip šviesūs pirštai čiupinėja žemę. 
Ir visiškai ramus ir atsipalaidavęs Jūs sklendžiate dangumi tolyn. Jūs 
sklendžiate į rytus, tekančios saulės link, ir aplink Jus įsiviešpatauja 
šviesa ir šiluma. Juntate, kaip Jus apsupo ta šilumos skraistė, tas švie- 
sumas, ta šviesa, ta pozityvi energija. Ir ta pozityvi energija dabar giliai 
įsiskverbia į Jus, į kiekvieną Jūsų mintį. 

Jūs plačiai atsiveriate tai pozityviai energijai, įsileidžiate ją į save, ir 
visos Jūsų baimės, visos negatyvios mintys, rūpesčiai, problemos ir 
vargai dabar palieka Jus, jie dingsta iš Jūsų minčių, jie palieka Jus ir 
krinta nuo Jūsų, kaip kad lietaus lašai krinta iš debesų. Kaip lietaus 
lašai krinta į žemę, taip ir visos Jūsų baimės, negatyvios mintys, rūpes- 
čiai, problemos ir vargai vis labiau tolsta nuo Jūsų, krinta į žemę. 

Ir pačiame didžiulio vandenyno viduryje Jūsų baimės krinta į van- 
denį ir paskęsta, dingsta jūrų gelmių tamsoje. Jos grimzta gilyn ir gi- 
lyn, ten, kur vis tamsiau ir tamsiau. Vandens slėgis vis didėja ir didėja, 
jis spaudžia visas baimes, visas negatyvias mintis, visus rūpesčius ir 
problemas ir visus vargus, spaudžia vis smarkiau ir smarkiau, ir jie 
darosi vis mažesni ir mažesni, vis mažesni, visai maži, visiškai menku- 
čiai ir mažučiai. 

Visiškai ramus, visiškai ramus ir atsipalaidavęs, visiškai laisvas, 
išsivadavęs nuo visų baimių ir negatyvių minčių Jūs lekiate dangumi 
tolyn, visiškai ramus, visiškai atsipalaidavęs. Ir Jūs mėgaujatės ta ra- 
mybe ir atsipalaidavimu, mėgaujatės ta vidine ramybe ir ta harmonija, 
ta laisve, ta beribe laisve. Ir Jūs kiekvieną savo mintį atveriate tam 
nepakartojamam ramybės ir atsipalaidavimo, laisvės, vidinės ramybės 
ir harmonijos jausmui. Mėgaukitės ta nepakartojama nuostabia būse- 
na ir leiskite vėjeliui nešti save tolyn, vis tolyn. 

Visiškai ramus, visiškai atsipalaidavęs Jūs sklendžiate dangumi to- 
lyn ir pamažu pradedate leistis žemyn, leistis prie Žemės, kupinas pa- 
sitikėjimo Jūs leidžiatės žemyn, kupinas pasitikėjimo leidžiatės žemyn, 
ir tiek. Taip Jūs leidžiatės Žemyn ir žemyn ir milžiniško vandenyno 
viduryje pamatote beišnyrant nuošalią salą, matote šį nuostabų vieni- 
šą paplūdimį. Jis vis didėja ir didėja, Jūs jau matote tame paplūdimyje 
gulintį kūną, matote, kaip jis ten guli visiškai ramus, visiškai atsipalai- 
davęs, visiškai ramus, visiškai atsipalaidavęs, ir Jūs tiesiog paprasčiau- 
siai krintate į jį, susijungiate su juo ir visai susiliejate su juo į vieną 
visumą. 


Kvėpuojate giliai ir ramiai, ir su kiekvienu kvėptelėjimu į Jūsų kūną 

“ grįžta jausmai, su kiekvienu kvėptelėjimu Jūs vis labiau ir labiau jau- 
čiate savo kūną, jaučiate ramybę ir atsipalaidavimą, kvėpuojate giliai 
ir ramiai, įkvepiate — iškvepiate. Kvėpuojate giliai, visiškai ramiai, vi- 
siškai atsipalaidavęs. Kvėpuojate visiškai ramiai, visiškai ramiai ir at- 
sipalaidavęs, ir su kiekvienu kvėptelėjimu Jus supanti pozityvi energija 
dabar srovena ir į Jūsų kūną, ir ta pozityvi energija šilumos pavidalu 
susitelkia Jūsų skrandyje, ir Jūsų skrandis ima šilti. Jis šyla vis labiau 
ir labiau. Tampa visiškai šiltas. Vis šiltesnis. Visiškai šiltas. 

Atrodo, tarsi Jūs būtumėt surišęs į ryšelį saulės spindulius, ir tas 
saulės spindulių ryšelis patenka tiesiai į Jūsų skrandį. Jūsų skrandis 
ima šilti, darosi vis šiltesnis ir šiltesnis, visiškai šiltas. Visai šiltas. Ir ta 
+ šiluma iš Jūsų skrandžio dabar srovena į Jūsų kojas, per Jūsų klubus ir 
šlaunis, per kelius - į blauzdas iki pat pėdų, iki pat kojų pirštų galiukų. 
. Jūs juntate, kaip su kiekvienu kvėptelėjimu šilumos banga srovena 
Jūsų kūnu žemyn iki pat kojų pirštų, ji vis šiltesnė ir šiltesnė. Tą malo- 
nią šilumą lydi malonus kutenimo jausmas, tarsi į Jūsų kojas tekėtų 
silpna elektros srovė. Ir Jūs mėgaujatės tuo kutenimu, mėgaujatės ta 
malonia pozityvia šiluma savo kojose. 

Ir ta pozityvi energija, ta šiluma iš Jūsų skrandžio teka ir į Jūsų 
rankas, per pečius - į žastus, per alkūnes - į dilbius, į plaštakas, iki pat 
pirštų galiukų. Juntate, kaip su kiekvienu kvėptelėjimu tos malonios 
šilumos bangos srovena į Jūsų rankas. Ir čia tą pozityvią šilumą lydi 
tas malonus kutenimas, dilgčiojimas. Ir Jūs mėgaujatės tuo maloniu 
kutenimu, ta malonia teigiama šiluma, kvėpuojate giliai, ramiai ir to- 
lygiai. 

Dabar ta šiluma, ta pozityvi energija srovena aukštyn į Jūsų kaktą, 
į patį Jūsų kaktos vidurį, tiesiai virš Jūsų nosies. Ir tas taškas Jūsų 
kaktos viduryje darosi vis šiltesnis, vis šiltesnis ir šiltesnis. Jausmas 
toks, tarsi į jį kristų didinamojo stiklo sukoncentruotas saulės spindu- 
lių pluoštelis, kristų į pačiame Jūsų kaktos viduryje esantį tašką. Jūsų 
kakta darosi vis šiltesnė, su kiekvienu kvėptelėjimu vis šiltesnė ir šil- 
tesnė. 

Ir ta šiluma, ta pozityvi energija yra raktas į Jūsų pasąmonę, ir Jūsų 
pasąmonė plačiai atsiveria, tarsi atsidarytų dideli geležim kaustyti var- 
tai, ir pozityvi energija giliai įsiskverbia į Jūsų pasąmonę, susilieja su 
Jūsų pasąmone, tampa viena visuma su ja. 

Ir nuo šiol su kiekvienu kvėptelėjimu, pats to nepastebėdamas, Jūs 
priimate pozityvią energiją, ir tos pozityvios energijos veikiamas Jūsų 

kūnas su kiekvienu kvėptelėjimu tampa vis sveikesnis, Jūs tampate ener- 
gingesnis, darbingesnis, nuo šiol kiekvieną dieną Jums seksis vis ge- 
riau ir geriau. 

Pozityvi energija, kuri su kiekvienu kvėptelėjimu srovena į Jūsų vi- 
dų, viską keičia į gera. Kiekvieną dieną Jums sekasi vis geriau ir ge- 
riau. Jūsų savimonė, pasitikėjimas savimi, savo vertės suvokimas auga 
kaip gėlės pavasarį. Kiekviena diena didina Jūsų pasitikėjimą savimi, 
Jūsų savimonę. Kiekvieną dieną Jums einasi vis geriau ir geriau. Kas- 
dien Jūs darotės vis labiau patenkintas, laimingas, jaučiatės vis geriau, 
saugiau. 


Kelionė į praeitį 


Kvėpuokite visiškai ramiai ir tolygiai, visa kita dabar visiškai nesvar- 
bu. Niekas Jūsų netrukdo: joks triukšmas, jokios mintys, visas Jūsų 
kūnas kupinas ramybės. 

O dabar leiskite, kad Jūsų kvėpavimo ritmas įtrauktų Jus į nuosta- 
biai puikią atsipalaidavimo būseną. Jūs atsidursite nuostabiame sap- 
ne. Prieš Jūsų vidinį žvilgsnį pakils didelė, sunki uždanga. 

Dabar Jūs leidžiatės į fantastinę kelionę po savo praeitį. Jūs išgy- 
vensite visos žmonijos evoliuciją ir savo paties gyvenimo pradžią. 

Įsivaizduokite, kad nubundate. Ankstyvas rytas, o Jūs gulite prie 
jūros nuostabiai gražiame paplūdimyje. Puiki vasaros diena. Maloniai 
šilta, aplink Jus palmės, baltas paplūdimys, bekraštė jūra ir giedras 
mėlynas dangus. Girdite bangų mūšos ošimą. Girdite virš bangų sklan- 
dančių žuvėdrų klykavimus. Saulės spinduliai blykčioja ant bangų. Jums 
taip gera, kad Jūs net nepagalvojate, kaip atsidūrėte šiame gražiame 
paplūdimyje. Gulite ant nugaros baltame smėlyje. Šilti saulės spindu- 
liai glamonėja Jūsų kūną. Įsivaizduokite, kaip žiūrite į dangų, į nuosta- 
bų mėlyną dangų be menkiausio debesėlio. Jūs paprasčiausiai gėritės 
tuo giedru, mėlynu dangum. Paprasčiausiai gėritės tuo nuostabiu ra- 
miu taikingu reginiu. 

Kai taip gulite visiškai atsipalaidavęs ir patenkintas savimi, matote, 
kaip horizonte pasirodo mažas baltas balionas. Esate tiesiog sužavėtas 
to mažo balto baliono paprasto, aiškaus grožio. Dabar matote, kaip tas 
mažas baltas balionas pamažu skrenda artyn. Jis skrenda vis arčiau ir 
arčiau ir darosi vis didesnis ir didesnis. Jūs gulite visiškai atsipalaida- 

ves, visiškai susitaikęs pats su savimi ir susidomėjęs žiūrite, kaip tas 
mažas baltas balionas labai pamažu skrenda vis artyn. Tas mažas bal- 
tas balionas sustoja danguje tiesiai virš Jūsų. 

Visiškai atsipalaidavęs Jūs gėritės puikiu reginiu. Esate atsipalai- 
davęs, visiškai susitaikęs pats su savimi. Paprasčiausiai tik mėgaujatės 
šiltais saulės spinduliais ir to mažo balto baliono beribiame mėlyname 
danguje grožiu. 

Įsivaizduokite, kad darotės vis lengvesnis, vis lengvesnis, vis leng- 
vesnis, visiškai lengvas. Lengvas kaip plunksnelė. Tas nuostabus leng- 
vumo jausmas apima visą Jūsų kūną. Svorio jėga Jums visiškai nebe- 
egzistuoja. 

Dabar įsivaizduokite, kad labai pamažu pakylate nuo žemės. Labai 
pamažu kylate nuo žemės, tarsi fėjų rankų keliamas, ir labai pamažu 
sklendžiate prie mažo balto baliono. Kylate vis aukščiau, labai pamažu 
sklendžiate prie mažo balto baliono. Dabar pasiekėte balioną ir įlipate 
į jo gondolą. Ir tas mažas baltas balionas nuneša Jus tolyn per jūrą. 

Jūs skrendate su tuo balionu mėlynu dangumi, visiškai atsipalaida- 
vęs ir visiškai susitaikęs pats su savimi, skrendate dangumi ir jaučiatės 
labai saugus, nepasiekiamas jokiems pavojams. Vėjo nešamas lengvai 
skriejate tolyn, esate puikiai nusiteikęs, jaučiatės be galo saugus. Leis- 
kite vėjui nešti Jus ir su kiekvienu kvėptelėjimu tapkite dar ramesnis ir 
labiau atsipalaidavęs. Jaučiatės laimingas ir patenkintas. 

Ir Jūs esate pasiruošęs suvokti nepakartojamą šios valandos pasiū- 
lymą, pasiūlymą leistis į fantastinę kelionę po praeitį. Visiškai atsipa- 
laidavęs Jūs skriejate balionu mėlynu dangumi. Visiškai susitaikęs pats 
su savimi Jūs skriejate dangumi, skriejate per erdvę ir laiką tolyn be 
galo saugus, nepasiekiamas jokiems pavojams, jokioms baimėms. Ir 
nieko nebijodamas, Jūs žiūrite žemyn į planetą, vadinamą Žeme. Ir 
nešdamas Jus, balionas skrieja į praeitį - keturis su puse milijardo 
metų atgal. 

Žemė dar ką tik atsiradusi. Matote bekraštes mėlynas jūras ir di- 
džiulius žalius miškus. Beribis mėlis ir sodri sodri žaluma. Jausdama- 
sis saugus Jūs skriejate toliau. Gyvybės Žemėje dar nematyti. Matote, 
kaip kinta vandenys ir kaip kinta sausuma. Kur ką tik buvo didžiulis, 
bekraštis vandenynas, dabar driekiasi milžiniški neįžengiami miškai. 
O kur visai neseniai buvo žaliuojanti sausuma, dabar jau banguoja mė- 
lyna jūra. 

Vėjo nešamas lengvai skriejate tolyn. Taip skriedamas laiko marš- 

rutais jaučiatės be galo saugus ir esate labai patenkintas. Slenka šimtai 
milijonų metų, viskas ateina ir vėl praeina. Žiūrite žemyn ir matote 
didžiulius žvėris, kuriuos vėliau žmonės pavadins dinozaurais. Iš van- 
dens išlipa didžiuliai ropliai. Matote, kaip jie proskynoje kovoja vieni 
su kitais. Matote, kaip daugelis jų klajoja bandomis, kaimenėmis. Jūs 
tarp dangaus ir žemės jaučiatės saugus ir skriejate tolyn. 

Ir vėl praeina daug daug milijonų metų. Ir ten, kur kadaise buvo 
sausuma, dabar matote ledynus, o kur kadaise plytėjo milžiniškas van- 
denynas, dabar driekiasi bekraštė dykuma. Žemę užgriūva didžiulė aud- 
ra ir visa gyvybė žūsta. Ir toks vienišas vienišas atrodo po Jumis besi- 
driekiantis pasaulis, kurį Jūs, ramus ir atsipalaidavęs, visiškai saugiai 
galite stebėti iš savo baliono. Didžiuliai žemynai dingsta po vandeniu ir 
ledu, o kitose vietose jūros dugnas iškyla virš vandens. Vienur žemę 
negailestingai svilina karščiai, kitur ledinės vėtros naikina visa, kas 
gyva. 

Taip Jums beskriejant per laiką, praeina milijonai metų. Jūs taip 
sklandote milijonus metų. Ramiai ir įdėmiai žiūrite žemyn į Žemę, o 
Jūsų širdyje maloni tuštuma. Esate visiškai ramus ir atsipalaidavęs. 
Viską, ką tik matote, įsileidžiate į save, nes Jums negresia joks pavojus. 
Matote, kaip jūroje atsiranda nauja gyvybė, kaip sužaliuoja nauji di- 
džiuliai miškai ir savanos. Atsiranda bekraštės dykumos ir jūros. Auga 
augalai, žydi gėlės - toks margaspalvis tas pasaulis. Praeina dar milijo- 
nai metų, ir Jūs matote, kaip atsiranda tūkstančių tūkstančiai įvairiau- 
sių gyvūnų, atsiranda daugybė žvėrių, tebegyvenančių dar ir šiandien, 
praėjus tūkstančiams milijonų metų. 

Matote, kaip žvėrys paplinta po visą pasaulį, kaip jie vystosi toliau - 
vienoje vietoje vienaip, kitose - kitaip. Vieni prisitaiko prie šalčių, kiti - 
prie drėgmės stygiaus, dar kiti - prie dykumų klimato. Dar milijonus 
kartų saulė pateka ir nusileidžia. Matote, kaip kai kurie žvėrys išnyksta 
ir kaip atsiranda naujų rūšių. 

Nustebęs matote, kaip ten, apačioje, atsiranda naujų būtybių, nauja 
gyvūnų rūšis - vertikaliai vaikščiojantys gyvūnai. Jie išeina iš žaliuo- 
jančių miškų. Tie gyvūnai visai ne tokie kaip visi kiti, kuriuos matėte iki 
šiol. Ir kai išsisklaido rūkas, matote, kaip medžiotojai palieka saviškių 
būrį, kaip jie atsargiai, bet greit ir kryptingai per aukštą tų laikų žolę 
sėlina prie didelio žvėries. Matote didelę olą su plačia anga, matote, 
kaip joje darbuojasi moterys, ruošdamos valgį ir laukdamos išėjusių 
medžioti vyrų. Ateina vakaras ir medžiotojai sugrįžta namo. Matote, 


150 Pritaikymo sritys 


ii 


kaip jie puotauja besileidžiančios saulės spinduliuose, girdite, kaip jie 
dainuoja nakčiai prasidėjus. Ir Jūs toliau skriejate per laiką nekantrau- 
damas, kas gi bus toliau. 

Žmonės keičiasi, jų vis daugėja. Kokia nors gentis išnyksta, o kitam 
pasaulio krašte, žiūrėk, atsiranda kita gentis. Kitos odos spalvos, kal- 
banti kita kalba, su kitokiais papročiais ir tradicijomis. Žmonės jau mel- 
džiasi priešais gamtos altorius, jau dreba bijodami jos nežabotos savi- 
valės, kupini ne tik baimės, bet ir vilties, kad pavyks ją įveikti. Jie atei- 
na ir vėl dingsta begalinėje laiko kaitoje. O Jūs skriejate per laiką jų 
sukurtų pirmųjų didžiųjų kultūrų link. 

Vėjelis neša Jūsų balioną, ir Jūs apačioje matote šumerus ar babilo- 
niečius, matote senųjų Atėnų gyventojus baltais drabužiais. Matote tur- 
gaus aikštę, girdite filosofų pokalbius. Tylėdamas klausotės jų žodžių, 
kurių jau nepamiršite, ir skriejate toliau. 

Štai Jūs matote asirus ir hetitus. Matote Aleksandrą, kurį jie vadina 
Didžiuoju. Matote Arėją milžiniškos armijos priešakyje. Matote Hekto- 
rą ir Achilą, matote Odisėjo klastą - medinį arklį mieste, vadinamame 
Troja. Tai nepaprastos įvairovės metas. Matote, kaip žmonės ir myli, ir 
nekenčia, ir glosto vieni kitus, ir muša. Matote, kaip vieni pavergiami, 
o kiti viešpatauja, kaip vieni pluša eidami paskui žagrę, o kiti lepinasi 
termose. Margas didžiųjų kultūrų kaleidoskopas - dvasinis lopšys, virš 
kurio Jūs ramiai ir saugiai sklandote, smalsiai stebėdamas tą pasaką - 
stačiomis vaikščiojančių gyvūnų pasaką. 

Skrendate į mūsų eros pradžią, kuri dar vadinama laiku po Kris- 
taus gimimo. Matote Cezarį ir Kleopatrą, matote Neroną ir degančią 
Romą, matote daug germanų genčių, sekate, kaip Arminijaus vadovau- 
jami cheruskai kaunasi su Varo vadovaujamais romėnais. 

Po to skrendate į tuos laikus, kai Achene buvo karūnuojamas didy- 
sis imperatorius, ir paskui matote, kaip subyrėjo jo imperija. Keliais 
šimtmečiais vėliau matote jūrą į vakarus nuo Europos, matote laivus, 
išplaukiančius ieškoti naujų žemių, stebite Amerikos atradimą, matote 
ten buvusių didelių kultūrų žlugimą. Tai karų ir tamsos laikai, kai buvo 
prarasta daug dvasinių ir kultūrinių vertybių. Ramiai žiūrite iš oro aukš- 
tybių žemyn, stebėdamas užkariautojų žygius. Ir tai yra žmonių istori- 
jos laikai. Viskas ateina ir viskas praeina. 

Matote žmones, nepripažįstančius savo laikų dogmų, matote, kaip 
jie tiria, ieško ir aprašinėja, kaip yra iš tikrųjų. Matote, kaip jie perse- 
kiojami už tiesos žodžius, kaip persekiojami ir tremiami. Tačiau mato- 

te ir kaip jie nesiliauja tyrinėję ir ieškoję tiesos apie žvaigždynus ir apie 
Žemę, apie gyvenimą ir būtį, apie gimimą ir mirtį. 

Per Šviečiamąją epochą skrendate naujųjų laikų link, į tuos sumaiš- 
ties dešimtmečius, kai yra senosios valdžios formos, kai revoliucijos 
drebina pasaulį, ir matote, kaip aušta nauji laikai, kaip jie kyla iš seno 
griuvėsių it feniksas iš pelenų. 

Ir vėl praeina šimtmečiai, kol Jūs atskrendate į tuos laikus, kai šį 
pasaulį išvysta viena maža mergaitė, o kitoje vietoje gimsta mažas ber- 
niukas. Ta mergaitė vėliau taps Jūsų motina, o tas berniukas - Jūsų 
tėvu. Matote, kaip mergaitė auga, matote, kaip tą patį daro ir berniu- 
kas, tik kol kas jie dar nežino, kad yra vienas kitam skirti, nes gyvena 
toli vienas nuo kito. 

Taip bežiūrėdamas žemyn iš savo baliono, Jūs tarsi pagreitintai ro- 
domuose kino kadruose matote, kaip tie abu žmonės artėja vienas prie 
kito, kaip mergaitė tampa jauna gražia moterim, o berniukas - solidžiu 
vyru. Dabar matote, kad jau visai nebedaug laiko juos beskiria vieną 
nuo kito. Belieka tik keli juos dar skiriantys žingsniai. Ir pagaliau Jūs 
matote, kaip tiedu žmonės, kurie vėliau taps Jūsų tėvais, susitinka, kaip 
jie pirmą kartą ištiesia vienas kitam rankas su simpatija, kuri vėliau 
peraugs į meilę. Ir Jūs matote, kaip Jų širdyse jau yra visko - ir laimės, 
ir skausmo. 

Taigi dabar Jūs skrendate prie savo atsiradimo valandos, matote, 
kaip jiedu susijungia, kupini meilės. Ir Jūs giliai įsižiūrite į jų vidų, Žiū- 
rite ir galvojate, kas jiems būsite - laukiamas ar nelaukiamas, norimas 
ir nepageidaujamas. 

Skrendate toliau per laiką, saugiai įsitaisęs savo balione, tuo visa 
apimančiu dangum. Jaučiate, kaip išvydote šio pasaulio šviesą, juntate 
savo gimimo, savo didžiojo nuotykio - savo gyvenimo nepakartojamu- 
mą. Jums liūdna, kad nebeturite to saugumo, kurį turėjote motinos 
įsčiose, bet ir esate laimingas, kad sėkmingai pavyko pirmasis svarbus 
ir nevisiškai nepavojingas Jūsų egzistencijos momentas, nors ir supran- 
tate, kad ta egzistencija tik laikina. Ir esate pilnas laukimo, ką gi tas 
gyvenimas atneš Jums gera ir ką bloga. Tačiau savo viduje tikite, tvirtai 
tikite, kad įveiksite visas savo gyvenimo kliūtis, taip, kaip įveikėte pa- 
čią pirmąją kliūtį - savo gimimą. Ir per visą gyvenimą sėkmė nenusi- 
gręš nuo Jūsų. Tol, kol optimistiškai žiūrėsite į gyvenimą ir visada įžiū- 
rėsite jo teigiamybes net ir tariamai sunkiais laikais, kurie juk praeis, 
kaip ir viskas praeina - Jūs juk žinote, kad viskas ateina ir viskas pra- 
eina. 

Jūs skrendate toliau į tą laiką, kai pradėjote vaikščioti, kai Jums 
buvo treji, ketveri, penkeri metai. Štai ir diena, kai pradėjote lankyti 
mokyklą. Matote naujus žmones, prasideda mokymosi laikas. Metai 
bėga. Jūsų žingsniai vis greitesni ir greitesni. Štai Jums jau dešimt, 
vienuolika, dvylika, ir ateina diena, kai pastebite, jog egzistuoja ir kitos 
lyties asmenys. Ateina pirmosios draugystės dienos. Ateina ir pirmoji 
meilė, persiskyrimai, liūdesys, vilties ir ilgesio dienos, pralaimėjimų ir 
sėkmių dienos. Matote, kaip pro Jus slenka visos Jūsų gyvenimo stote- 
lės, matote veidus žmonių, kuriuos pažįstate, matote visas savo ligšio- 
linio gyvenimo viršūnes ir nuokalnes. Juntate, kaip plaka Jūsų širdis. 
Esate kupinas laukimo, ką Jums atneš ateitis. 

Juntate, kaip balionas leidžiasi žemyn, ir Jūs netrukus nusileisite 
nuostabiai gražiame paplūdimyje po palmėmis ir po giedru mėlynu dan- 
gum. Prisimenate, kaip šiandien iš ryto pakilote su tuo mažu baltu ba- 
lionu į didelę įdomią kelionę per pasaulio istoriją. Jūs išlipate iš balio- 
no gondolos ir atsigulate ant balto smėlio, kurį įšildė saulė. Esate visiš- 
kai ramus ir atsipalaidavęs, visai ramus ir atsipalaidavęs. Kvėpuojate 
giliai, ramiai ir tolygiai, įkvepiate - iškvepiate. 


Spalvų jėga 


Kvėpuokite visiškai ramiai, giliai ir tolygiai, visiškai ramiai, giliai ir 
tolygiai ir su kiekvienu kvėptelėjimu tapsite dar ramesnis ir dar labiau 
atsipalaidavęs fiziškai, psichiškai ir dvasiškai. Kvėpuokite labai giliai, 
ramiai, tolygiai ir pasinerkite į pojūtį paprasčiausiai tik būti čia. 

Įsivaizduokite, jog nubundate ir matote, kad vėl atsidūrėte savo iš- 
svajotoje vietoje. Tai vieta, kurią jau daug kartų matėte savo svajonėse, 
vieta tik Jums vienam. Čia niekas Jūsų netrukdo. Visur aplink - tik 
ramybė ir harmonija, ir Jūs jaučiatės taip gerai, taip gerai, kaip jau 
seniai neteko jaustis. Tai Jūsų psichinio ir dvasinio atsipalaidavimo 
vieta. Tai Jūsų karalystė, ir čia turite viską, ką mėgstate. Niekas, išsky- 
rus Jus, nežino, kur ta vieta yra, Jūsų čia niekas netrukdo, čia galite 
pabūti pats vienas. Ir Jūs čia įsirengiate taip, kaip visada norėjote. Įsi- 
rengiate tą vietą pagal savo norus, ji aiškiai iškyla prieš Jūsų vidinį 
žvilgsnį. 

Kvėpuojate visiškai ramiai ir tolygiai ir atsiduodate savo fantazijai. 
Galite turėti viską, ko tik užsimanysite. Dabar Jūs įsirengėte sau psi- 

chinio ir dvasinio atsipalaidavimo vietą, vietą susitikti su pačiu savimi, 
su savo pasąmone. Čia galite visada, kai tik užsinorėsite, pasidaryti 
sau atostogas, atostogas savo psichikai ir savo sielai. 

Čia Jūs galite būti pačiu savimi. Čia viskas vyksta pagal Jūsų valią. 
Čia nuo Jūsų priklauso viskas, net ir oras bei Jus supantys augalai ir 
gyvūnai. Čia Jūs - pats didžiausias viršininkas, paskutinė instancija. 
Čia Jums nėra jokių apribojimų, čia Jūs esate laisvas. Ir tik čia Jūs 
suprantate, kas tai yra ta psichikos ir sielos laisvė. 

Kvėpuokite visiškai ramiai ir tolygiai, mėgaukitės ramybe ir atsipa- 
laidavimu, gilia vidine ramybe ir harmonija, paprasčiausiai mėgauki- 
tės tuo nuostabiu nepakartojamu visiškos santarvės su pačiu savimi 
jausmu. 

Visiškai ramus ir atsipalaidavęs gulite čia ir kvėpuojate giliai, ra- 
miai ir tolygiai. Ir kai taip gulite visiškai ramus ir atsipalaidavęs, mato- 
te, kaip toli horizonte pasirodo raudonas taškas. Pamažu tas raudonas 
taškas slenka artyn, vis artyn, darosi vis didesnis ir didesnis, viskas 
aplink Jus nusidažo raudona spalva. Ir ta raudona spalva apgaubia 
Jus, tą raudoną spalvą dabar jau juntate ir fiziškai. Jaučiate, kaip su 
kiekvienu kvėptelėjimu į Jūsų pilvo apačią teka ramybės ir jėgos kupi- 
nas energijos srautas, kaip jis pripildo visą Jūsų kūną. 

Kvėpuokite labai giliai, ramiai ir tolygiai ir pajuskite savo kvėpavi- 
mą. Juskite šilumą, kuri teka į Jūsų pilvo apatinę dalį ir ten išplinta. Iš 
Jūsų pilvo apačios ta galingoji energija išplinta po visą Jūsų kūną, nes 
Jūsų pilvo apatinė dalis yra tas centras, iš kurio energija aprūpinamas 
visas Jūsų kūnas. Čia yra vidinio saugumo ir tvirtybės, savęs palaiky- 
mo, veržlumo ir kūrybinių jėgų šaltinis. Tai visos Jūsų veiklos šaltinis. 

Dabar tik kelis kartus giliai, ramiai ir tolygiai įkvėpkite ir iškvėpki- 
te, mėgaudamasis šiltomis ir galingomis energijos srovėmis pilvo apa- 
tinėje dalyje. Pajuskite, kaip ta jėga plinta Jumyse, Jūsų kūne, Jūsų 
psichikoje, Jūsų dvasioje. Jus užpildys rami jėga ir tvirta ramybė. Pa- 
silikite čia ir dabar, šią akimirką, ir leiskite įkvepiamam orui tekėti. 
Juskite, kaip jis pasiekia Jūsų pilvo apatinę dalį, kaip jis įeina ir kaip 
išeina. 

Visiškai ramiai ir atsipalaidavęs gulėkite čia ir kvėpuokite, giliai, 
ramiai ir tolygiai įkvėpdamas ir iškvėpdamas. Ir taip begulėdamas vi- 
siškai ramiai ir atsipalaidavęs, Jūs pamatysite, kaip toli horizonte pasi- 
rodo oranžinės spalvos taškas. Pamažu tas oranžinis taškas slenka vis 
arčiau ir arčiau, darosi vis didesnis ir didesnis, viskas aplink Jus nusi- 

dažo oranžine spalva. Ir ta oranžinė spalva apgaubia Jus, tą oranžinę 
spalvą dabar jau juntate ir fiziškai. Jaučiate, kaip su kiekvienu kvėpte- 
lėjimu šilta beribė oranžinės spalvos srovė, reiškianti begalinį pasitikė- 
jimą, pasklinda pilvo ertmėje ir teka aplink Jūsų bambą. 

Kvėpuokite giliai ir ramiai, tegu įkvepiamas oras teka į Jūsų pilvą, 
tiesiai po bamba, ir su kiekvienu kvėptelėjimu mėgaukitės tokiu jo te- 
kėjimu. Tas beribis pirmapradis pasitikėjimas persmelkia visus Jūsų 
organus, jis valdo visas gyvybiškai svarbias funkcijas, Jūsų virškinimą, 
Jūsų kraujo apytaką, Jūsų kraujospūdį, reguliuoja visas stuburo ir ner- 
vų sistemos funkcijas, apvalo Jūsų kūną, Jūsų psichiką ir Jūsų sielą. 
Jus užpildo beribis pasitikėjimas. Būkite čia ir dabar, šią akimirką, ir 
pasinerkite į tą pirmapradžio pasitikėjimo jūrą, kuri Jus pripildo iki pat 
sielos gelmių. Kvėpuokite labai giliai, ramiai, tolygiai ir mėgaukitės tuo 
nepakartojamu jausmu. 

Visiškai ramus ir atsipalaidavęs gulite čia ir kvėpuojate giliai, ra- 
miai ir tolygiai. Ir kai taip gulite visiškai ramus ir atsipalaidavęs, mato- 
te, kaip toli horizonte pasirodo geltonas taškas. Pamažu tas geltonas 
taškas slenka vis arčiau ir arčiau, darosi vis didesnis ir didesnis, viskas 
aplink Jus nusidažo geltona spalva. Ir ta geltona spalva apgaubia Jus, 
tą geltoną spalvą dabar jau juntate ir fiziškai. Jaučiate, kaip su kiekvie- 
nu kvėptelėjimu geltona energijos srovė liejasi į Jūsų saulės rezginį, 

Kvėpuokite labai giliai, ramiai, tolygiai ir mėgaukitės tuo nuostabiu 
energijos ir ramybės srautu, kuris su kiekvienu kvėptelėjimu plinta po 
Jūsų saulės rezginį. Tas energijos srautas ištirpina visus Jus varginu- 
sius jausmus, visus skausmingus Jūsų prisiminimus, visą jausmų su- 
maištį, visus rūpesčius ir baimes, kaltės jausmą ir abejones, visą ne- 
apykantą ir pavydą, godumą ir gobšumą ir visa kita, kas tik Jus dar 
slegia. 

Juskite tą energiją, kvėpuokite giliai, ramiai, tolygiai ir mėgaukitės 
ta ramybe, tuo saugumo jausmu. Atsikratykite visų kitų jausmų, visų 
kitų minčių. Jauskite tik ramybę ir šviesą, saugumą ir harmoniją, ten- 
kinkitės paprasčiausiu ramybės jutimu ir ramybės skleidimu, papras- 
čiausiu šviesos jutimu ir šviesos skleidimu. Pasilikite čia ir dabar, šią 
akimirką, ir visiškai pasinerkite į tą nuostabią vidinę ramybę ir viską 
apimančią šviesą. 

Visiškai ramus ir atsipalaidavęs gulite čia ir kvėpuojate giliai ir ra- 
miai. Ir kai taip gulite visiškai ramus ir atsipalaidavęs, matote, kaip toli 

horizonte pasirodo žalias taškas. Pamažu tas žalias taškas slenka vis 
arčiau ir arčiau, darosi vis didesnis ir didesnis, viskas aplink Jus nusi- 
dažo žalia spalva. Ir ta žalia spalva apgaubia Jus, tą žalią spalvą dabar 
jau juntate ir fiziškai. Jaučiate, kaip su kiekvienu kvėptelėjimu žalias 
energijos srautas teka į Jūsų krūtinės vidurį. Be perstojo su kiekvienu 
kvėptelėjimu energija srovena į Jūsų širdies vidurį ir pagilina visus Jū- 
sų jausmus, kurie ten yra. Ištirpsta visa įtampa, visi skausmai ir sun- 
kumai. Ir Jūsų širdis tampa šilta, kupina šviesos ir užuojautos, ji prisi- 
pildo visa apimančios beribės meilės, nesavanaudiško dėmesio visiems 
žmonėms ir gyvūnams. 

Kvėpuokite giliai, ramiai, tolygiai, leiskite įkvepiamam orui tekėti, 
ir pamažu Jūsų jausmai gilės, didės užuojauta visoms gyvoms būty- 
bėms ir jų supratimas. O dabar išleiskite iš savęs savo jausmus ir užuo- 
jautą visiems. Pasiųskite juos į pasaulį negalvodamas, kur tie Jūsų jaus- 
mai pateks. Paprasčiausiai pasiųskite visa apimančios meilės, gilaus 
džiaugsmo ir palaimos jausmą. 

Kvėpuokite giliai, ramiai, tolygiai ir visas atsiduokite meilei, džiaugs- 
mui ir palaimai. 

Visiškai ramus ir atsipalaidavęs gulite čia ir kvėpuojate giliai ir ra- 
miai. Ir kai taip gulite visiškai ramus ir atsipalaidavęs, matote, kaip toli 
horizonte pasirodo žydras taškas. Pamažu tas žydras taškas slenka vis 
arčiau ir arčiau, darosi vis didesnis ir didesnis, viskas aplink Jus nusi- 
dažo žydra spalva. Ir ta žydra spalva apgaubia Jus, tą žydrą spalvą 
dabar jau juntate ir fiziškai. Jaučiate, kaip su kiekvienu kvėptelėjimu 
žydras energijos srautas teka į Jūsų kaklą. 

Kvėpuojate visiškai ramiai ir tolygiai ir jaučiate, kad Jūsų kaklas 
atsiveria, pasidaro visiškai lengvas ir platus, be jokios įtampos, visiškai 
laisvas. Kvėpuokite giliai, ramiai, tolygiai ir leiskite savo kvėpavimui 
tekėti į kaklą. Su kiekvienu kvėptelėjimu jusite, kaip Jus pripildo atvirų 
tolių, jokių ribų nebuvimo jausmas. 

Mėgaukitės tuo jausmu be jokių norų ar pageidavimų, paprasčiau- 
siai tik būkite čia. Kvėpuokite giliai, ramiai ir tolygiai, leiskite Jūsų įkve- 
piamam orui sroventi per Jūsų kaklą - tuos didžiojo išsilaisvinimo var- 
tus - į Jūsų kaklo slankstelius. Nukreipkite tą orą, tą gyvybinę energiją 
žemyn į savo krūtinės slankstelius, juosmens slankstelius, kryžkaulį ir 
stuburgalį ir pajusite, kaip šilta energija srovena iki pat Jūsų stuburo 
galo ir ten išplinta, visiškai apgaubdama Jus jėga ir ramybe, šviesa ir 
meile, džiaugsmu ir Jūsų savojo „aš“ beribiu platumu. 

Visiškai ramus ir atsipalaidavęs gulite čia ir kvėpuojate giliai ir ra- 
miai. Ir kai taip gulite visiškai ramus ir atsipalaidavęs, matote, kaip toli 
horizonte pasirodo tamsiai mėlynas taškas. Pamažu tas tamsiai mėly- 
nas taškas slenka vis arčiau ir arčiau, darosi vis didesnis ir didesnis, ir 
viskas aplink Jus nusidažo tamsiai mėlyna spalva. Ir ta tamsiai mėlyna 
spalva apgaubia Jus, tą tamsiai mėlyną spalvą dabar jau juntate ir fi- 
ziškai. Jaučiate, kaip su kiekvienu kvėptelėjimu tamsiai mėlynas ener- 
gijos srautas teka į Jūsų kaktą, į patį kaktos vidurį virš Jūsų nosies ir 
ten koncentruojasi. 

Ir Jūs plačiai atsiveriate tai energijai, kuri it kokia banga užlieja 
jūsų kaktą ir nešdama visišką harmoniją ir vidinę ramybę išplinta viso- 
je jūsų galvoje. Atrodo, tarsi jūsų kakta atsivertų ir Jūs leistumėt tai 
visa gydančiai energijai sroventi į savo vidų, ir iš ten ji toliau tekėtų į 
Jūsų kaklą ir visus jame esančius organus. 

Tiesiog leiskite tai energijai sroventi ir mėgaukitės suvokimu, kad 
tas visa gydančios energijos srautas viską sutvarkys. Kvėpuokite giliai, 
ramiai, tolygiai ir pajusite, kaip dabar ta gydančioji energija it koks 
srautas išplinta jau Jūsų krūtinės viduryje ir sustiprina visus Jūsų krū- 
tinėje esančius organus. Kvėpuokite giliai, ramiai, tolygiai ir pajusite, 
kaip dabar ta gydanti energija išplinta po visą Jūsų pokrūtinį, teka į 
visus ten esančius organus, nešdama jiems stiprumą ir harmoniją. 

Kvėpuokite giliai, ramiai, tolygiai ir pajusite, kaip ta gydanti energi- 
ja it šilta maloni srovė pasiekia jau ir pilvo ertmės apačią. Pajuskite, 
kaip visi ten esantys organai prisipildo jėgos, ramybės ir harmonijos. 
Kvėpuokite giliai, ramiai, tolygiai ir sutelkite visą savo dėmesį į tą nuo- 
stabų gydančios energijos srautą, kuris čia ir dabar užliejo Jus ir teka 
per Jus. Jus apima jausmas, tarsi būtumėt prisijungęs prie gyvybinės 
jėgos šaltinio. 

Kvėpuokite giliai, ramiai, tolygiai ir visiškai atsiduokite tai maloniai 
gydančiai energijai. Nesikiškite į savo kvėpavimą, tik stebėkite, kaip 
įkvepiate ir iškvepiate. O dabar tą gydančios energijos srautą nukreip- 
kite ten, kur Jūsų kūne yra Jus kamuojančių negalavimų, skausmų, 
įtampų ar ligų. Sutelkite savo dėmesį į tas vietas ir nukreipkite ten tą 
malonią gydančią energiją. Tas gydančios energijos srautas išplaus iš 
ten viską, kas Jums trukdo, Jus vargina, viską, kas tamsu, ligota, nesu- 
tvarkyta. 

Kvėpuokite giliai, ramiai, tolygiai ir su kiekvienu kvėptelėjimu da- 
rysis švariau, šviesiau, aiškiau. Jus užvaldo įspūdis, tarsi Jumyse užsi- 

degtų šviesa, kuri su kiekvienu kvėptelėjimu taptų vis šviesesnė ir švie- 
sesnė, užpildytų Jus visą ir pašalintų viską, kas Jus slegia. Viskas ims 
švytėti, taps šviesu, gryna ir visiškai balta. Leiskite tai šviesai pasklisti 
po Jūsų vidų, po Jūsų psichiką ir Jūsų sielą, visiškai atsiduokite tam 
absoliutaus ir visiško švarumo jausmui, ir iš to visiško vidinio švarumo 
jausmo išaugs didysis supratimas apie viską, kas Jums svarbu. 

Tą supratimą plėtokite toliau. Tai darykite dėmesingai, su pagarba 
ir meile. Gili ramybė ir supratimas sustiprins įžvalgumą, kuris atneš 
Jums pažinimą ir proto blaivumą. Dabar jau turėsite pažinimą ir proto 
blaivumą, ir jie pašalins visa, kas Jums trukdo, - visas mintis, vaizdi- 
nius, norus, - viską, kas Jums trukdo būti pačiam savimi. 

Visiškai ramus ir atsipalaidavęs gulite čia ir kvėpuojate giliai ir ra- 
miai. Ir kai taip gulite visiškai ramus ir atsipalaidavęs, matote, kaip toli 
horizonte pasirodo violetinis taškas. Pamažu tas violetinis taškas slen- 
ka vis arčiau ir arčiau, darosi vis didesnis ir didesnis, viskas aplink Jus 
nusidažo violetine spalva. Ir ta violetinė spalva apgaubia Jus, tą viole- 
tinę spalvą dabar jau juntate ir fiziškai. Jaučiate, kaip su kiekvienu 
kvėptelėjimu violetinis energijos srautas teka į Jūsų viršugalvį ir ten 
koncentruojasi. 

Kvėpuokite giliai, ramiai ir tolygiai. Kvėpuokite, nedarydamas kvė- 
pavimui jokio poveikio. Atsikratykite visų minčių, būkite visas čia, be 
jokių norų ar troškimų, ramus, blaivus, aiškia atvira galva. O dabar 
nukreipkite energiją į savo kūną, ir susitvarkys visi sutrikimai, visi ne- 
sklandumai, viskas taps lengva ir laisva, viskas Jumyse sieks išsigydy- 
ti, susitvarkyti. 

Kaip galingas srautas liejasi violetinė energija į Jūsų kūną, į tuos jo 
organus, kurie ištroškę to gydančios energijos srauto. Visos silpnos 1ąs- 
telės sustiprėja, o visos ligotos pasveiksta. Visi organai prisisiurbia jė- 
gos ir tobulos harmonijos, ir gilus absoliučios sveikatos pojūtis per- 
smelkia Jus, pripildydamas laimės ir linksmybės. Jumyse gimsta šiltas 
malonus dėkingumo jausmas. Jis išplinta po visą Jūsų kūną, apima 
Jūsų psichiką ir Jūsų sielą. 

Kvėpuojate visiškai ramiai ir tolygiai, stengdamasis susikaupti, ir 
Jumyse nubunda beribis savo tikrojo „aš“ ilgesys, noras tobulėti. Jums 
atsiveria vartai į begalinį kosmosą su jo neišsemiama energija. Kupi- 
nas pagarbios baimės Jūs įžengiate į naują suvokimo lygmenį, Jums 
pavyksta pasiekti tobulybę. Dabar esate visiškai atviras. Begalinė ga- 
linga violetinė energija kaip koks srautas liejasi į Jūsų viršugalvį ir pri- 
pildo Jūsų kūną, Jūsų psichiką ir Jūsų sielą. 

Jūs pasineriate į violetinės spalvos jūrą, leidžiate jai pripildyti save, 
apsupti save, apvalyti save. Dabar Jūs pats jau esate ta skaisti violetinė 
spalva. Jūs apsaugote ir Jus apsaugo, Jūs jaučiatės saugus ir kartu ga- 
rantuojate saugumą kitiems. Išorė ir vidus susilieja į vieną. Ir viduje, ir 
išorėje - tie patys nuostabūs violetinės energijos bangavimai. Viskas 
yra taip, kaip yra, viskas yra tobula. 

Pamažėle iš to violetinės energijos srauto atsiranda vis šviesėjanti 
balta šviesa. Ta balta šviesa tampa akinamai šviesi. Ta šviesa spindu- 
liuoja Jumyse, pereina per Jus ir išeina iš Jūsų. Nebėra nieko daugiau, 
tik ta spinduliuojamai balta mirganti šviesa, kupina nežemiško šviesu- 
mo. Juntate, kad visas susidedate tik iš tos šviesos, kad Jūs pats spin- 
duliuojate ją, kad esate spinduliuojamai šviesus ir tyras, esate tobulas 
ir tada pajuntate didžiulį dėkingumą. 

Kvėpuojate giliai, ramiai ir tolygiai, visiškai ramiai ir tolygiai ir jau- 
čiate, kaip neišsemiama kosminė energija tolygiai ir ramiai srovena į 
Jūsų vidų, galingai ir nepaliaujamai per visas Jūsų kūno, Jūsų psichi- 
kos, Jūsų sielos spalvas, ir visose spalvose įsiviešpatauja harmonija ir 
lygybė, atnešdama Jums ramią jėgą ir kupiną jėgos ramybę, santaiką 
ir šviesą, Meilę, džiaugsmą ir laimę, erdvumą ir beribiškumą, dėme- 
Jūs suvokiate, kas tai yra absoliutus grynasis buvimas, aukščiausias 
pažinimas ir absoliuti laisvė. 


Trumpasis atsipalaidavimas 


Įsivaizduokite, kaip ant nugaros gulite žolėje. Aplink Jus gėlės, tokia 
gėlių įvairovė, kokios dar neregėjote. Netoliese raminamai čiurlena upe- 
lis. Jūsų kūną glamonėja švelnaus vėjelio dvelksmas. Klausotės, kaip 
ūžauja vėjas pievą supančių žydinčių medžių vainikuose ir kaip čiulba 
paukščiai. 

Atsimerkiate ir žiūrite aukštyn į giedrą mėlyną dangų. Tolumoje 
aukštai danguje matote paukštį, nešamą šilto oro srovių. Jis sklendžia 
vis artyn ir artyn. Beveik nejudėdamas, jis sklendžia vis artyn ir artyn. 
Ramus ir atsipalaidavęs, visiškai laisvas ir nesuvaržytas jis sklendžia 
artyn. Šilto oro srovės kelia jį, ir jis dideliais ratais kyla vis aukštyn ir 
aukštyn. 

Susižavėjęs sekate tą paukštį. Matote tik tą paukštį, ir Jūsų mintys 

pasiekia jį, susilieja su juo. Visiškai ramus ir atsipalaidavęs ir Jūs da- 
bar sklandote danguje. Esate kupinas ramybės ir harmonijos, visiškai 
laisvas, visiškai laisvas, išsilaisvinęs nuo visko, kas iki šiol Jus slėgė. 

Leiskite šiltam vėjeliui nešti Jus ir kurį laiką mėgaukitės nuostabiu 
visiškos laimės jausmu. 


BAIMĖS 


Baimės (fobijos) visada susijusios su nuostatomis, taigi su įsitikini- 
mais, kurie kažkada atsirado dėl nepatenkintų poreikių ir dėl nega- 
tyvios gyvenimo patirties. Jei atsikratoma neteisingų ir pasenusių 
nuostatų, pranyksta ir dauguma baimių. 

Be konkrečių baimių, esama ir neaiškių, užsimaskavusių bai- 
mių, kurios yra išgyvenimų prieš gimstant ar gimimo metu pasek- 
mės arba atsirado dėl negatyvios patirties vaikystėje ar vėliau. 

Psichosomatinius negalavimus ir ligas, kurias sukėlė baimės ir 
nepatenkinti poreikiai, geriausia gydyti surandant priežastį, pavyz- 
džiui, vėl išgyvenant ir kartu suvokiant baimes sukėlusią „pirmap- 
radę baimę“. 

Atsikratyti neaiškių bendro pobūdžio baimių padeda savo pozi- 
tyvios vertės suvokimas. Baimių įveikimo ir pozityvių jausmų per- 
mainų įsivaizdavimas ir virtimo pasitikinčia savimi asmenybe su- 
vokimas garantuos to pasikeitimo stabilizaciją. 

Konkrečių baimių galima atsikratyti įsivaizduojant tas baimes 
sukeliančias situacijas ir įveikiant tas baimes arba desensibilizavi- 
mo būdu. Tokį desensibilizavimą, savaime aišku, turi atlikti tik te- 
rapeutas. 

Pati blogiausia yra baimės baimė. Čia reikalingas efektyvus te- 
rapeuto įsikišimas. Tokią baimės formą išsigydyti pačiam vargu ar 
įmanoma. 

Baimės, išplaukiančios iš negatyvios patirties, skatina negaty- 
vias mintis ir jausmus ir kartu negatyvius svarbiausius lūkesčius. 
Tos negatyvios mintys ir jausmai, atsiradę sąmonės ir pasąmonės 
vidiniame pasaulyje, gali būti pašalinti tuo pačiu keliu pozityviomis 
įtaigomis ar savitaigomis bei įsivaizdavimais, susijusiais su tokio- 

mis pačiomis problemomis. Daug kartų išgyvenant pozityvias pa- 
tirtis, pozityvaus ir negatyvaus santykis persistumia pastarojo ne- 
naudai. 

Specifinės baimių gydymo metodikos nėra ir negali būti, nes bai- 
mių priežastys ir jų pasireiškimai beveik visada individualiai smar- 
kiai skiriasi. Kalbant apie gydymąsi pačiam, paprastai turimos gal- 
voje neaiškios, difuzinės baimės, daugiausia bendro nesaugumo šia- 
me gyvenime pasireiškimai bei konkrečios baimės. 

Baimių reiškimosi formų yra daug. Drovumas, pasyvus elgesys, 
kontaktų stoka, atsiskyrimas, pavydas, pyktis, neapykanta, nenuo- 
laidumas, pernelyg didelis jautrumas, tingumas, susijęs su per di- 
delėmis pretenzijomis, egoizmas, autoritetų, meilės, seksualumo, 
ryšių su kitu žmogumi baimė - visa tai ir yra įvairios baimių pasi- 
reiškimo formos. 

Tačiau baimės pasireiškia ir fiziškai kaip psichosomatiniai ne- 
galavimai ir ligos, pavyzdžiui, kaip širdies neurozė, nemiga, impo- 
tencija ir frigidiškumas, skydliaukės sutrikimai, įvairiausios odos 
ligos, aukštas kraujospūdis, skrandžio ligos, virškinimo negalavi- 
mai, šlapinimasis į lovą, migrena, bronchinė astma, prakaitavimas 
ir raudimas, kreivakaklystė, nevalgymas ir besaikis valgymas, ra- 
jumas ir t. t. 

Lengviausia atsikratyti baimių mėginant atskleisti, kokiose situ- 
acijose, kokiose vietose ir kokiu laiku jos reiškiasi. Pabandykite tai 
išsiaiškinti ir priartėsite prie savo nuostatų. Tada klausinėdamas 
savo pasąmonės rasite tikslesnį jų paaiškinimą. Taigi atsikratykite 
sustabarėjusių nuostatų ir atsikratysite baimių! 

Baimių priežastis, kurios yra iš dalies žmonės, o iš dalies situa- 
cijos, dažnai galite pašalinti savitaigomis ir įsivaizdavimais, net jei 
priežastys pasireiškia ir nelabai aiškiai. Savitaigas ir įsivaizdavi- 
mus reikia kartoti daug kartų - dešimt, dvidešimt ir dar daugiau. 
Pamatysite, kad kiekvieną kartą Jums sekasi vis geriau. 

Įsivaizduojamos kovos su savo baimėmis panašios į kovas su 
savo sapnais (žr. 192 psl.). Sapnuose irgi dažnai atnaujinamos situ- 
acijos, kuriose galite duoti valią savo agresyvumui. Reikia leisti tam 
agresyvumui netrukdomai pasireikšti. Tikrovėje to padaryti negali- 
te, bent jau tokiu būdu. Tos „vidinės kovos“ atpalaiduoja baimes ir 

dažniausiai panaikina ar sušvelnina jas, bent jau tiek, kad jos jau 
nebegali padaryti didesnės dvasinės žalos. Tik tų kovų ir agresyvu- 
mo nepasiimkite į realybę. Telieka jos ten, kur ir yra - pasąmonėje, 
ir tepadeda Jums nesąmoningai atsikratyti savo baimių, nes po kiek- 
vieno pratimo Jums eisis vis geriau. 

Po hipnozės pradžios ir įsigilinimo pratimo padarykite vieną iš 
žemiau pateiktų įsivaizdavimo pratimų, kurių tekstus Jūs ir vėl iš 
anksto įsirašėte į magnetofono juostelę. 


Kova džiunglėse 


Pabundate ir matote, kad atsidūrėte miško aikštelėje pačiame Pietų 
Amerikos džiunglių viduryje. Matote didžiulius medžius, lianas, kurios 
vyniojasi aplink medžius ir yra nukarusios nuo jų šakų. Matote papar- 
čius, įvairiausius kitokius augalus, margiausių spalvų gėles, šviečian- 
čias iš tolo ir nuostabiai gražias. Matote paukščius, margaplunksnes 
papūgas. Matote karštą ir šviesią saulę danguje, matote saulės spindu- 
lius, kurie it šviesūs pirštai, prasiskverbę pro medžių vainikus, čiupi- 
nėja žemę. Oras karštas ir drėgnas, žemė, ant kurios stovite, minkšta. 
Klausotės gamtos ir medžių viršūnes glostančio vėjo garsų. 

Priešais save matote taką, einate tuo taku ir mėgaujatės gamtos 
ramybe. Staiga pajuntate, kad už Jūsų darosi vis šalčiau ir šalčiau ir 
kad medžių ošimas tilsta. Darosi vis šalčiau, vis šalčiau. Atrodo, tarsi 
Jūsų nugara remtųsi į ledo sieną, kurios šaltis giliai įsiskverbtų į Jūsų 
nugarą ir visur įsiviešpatautų šaltis, ledinis šaltis. Jūsų pečius, kaklą, 
krūtinę ir pilvą prislegia nematomas svoris. Jis vis didėja ir didėja. Jūs 
apsisukate ir matote už savęs debesį - pilką, šaltą, tai pakylantį aukš- 
tyn, tai vėl nusileidžiantį žemyn. Iš to debesies į Jus tiesiasi beformės, 
pilkos, gleivėtos, šleikštulį keliančios rankos. 

Tas debesis, tos rankos yra visos Jūsų baimės ir neigiamos mintys. 
Kupinas baimės Jūs apsisukate ir bėgate šalin vis greičiau ir greičiau, 
bet debesis neatsilieka nuo Jūsų, ir viskas, ką tik tokiose baimės situa- 
cijose Jums kada nors teko patirti fiziškai ir dvasiškai, dabar išsiveržia 
iš Jūsų. Šaltas prakaitas ar drebulys, skausmas ar prislėgtumas - vis- 
kas viskas pasikartoja ir vėl. 

Priešais Jus išnyra krūmai, o už tų krūmų Jums kelią pastoja plati 

upė. Ji tingiai plukdo savo vandenis per džiungles, ir Jūs žinote, kad 
toje upėje gausu plėšriųjų piranijų, o pakrantės dumble matote didžiu- 
lius krokodilus, kurie, plačiai pravėrę nasrus, klastingai žiūri į Jus. 

Toliau nebeinate. Reikia susiremti su savo baimėmis ir negatyvio- 
mis mintimis. Jūs apsisukate ir stojate priešais jas, o baimės ir negaty- 
vios mintys puola Jus, prislegia Jus, spaudžia Jūsų pečius ir galvą, ap- 
siveja Jūsų kaklą, krūtinę ir pilvą, parklupdo Jus, lenkia vis žemiau ir 
žemiau. Jūs klumpate, kvėpuoti darosi vis sunkiau ir sunkiau, Jūsų 
kaklas suveržtas, o visas kūnas spaudžiamas kaskart smarkiau ir smar- 
kiau. 

Dabar sukaupkite visas dar likusias jėgas ir ginkitės iš visų jėgų, 
smūgiuokite, spardykite, kandžiokitės, ginkitės visomis įmanomomis 
priemonėmis. Pereikite į puolimą, panaudodamas visas savo jėgas. 
Stverkite negatyvias mintis ir svieskite jas į upę, žiūrėkite, kaip jas už- 
puola piranijos, kaip jas sudrasko ir suryja. Išplėškite kokią nors bai- 
mę iš to debesies ir meskite ją priešais Jus gulinčiam krokodilui tiesiai 
į nasrus. Žiūrėkite, kaip jis ją sumala dantimis ir praryja. Griebkite 
antrą negatyvią mintį, abejonę ar savo kaltės jausmą ir meskite jį kro- 
kodilui, kad prarytų. 

Dabar pamažu Jums darysis vis lengviau ir Jūs atsistosite. Griebki- 
te paskutines baimes ir negatyvias mintis, abejones ir kaltės jausmus ir 
įniršęs svieskite juos į upę. Žiūrėkite, kaip sukunkuliuoja vanduo, žiū- 
rėkite į blyksinčias žuvis, puolančias Jūsų pasiūlytą grobį. 

Dabar nugalėjote visas savo baimes, neigiamas mintis, kaltės jaus- 
mus ir abejones, ir Jūsų kvėpavimas sulėtėja, darosi ne toks įtemptas 
ir tolygesnis, visiškai ramus ir tolygus. 

O dabar paėjėkite upės krantu ir už ano krūmo rasite valtį. Įlipkite į 
tą valtį, ir tegu srovė neša Jus į kitą krantą. Kai pasieksite upės vidurį, 
surinkite visas savo neteisingas ir pasenusias nuostatas ir išmeskite 
jas į upę. Žiūrėkite, kaip jos nuskęsta dumbliname vandenyje, nuskęs- 
ta visam laikui. 

Valtis plaukia prie kito kranto, atsiremia į jį, ir Jūs išlipate iš jos. 
Prieš Jus atsiveria plati lyguma su nedidelėmis kalvelėmis ir dideliais 
miškais toli horizonte. Lygumoje matote pavienius medžius, krūmus ir 
daug daug gėlių, įvairiaspalvių gėlių. 

Einate per pievą ir laukus ir pasiekiate ąžuolyną. Jame - didžiuliai 
medžiai su tankiomis lajomis. Išvystate šaltinį, apsuptą didžiulių uolų. 
Trykštantis vanduo krinta į natūralų akmeninį baseinėlį. Jūs įlipate į 

skaidrų vandenį ir nusiplaunate viską, ką dar prisimenate iš savo pra- 
eities negatyviosios dalies, atsigeriate šalto gaivinančio vandens ir jun- 
tate, kaip Jūsų kūnu srovena gyvenimo džiaugsmo ir pasitikėjimo ener- 
gija, kaip ta energija pulsuoja Jūsų kūne - šilta, maloniai šilta ir kute- 
nanti. Dabar palikite vandenį ir pamažu eikite toliau. Po didžiuliu ąžuolu 
rasite gilę. Pakelkite ją ir įsidėkite į kišenę. 

Priešais Jus iki pat horizonto driekiasi platus, nuostabiai gražus 
laukas. Atsisėdate ant lygaus akmens pakelėje. Pakeliate prie pat kojų 
gulinčią lazdą, padarote ja skylutę žemėje, įmetate į ją gilę ir užpilate ją 
žeme. 

O dabar įsivaizduokite, kad, tarsi atsidūrus fantastinėje stebuklų 
šalyje, laikas ima bėgti daug greičiau, ir Jūs, žvelgdamas į žemę, mato- 
te, kaip plyšta kietas gilės lukštas ir išlenda baltas gemalėlis, kaip jis 
ilgėja ir storėja, kaip stiepiasi į aukštį, kaip išlenda iš žemės, kaip paža- 
liuoja ir kaip darosi vis tvirtesnis ir aukštesnis. 

Augalėlis auga toliau, dabar tai jau mažas medelis, jis vis didėja ir 
didėja ir galų gale tampa dideliu galingu ąžuolu. Ir tas medis, tas pasi- 
tikėjimo savimi simbolis, darosi vis didesnis, stipresnis ir galingesnis. 
Ir kaip tas pasitikėjimą savimi simbolizuojantis medis auga ir didėja 
Jūsų pasitikėjimas savimi, Jūsų savimonė, Jūsų savo vertės suvokimas. 
Jie įauga į Jus ir įsišaknija Jumyse lygiai taip pat, kaip ir medis sulei- 
džia šaknis į žemę, suauga su ja. Lygiai taip pat ir Jumyse įsišaknija 
pasitikėjimas savimi, savimonė, savo vertės suvokimas, jie suauga su 
kiekviena Jūsų kūno ląstele, su kiekviena Jūsų mintimi, suauga tvirtai 
ir nepalaužiamai. 

Kvėpuokite giliai, ramiai, tolygiai ir mėgaukitės tuo nauju, nuosta- 
biu, stipriu ir su kiekvienu kvėptelėjimu vis stiprėjančiu pasitikėjimo 
savimi, savikliovos, savigarbos, savo vertės suvokimo jausmu. 

Dabar atsikelkite ir eikite rytų link pasitikti tekančios saulės. Taps 
šviesu ir šilta. Ir visiškai ramus ir atsipalaidavęs Jūs einate pasitikti 
savo ateities, einate į tikrai pozityvią sau ateitį. 

Pakelėje pamatysite rodyklę. Joje - keturi žodžiai: sveikata, sėkmė, 
harmonija, meilė. Ir tie keturi žodžiai dabar lydės Jus visur visą gyve- 
nimą. 

Prieš Jus atsiveria didžiulis laukas, pilnas žydinčių raudonų aguo- 
nų. Atsigulkite vidury to žydinčių aguonų lauko, užsimerkite, kvėpuo- 
£ kite visiškai ramiai ir tolygiai ir pasinersite į nuostabią vidinės ramy- 
Ė bės ir harmonijos būseną. 

Kova cirke 


Esate cirke. Cirko palapinės kupolas iškilęs aukštai virš galvos. Sėdite 
2 vienoje iš pirmųjų eilių ir susidomėjęs stebite akrobatų pasirodymus 
aukštai ore. Matote, kaip jie siūbuoja ant trapecijų ir kaip visada tiks- 
liai pasiekia tikslą. 

Akrobatai baigia savo numerį ir pasirodo klounai. Girdite vaikų juo- 
ką, jų linksmybė užkrečia ir Jus, ir Jūs kartu su vaikais stebite klounų 
dažytus veidus ir jų komiškus judesius. 

Įeina cirko darbininkai ir arenoje sustato aptvarą iš geležinių grotų. 
Padaro siaurą įėjimą į maniežą ir tada išleidžiami plėšrūnai: didžiuliai 
liūtai, tigrai, leopardai, galingas lokys. Matote pavojingas iltis, girdite 
žvėrių urzgimą, matote, kaip jie sudirgę slampinėja po maniežą. 

Staiga pajuntate šaltį už savęs, iš kairės, iš dešinės, tas šaltis užgula 
Jūsų galvą, Jūsų pečius. Jūsų kaklas, krūtinė, pilvas susitraukia, kvė- 
puoti darosi vis sunkiau ir sunkiau. Apsidairęs pamatote visas savo 
baimių, negatyvių minčių, abejonių ir kaltės jausmų priežastis. Vis stip- 
riau ir stipriau juntate savo baimių svorį, paralyžiuojantį negatyvių min- 
čių, abejonių ir kaltės jausmų poveikį, vis intensyviau juntate, kaip jie 
kamuoja, vargina, slegia Jus. Ir pagautas įniršio, Jūs stveriate tas bai- 
mes, tas paralyžiuojančias negatyvias mintis, abejones ir kaltės jaus- 
mus ir kupinas pykčio ir įtūžio iš visų jėgų bloškiate juos per geležinį 
aptvarą į plėšrūnų narvą. 

Dabar matote, kaip tie plėšrieji žvėrys puola juos, sudrasko, suplė- 
šo ir suryja, kaip iš jų nebelieka nė ženklo. Ir jaučiate, kaip išsilaisvina 
Jūsų kaklas, krūtinė, pilvas, ir Jūs kvėpuojate vis ramiau ir laisviau. 
“ Jaučiatės laisvas, visiškai laisvas, laisvas nuo visų baimių, paralyžiuo- 
jančių negatyvių minčių, abejonių ir kaltės jausmų. Girdite publikos 
pritarimą, girdite, kaip jis skamba vis garsiau ir garsiau. Jaučiatės taip, 
tarsi jis būtų adresuotas Jums, ir jaučiate, kaip stiprėjant publikos reiš- 
kiamam pritarimui ir Jūs darotės vis stipresnis ir stipresnis, vis labiau 
pasitikintis, pasikliaujantis savimi, kaip didėja Jūsų savo vertės supra- 
timas. 


Iš cirko išeinate visiškai laisvas, išsivadavęs nuo visų baimių ir ne- 
gatyvių minčių, nuo visko, kas ligi šiol Jus slėgė. Prie išėjimo kabo sky- 
das su keturiais žodžiais: sveikata, sėkmė, harmonija, meilė. Ir tie žo- 
džiai nuo šiol lydės Jus visą gyvenimą. 

Pasitaiko, kad bijomasi konkrečių asmenų. Nesvarbu, ar apie tas 
baimes žinojote visą laiką, ar jas aptikote, tik kai ėmėte apklausinė- 
ti savo pasąmonę ar tirti savo nuostatas, svarbu tik, kad kažką da- 
rytumėt su jomis. 

Asmenų baimė, tarp kitko, gali būti susijusi su Jūsų motina, tė- 
vu ar viršininku. Egzistuoja vadinamųjų „autoritetingų asmenų“ bai- 
mė. Tokios baimės visiškai nereikalingos! Galima žmogų gerbti, pri- 
pažinti jo profesinius ar žmogiškuosius privalumus, bet niekada 
nereikia, negalima žmogaus bijoti. Bijoti nereikia jau vien dėl to, 
kad kiti, o ypač tie, kurie skleidžia baimę ir autoritariškai elgiasi, 
dažnai patys yra kamuojami baimės dar labiau už Jus. 

Tokių „autoriteto baimių“ galima atsikratyti savitaigomis ir su- 
sidūrimo, konfrontacijos su tokiais asmenimis įsivaizdavimais, ku- 
riuos reikia kuo dažniau kartoti. 


Kova su autoritetingų asmeniu 


Pasinerkite į hipnozės būseną, įsigilinkite į ją ir įsivaizduokite situaci- 
ją, kurioje Jūs stovite priešais baimę keliantį asmenį. Dabar įsivaiz- 
duokite tą tariamą autoritetą, pajuskite tą slopinimą ir blokavimą, ku- 
ris tada apima Jus, tą baimę, kuri Jus visada sukausto tokiais atvejais: 
vidinį drebėjimą, prakaitavimą, išraudimą, žado netekimą. Pajuskite 
spaudimą skrandyje, krūtinėje, pajuskite visišką savo bejėgiškumą, vi- 
są tokios situacijos naštą. 

O dabar sukaupkite visas savo vidines jėgas ir padarykite viena ranka 
pozityvųjį žiedą. Iš karto pajusite, kaip pozityvi energija su kiekvienu 
kvėptelėjimu srovena į Jūsų vidų. O dabar ginkitės - žodžiais, garsiai. 
Šaukite ant to asmens, pasakykite jam viską, ką galvojate ir jaučiate. 
Pereikite į puolimą, naudodamas tam visus įmanomus būdus, smū- 
giuokite rankomis, spardykite, išrėkite visą savo įniršį. Jūsų priešinin- 
kas darysis vis ramesnis, taps bejėgis ir mažas, visiškai mažytis ir men- 
kutis. Žiūrėkite, kaip tas tariamai autoritetingas asmuo susigūžia, koks 
bejėgis jis pasijunta netikėtai susidūręs su tokiu Jūsų pasitikėjimu savi- 
mi, tokia savigarba, tokia savikliova, tokiu savo vertės suvokimu. Štai 
Jūsų priešininkas bejėgiškai susmunka ant žemės. Pabrėždamas savo 
pergalę, Jūs pastatykite koją ant jo krūtinės ir kvėpuokite visiškai ra- 
miai ir tolygiai. Paprasčiausiai mėgaukitės tuo nuostabiu jausmu nebū- 

ti sukaustytam jokios baimės, visiškai pasitikėti, pasikliauti savimi, bū- 
ti visiškai laisvam! 

Palikite savo priešininką gulėti, o pats apsisukite ir neatsigręžda- 
mas nueikite šalin. Jūs įveikėte priešininką ir taip atsikratėte visų savo 
baimių. Todėl Jūs dabar pasitikite, pasikliaujate savimi, esate kupinas 
savigarbos ir savo vertės supratimo. 

Dar kelias minutes pasimėgaukite tuo išlaisvinančiu visiškos vidi- 
nės ramybės ir harmonijos jausmu. 


Kitas pratimas skiriamas tiems, kurie neįsivaizduoja, kaip, naudo- 
jant prievartą, būtų galima sunaikinti savo baimes. Tas pratimas 
ypač tinka tada, kai baimių priežastis yra artimas Žmogus, pavyz- 
džiui, tėvas ar motina. Kaip pavyzdį čia pasirinkome labai galingo, 
dominuojančio, baimę keliančio, agresyvaus ir visus engiančio tėvo 
figūrą. 


Vaikas 


Įsivaizduokite, kad nubundate ir pamatote esąs nuostabiai gražioje kalnų 
pievoje. Puiki vasaros diena, skaisčiai šviečia karšta saulė. Pieva pilna 
įvairiaspalvių gėlių, o ją supančių medžių viršūnės lengvai siūbuoja 
judinamos šilto vėjelio, dvelkiančio nuo pievos. 

Šalia tyliai gurgenančio šaltinio stovi galingas medis ir prie jo - suo- 
lelis. Prieikite prie to suolelio, atsisėskite ir mėgaukitės ramybe, tyluma 
ir gamtos harmonija. Kai taip sėdėsite visiškai ramus ir atsipalaidavęs, 
pajusite, kad netoliese kažkas yra. Negatyvus šaltukas apima Jūsų kū- 
ną. Darosi vis šalčiau ir šalčiau. 

Apsisukate ir pamatote savo tėvą. Baimė sukausto Jūsų kūną, Jūsų 
mintis, Jūsų jausmus. Jums atrodo, kad tarsi kažkas būtų surišęs, su- 
veržęs Jūsų rankas ir kojas, Jūsų kaklą, Jūsų krūtinę. Jūsų kvėpavimas 
darosi karštligiškai skubotas, širdis ima plakti greičiau, kaktą išpila 
prakaitas. Jaučiatės bejėgis, sustingęs iš baimės. Jūsų tėvas nejudėda- 
mas stovi priešais Jus. Jis žiūri į Jus, ir Jūs pasijuntate esąs mažas ir 
bejėgis, pilnas baimės. 

Staiga Jumyse pabunda pasipriešinimo jausmas, 1r Jūs prisimenate 
apie pozityvųjį žiedą. Padarote jį viena plaštaka, pakeliate ranką, smi- 

liumi rodote į tėvą ir norite, kad jis pasidarytų mažas, visai maža“ 4 
matote, kaip toks galingas, stiprus, didelis tėvas darosi vis mažesn? 5 
mažesnis. Lygiai taip pat ir Jūsų baimės darosi vis mažesnės ir mažė““ 
nės, visiškai menkos ir mažytės. 

Jūs užsimerkiate. Drebulys, prakaitavimas, krūtinės ir pilvo, „anKU 
ir kojų suveržimas pradingsta, ir Jūs juntate, kaip darotės vis laisV?" 
nis, visiškai laisvas ir išsivadavęs nuo visų baimių ir negatyvių minė!t 

Vėl atsimerkiate ir matote priešais save žolėje mažą vaiką, mat0t? 
kaip jis su baime žiūri į Jus ir atpažįstate, kad tai Jūsų tėvas — maža“ 
bejėgis, kupinas baimės. Pasilenkiate ir pakeliate tą mažą žmogeliV 
paimate jį ant rankų ir vėl atsisėdate ant suolelio. Visiškai ram? : 
atsipalaidavęs kalbinate ant rankų laikomą vaiką, raminamai ir per 
liai. Vėl užsimerkiate ir su kiekvienu kvėptelėjimu vis labiau ir JaD!ė 
jaučiate savo ryšį su tuo mažuoju žmogučiu, be baimės, be negatY“" 
minčių. Labai pasitikite ir pasikliaujate savimi, esate kupinas sąvi£2" 
bos ir savo vertės suvokimo. 

Vėl atsimerkiate ir matote šalia savęs ant suolelio sėdintį sav 
jaučiate, kad dabar jau esate lygus ir lygiateisis su juo, kad jis prip?Ž" | 
ta Jus tokį, koks esate, ir džiaugsmo, pasitenkinimo, vidinės ramyP“? 
ir harmonijos jausmas užlieja visą Jūsų kūną šilta ir malonia pan | 
Pasimėgaukite dar kelias minutes tuo maloniu išlaisvinančiu vidinė 
laimės ir harmonijos jausmu. 


Va, 
o t8VA 


Kai kamuoja ankštų patalpų ar didelių plotų, aukščio, žvėrių (2? P 
vojingų) ar tam tikrų situacijų baimė, gydymasis savo jėgomis ol“ 
kada būna sėkmingas, tačiau teisingai ir atkakliai treniruoj2"" š 
įmanomas. Vienintelė galimybė, kurią čia be terapeuto pag“ 
turite, - tai pozityviojo žiedo panaudojimas. Visada, kai tik pat?K* 
te į tokią baimę keliančią situaciją, padarykite jį su viena rank? 2 į 
kai būsite jį jau taip ilgai treniravęs, kad jis Jums tiesiog jaUB i 
kūną ir kraują, ir jei jau būsite sėkmingai panaudojęs jį kitos? kui 
našiose srityse, tada panaudokite jį iš pradžių lengvose, o P ad 
pamažu vis sunkesnėse situacijose. Tik per daug neskubėkite pū- 
neviršytumėt savo galimybių. Treniruokitės! Daugelis žmoniU 
tent taip įveikė savo baimes, prieš kurias iki tol buvo bejėgiai edi- 

Jei hipnozės pradžią, įsigilinimo į ją pratimą ir trumpąją rai 
taciją (šiuo atveju tą, kur su balionu) sujungsite su šiuo tekst į 
visa treniruotė tada užtruks apie 45 minutes. 

Nusikratęs baimių 


Balionas neša Jus, ir visos baimės, visos negatyvios mintys nukrinta 
nuo Jūsų, kaip lietaus lašai krinta iš debesų. Kaip lietaus lašai krinta 
vis žemiau ir žemiau, artėdami prie žemės, taip ir visos Jūsų baimės, 
visos negatyvios mintys krinta vis žemiau ir žemiau ir nugrimzta pa- 
čiame didžiulio vandenyno viduryje, giliai paskęsta nesugrąžinamai, 
visam laikui, amžinai. 

Visos Jūsų baimės nukrito nuo Jūsų, ir kaip tie sunkumai nukrito 
nuo Jūsų sielos, taip Jūsų pasąmonė dabar pasirūpins ir tuo, kad iš- 
nyktų visi fiziniai simptomai, tokie kaip galvos svaigimas, prakaitavi- 
mas, raudonavimas, tankus širdies plakimas, sunkumas ant krūtinės. 
Su kiekviena diena Jūs jausite, kad Jums einasi vis geriau. 

Pamažu skrenda vėjo nešamas balionas, ir Jūs skrendate juo rytų 
link, ryto, tekančios saulės link į laisvą, Jums pozityvią ateitį. Visiškai 
susitaikęs pats su savimi Jūs skriejate padangėmis, skriejate tolyn, be 
galo saugus, nepasiekiamas jokiems pavojams, jokioms baimėms, jo- 
kiems negatyviems dalykams. Ir neturėdamas ko bijoti, Jūs, visiškai 
išsilaisvinęs ir kupinas lūkesčių, žvelgiate į ateitį, kuri plati, atvira ir 
šviesi atsiveria prieš Jus. 

Dabar perkelsiu Jus 100 dienų į Jūsų ateitį, ir pats pajusite, kaip 
smarkiai pasikeitėte veikiamas be perstojo tekančių į Jus pozityvių jė- 
gų: 10 dienų, 20 dienų, 50 dienų, 75 dienos, 100 dienų. 

Ankstyvas rytas. Jūs nubundate, esate visiškai ramus ir atsipalai- 
davęs, jaučiatės labai gerai, taip gerai, kaip jau seniai nesijautėt, esate 
kupinas energijos ir noro veikti, kupinas pasitikėjimo savimi, saviklio- 
vos. Ir pagalvojate, kaip buvo anksčiau, prieš trejetą mėnesių. Tada jau 
iš ryto pabusdavote kupinas baimės, ką gi Jums atneš ateinanti diena. 
Buvote savo baimių ir savo negatyvių minčių belaisvis. Jutote baimę, 
kuri laikė apglėbusi Jus kiekvienu momentu, kiekvienoje vietoje, kiek- 
vienoje situacijoje. 

Dabar jau pačiam sunku patikėti, kad kadaise taip priklausėte nuo 
savo baimių ir negatyvių minčių, nes šiandien pasitikite, pasikliaujate 
savimi, esate kupinas savigarbos ir savo vertės suvokimo. Tapote visai 
kitoks Žmogus dvasiniu, psichiniu ir fiziniu atžvilgiais, esate labai tei- 
giamas žmogus, pasitikėdamas savimi tvarkote savo gyvenimą. Ir mė- 
gaujatės tuo nauju, gaivinančiu jausmu. 

O dabar vėl grąžinsiu Jus į dabartį, tik pasiimkite su savimi tą pozi- 
tyvų savo paties paveikslą. Grįšime atgal: 10 dienų, 20 dienų, 50 dienų, 

75 dienos, 100 dienų. Ir štai mes vėl čia, tame laike, iš kur buvau per- 
kėlęs Jus į ateitį, kad parodyčiau Jums, kaip pasikeitėte, tapote pozity- 
vus žmogus fiziškai, psichiškai ir dvasiškai. 

Vėjo nešamas lengvai skriejate tolyn, jaučiatės laisvas, nenusako- 
mai laisvas, jaučiate, jog Jūsų gyvenime įvyko posūkis, jaučiate per- 
mainą, kuri vyksta Jūsų viduje. Jūsų galvoje lengva ir laisva, ji laisva 
nuo visų negatyvių minčių ir baimių, visiškai lengva ir laisva, neapsa- 
komai lengva ir laisva. 

Jūsų sąmonė plačiai atverta, ir Jūs jaučiate, kaip auga Jūsų vidinės 
jėgos, auga kaip gėlės, kurios, veikiamos saulės jėgos, prasikala į že- 
mės paviršių, suauga ir suveša, išsiskleisdamos visu savo grožiu. Jūs 
dabar jau visiškai išsivadavote iš visų negatyvių dalykų, iš visų baimių. 
Nusimetėte praeities grandines ir esate laisvas, nepriklausomas nuo 
bet kokių būtinybių. Atsiveriate, atsiveriate galingoms pozityvioms jė- 
goms. 

Įsileidžiate į save visa, kas pozityvu, ir jaučiate, kaip platėja Jūsų 
sąmonė, kaip didėja Jūsų pasitikėjimas savimi, kaip Jūsų lig šiol laiky- 
ta nelaisvėje savimonė išsiskleidžia visa jėga, kaip ji auga. Jaučiate, 
kad pasitikėjimas savimi ir savimonė it kokia šilta srovė teka per Jūsų 
kūną. Jaučiate, kaip savimonė ir pasitikėjimas savimi ir jų sukelta šilta 
srovė užlieja Jūsų kūną ir pripildo jį, kaip pasitikėjimas savimi ir nau- 
ja, galinga savimonė įsiskverbia į visas Jūsų kūno ląsteles. Galingai 
užlieja Jus pasitikėjimo savimi, savimonės, savigarbos ir savo vertės 
suvokimo jausmai. Jie auga ir klesti derlingoje dirvoje be baimės ir 
negatyvumo, ir Jūs jaučiate, kad vien tik savo jėgomis galėtumėt pa- 
siekti viską, ko tik norite. 

Su kiekvienu kvėptelėjimu vis labiau ir labiau jaučiate Jumyse vyks- 
tančią pozityvią permainą. Ir Jūs kvėpuojate giliai ir laisvai, labai giliai 
ir laisvai, įkvepiate - iškvepiate, įkvepiate - iškvepiate. Staiga pajunta- 
te visą savo pozityvią jėgą, juntate, kaip pozityvi energija, šilta ir malo- 
ni, su kiekvienu kvėptelėjimu skverbiasi į Jūsų kaktą, užpildo visą Jūsų 
kūną. Juntate, kaip Jūsų galva pakyla, juntate, kaip Jūs - laisvas, sau- 
gus ir pasitikintis savimi — stovite gyvenime it uola, bangų mūšos pla- 
kama, kupinas pasitikėjimo savimi ir savo vertės suvokimo. 

Kvėpuokite visiškai ramiai, tolygiai ir mėgaukitės ta nepakartoja- 
ma atsipalaidavimo, laisvės ir to vidinio saugumo būsena, paprasčiau- 
siai mėgaukitės ta nuostabia būsena. Jaučiatės kaip iš naujo gimęs. 
Nuo dabar Jūs - jau visiškai naujas žmogus, visas kiaurai persmelktas 

pozityvių jėgų. Niekas jau nebegali nieko Jums padaryti. Esate tikras 
saugumo įsikūnijimas. Žiūrite tik į ateitį. Viskas, kas už Jūsų, praėjo ir 
yra pamiršta. Viskas, kas tik Jums svarbu, yra ateityje. 

Ir Jūs esate visiškai ramus, visiškai atsipalaidavęs. Kvėpuojate vi- 
siškai ramiai, visiškai ramiai ir tolygiai, ir su kiekvienu kvėptelėjimu 
dabar ta pozityvi energija, kuri Jus supa, srovena ir į Jūsų kūną. Ta 
pozityvi energija koncentruojasi kaip šiluma Jūsų kaktoje, ir Jūsų kak- 
ta šyla. Ji darosi vis šiltesnė ir šiltesnė. Labai šilta. Dar šiltesnė. Atro- 
do, tarsi saulės spinduliai būtų surinkti į vieną pluoštą ir tas saulės 
spindulių pluoštas būtų nukreiptas tiesiai į Jūsų kaktą, ir Jūsų kakta 
įkaistų vis labiau ir labiau, taptų labai karšta. 

Ta šiluma, ta pozityvi energija yra raktas į Jūsų pasąmonę, ir Jūsų 
pasąmonė plačiai atsiveria tarsi dideli geležimi kaustyti vartai, ir pozi- 
tyvi energija giliai įsiskverbia į Jūsų pasąmonę, susilieja su Jūsų pasą- 
mone, sudarydama su ja vieną visumą. 

Ir kaip ta pozityvi energija giliai įsiskverbia į Jūsų pasąmonę, taip 
giliai įsiskverbia į ją ir kiekvienas mano žodis, susilieja su ja, sudaro su 
ja vieną visumą. Ir Jūsų pasąmonė nuo šiol tiksliai laikysis to, ką byloja 
šie žodžiai. Ir viskas, ką dabar girdite, yra Jūsų sąmonėje, yra pozity- 
vu, yra Jūsų fizinės, psichinės ir dvasinės sveikatos labui. 


6 Jūs pasitikite, pasikliaujate savimi, esate kupinas savigarbos ir 
savo vertės suvokimo. 

$ Esate stipri asmenybė. 

6 Visiškai pasitikite pozityvia energija ir savimi. 

ė Visada esate ramus ir atsipalaidavęs. 

+ Jaučiatės gerai ir Jus lydi sėkmė. 

* Kiekviena diena Jums yra naujas pozityvus įvykis. 

$ Esate kupinas ramybės, džiaugsmo ir harmonijos. 

+ Mąstote, jaučiate ir veikiate tik pozityviai. 

+ Niekas negali Jums nieko padaryti. 

$ Pozityvi energija saugo Jus visą laiką bet kur ir bet kokioje situaci- 
joje. 

+ Esate narsus ir stiprus. 


Tie žodžiai labai giliai įsitvirtino Jūsų pasąmonėje, susiliejo su ja. Esate 
visiškai ramus ir atsipalaidavęs, kvėpuojate giliai, ramiai ir tolygiai. 
Jūs kupinas ramybės ir harmonijos. Kvėpuokite visiškai ramiai ir toly- 

giai ir su kiekvienu kvėptelėjimu vis geriau suvoksite dabar Jumyse 
esančias pozityvias jėgas. Dabar kartkarčiais girdėsite šiuos sakinius, 
ir Jums atrodys, jog jie ateina giliai iš Jūsų pasąmonės. 


+ Aš pasitikiu, pasikliauju savimi, esu kupinas savigarbos ir savo 
vertės suvokimo. 

$ Esu stipri asmenybė. 

* Visiškai pasitikiu pozityvia energija ir savimi. 

+ Visada esu ramus ir atsipalaidavęs. 

$ Jaučiuosi gerai ir man sekasi. 

4 Kiekviena diena man yra naujas pozityvus įvykis. 

4 Esu kupinas ramybės, džiaugsmo ir harmonijos. 

$ Mąstau, jaučiu ir veikiu tik pozityviai. 

“+ Niekas negali man nieko padaryti. 

+ Pozityvi energija saugo mane visą laiką bet kur ir bet kokioje 
situacijoje. 


+ Esu narsus ir stiprus. 


Kvėpuokite giliai ir ramiai. Nuo šiol visada būsite ramus ir atsipalaida- 
vęs. Bet kokioje situacijoje, bet kur ir bet kada. Ir visada, kai tik Jums 
prisireiks papildomos pozityvios energijos, Jūs visiškai sąmoningai tris 
kartus giliai įkvėpkite ir iškvėpkite, įsivaizduokite pozityvųjį ženklą - 
pozityvųjį žiedą ir pajusite, kaip visur aplink Jus esanti pozityvi energi- 
ja it šilta banga užlies visą Jūsų kūną kaip maloni šiluma, lydima malo- 
naus kutenimo. Kvėpuokite tada giliai ir tolygiai ir mėgaukitės ta malo- 
nia šiluma ir tuo maloniu kutenimu, kurie su kiekvienu kvėptelėjimu 
kaip kokia banga perbėga Jūsų kūnu. 


Jaudinimasis prieš išeinant į sceną ir egzaminų baimė - tos dvi 
baimės nesusidoroti su užduotimis svarbiose situacijose yra plačiai 
paplitusios. Jos kamuoja visus: nuo mokinių ar studentų iki artistų 
ar dainininkų - visus, kam tenka demonstruoti savo sugebėjimus 
didesnei ar mažesnei auditorijai ar laikyti egzaminą. Tai kas, kad 
dainininkas gerai moka savo dainą, aktorius gerai moka savo teks- 
tą, o egzaminuojamasis kupinas žinių ir kuo puikiausiai pasiruošęs 
egzaminui, bet kai tik ateina didžioji akimirka, viskas žlunga! Atsi- 
randa dusulys, ima svaigti galva, išpila prakaitas, pradeda daužytis 
širdis, ir vargšelis tenori tik vieno - kuo greičiau iš čia dingti! 

Jaudinimasis prieš išeinant į sceną rodo nepakankamą pasitikė- 
jimą savimi, baimę, kuri vis kartojasi ekstremaliose situacijose. Ar 
mane pripažins? Ar pateisinsiu man keliamus reikalavimus? Ar pa- 
jėgsiu susidoroti su užduotimi? Tai klausimai, kurie tuo momentu 
sąmoningai gal ir nesuvokiami, tačiau nesąmoningai jie sukelia bai- 
mę, vedančią prie nesėkmės. 

Taurė šampano ar prietaringas ritualas prieš išeinant į sceną 
turėtų sustiprinti psichiką ir išsklaidyti baimes. Raminamųjų vaistų 
tabletės ir špargalės yra tie dalykai, kurie turėtų nuraminti pati- 
riančiojo tokį išbandymą nervus. 

Tačiau pati patikimiausia priemonė atsikratyti tų beprasmiškų 
baimių - žinoma, jei tik esate gerai pasiruošęs, turite reikiamų ži- 
nių ir sugebėjimų, - yra psichinis pasirengimas didžiajam išbandy- 
mui. Kai mintyse autohipnozės būsenoje užbėgama už akių nesėk- 
mei ir kai pritaikomas pozityviojo žiedo metodas, baimės pradings- 
ta ir padidėja pasitikėjimas savimi. 

Jei tik esate įvaldęs autohipnozės ir įsivaizdavimo metodus ir jei 
pozityviojo žiedo poveikis Jums pasireiškia iš karto, tai po įsigilini- 
mo į hipnozės būseną ar po trumposios meditacijos įsivaizduokite 
štai tokią situaciją. 


Hipnozė jaudinimuisi 
prieš išeinant į sceną įveikti 


Jūsų pasirodymas scenoje jau čia pat, ir Jūs juntate, kaip Jūsų vidinis 
nerimas vis didėja. Leiskite toms baimėms didėti, nesipriešinkite tam. 
Kai tik pajusite jų fizinį poveikį, padarykite ranka pozityvųjį žiedą, ir 
visos tos baimės bei jas lydintys reiškiniai kaipmat išnyks. 

Po to įsivaizduokite, kaip išeinate į sceną. Pajuskite jos atmosferą ir 
savo pasitikėjimą, pajuskite, kaip Jūsų galva praskaidrėja ir joje yra 
visas Jūsų kalbos tekstas, viskas, ką Jūs mokate. Mintyse mėgaukitės 
savo pasitikėjimu, laisva savo kalbos tėkme ir kupinais savikliovos ges- 
tais. 

Po to įsivaizduokite ir savo pasirodymo pabaigą. Klausykitės, kaip 
Jums baigus kalbėti kelias akimirkas viešpatauja tyla, o po to pasigirs- 
ta plojimai. Mėgaukitės jais, mėgaukitės savo sėkme! 

Hipnozė egzaminų baimei išvengti 


Įsivaizduokite, kaip stovite prie kabineto, kuriame vyksta egzaminai, 
durų ir juntate vidinį nerimą, kuris vis stiprėja ir stiprėja, pereidamas į 
baimę su visais ją lydinčiais reiškiniais, kuriuos irgi jaučiate. Dabar 
padarykite ranka pozityvųjį žiedą ir iš karto pajusite, kaip baimės su 
visais jas lydinčiais reiškiniais susilpnėjo ir išnyko. Pajuskite pasitikėji- 
mą savimi, pasikliovimą savo jėgomis. 

Įsivaizdavimas laikant egzaminą raštu. O dabar įsivaizduokite eg- 
zaminų situaciją, kaip atlikdamas užduotis raštu prisimenate viską, ką 
esate išmokęs, ir kaip visa tai išdėstote popieriuje. Mėgaukitės savo 
susikaupimu, savo mokėjimu derinti faktus. Mėgaukitės ta visiško pa- 
sitikėjimo būsena toje situacijoje. 

Įsivaizdavimas laikant egzaminą žodžiu. Įsivaizduokite, kaip stovi- 
te prieš egzaminų komisiją - Jūs vienas prieš kelis komisijos narius. 
Jiems nematant, atsakinėdamas į jų klausimus visą laiką laikykite ran- 
ka padarytą pozityvųjį žiedą ir iš karto prisiminsite viską, ką esate iš- 
mokęs. Juskite pasitikėjimą savimi. Jūsų balsas tvirtas ir aiškus, kūnas 
atpalaiduotas, kalbate sklandžiai, neužsikirsdamas. Niekas negali Jū- 
sų sunervinti, Jums pavyksta viskas. Mėgaukitės tuo pasitikėjimu ir 
sugebėjimu susitelkti. 

Egzaminų pažymėjimo įsivaizdavimas. Įsivaizduokite, jog rankose 
laikote savo egzaminų rezultatus, egzaminų pažymėjimą. Skaitykite tei- 
giamą įvertinimą, atitinkantį Jūsų sugebėjimus ir žinias. Mėgaukitės 
teigiamais savo mokymosi rezultatais. Jauskite džiaugsmą ir vidinį pa- 
sitenkinimą, kad pavyko pasiekti tokią sėkmę. 


MOTYVACIJA IR SUSIKAUPIMAS 


Kiekviena sėkmė priklauso nuo motyvacijos. Kuo ketinimas įdomes- 
nis, tuo lengviau bus jį įgyvendinti. Nusistatymas ketinimo atžvil- 
giu yra svarbiau už norą jį įvykdyti ir pasiekti savo tikslą. 

Dvi svarbiausios motyvacijos yra susidomėjimas ir džiaugsmas. 
Jei turite tikslą, susipažinkite su pozityvaus mąstymo sėkmės filo- 
sofija, lai ji taps Jūsų mąstymo, jausmų ir veiksmų sudėtine dalimi. 
Žinoma, ir atsikratykite pasenusių bei neteisingų nuostatų ir bai- 
mių; įsijauskite į savo ketinimo sėkmės situaciją, nes niekas taip 

nepaskatina kaip sėkmė, net jei ji kol kas egzistuoja dar tik kaip 
vizija Jūsų pasąmonėje. Tada ta vizija Jūsų pasąmonei yra taškas 
ateityje, kuris turi kažkokią magišką trauką ir kuriam pasiekti Jūs 
nuo šiol darysite viską, ko tik tam reikia. 

Jei tik neturite pakankamai motyvų, savo tikslo nepasieksite nie- 
kada. Tokiu atveju geriau venkite bet kokių pastangų, nes kiekvie- 
nas nepasisekimas, nesvarbu, koks jis būtų, slegia ir atima drąsą, 
ir kitą kartą, kai galėtumėte padaryti ką nors tokio, kas galėtų Jūsų 
gyvenimą, Jūsų situaciją pakeisti į gera, iš viso nepradėsite nieko 
daryti, kadangi nuo paskutinio karto (ar net po keleto nesėkmių 
praeityje) pats susiprogramavote savo nesėkmę. 

Motyvacijų būna labai įvairių, pavyzdžiui: didesnės pajamos, ge- 
resnis automobilis ar nuosavas namas. Autohipnozės būsenoje įsi- 
kalkite sau savo tikslą kaip sėkmės viziją. Įsivaizduokite jį taip, tar- 
si jau būtumėt jį pasiekęs. Jei, sakysim, norėtumėt įsigyti naują au- 
tomobilį, tai nusistatykite realų laiko tarpą tam tikslui pasiekti. O 
tada įsivaizduokite, kad jau pasiekėte jį - važinėkite mintyse savo 
naujuoju automobiliu autostradomis ir kaimo keliukais, vykite atos- 
togauti į kalnus ar prie jūros. Pajuskite variklio virpėjimą, užuoski- 
te naujų savo automobilio apmušalų kvapą, juskite jo kapoto lako 
lygų paviršių, pačiupinėkite vairą, minkštas sėdynes. Džiaukitės, 
mėgaukitės savo naujuoju automobiliu, mėgaukitės savo sėkme! 

Gyvenimo sėkmės motyvaciją galima apibendrinti keturiais žo- 
džiais, kuriuos galima įpinti į kiekvieną atsipalaidavimo pratimą 
kaip formulę arba įausti į situaciją: sveikata, sėkmė, harmonija, 
meilė. 

Ir susikoncentravimas į užsibrėžtą tikslą yra viena iš pagrindi- 
nių prielaidų tam tikslui pasiekti. Tačiau neorganizuota, padrika 
veikla niekais paverčia kiekvieną susikoncentravimą. Susikoncen- 
truoti, susikaupti, vadinasi, sutelkti dėmesį į tai, kas svarbiausia, į 
svarbiausius darbo ar asmens bruožus. Norint dirbti susikaupus, 
reikia laikyti nereikšmingais visus šalutinius, antraeilius dalykus, 
nes jie dirbant tik trukdytų. Susikoncentravimas - tai apsiribojimas 
tuo, kas svarbiausia! 

Kad galėtumėt dirbti susikaupęs, pirmiausia, be abejo, reikia 
turėti motyvų. Todėl patikrinkite motyvaciją, kuri skatina Jus dirbti 

tą darbą. Kokio tikslo siekiate tuo darbu? Patikrinkite savo sugebė- 
jimus ir galimybes, kurių reikia tam tikslui pasiekti. Kai turite dirb- 
ti darbą, kurio nemėgstate ir kurį darote tik dėl to, kad reikia 
pinigų pragyvenimui, tai tokiais atvejais Jūsų motyvacija galėtų 
būti galimybė per tą darbą gauti geresnį ar labiau Jums patinkan- 
tį darbą. 

Jei Jums nesiseka susikaupti, turite atsikratyti Jums trukdančių 
neteisingų ir atgyvenusių nuostatų, pavyzdžiui: „Aš su tuo nesusi- 
dorosiu“, „Man niekada nepavyks susikoncentruoti“, „Triukšmas 
man trukdo dirbti“ ar „Esu per kvailas, kad galėčiau susidoroti su 
tokiu darbu“. 

Atsikratykite baimių, kurios blokuoja Jus dirbant, arba baimės, 
kad galite nesuprasti naujų, sunkių dalykų, kuriuos reikia išmokti, 
arba baimės, kad tam reikės skirti per daug laiko ir darbo, ir susi- 
pažinkite su pozityviu mąstymu. 

Susidarykite tikslų laiko planą. Išbraukite iš jo visa, kas nereika- 
linga, ir nusistatykite prioritetus. Tai darydamas, susiplanuokite ir 
kūrybines pauzes. Padirbėjęs tris ketvirčius valandos visada pada- 
rykite ketvirčio valandos pertrauką. 

Aplinkos triukšmo šiais laikais vargu ar įmanoma išvengti. To- 
dėl triukšmą pasitelkite tam, kad dar labiau susikoncentruotumėt. 
Savitaigos formulė „Visi triukšmai tik padidina mano susikaupimą“ 
nuolat treniruojantis po kurio laiko pradės duoti efektą. Tačiau ven- 
kite tų triukšmų, kurių išvengti įmanoma. Dirbdamas neįsitaisykite 
per daug patogiai - darbas yra darbas, o fotelis - tai ne darbo kėdė. 

Įvaldykite pozityviojo žiedo metodą. Pradėdamas darbą, minty- 
se pats sau tarkite: „Viskas, kas tik galėtų man sutrukdyti, nepasie- 
kia manęs, trukdančios mintys palieka mane su kiekvienu iškvėpi- 
mu, mano darbas įdomus ir aš dirbu labai susikaupęs“, kartu ran- 
ka padarykite pozityvųjį žiedą. 

Kitas būdas vidinei ramybei pasiekti - tai maloni atsipalaidavi- 
mo muzika, tik tokia tyli, kad ją vos girdėtumėt ir kad ji neatitrauk- 
tų Jūsų dėmesio. Šį susikaupimo pratimą turėtumėt daryti kartą 
per dieną, jei Jums sunku susikaupti. Įtraukite šį tekstą į autohip- 
nozės pratimą, tada kiekvieną dieną susikaupti Jums seksis vis ge- 
riau ir geriau. 

Susikaupimo hipnozė 


Visos Jūsų baimės ir negatyvios mintys susijungia ir palieka Jus, pasi- 
šalina iš Jūsų kūno, tolsta nuo Jūsų vis toliau ir toliau, darosi vis ma- 
žesnės ir mažesnės, visiškai menkutės ir mažos ir visai išnyksta toli 
tolumoje. 

Esate visai ramus, visiškai ramus ir atsipalaidavęs, visiškai laisvas, 
išsivadavęs iš visų baimių ir negatyvių minčių, visiškai ramus, visiškai 
atsipalaidavęs. Ir Jūs mėgaujatės ta ramybe ir atsipalaidavimu. Mė- 
gaujatės ta vidine ramybe ir harmonija, ta laisve, ta beribe laisve. Ir 
Jūs atveriate kiekvieną savo mintį tam nepakartojamam ramybės ir 
atsipalaidavimo, laimės, vidinės ramybės ir harmonijos jausmui. 

Ir Jūs suprantate, kad ligšiolinis karštligiškas skubėjimas ir stresai 
trukdė palaikyti savo viduje dvasinę ir psichinę tvarką, kad baimės ir 
negatyvios mintys kaustė Jus, neleido deramai pasireikšti Jūsų pasiti- 
kėjimui savimi, pasikliovimui savo jėgomis. Suprantate, kad leidote nie- 
kams nukreipti Jus į šalį nuo tikslo, trukdyti Jums susikaupti ir įtraukti 
Jus į baimių, negatyvumo, nepasitikėjimo ir nesugebėjimo susitelkti 
užburtą ratą. 

Aiškiai suprantate, ko reikia tikslui pasiekti. Suprantate, kad žinoji- 
mas - tai jėga, su kuria pasieksite savo tikslą, kuri kelia Jus aukštyn, ir 
Jūs pasieksite tą žinojimą ramus ir atsipalaidavęs, kupinas vidinės ra- 
mybės ir harmonijos. Ir žingsnis po žingsnio artėsite prie savo tikslo. 
Jūs eisite savo keliu kupinas drausmės, tikėjimo savimi ir savo tikslu. 

Kvėpuokite visiškai ramiai, tolygiai ir pajusite, kaip prasideda nau- 
jas laikas, pilnas jėgos ir šviesos laikas, absoliučiai pozityvus laikas. 
Visa, ką ateityje galvosite, jausite ir darysite, yra pozityvu. Ir tuo savo 
vidiniu pozityviu nusistatymu pasieksite viską, ko tik imsitės. Rasite 
visų problemų sprendimus. Pozityvios jėgos atskleis Jums visas gali- 
mybes. 

Kvėpuojate labai giliai, visiškai ramiai, visiškai atsipalaidavęs, vi- 
siškai ramiai ir atsipalaidavęs ir su kiekvienu kvėptelėjimu dabar Jus 
supanti pozityvi energija teka ir į Jūsų kūną, ir ta pozityvi energija 
koncentruojasi kaip šiluma Jūsų kaktoje, ir Jūsų kakta ima kaisti. Kais- 
ta vis labiau ir labiau. Tampa labai karšta. Dar karštesnė. Labai karšta. 
Atrodo, tarsi saulės spinduliai būtų surinkti į vieną pluoštą, ir tas sau- 
lės spindulių pluoštas būtų nukreiptas tiesiai į Jūsų kaktą, ir Jūsų kakta 
įkaistų vis labiau ir labiau, taptų labai karšta. 

Ir ta šiluma, ta pozityvi energija yra raktas į Jūsų pasąmonę, ir Jūsų 
pasąmonė plačiai atsiveria tarsi dideli geležim kaustyti vartai, ir ta po- 
zityvi energija giliai įsiskverbia į Jūsų pasąmonę, susilieja su Jūsų pa- 
sąmone ir sudaro su ja vieną visumą. Ir kaip ta pozityvi energija giliai 
įsiskverbia į Jūsų pasąmonę, taip giliai įsiskverbia į ją ir kiekvienas 
žodis, susilieja su ja, sudaro su ja vieną visumą. Ir Jūsų pasąmonė nuo 
šiol tiksliai laikysis to, ką byloja šie žodžiai, šitie sakiniai. Ir viskas, kas 
yra Jūsų sąmonėje, yra pozityvu, yra Jūsų fizinės, psichinės ir dvasinės 
sveikatos labui. Ramiai, bet svariai tie žodžiai dabar įsiskverbia į Jūsų 
pasąmonę. 


$ Jumyse - dvasinė ir psichinė tvarka. 

6 Visos Jūsų dvasinės, psichinės ir fizinės jėgos veikia kartu, harmo- 
ningai ir vidinėje ramybėje. 

6 Jūsų jausmai, mąstymas ir veiksmai dabar yra tik pozityvūs. 

$ Viską, ko tik imatės, darote pasitikėdamas savimi ir pozityviai 
nusiteikęs. 

+ Aiškiai matote prieš save savo tikslą. 

> Pozityvi energija sustiprina Jūsų susikaupimą. 

$ Niekas negali atitraukti Jūsų nuo Jūsų ketinimo. 

+ Viską, ką tik darote, darote iš visų jėgų. 

$ Bet kuriuo momentu galite susikaupti ties savo darbu. 

+ Visos Jūsų dvasinės ir psichinės jėgos kasdien vis didėja. 

+ Esate patikimas ir dirbate tik visiškai susikaupęs. 

3$ Jūsų siela ir Jūsų psichika neturi nieko negatyvaus. 

4 Susikaupimas, susikoncentravimas yra pozityvūs. 

6 Visada dirbate mielai ir negailite jėgų savo tikslui siekti. „34 

6 Visos pozityvios jėgos padeda Jums. 

+ Iškvepiate viską, kas Jums trukdo. 

+ Padarote viską, ko tik imatės. 

+ Matote tik savo tikslą. 

$ Niekas negali nukreipti Jūsų į šalį. 

+ Esate tikras susikaupimo įsikūnijimas. 


Tie žodžiai labai giliai įsitvirtino Jūsų pasąmonėje, susiliejo su ja. Esate 
visiškai ramus ir atsipalaidavęs, kvėpuojate giliai, ramiai ir tolygiai. 
Jūs visas kupinas ramybės ir harmonijos. 

Ir Jūs juntate pirmuosius sėkmės požymius. Jaučiate, kaip pozity- 

vių jėgų, kurios kasdien stiprėja, veikiama didėja Jūsų savikliova. Nuo 
šiol kasdien vis labiau pasitikėsite savimi, pasikliausite savo jėgomis. 
Ateityje pasieksite viską, ką norėsite pasiekti. Nuo šiol pats vienas nu- 
spręsite, ką galvoti ir ką daryti, nes nuo šiol esate absoliučiai pozity- 
vus. Ką apie save manote, toks ir esate! 

Kvėpuokite visiškai ramiai ir tolygiai ir su kiekvienu kvėptelėjimu 
vis geriau suvoksite dabar Jumyse esančias pozityvias jėgas. Dabar 
kartkarčiais girdėsite šiuos sakinius, ir Jums atrodys, jog jie ateina gi- 
liai iš Jūsų pasąmonės. 


+ Manyje - dvasinė ir psichinė tvarka. 

+ Visos mano dvasinės, psichinės ir fizinės jėgos veikia kartu, 
harmoningai ir vidinėje ramybėje. 

+ Mano jausmai, mąstymas ir veiksmai dabar yra tik pozityvūs. 

+“ Viską, ko tik imuosi, darau pasitikėdamas savimi ir pozityviai 
nusiteikęs. 

€ Aiškiai matau prieš save savo tikslą. 

4 Pozityvi energija sustiprina mano susikaupimą. 

4 Niekas negali atitraukti manęs nuo mano ketinimo. 

+ Viską, ką tik darau, darau iš visų jėgų. 

+ Bet kuriuo momentu galiu susikaupti ties savo darbu. 

$ Mano dvasinės ir psichinės jėgos kasdien vis didėja. 

4 Esu patikimas ir dirbu tik visiškai susikaupęs. 

+ Mano siela ir mano psichika neturi nieko negatyvaus. 

+ Susikaupimas, susikoncentravimas yra pozityvūs. 

+ Visada dirbu mielai ir negailiu jėgų savo tikslui siekti. 

+ Visos pozityvios jėgos padeda man. 

$ Iškvepiu viską, kas man trukdo. 

6 Padarau viską, ko tik imuosi. 

+ Matau tik savo tikslą. 

$ Niekas negali nukreipti manęs į šalį. 

4 Esu tikras susikaupimo įsikūnijimas. 


Kvėpuokite giliai ir ramiai. Nuo šiol visada būsite ramus ir atsipalaida- 
vęs. Bet kokioje situacijoje, bet kur ir bet kada. Ir visada, kai tik Jums 
prisireiks papildomos pozityvios energijos, Jūs visiškai sąmoningai tris 
kartus giliai įkvėpkite ir iškvėpkite, įsivaizduokite pozityvųjį ženklą - 
pozityvųjį žiedą ir pajusite, kaip visur aplink Jus esanti pozityvi energi- 

2 jaitšilta banga užlieja visą Jūsų kūną kaip maloni šiluma, lydima ma- 
S lonaus kutenimo. Tada kvėpuokite giliai ir tolygiai ir mėgaukitės ta malo- 
nia šiluma ir tuo maloniu kutenimu, kurie su kiekvienu kvėptelėjimu 
kaip kokia banga perbėga Jūsų kūnu. 

Įsileiskite į save visa, kas pozityvu. Tada pajusite, kaip Jūsų sąmo- 
nė platėja, kaip didėja Jūsų pasitikėjimas savimi, kaip lig šiol sukausty- 
tas pasikliovimas savo jėgomis atsiskleidžia visa jėga, kaip jis auga. 

Pajusite, kaip pasitikėjimas savimi, pasikliovimas savo jėgomis it 
šilta srovė teka per Jūsų kūną. Pajusite, kaip pasitikėjimas savimi, pa- 
sikliovimas savo jėgomis ir jų sukeltas šilumos srautas užlieja ir pripil- 
do Jūsų kūną, kaip pasitikėjimas savimi ir naujas stiprus pasikliovimas 
savo jėgomis įsiskverbia į visas Jūsų kūno ląsteles. Jus galingai užlieja 
pasitikėjimo savimi, pasikliovimo savo jėgomis, savigarbos ir savo ver- 
tės suvokimo jausmai. Jie auga ir klesti derlingoje dirvoje be baimių ir 
negatyvumo. Kvėpuokite visiškai ramiai, tolygiai ir mėgaukitės ta nuo- 
stabia vidinės ramybės ir harmonijos būsena. 


SUGESTOPEDIJA 


Sugestopedija - tai vartai į naują mokymosi pasaulį. Ji glaudžiai 
susijusi su dr. Georgijaus Lozanovo vardu. Septintajame dešimtme- 
tyje buvo atlikti pirmieji muzikinio atminties treniravimo eksperi- 
mentai psichikos rezervams atskleisti bei „superatminčiai“ ir „Žai- 
biško išmokimo“ metodui kurti. 

Sąvokos „sugestopedija“ ir „supermokymasis“ (superlearning) 
šiandien dažniausiai vartojamos kalbant apie kalbų mokymąsi, nors 
metodų naudojimo galimybės labai įvairios. Supermokymasis ne 
tik praplečia psichinį imlumą, pagaulumą, bet ir paakina kūrybiš- 
kumą ir didina mokymosi džiaugsmą. 

Mokymasis „žaibiškais tempais“ su muzika tampa vis populia- 
resnis. Gaila tik, kad šis mokymosi metodas dar nerado kelio į uni- 
versitetus ir mokyklas, nors jis ten tikrai praverstų. Užtai privačios 
įstaigos jį naudoja ir jau yra pasiekusios neblogų laimėjimų. Tačiau 
didžiojo persilaužimo, kuris galėtų padėti daugeliui blogiau besi- 
mokančių vaikų, neatlaikančių per didelių reikalavimų studentų ir 
nusivylusių mokinių, dar teks palaukti. 

Deja, daugelis publikacijų apie supermokymąsi perdeda jo gali- 
mybes. Šis mokymo metodas nėra koks nors „piltuvas“, kuriuo bū- 
tų galima žinias supilti į besimokančiųjų smegenis. Ir šis metodas 
turi ribas. 

Besimokantieji ramiai ir atsipalaidavę guli ar sėdi, o mokytojas 
tuo metu, aidint atsipalaidavimą skatinančiai muzikai, pateikia mo- 
kymosi medžiagą tam tikru ritmu. Supermokymasis puikiai tinka 
mokantis tokių dalykų, kur reikia sukaupti kuo daugiau mechaniš- 
kai išmokstamų žinių, pavyzdžiui, mokantis žodžius, specialybės 
terminus ir formules. Tačiau su jais susijusią mokomąją medžiagą, 
kuri turi būti suprasta logiškai, reikia perteikti tradiciniu būdu. 

Dr. G. Lozanovo patirtis rodo, kad mokymosi procesą galima 
paspartinti penkis kartus, o idealiu atveju - net penkiasdešimt kar- 
tų. Tokio mokymo metodo prielaida - itin geras mokymo medžia- 
gos parengimas. 

Sugestopedija yra ne tik naujas mokymo metodas, bet ir moky- 
mo bei mokymosi filosofija - teoriškai paprasta, tačiau praktiškai 
labai sudėtinga. Sugestopedija atmeta nuostatą „Mokymasis - tai 
sunkus darbas“, nes sumanus besimokančiųjų kondicionavimas ir 
protingai sudaryta mokymo metodika mokymąsi paverčia malonu- 
mu ir padidina besimokančiųjų motyvaciją ir viltis bei lūkesčius. 

Mokymosi motyvacijai ir entuziazmui sužadinti, pozityviai lau- 
kimo nuotaikai sukurti ir tikėjimui to metodo veiksmingumu su- 
stiprinti reikalinga ypatinga atmosfera. 

Sugestopedija remiasi paprastu, bet veiksmingu įtaigos besimo- 
kančiajam darymu. Mokytojas pamoką pradeda atsipalaidavimo pra- 
timu, o ne, kaip įprasta, kvietimu susikaupti ir bendradarbiauti su 
mokytoju. Programą papildo pozityvaus mąstymo sėkmės filosofija, 
mokymąsi motyvuojančios ir susikaupimą skatinančios įtaigos bei 
sėkmės įsivaizdavimai. 

Šio naujo mokymo metodo ypatumas dar ir tas, kad mokymo 
medžiaga perteikiama baroko muzikos fone - tam rekomenduotini 
Johanno Sebastiano Bacho, Georgo Friedricho Hdndelio, Georgo 
Philippo Telemanno ir Antonio Vivaldi kūriniai. Ši muzika sudaro 

metodo naujoviškumu ir kitoniškumu. 

Mokiniai, tikėjęsi po pamokos būti išvargę ir nervingi, net jei jie 
ir linkę į nervingumą ar nuovargį, po pamokų būna ramūs, atsipa- 
laidavę ir santūrūs. 

Be muzikos, naudojami ir kiti meniniai sugestopedijos kompo- 
nentai - pantomiminė vaidyba, dainavimas, teatralizuotas skaity- 
mas, ritminiai judesiai. Be to, mokiniams reikia išmokti tam tikros 
nesudėtingos kvėpavimo technikos, didinančios mokymosi medžia- 
gos išmokimo pajėgumą. 

Per trijų mėnesių kursus išmokti tiek, kiek tradiciniais kalbų mo- 
kymo metodais išmokstama per porą ar trejetą metų - apie 6000 
žodžių ir visą užsienio kalbos gramatiką - nėra koks nors ypatin- 
gas, neįprastas dalykas. Yra ir analogiškų kitų dalykų - fizikos, ma- 
tematikos, biologijos ir t. t. mokymo kursų. 

Jei domitės sugestopedija, galiu parekomenduoti Ostranderio ir 
Schroederio knygą „Kaip lengviau ir be stresų išmokti - supermo- 
kymasis“ (vokiečių kalba). Sugestijos preliminari prielaida visada 
yra autohipnozės technika. Jei esate ją įvaldęs, pavyzdžiui, jei iš- 
mokote naudotis pozityviojo žiedo greituoju metodu, tai, nepamirš- 
tant ir kitų komponentų, supermokymasis kai kurioms mokymosi 
sritims bus tiesiog idealus mokymosi metodas. Taigi turėtumėt įval- 
dyti šiuos parengiamuosius pratimus: 


1. Atsipalaidavimo pratimai: 

+ fiziniam atsipalaidavimui: progresyvusis raumenų atpalai- 
davimas; 

+ psichiniam atsipalaidavimui: autohipnozė. 

2. Speciali kvėpavimo technika, skatinanti mokymosi medžiagos 
išmokimą. | 

3. Pozityvaus požiūrio į mokymąsi suformavimas tokiomis įtaigos 
formulėmis, kaip antai: 
+ „Mokymasis man teikia didelį džiaugsmą ; 
+ „Aš pasieksiu savo tikslą“; 
+ „Man gerai sekasi mokytis ir įsiminti“; 
+ „Viskas, ką išmokstu, išlieka mano atmintyje . 

4. Sugebėjimas prisiminti tą laiką, kai mokėtės su entuziazmu, mo- 
tyvuotai ir kai Jus lydėjo sėkmė. 

5. Sugebėjimas vaizduotėje persikelti į ateitį ir įsivaizduoti savo pa- 
stangų sėkmę. 


Kaip matyti iš šios penkių punktų programos, autohipnozė, po- 
zityvus mąstymas, praeities situacijų bei sėkmės situacijų Jūsų ta- 
riamoje ateityje įsivaizdavimas yra svarbios prielaidos supermoky- 
mosi programai sėkmingai įvykdyti. 


Žinias galima išsikviesti 


Dar viena galimybė panaudoti sąmonės ir pasąmonės jėgas slypi 
sugebėjime kaupti ir koncentruoti žinias, o paskui hipnozės būse- 
noje, kurią aplinkiniai palaikytų normalia „tariamo būdravimo“ bū- 
sena, jas perteikti. Pavyzdžiui, jei turite skaityti paskaitą ir norite 
išvengti jaudinimosi, tai iš pradžių parenkite tą paskaitą su visomis 
detalėmis. Paskui pozityviojo žiedo metodu pereikite į hipnozės bū- 
seną ir įsiteikite sau ir šioje būsenoje neužsimerkti. Taip pat įsitei- 
kite, kad niekas negali Jums sutrukdyti ir kad viskas, ką tik išmoks- 
tate, tvirtai išliks Jūsų pasąmonėje ir kad nieko nepamiršite. 

Užsirašykite savo paskaitą taip, tarsi paskui norėtumėt ją per- 
skaityti auditorijai. Bet jei žinote, kaip tą paskaitą įsiminti ir suge- 
bate tą padaryti, tai galėsite ją išdėstyti ir iš galvos, nesijaudinda- 
mas ir be klaidų. Kalbėsite ramiai ir su pasitikėjimu, net nepažvelg- 
damas į pasirašytą tekstą. Pasitikėkite savimi. Dar pačioje paskai- 
tos pradžioje rankraštį padėkite į šalį. 

Pasitikėkite pozityviojo Žiedo veikimu, padarykite jį viena ranka 
ir taip pereikite į autohipnozės būseną. Įsiteikite sau, kad visiems 
kitiems Jūs esate atsimerkęs ir būdravimo būsenoje, naudokite iš- 
raiškingą mimiką bei gestus, elkitės visiškai laisvai, nesivaržyda- 
mas, ir niekas nepastebės, jog esate hipnozės būsenoje. Įrodykite 
pats sau, kad Jūsų pasitikėjimas savo pasąmone yra pateisinamas, 
ir po paskaitos galėsite konstatuoti, kad niekas nieko nepastebėjo, 
o Jūs pats irgi visą laiką jautėtės visiškai normaliai, kaip realybėje. 

Skaityti paskaitas hipnozės būsenoje iš pradžių pasimokykite ne- 

didelėje grupelėje ir įrodykite pats sau, jog Jūsų pasitikėjimas savi- 
mi nebuvo klaida. Treniruokitės toliau ir kaskart Jums seksis ge- 
riau ir geriau. 


CHARAKTERIO SAVYBĖS 


Neigiami charakterio bruožai išreiškia baimes, negatyvų pagrindi- 
nį nusistatymą savo paties, aplinkos, gyvenimo atžvilgiu. Todėl svar- 
bu teisingai ir be išankstinio nusistatymo stebėti savo asmenybę 
dar prieš pradedant kovoti su tais neigiamais charakterio bruožais. 

Neigiamais laikomi charakterio bruožai labai dažnai susiję su 
kaltės jausmais ar galų gale veda prie jų; iš to savo ruožtu gali išsi- 
rutulioti poreikis nubausti save. Neigiami charakterio bruožai atsi- 
randa pačiais įvairiausiais būdais: paveldėjimo keliu, dėl pamėg- 
džiojimo (pavyzdžiui, mėgdžiojant tėvą ar motiną), dėl neteisingų 
ar tokiam amžiui jau nebetinkamų nuostatų ir pan. Jas išsiaiškinti 
galima apklausinėjant pasąmonę. 

Atgyvenusių nuostatų atmetimas, pozityvus mąstymas ir kito- 
kios elgsenos tam tikrose situacijose įsivaizdavimai yra geriausios 
galimybės atsikratyti negatyvių charakterio pasireiškimo formų. Jei 
nepavyksta to padaryti savo jėgomis, reikia prašyti elgesio terapi- 
jos specialisto arba įsivaizdavimo ir įtaigos metodų žinovo pagal- 
bos. Beje, dažniausiai reikia „likviduoti“ ne vieną kitą charakterio 
bruožą, o visą jų kompleksą. 

Beveik visų charakterio silpnybių šaknys siekia vaikystę. Tėvų 
niekas nemokė auklėti vaikų, jų pačių charakteriai dažnai su trūku- 
mais, ir dauguma, auklėdami vaikus, daro klaidų. Daugelis tėvų 
patys suvokia savo klaidas ir bando savo vaikus auklėti geriau, ne- 
gu buvo auklėjami patys, tačiau tada jie dažnai nukrypsta į priešin- 
gus kraštutinumus. Pavyzdžiui, autoritarinis auklėjimas visiškai tei- 
singai pripažįstamas netikusiu, tačiau ir antiautoritarinis dažnai 
duoda ne ką geresnius rezultatus. 

Nemylimi vaikai retai kada pagiriami ir todėl jie įgyja menka- 
vertiškumo jausmą. O juk vos ne kiekvienas, laikantis save menka- 

verčių, mąsto negatyviai. Pasitikėjimo savimi stoka kelia nesėkmės 
baimę. Pasitikėjimo savimi galima išmokti tik per pozityvią sėkmės 
patirtį ir pripažinimą, vaikystėje - per tėvų ir mokytojų pagyrimus, 
o suaugusieji laukia to iš aplinkinių. 

Iš nesąmoningai suvokiamų silpnybių dažnai išsirutulioja kaltės 
jausmai. Itin blogai būna tada, kai kaltės jausmai sukelia norą nu- 
bausti pačiam save. Pavyzdžiui, neteisingi seksualumo vaizdiniai 
dažnai sukelia kaltės jausmus, kuriuos lydi polinkis nubausti save, 
galintis pasireikšti įvairiais sutrikimais, pavyzdžiui, migrena, odos 
ligomis, frigidiškumu, erekcijos sutrikimais, impotencija ir kitais 
psichosomatiniais sutrikimais bei negalavimais. 

Dažnai už charakterio trūkumų slypi ne baimės, o net (tariamai) 
pozityvus elgesys. Perfekcionizmas (tobulumo siekimas) arba nuo- 
latinis rūpinimasis kitais iš pirmo žvilgsnio gali atrodyti teigiami 
charakterio bruožai, bet iš tikrųjų yra atvirkščiai, o įprotis juos dar 
labiau sustiprina. Žinoma, jų neigiamas poveikis pasireiškia tik pa- 
tiems tų bruožų savininkams. Kokia gi tokio elgesio motyvacija, koks 
jo tikslas? Pasiklauskite savo pasąmonės! Gal Jūsų tikslas susilaukti 
už tai atpildo? O gal Jūs ieškote palankumo ir pripažinimo? O gal 
toks Jūsų elgesys yra savęs baudimas už įsivaizduojamą ar tikrą 
kaltę? 

Svarbiausios prielaidos negatyviems ir neigiamiems charakte- 
rio bruožams pašalinti yra jų suvokimas, jų priežasčių pažinimas ir 
noras juos pakeisti. Negatyvus mąstymas, menkavertiškumo jaus- 
mas, pasitikėjimo savimi stoka, agresyvumas, staigaus pykčio prie- 
puoliai, įtūžis, priešiškumas, perfekcionizmas, nuolatinis rūpinima- 
sis kitais, menki rezultatai dirbant ar mokantis ir neryžtingumas — 
štai kai kurie iš žalingų ar klaidingų charakterio bruožų. 

Uoliai pasidarbavus tobulinant save, iki galo išnaudojant visas 
galimybes pasiekti teigiamų permainų, galima tikėtis sėkmės. 

Jei Jūs pats ir aplinkiniai kenčia nuo neteisingų Jūsų charakte- 
rio bruožų, ir vieni kamuoja labiau už kitus, dar šiandien imkitės 
tobulinti save. Niekada nepamirškite, kad ką galvojate apie save, 
toks ir esate! 

Taip pat panaudokite ir savitaigos formules, tokias kaip „Esu 

geranoriškai nusiteikęs kitų atžvilgiu“, „Niekas negali sudrumsti ma- 
no ramybės“ (ši formulė tinka kamuojamiems priešiškumo ar stai- 
gaus pykčio priepuolių), „Aš sugebėsiu tai padaryti!“, „Esu ne pras- 
tesnis už kitus“ (tinka tiems, kuriuos kamuoja negatyvios mintys ar 
menkavertiškumo jausmas). Įtraukite tas formules į savo regulia- 
riai kartojamus autohipnozės pratimus ir, reikalui esant, naudokite 
jas kartu su pozityviuoju Žiedu. 

Jei tik reguliariai darysite tuos pratimus, greit pasirodys ir pir- 
mieji laimėjimai - Jūs tapsite visiškai kitu žmogumi! 


SVEIKAS MIEGAS 


Miego sutrikimai, kai nesiseka užmigti ar išsimiegoti nenubundant, 
visada atsiliepia gyvenimo kokybei. Tik retai miego sutrikimus su- 
kelia kokie nors organiniai procesai. Vis dėlto prieš ieškant miego 
sutrikimo priežasčių psichikos srityje, reikėtų atkreipti dėmesį į chro- 
niškus negalavimus, pavyzdžiui, į chroniškus skausmus, karščiavi- 
mą, širdies silpnumą, sunkias kepenų ir inkstų ligas, arteriosklero- 
zę, organinius procesus smegenyse, klimakterinius negalavimus, 
endogenines depresijas ir psichozes. 

Kai žmogus ištisas valandas negali užmigti, nors yra pavargęs ir 
išsekęs, tas gali sukelti depresiją, o iš dalies ir pažadinti agresyvu- 
mą. O kai visą laiką per anksti pabundama, dažnai vis tuo pačiu 
laiku, tai sumažėja poilsio etapas, reikalingas žmogui fizinėms jė- 
goms atgauti. Miegant organizmas pasisemia naujos energijos ir 
per sapnus sukuria ventilį psichikai pabaigti apdoroti praeities pa- 
tirtį, išspręsti asmenines problemas, suvokti neteisingas ir atgyve- 
nusias nuostatas ir likviduoti jas, kartu darant teigiamą poveikį at- 
eičiai. 

Daugelis žmonių, eidami miegoti, į lovą pasiima ir savo proble- 
mas. Tada kūno ramybės fazėje fizinę veiklą pratęsia protinis dar- 
bas. Viena negatyvi mintis eina po kitos ir taip atsiranda ištisa nega- 
tyvių minčių struktūra, kuri trukdo atsijungti ir užmigti. Depresinė 
nuotaika plinta toliau. Baimė, kad naktį nepavyks pakankamai pail- 
sėti, nemigos kamuojamam žmogui dar labiau padidina laukimo bai- 

mę, kad dieną bus išsekęs ir nepajėgs susidoroti su savo darbu. To- 
kia laukimo baimė savo ruožtu dar labiau sudirgina nervų sistemą, 
ir miego sutrikimai dar labiau sustiprėja — užburtas ratas užsidaro. 
Ta baimė, kad nepavyks užmigti ar išsimiegoti nenubudus, labai daž- 
nai ir būna chroniškų miego sutrikimų priežastis! 

Kokie psichiniai faktoriai taip smarkiai sutrikdo vegetacinę pu- 
siausvyrą, kad nenusistovi tokia miego trukmė, kuri būtų pakanka- 
ma organizmui pailsėti? Dažniausiai tai būna asmeniniai rūpesčiai 
ir baimės. Psichinės problemos per kaltės jausmus, laukimo bai- 
mes ir prieštaravimus gali žmogui sukelti tokius sunkius apmąsty- 
mus, kad apie miegą negalės būti nė kalbos. Noras užmigti padarys 
neįmanomą galėjimą užmigti, o laukimo baimė dar labiau suma- 
žins galimybę išsiveržti iš to užburto rato. 

Be to, dauguma Žmonių visiškai neteisingai įsivaizduoja, kiek 
jiems to miego reikia. Vadovaujantis nuostata, kad žmogui išsimie- 
goti reikia nuo septynių iki devynių valandų, išeitų, kad Jūs tikriau- 
siai nesveikas, jei išmiegate tik po penkias ar šešias valandas. 

Taigi jei turite atsikelti šeštą valandą ryto ir manote, jog norma- 
liai reikia išmiegoti aštuonias valandas, tai Jūs, jei Jums išsimiegoti 
pakanka ir šešių valandų, nubusite ketvirtą valandą ryto ir nuo ta- 
da jau tik snūduriuosite. O atsikėlęs jausitės kaip sudaužytas, neiš- 
simiegojęs ir apatiškas, nes Jūsų kūnas dvi valandas visai be reika- 
lo dirbo ne visu pajėgumu, cukraus kiekis kraujuje nukrito iki mini- 
mumo, nes kūnas per ilgą naktį „išalko“. Per dieną, o ypač vakare, 
kūnas tada bus permaitintas. Kūnui virškinimui reikalinga ramy- 
bė, o ne miegas. Jei jam tada tokia ramybė bus suteikta, tai naktį 
jam jos pakaks atitinkamai mažiau. 

Per tokį ilgą miego periodą svarbi informacija, kuri parengiama 
sapnuose ir kuri po to turėtų pereiti į sąmonę, užsimiršta, nes ji vėl 
nugrimzta į pasąmonę. 

Kūnas gali jau po penkių ar šešių valandų būti pailsėjęs ir reika- 
lauti veiklos. Tas veiklos poreikis yra natūralus signalas nubusti, 
kad būtų galima įsisąmoninti ir įsiminti sapnuojant parengtą me- 
džiagą. Pasąmonės darbas miego stadijos metu arba sapnuojant 
užbaigia sąmonės būdravimo pradėtą darbą. Kadangi mes lig šiol 
dar aiškiai ir įtikinamai nesuvokėme, jog būdravimo ir miego būse- 

nos yra susijusios ir papildo viena kitą, todėl mėšlungiškai stengia- 
mės jas atskirti. Suprantama, dėl darbo laiko dažnai neįmanoma 
pakeisti būdravimo ir miego ritmo, jo normalizuoti, tačiau tie, ku- 
rie turi galimybę tai padaryti, iš to turės tik naudos. 

Gyvuliai laikosi jiems būdingos natūralios miego programos ir 
turi naudos iš to natūralaus miego ir būdravimo ritmo derinio. Taip 
jie reaguoja į savo kūno poreikius, nes tada jie gali visiškai atskleis- 
ti savo kūno natūralias gydomąsias jėgas. Medžiagų apykaita ir hor- 
moninės funkcijos susireguliuoja taip, kad būdravimo metu kūnas 
vėl gali pasiekti maksimalų pajėgumą. 

Kas detaliau patyrinės savo miego ir būdravimo ritmą ir paeks- 
perimentuos su juo, tas pamatys, jog dažnai net ir nedideli laiko 
suskirstymo pakeitimai būna labai naudingi. Kiekvienam žmogui 
visiškai pakanka šešių valandų miego fazės. Kas per dieną įtemptai 
dirba fizinį ar protinį darbą, tas prie to gali pridėti dar vieną ar dvi 
valandas miego vidurdienį. Pakanka net penkių valandų nepertrau- 
kiamo miego periodo su papildomu miegu vidurdienį ar be jo. Ide- 
aliausia būtų miegoti keturias valandas naktį ir dar dvi valandas 
dieną (vidurdienį). 

Štai taip paskirsčius miegą, būtų garantuota, kad bus padarytas 
galas pasąmonės darbo dirbtiniam atskyrimui nuo būdraujančios 
sąmonės darbo ir tada pastaroji galės iš sapnų gauti naudos, kurios 
ten tikrai yra. Ir atvirkščiai: būdravimo fazės išgyvenimai ir patirtis 
miego fazės metu, kitaip sakant, sapne gali būti perdirbti ir papil- 
dyti, tada jie nubudus pereitų į sąmonę, atneštų naujų žinių ir pozi- 
tyviai pakeistų ateitį. 

Sutrumpinto ritmo atveju sąmonė ir pasąmonė dirba kūrybiš- 
kiau. Intuityvūs sprendimai, padaryti remiantis tokiu pagerėjusiu 
bendradarbiavimu, atskleistų daugiau ir geresnių ateities perspek- 
tyvų. Padidėtų organizmo stabilumas ir gyvybinės energijos srau- 
tas. Tačiau daugelis žmonių tikrąja to žodžio prasme prasnaudžia 
savo kūrybingiausias fazes! 

Pakeitus miego ir būdravimo ritmą, galima būtų suvokti, kad 
pasąmonė, tiesą sakant, yra sąmoninga, nes sapnuose galima aiš- 
kiai atpažinti individualias nuostatas, kurios parodo, jog tarp jų ir 
realybės yra didelis skirtumas, sukeliantis nemažus prieštaravimus. 

Jei būtų laikomasi rekomenduojamo miego ir būdravimo ritmo, 
atsirastų optimali būsena. Neurozės, psichozės, o dažnai ir psichi- 
nės ligos tokiomis sąlygomis nesireiškia, nes jos kaip tik atspindi 
vidines problemas ir dilemas, kurios gali būti išspręstos laisvai, na- 
tūraliai keičiantis sąmoningai ir nesąmoningai informacijai. 

Miego būsena yra svarbiausias ryšys tarp „nesąmoningų sapnų“ 
ir „sąmoningo būdravimo“. Nesąmoninga ir sąmoninga informaci- 
nė medžiaga susilieja ir sudaro visų emocijų bei iš jų išsirutuliojan- 
čio elgesio pagrindą. 

Deja, nemiga per daug mielai gydoma medikamentais. Tačiau 
miego sutrikimams šalinti pats geriausias būdas būtų laikytis aukš- 
čiau aprašyto miego ir būdravimo ritmo, atsikratyti neteisingų ir 
atgyvenusių nuostatų, išspręsti esamas problemas, pašalinti bai- 
mes ir įvaldyti pozityvaus mąstymo metodą. 

Miego sutrikimo priežastis dažnai būna partnerystės problemos - 
partnerio netekimas arba susvetimėjimas. Taip pat ir kitokie nepa- 
tenkinti poreikiai: tiek profesiniai, tiek asmeniniai - gali sutrikdyti 
miegą. 

Jei taip atsitiktų, išnagrinėkite visą šią knygą. Išnaudokite visas 
galimybes vidinei ramybei pasiekti ir treniruokitės, kaip panaudoti 
„Miego sukėlėją“. Pavyzdžiui, pozityvųjį žiedą pasiliekate kitoms 
situacijoms, kaip „miego sukėlėją“ galite naudoti skaičių kombina- 
ciją. Tokios skaičių kombinacijos, kurios pasitaiko tikrai nepapras- 
tai retai, būtų 1005, 1004, 1003, 1002 ir 1001. Susiekite su tuo 
skaičiumi įsivaizdavimą, kad visos mintys dingsta be pėdsakų. 

Papildoma galimybė normaliam miegui atgauti yra treniruotės 
ištvermei - geriausiai bėgimas bei protingas maitinimasis. 

Toliau pridedamame tekste, kurį vėlgi geriausia būtų įsirašyti į 
magnetofono juostelę, tie „miego skaičiai“ „įdiegiami“ į Jūsų pasą- 
monę. Jei tą pratimą darysite dieną norėdamas save užprogramuo- 
ti, tai prie to teksto pridėkite dar ir hipnozės nutraukimą. O jei 
priešingai, po to norėtumėt iš karto užmigti, tada hipnozės nutraukti 
nereikia. Tada įsijunkite išjungiklį su laikrodiniu mechanizmu, ku- 
ris išjungtų magnetofoną, kai pasibaigs kasetė, ir Jūs, nebesugrįž- 
damas į būdravimo būseną, miegosite toliau. Kadangi įtaigų tiks- 
las - kad Jūs galų gale galėtumėt užmigti ir be jokių pagalbinių 

priemonių, tai po kiek laiko taip pasitreniravęs vakarais galėsite 
pasitikrinti, ar Jums dar reikia to ramsčio - magnetofono įrašo. Vis 
dėlto taip pasitreniruoti kasdien kokias tris ar keturias savaites vis 
tiek reikės. 


Kvėpuokite visiškai ramiai, tolygiai ir paprasčiausiai mėgaukitės ta nuo- 
stabia ramybe ir atsipalaidavimu, ta vidine ramybe ir harmonija. 

Palikite už savęs viską: visas problemas, visas baimes, visas nega- 
tyvias mintis - žodžiu, viską, kas Jus slegia, viską, kas jau praeitis. Ir 
pajusite, jog Jūsų sprandas, Jūsų pečiai, Jūsų nugara tapo visiškai lengvi, 
laisvi, atsipalaidavę. Juntate, kaip sprando, pečių ir nugaros raumenys 
dar labiau palengvėjo, tapo lengvi it pūkeliai. 

Ir neturėdamas ko bijoti, visiškai laisvas, išsivadavęs nuo visų bai- 
mių ir negatyvių minčių, kupinas gražiausių lūkesčių žvelkite į ateitį, 
kuri plačiai atsiveria prieš Jus, tokia atvira ir šviesi. Suprantate, jog 
visos baimės, rūpesčiai ir negatyvios mintys yra visiškai nereikalingi. 

Jaučiatės laisvas, neapsakomai laisvas, juntate posūkį savo gyveni- 
me, juntate savo viduje vykstančias permainas. Jaučiate, kaip atsiveria 
Jūsų sąmonė. Visos baimės, visos negatyvios mintys, viskas, kas tik 
Jus slėgė, negrįžtamai paskęsta praeityje. 

Jūsų galva visiškai lengva ir laisva, laisva nuo visų negatyvių min- 
čių ir baimių, visiškai lengva ir laisva, neapsakomai lengva ir laisva. 
Visa, kas negatyvu, visos Jūsų baimės dingo, išsisklaidė kaip ryto rū- 
kas nuo saulės spindulių. Jūsų praeities tamsa irgi dingo, išsisklaidė. 
Juntate savo egzistencijos nepakartojamumą, juntate, kad prasideda 
nauji laikai, matote, kaip jie prasideda ir Jums, kaip jie kyla iš praeities 
tarsi feniksas iš pelenų. Jūsų sąmonė plačiai atsivėrusi, ir Jūs juntate, 
kaip auga Jūsų vidinės jėgos, auga kaip gėlės, kurios, saulės jėgos vei- 
kiamos, prasikala į Žemės paviršių, auga ir klesti, atsiskleisdamos visu 
savo grožiu. Dabar Jūs jau visiškai išsivadavote iš visko, kas negatyvu, 
atsikratėte visų baimių ir visų sunkumų. Nusimetėte praeities grandi- 
nes ir esate laisvas, išsivadavęs iš visų būtinybių, iš visų baimių ir sun- 
kumų, ir Jūs atsiveriate, atsiveriate galingoms pozityvioms jėgoms. 

Ir Jūs įsileidžiate į savo vidų visa, kas pozityvu. Ir juntate, kaip pla- 
tėja Jūsų sąmonė, kaip didėja Jūsų pasitikėjimas savimi, kaip ligi šiol 
suvaržyta Jūsų savimonė atsiskleidžia visa jėga, kaip ji auga. 

Juntate, kad pasitikėjimas savimi ir savikliova it kokia šilta srovė 
teka per Jūsų kūną. Jaučiate, kaip Jūsų savimonė ir pasitikėjimas savi- 


190 Pritaikymo sritys 


mi bei jų sukeltas šilumos srautas užlieja ir pripildo Jūsų kūną, kaip 
pasitikėjimas savimi ir nauja galinga savimonė įsiskverbia į kiekvieną 
Jūsų kūno ląstelę. 

Kvėpuokite giliai, labai giliai ir pajusite, jog su kiekvienu kvėptelėji- 
mu pozityvios energijos šiluma persmelkia visą Jūsų kūną. Kelias mi- 
: nutes sutelkite dėmesį į savo kvėpavimą ir mėgaukitės tuo maloniu 
. jausmu. 

: Jus galingai užlieja pasitikėjimo savimi, savimonės, savikliovos ir 
savo vertės suvokimo jausmai. Jie auga ir klesti derlingoje dirvoje be 
baimės ir negatyvumo, ir Jūs juntate, kad pats savo jėgomis galite pa- 
siekti viską, ko tik norite. 

Su kiekvienu kvėptelėjimu Jūs vis labiau ir labiau juntate Jumyse 
vykstančią pozityvią permainą. Ir Jūs kvėpuojate giliai ir laisvai, visiš- 
kai giliai ir laisvai, įkvepiate - iškvepiate. Staiga pajuntate visą Jumyse 
esančią pozityvią jėgą, juntate, kaip pozityvi energija, kuri su kiekvie- 
nu kvėptelėjimu įsiveržia į Jūsų vidų, pripildo visą Jūsų kūną, šilta ir 
maloni, juntate, kaip pakyla Jūsų galva, koks laisvas, saugus ir pasiti- 
kintis savimi stovite šiame gyvenime, it uola, bangų mūšos plakama. 

Kvėpuokite visiškai ramiai, tolygiai ir mėgaukitės ta nepakartoja- 
ma atsipalaidavimo ir laisvės, to vidinio saugumo būsena, tiesiog mė- 
gaukitės ta nuostabia būsena, ir tiek. Jaučiatės kaip iš naujo gimęs. 
Nuo šiol esate visiškai naujas žmogus, kiaurai persunktas pozityvių 

2 jėgų. Jau niekas daugiau nebegalės Jums nieko padaryti. Esate tikras 

; saugumo įsikūnijimas. Žiūrite tik į ateitį. Viskas, kas už Jūsų, dingo, 

Ė yra pamiršta. Viskas, kas Jums svarbu, yra tik ateityje. 

į Prasideda nauji laikai, kupini jėgos ir šviesumo, absoliučiai pozity- 

: vūs laikai. Viskas, ką ateityje mąstysite, jausite ir darysite, bus pozity- 

o vu. Ir tuo vidiniu pozityviu nusistatymu pasieksite viską, ko tik imsitės. 

Išspręsite visas problemas. Pozityvios jėgos atvers Jums visas galimy- 

bes. Net nustebsite, kad gyvenimas gali būti toks lengvas, kai esate 

kupinas pozityvių jėgų. 

Visiškai aiškiai suprantate, kad Jūsų baimės nepagrįstos, kad Jums 
nėra ko bijoti. Ir su kiekviena diena Jūsų viduje esančios pozityvios 
jėgos išstums iš Jūsų viską, kas Jus slegia. 

O dabar vidiniu žvilgsniu pažvelkite į savo tikslą - fizinę, psichinę ir 
dvasinę sveikatą. Įsivaizduokite, kaip einate gulti ir ramus, atsipalai- 
davęs ir išsivadavęs nuo viso to, kas negatyvu, labai greit pasineriate į 
gilų atgaivinantį miegą. Ir naktį, kiaurą naktį Jūsų sapnai saugo Jūsų 

miegą, nes sapnai ir yra miego sergėtojai. Taigi Jūs išmiegate kiaurą 
naktį giliu miegu, ramus ir atsipalaidavęs. O jei kokį kartą ir pabustu- 
mėt, tai tik apsiversite ant kito šono ir vėl iš karto nugrimsite į gilų 
gaivinantį miegą. Ir per naktį visas Jūsų kūnas ir nervai nuostabiai 
pailsės. 

Įsivaizduokite tai taip, tarsi jau būtumėt tai pasiekęs. Įsivaizduokite 
tai kuo tiksliau ir pamatysite, jog kasdien Jums vis geriau sekasi greit ir 
be kliuvinių užmigti. Įsivaizduokite, kaip būtų, jei nejaustumėt fizinių 
negalavimų, jei visi negalavimai dingtų kaip vėjo genami debesys. Įsi- 
vaizduokite, kaip atrodytų gyvenimas be baimių ir negatyvių minčių. 

Kvėpuokite visiškai ramiai ir tolygiai ir su kiekvienu kvėptelėjimu 
vis geriau suvoksite Jumyse esančias pozityvias jėgas. Su kiekvienu 
kvėptelėjimu šilumos banga užlieja Jūsų kūną, ir Jūsų kūnas tampa 
šiltas, maloniai šiltas. Ir Jūs kvėpuojate visai ramiai, visai tolygiai, esa- 
te visai atsipalaidavęs. 

Dabar su kiekvienu kvėptelėjimu pozityvi energija srovena į Jūsų 
pasąmonę, ir kaip ta pozityvi energija įsiskverbia į Jūsų pasąmonę, 
taip ir kiekvienas žodis giliai įsiskverbia į ją, susilieja su ja, tampa su ja 
viena visuma. Nuo šiol Jūsų pasąmonė tiksliai laikysis šių Žodžių. Ir 
visa, ką tie žodžiai jai byloja, yra Jūsų sąmonėje, yra pozityvu, yra Jūsų 
sveikatos, Jūsų fizinės, psichinės ir dvasinės sveikatos labui. 

Dabar Jūsų pasąmonėje užsifiksuos Jūsų asmeniniai miego skai- 
čiai. Ir tie skaičiai taip tvirtai užsifiksuos Jūsų pasąmonėje, kad visada, 
kai tik tie skaičiai iškils prieš Jūsų vidinį žvilgsnį ir Jūs iš lėto pakarto- 
site juos savo mintyse, iš karto pasinersite į gilų gaivinantį miegą. 


6 1005 —- su šiuo skaičium pradės grimzti viskas, kas Jums dar 
neduoda ramybės. Jūs turite tik vieną mintį: miegoti, miegoti, 
miegoti. 

+ 1004 - visos mintys, dar esančios Jūsų galvoje, eina ilsėtis, eina 
miegoti. 

4 1003 - Jums jau neberūpi niekas, nebereikia nieko daryti, nieko 
galvoti, tenorite tik vieno - pasinerti į gilų raminantį miegą. 

$ 1002 - viskas nugrimzdo, viskas tapo nebesvarbu, dabar terūpi tik 
ramybė. Miegoti, miegoti, miegoti... 

4 1001 tik ramybė, vidinė ramybė ir harmonija. 


Tvirtai įsikalkite į savo pasąmonę šiuos skaičius, lai Jūsų pasąmonė 


192 Pritaikymo sritys 


labai tvirtai priima juos, tegu susilieja su jais, kad niekas jau nebegalė- 
tų jų iš ten iškrapštyti ar pakeisti. 


+ Jūsų miego skaičiai stipriai įsitvirtino Jumyse. 

+ Jūs pasitikite savimi, pasikliaujate savo jėgomis. 

$ Neturite nei baimės, nei negatyvių jausmų. 

+ Niekas negali padaryti Jums neigiamos įtakos. 

+ Esate sveikas. 

+ Esate laimingas ir patenkintas. 

ė Visiškai sutariate pats su savimi. 

$ Esate kupinas ramybės ir harmonijos. 

4 Sugebate miegoti, užmigti ir išsimiegoti nenubusdamas, kada tik 
užsimanote. 


Tie žodžiai, tie sakiniai labai giliai įstrigo Jūsų pasąmonėje, jie susiliejo 
su ja. Esate visiškai ramus ir atsipalaidavęs, kvėpuojate giliai, ramiai ir 
tolygiai. Jūs kupinas ramybės ir harmonijos. 

Kvėpuokite visiškai ramiai ir tolygiai ir su kiekvienu kvėptelėjimu 
vis geriau suvoksite dabar Jumyse esančias pozityvias jėgas. Dabar 
kartkarčiais girdėsite šiuos sakinius, ir Jums atrodys, kad jie ateina iš 
Jūsų pasąmonės gelmių. 


$ Mano miego skaičiai stipriai įsitvirtino manyje. 

6 Pasitikiu savimi, pasikliauju savo jėgomis. 

6 Neturiu nei baimės, nei negatyvių jausmų. 

$ Niekas negali padaryti man neigiamos įtakos. 

+ Esu sveikas. 

$ Esu laimingas ir patenkintas. 

+ Visiškai sutariu pats su savimi. 

6 Esu kupinas ramybės ir harmonijos. 

$ Sugebu miegoti, užmigti ir išsimiegoti nenubusdamas, kada tik 
užsimanau. 


Kvėpuojate giliai, ramiai, tolygiai ir su kiekvienu kvėptelėjimu vis la- 
biau ir labiau sugrįžtate į tikrovę. 

Sapnai yra psichikos darbo miego būsenoje pasireiškimas. Yra sap- 
nų, kurie yra praeities fizinės ar psichinės patirties rezultatai, bet 
yra ir kitokių, pranašiškų sapnų, kurie mums palyginti aiškiai ar 
simbolių pavidalu parodo ateities įvykius kaip ekstrasensorinius su- 
vokimus. 

Daugelis tvirtina, kad jie niekad nesapnuoja ar sapnuoja labai 
retai. Gal ir Jūs priklausote prie tokių. Tikriausiai Jūs bandote pri- 
siminti savo sapnus, tik Jūsų pastangos lieka bevaisės. Jei panagri- 
nėsite savo nuostatas, tai, ko gero, susidursite su įsitikinimu „Bijau 
savo sapnų“ arba „Mano sapnai, kuriuos paskui aš įstengdavau pri- 
siminti, visada būdavo nemalonūs“, arba „Aš gal ir mielai prisi- 
minčiau savo sapnus, tik bijau, kad jie pasakys man daugiau, negu 
norėčiau žinoti, negu pajėgčiau įveikti dvasiškai“. 

Taigi jei Jūs manote, kad niekada nesapnuojate, tai Jūs tik blo- 
kuojate savo sapnus, nes vis tiek sapnuojate. Tiktai turtinga sap- 
nų patirtis tada neturi galimybės praturtinti Jūsų sąmoningo gy- 
venimo. 

Sapnai gali, pavyzdžiui, paskatinti Jus pakeisti savo ligšiolinį 
gyvenimo kelią, gali nurodyti Jums tas gyvenimo aplinkybes, ku- 
rias reikėtų taisyti, jie gali prisidėti prie susikaupusių problemų 
sprendimo. Dažnai tada gali pasikeisti Jūsų elgesys, net jei Jūs to 
sapno sąmoningai nesuvoktumėt. 

Galite net ir pats išsiprašyti sugestyvių, įtaigojančių sapnų, ku- 
rie nurodytų Jums tolesnio gyvenimo kryptį ar kokios nors konkre- 
čios problemos sprendimą. Bet jei Jūs tai bandysite daryti tik ne- 
drąsiai, abejodamas savo sapno vertingumu, tai bet koks pageidau- 
jamas sapno išgyvenimas bus blokuojamas. Juk beprasmiška pra- 
šyti sapno, kuris turėtų Jums padėti, ir kartu netikėti, kad toks 
sapnas pasirodys. Bet jei tik užsiimsite savo nuostatų analize, tai 
nesunkiai išsiaiškinsite, ką Jūs galvojate apie sapnus, jų poveikį 
ir jų turinį. Nes tik jei pasitikėsite savo sapnais, jie, bendradar- 
biaudami su Jūsų sąmone, taps svarbiais Jūsų gyvenimo sąjun- 
gininkais. 

Meninės mintys, idėjos, fantazijos dažnai gimsta sapne. Be to, 
sapnai gydomai veikia ir Jūsų kūną bei jo funkcijas. Pavyzdžiui, jei 
sutriko Jūsų kūno cheminė pusiausvyra, tai dažnai ji susireguliuoja 
savaime, kadangi sapne sukeliamos situacijos, kurios atneša tokį 
išlyginimą. Sapne, taip sakant, kūrybiškai sureguliuojamos situaci- 
jos, kurios buvo sukėlusios pusiausvyros sutrikimus. Agresyvūs sap- 
nai šia prasme gali būti labai naudingi, nes jie leidžia atpalaiduoti 
slopinamus jausmus ir taip išlaisvina nuo įtampų kūną ir psichiką. 

Paprastai didžioji dalis tokios natūralios terapijos vyksta sapne, 
net jei tie sapnai būna košmariški ir pažadina sapnuojantijį. Koš- 
mariški sapnai panašūs į šoko terapiją, jie dažniausiai susiję su 
praeities patyrimu. Sapnuojančiojo sąmonė tada priversta dar kar- 
tą susidurti su ta problemine situacija ir daryti jai atbulinį poveikį. 
Tačiau košmariški sapnai gali būti susiję ir su opiomis, aktualiomis 
problemomis. Tokiu atveju tą sapno patirtį reikia traktuoti rimtai, 
kaip perspėjimą. 

Besikartojantys košmariški sapnai dažniausiai yra pasąmonės 
vairuojama šoko terapija. Ji gali sukrėsti sąmonę, tačiau sapno pa- 
baigoje miegantysis pabunda, ir nors šoko įspūdis jį dar tebeveikia, 
tačiau visa jo asmenybė jau sutvirtėjusi. Tokie besikartojantys koš- 
mariški sapnai yra ženklai, kurie, pavyzdžiui, mums pataria pa- 
sukti nauju gyvenimo keliu ar apmąstyti to sapno priežastį, ją iš- 
nagrinėti ir pašalinti. Svarbu kreipti dėmesį į tokius psichikos dar- 
bo sapne ženklus, nes jei tik priežastis nebus šalinama, tai tas Jūsų 
savojo „aš“ perspėjimo signalas degs tol, kol pagaliau imsitės kokių 
nors veiksmų padėčiai taisyti. 

Sapnų simbolika dažnai yra labai neaiški, nes jos dažniausiai 
nepavyksta sąmoningai išaiškinti, atskleisti, suprasti. Sapnų sim- 
boliai priklauso nuo asmeninių išgyvenimų, nereikia ir negalima 
jiems priskirti kokios nors bendros reikšmės, net jei jie būtų ir labai 
tipiški. Kokios nors bendros sapno simbolio prasmės negali būti, 
nes simbolio išraiška ir jo tikrasis turinys paprasčiausiai yra per 
daug individualizuoti. 

Glaudus ryšys, egzistuojantis tarp išgyvenimų būdravimo būse- 
noje ir sapne, dažniausiai priimamas nepakankamai rimtai. Tačiau 
sapne sprendžiama daug fizinių ir dvasinių problemų, tik dažnai 

tai nesuvokiama. Problemos sprendimas surandamas labai leng- 
vai, jei trumpai ir aiškiai suformuluota problema kaip paskutinė 
mintis prieš užmiegant pasiimama į sapnų karalystę, palydint ją 
savitaiga, kad sapnas atneš jos sprendimą. Tačiau dažniausiai net 
nepastebima, kad ir be išankstinio ketinimo išspręsti problemą sapne 
tai įvyksta savaime. 

Sapno būsena kiekvienam Žmogui suteikia tam tikrą erdvę eks- 
perimentuoti, kurioje jis gali išbandyti įvairiausius problemų spren- 
dimus. Daugelis sapnų daug efektyvesni už medikamentus, nes jie 
analizuoja priežastis ir kartu gydo. Medikamentai, pavyzdžiui, įvai- 
riausi migdomieji, tik trukdo tų sapnų gydomajam veikimui. 

Sapne išnagrinėjama visa praeities patirtis. Be to, sapnai išlygi- 
na ir harmonizuoja visas Jūsų gyvenimo situacijas. Sapne Jūsų sa- 
vasis „aš“ darbuojasi su visomis Jūsų patirties tikimybėmis ir nuo- 
statomis ir po to, atsirinkęs geriausias galimybes, priima sprendi- 
mą, kurį Jūs tada (sąmoningai ar nesąmoningai) realizuojate būd- 
ravimo būsenoje. 

Todėl būtinai reikia nagrinėti visus savo sąmoningus ir nesąmo- 
ningus sapnus. Naudingas jau vien tik tvirtas Jūsų pasiryžimas pa- 
bandyti tai padaryti, nes jis automatiškai reikalauja sąmoningojo 
„aš“ pozityvaus nusistatymo. Supraskite, kad jei Jūs bijotės savo 
sapnų, tai iš esmės Jūs bijotės pats savęs! 


Žinoma, gali prisireikti šiek tiek laiko, kol Jūsų savasis „aš“ su- 
pras sapnų diagnozę ir priims ją. Savo sapnų veiklos sėkmę galite 
patirti kaip „komišką jausmą“, kaip staigią intuiciją ar kaip kokį 
nors naują interesą. Todėl kreipkite dėmesį į netikėtas mintis, ne- 
paaiškinamus jausmų pokyčius ar norą veikti. Pasitikėkite savuoju 
„aš“, pačiu savimi, nes jei nepasitikėsite savimi, tai į tokius vidinius 
impulsus nekreipsite dėmesio ir gyvensite tik „pusiau“, nes sapno 
būsenoje psichika Jūsų asmenybės augimui dirba daug intensyviau 
ir efektyviau negu būdravimo būsenoje. Taip pat jei staiga kokia 
nors veikla sukelia Jums vidinį pasitenkinimą, tai nors ji Jums at- 
rodytų ir kvaila, juokinga ar vaikiška, nemeskite jos, nes be jokios 
priežasties Jūsų mintys ir jausmai nebūtų kreipiami šia linkme. Ir 
tokia veikla per malonumo ir pažadintos naujos jėgos jausmą, per 

sveikatą gerinančią veiklą ir gyvybingumą pasitarnaus kūrybiniam 
Jūsų asmenybės augimui. 

Sapnai - tai eksperimentavimo aikštelės. Juose kuriamos hipo- 
tezės ir „bežaidžiant“ išbandomos. Todėl pasitikėkite savimi, sa- 
vuoju „aš“, nes jei nepasitikite savuoju būdraujančiu „aš“, dvejojate 
ir esate kupinas abejonių, tai nepasitikėsite ir savuoju sapnuojan- 
čiu „aš“, ir Jūsų sapnai, kaip ir Jūsų kasdieninė realybė, gąsdins 
Jus, kels Jums baimę. 

Daugelis pokyčių pirmiausia įvyksta sapnų lygiu. Todėl pozity- 
viai nusiteikite savo sapnų ir savojo „aš“ darbo sapne atžvilgiu, ta- 
da pradėkite dirbti su savo sapnais. Išmokite pasikliauti savimi. 
Išmokite paaiškinti savo sapnus. Pradžią turite padaryti pats vidi- 
niu pasirengimu. Tik taip bus pažadintos ir ims Jums tarnauti Jūsų 
intuicijos jėgos, tik taip gausite Žinių apie save patį. 

Būtina prielaida darbui su savo sapnais - tvirtas tikėjimas savi- 
mi ir savojo „aš“ sugebėjimais. O geriausia bus, jei paprasčiausiai 
tik darysite tai. Pasitikėkite savimi! Visada vakare eidamas gulti 
kartokite pats sau mintyse: „Tikiu savimi ir tikiu savo sapnais“. O 
jei kitą rytą ir neprisiminsite, ką sapnavote, tai visiškai natūralu. 
Bet jei tada būdravimo būsenoje Jums kiltų kokia nors intensyvi 
kūrybinė mintis, tai iš karto realizuokite ją! 

Pranašiškus sapnus traktuokite kaip žvilgsnį į savo ateitį. Ka- 
dangi jie dažnai būna simboliški, pabandykite atsipalaidavimo bū- 
senoje tuos simbolius iššifruoti - jie Jums gali reikšti ne tą, ką ki- 
tiems Žmonėms. 

Ar dažnai besikartojančiuose tokio pat ar panašaus turinio sap- 
nuose yra tokių pat simbolių? Tie sapnai, nesvarbu, kokie jie Jums 
atrodytų - normalūs ar košmariški, dažniausiai susiję su praeities 
patirtimi. Tačiau būna ir dažnai pasikartojančių sapnų, kuriuos rei- 
kėtų laikyti perspėjimu apie būsimus įvykius. Pavyzdžiui, jei pasi- 
rinkote neteisingą gyvenimo kelią, tai Jūsų pąsamonė tokiais sap- 
nais perspėja Jus neiti toliau tuo keliu. Nesąmoningai Jūs visiškai 
gerai žinote, ko reikalauti iš savęs, kas neteisinga Jūsų ateities pla- 
nuose, Jūsų elgesyje kitų Žmonių atžvilgiu. Sapnai padeda Jums tai 
suvokti — ir pakeisti. 

Jei kitą rytą dar prisimenate sapnų turinį ar jei per sapną ar tuoj 
po jo nubundate, kuo tiksliau užrašykite jį, jo turinį ir žodžius, kad 
nepraleistumėt galimų simbolių. O paskui, po kelių valandų, pa- 
bandykite tą sapną išnagrinėti logiškai ir iššifruoti jį. Palyginkite jį 
su savo praeities įvykiais, pergalvokite savo poelgius įgyvendinant 
aktualius ketinimus, savo elgesį aplinkos ir savo paties atžvilgiu, 
kritiškai išnagrinėkite savo nuostatas ir ieškokite savo baimių prie- 
žasčių. Jei tai Jums nepavyks ar pavyks tik iš dalies, atsipalaidavi- 
mo būsenoje apklauskite savo pasąmonę. Palikite savo pasąmonei 
spręsti tas savo problemas ir tada darykite tai, ką ji patars. 

Jei ir tokiu būdu nepavyktų išsiaiškinti, pasitarkite su hipnozės 
specialistu. Jis gali nugramzdinti ir nugramzdins Jus į alfa būseną 
taip giliai, kad galėsite intensyviai bendrauti su savo pasąmone. Jis 
padės Jums išnagrinėti savo praeitį. Pakeiskite tą savo praeitį, atsi- 
kratydamas neteisingų ir atgyvenusių nuostatų! Praeitis yra nerei- 
kalingas balastas, jei ji slegia Jūsų dabartį, o per tai - ir ateitį. Ta- 
čiau praeities patirtį reikia ne paprasčiausiai panaikinti ar išstum- 
ti, bet reikia suvokti jos ištakas, priežastis, poveikius, kad ji dau- 
giau jau nebegalėtų negatyviai veikti Jūsų minčių, jausmų ir vaizdi- 
nių. Taigi vėl įsisąmoninkite patirtį, kurią laikote negatyvia, apžvel- 
kite laiką nuo tada iki šiol, ieškokite to, kas pozityvu, toje praeityje 
ir atpažinkite tai, nes dažnai paaiškėja, jog anksčiau negatyviais 
laikyti pojūčiai, patirtis ar sprendimai vėliau pasirodo esą pozity- 
vūs ir darantys poveikį ateičiai. Išbandykite visas galimybes, kurias 
ši knyga Jums siūlo, nes visos tos galimybės, naudojant jas kartu, ir 
sudaro psichinio ir dvasinio supertrehiravimo metodą. 


(GRĮŽIMAS Į PRAEITĮ 


Pakartotinis savo praeities išgyvenimas daug kam atrodo labai in- 
triguojantis dalykas. Tiktai kiekvienas, norintis pabandyti tik šiaip 
sau, „humoro dėlei“ persikelti į savo praeitį ir dar kartą ją išgyven- 
ti, turėtų pagalvoti apie tai, jog jame snaudžia fizinio ir psichinio 
pobūdžio patirtys, kurias jo pasąmonė pridengė tylos skraiste, kad 

nepadarytų žalos asmenybei. Visos patirtys - teigiamos ir neigia- 
mos, pozityvios ir negatyvios - sukrautos pasąmonėje amžinam 
laikymui. Ir kai grįžimo į savo praeitį būdu tas užblokavimas pa- 
šalinamas, tai tos iki tol sąmonei neprieinamos patirtys staiga vėl 
atgyja. 

Taigi prieš leisdamas autohipnozės būsenoje savo praeičiai vėl 
atgyti, turėtumėt Jums prieinamais būdais (pavyzdžiui, pasitelkęs 
„vidinį patarėją“) atsiklausti savo pasąmonės, ar apskritai tikslinga 
dar kartą išgyventi tą praeitį arba ar tą reikėtų daryti tik vadovau- 
jant hipnozę išmanančiam terapeutui. Juk praeities patyrimuose 
yra daug negatyvių dalykų. Jie iš dalies yra labai nemalonūs, inten- 
syviai keliantys baimę, ir dėl jų smarkaus, šoką keliančio poveikio 
psichikai pasąmonė juos nustūmė į užmaršties aruodus. 

Grįžimo į praeitį metodo reikia intensyviai mokytis, nes iš karto 
tai padaryti dažniausiai nepavyksta. Treniruokitės su dar sąmonin- 
gai prisimenamomis situacijomis iš netolimos praeities. Tam pasi- 
nerkite į hipnozės būseną, kurios gylis turėtų atitikti rodyklės pa- 
dėtį tarp 30 ir 45 Jūsų įsivaizduojamame sekundmatyje. 

Įsivaizduokite situaciją, kurią saugote savo mintyse kaip pozity- 
vią; pavyzdžiui, tegu tai bus pietūs malonioje kompanijoje. Įsivaiz- 
duokite kalendorių, susiraskite jame šios dienos datą ir tada diena 
po dienos (savaitė po savaitės, mėnuo po mėnesio) pamažu grįžkite 
atgal, ilgiau nesustodamas ties jokia diena, kol prieisite dieną, kada 
tie pietūs įvyko. Dabar įsivaizduokite akimirką, kai Jūs sėdotės už 
stalo. Žiūrėkite į kėdę, pajuskite ją po savim, žiūrėkite į stalą, lėkš- 
tes, stalo įrankius, taures, valgius, stalo papuošimą. Įsivaizduokite 
visa tai taip ilgai, kol įsijausite į tą situaciją, mąstysite ir jausite, 
kaip tinka tai situacijai. Pajuskite savo rankose stalo įrankius, uos- 
tykite, ragaukite valgius ir gėrimus. Stebėkite savo partnerius, jų 
judesius, klausykite, ką jie kalba. Ir pats dalyvaukite jų pokalbiuo- 
se. Žodžiu, visiškai persikelkite į tą situaciją, išgyvenkite ją vėl.Tas 
persikėlimas į praeitį yra ne tik prisiminimas, bet ir nugyventos 
savo gyvenimo atkarpos išgyvenimas dar kartą. 

Jei Jums gerai pavyks to grįžimo į praeitį pirmieji žingsniai, ta- 
da pabandykite sugrįžti ir į kitas pozityvias situacijas. Kiekvieną 

kartą, jei norite tokiame pratime jaustis kaip dalyvis, kaip žmogus, 
tikrai buvęs toje situacijoje, žingsnis po žingsnio grįžkite atgal į 
savo praeitį. Išgyvenkite porą ar trejetą pozityvių vaikystės epizo- 
dų, pavyzdžiui, apsilankymą zoologijos sode, ekskursiją, pirmąją 
dieną mokykloje, penktąjį, ketvirtąjį, trečiąjį, antrąjį, pirmąjį savo 
gimtadienį. 

Leiskite savo pasąmonei vesti Jus. Paklusdamas minčių įsaky- 
mui, keliaukite per laiką. Įsivaizduokite, kaip slenkate laiku atgal. 
Matote, kaip laikrodžio, rodančio to Jūsų gyvenimo tarpsnio me- 
tus, rodyklė juda nuo dvylikos iki vieno atbuline kryptimi. Tegu ta 
rodyklė sustoja ties norimu skaičium, ir leiskite savo pasąmonei 
nuvesti Jus prie norimos gimimo dienos. Pasirinkite kokią nors va- 
landą tą dieną, ir lai nuo tada laikas vėl teka normalia kryptimi. 
Mintiniais įsakymais išsikvieskite tuos gyvenimo tarpsnius, kuriuos 
norėtumėt išgyventi dar kartą, o po to, kai norėsite vėl sugrįžti į 
realybę, keliaukite į ateitį tuo pačiu keliu, kuriuo prieš tai pasiekėte 
praeitį. 

Lygiai taip pat, kaip galite vėl išgyventi savo vaikystės įvykius, 
galite išgyventi ir savo gimimą ar eiti dar toliau į savo gyvenimą iki 
gimstant ar net į ankstesnius gyvenimus. Tie reinkarnacijos patyri- 
mai labai ginčytini, nes niekas negali jų įrodyti, tačiau ne kartą iš 
pasąmonės iškyla prisiminimai apie įvykius, kurie, kaip atrodo, pri- 
klauso visai kitiems laikams. Iš dalies tai atrodo fantastiška ir nejti- 
kėtina, tačiau ko tik nebūna šiame pasaulyje, taigi kas gali pasakyti 
„Taip būna“ arba „Taip nebūna, nes taip negali būti“? Daugelis įvy- 
kių iš tariamai užmirštos vaikystės, net iš gimimo momento ar net 
ir iki jo ne sykį pasirodė esą teisingi, tai patvirtinta įrodymais. Taigi 
jei, pavyzdžiui, ne sykį yra pavykę įrodyti prisiminimų apie tai, kas 
vyko dar iki gimimo, teisingumą, tai kodėl negalėtų būti realūs ir 
ankstesni gyvenimai? 

Tas keliones į praeitį galite išgyventi įvairiai, pavyzdžiui, kaip 
stebėtojas ar kaip tos situacijos dalyvis. Taigi arba matote, kaip vei- 
kėte tada, arba vėl tampate tiesioginiu dalyviu. Kadangi iš anksto 
negalite žinoti, kaip veiksite ir reaguosite, tai nepatartina tokių ban- 
dymų daryti be patyrusio terapeuto pagalbos ar vadovavimo. Trau- 

mos gali būti tokios didelės, kad Jums gali būti sunku išsikapstyti iš 
susidariusios padėties. Tiesa, iki šiol dar nepasitaikė, kad bandy- 
mai sugrįžti į praeitį būtų turėję negatyvių pasekmių. Tačiau ka- 
dangi ir tie „įsivaizduojami“ įvykiai daro poveikį Jūsų dabartinei 
realybei, tai kiekvienas turi iš anksto žinoti, ką daro. Todėl sau- 
giausia būtų pasitarti su terapeutu. 

Dažniausiai sunku pasakyti, kiek tie prisiminimai priklauso nuo 
specialių žinių, mokyklinio išsilavinimo, istorijos datų ar geografi- 
nių faktų žinojimo, tačiau net jei tie „prisiminimai“ būtų tik fantas- 
tiškas pasąmonėje sukauptos informacijos fragmentų derinys, jie 
vis tiek rodo, kaip genialiai susijusios mūsų minčių ir jausmų siste- 
mos. 

O jei norite tokią kelionę į praeitį atlikti savarankiškai, tai tiks- 
linga tuos išgyvenimus paskui užfiksuoti raštu, užprotokoluoti. 

Toliau pateiktas reinkarnacijos patirties protokolas buvo sura- 
šytas vieno hipnozės seminaro metu. Tirtojo asmens pasisakymai 
buvo užrašyti pažodžiui. 

36 metų vyras iš Miuncheno seminare dalyvavo tik norėdamas 
šiek tiek sužinoti apie hipnozę. Iš pradžių jis labai skeptiškai žiūrė- 
jo į mintį, kad įmanoma sugrįžti į laikus dar iki gimstant, o tuo 
labiau į ankstesnes reinkarnacijas. Kadangi man daug įdomiau įti- 
kinti skeptiką negu ir taip tikintį, tai jis man buvo tiesiog idealus 
kandidatas. Ir jau pirmasis bandymas buvo sėkmingas. 

Po hipnozės įžangos ir įsigilinimo į hipnozės būseną, pateikda- 
mas datas, aš atvedžiau jį iki pat gimimo momento. Leidau jam vėl 
išgyventi savo gimimą, paskui vedžiau jį toliau per jo gyvenimą mo- 
tinos įsčiose ir pagaliau leidau jam tapti savo paties pradėjimo „liu- 
dininku“. Paskui, jau nebenurodydamas jokių datų, vietų, įvykių, 
leidau jam laisvai keliauti po praeitį, kol jo vaizduotėje iškilo toliau 
aprašyti vaizdai. 

Kai jis vaizdavo išgyvenimus savo praėjusiuose gyvenimuose, 
tiesiog buvo galima justi, kaip jis pats pasikeitė. Pasikeitė jo kalba. 
Taip pat buvo matyti, kad tai daug senesnis žmogus. Tuo metu, kai 
vaizdavo savo tuometinį gyvenimą, jis buvo senas profesorius Vil- 
helmas Špangeris. 

Protokolas: 
senasis profesorius 


Keista - stoviu prieš mano gimimo dienos proga suruoštą stalą svetai- 
nėje su apsitrynusiomis užuolaidomis. Lauke sniegas. Motina stovi ša- 
lia manęs. Man smalsu, nes visada tokiu laiku ateina šventasis Mikalo- 
jus su dovanėlėmis vaikams... Praėjusiais metais aš verkiau... Motina 
kaip tik tvarko krosnį, nes rytais visada reikia išsemti anglis ir pelenus. 
Tai baltų koklių krosnis. Net nežinau, kur mano brolis, jis visai ne toks 
kaip aš...Štai ir vėl svaigsta galva... viskas plaukia prieš akis... Vaizdai 
pasirodo ir pradingsta... vis greičiau ir greičiau... 

Štai Bela — koks kvailas vardas taksui, ar ne? Jis jau senas... Kartą 
įkando man į ranką, tik aš pats kaltas, kam užvažiavau jam per snu- 
kį... Štai ir medinis žaislinis geležinkelis, kaip tik toks, kokio visada 
norėjau. Visada norėjau labai daug ko ir ... Kritimas... išsitiesiu... bac. 

Grotelės man trukdo. Esu vaikiškam manieže savo tėvo kambaryje. 
Gerai, kai kas nors yra netoliese. Turiu buteliuką su pienu ir geriu, 
skanu, bet... 

Viskas darosi neryšku... Rūkas... Garai... Šiluma... Viskas šilta ir 
balkšva... Šviesa... raudona... šviesi... kažkur priekyje anga. Stuksėji- 
mas, kažkoks stuksėjimas, pliuškenimas, man kažkodėl darosi links- 
ma, juokinga. Štai ji artėja, ta šviesiai raudona spalva. Tai kaip čiuožy- 
nė... Štai jie stovi ir spokso. Taip spokso, tarsi niekada nieko panašaus 
nebūtų matę. Toks blondinas su baltu chalatu ir moteris. Jos aš neno- 
riu matyti, ji šlykšti. Kažkokia kvaila. Blondinas pakelia mane ir ati- 
duoda mano motinai. Ji tai puiki. Jos ilgi kaštoniniai plaukai, riesta 
nosis ir gražios, geros akys... Šlykšti lova. Trukdo ten stovintys žmo- 
nės. Per daug šviesu. Ji atrodo truputį nuvargusi, ta mano motina, kaip 
reikiant nusikamavusi, bet graži. Yra pusė septynių, laikrodis štai ten 
aukštai rodo truputį po pusės septynių. Reikia apsidairyti, kas čia yra... 
Man visiškai nepatinka, viskas balta, visur instrumentai ir ta šlykščioji 
moteris... Negaliu žiūrėti į ją. Užtat mano motina kaip reikiant. Ateina 
blondinas ir sako, kad skambino mano tėvas ir teiravosi apie mane, ar 
viskas gerai... Ar netrūksta kokio piršto ir panašiai, ar turiu viską. KO 
gyvenime prisireiks. Ko, tai aš nežinau, sužinosiu tik vėliau. Yra VIS“ 
kas, kaip ir turi būti. Pavargau, palikite mane čia... puiku, kaiP anks- 
čiau... 

Aplink mane kažkas juda. Man smalsu, aplink visą laiką taip tam“ 

su, bet kartais kažką girdžiu, nors ir neaiškiai, kažkokius šlamesius 
štai čia, viduje, tokius duslius, tik nežinau, kas tai galėtų būti. Juokin- 
gas reikalas - štai taip būti čia. Žinau, kad kažkas atsitiks - negaliu gi 
amžinai tūnoti štai čia... Bummm bummm... Bummm bummm... Kliuk- 
sėjimas... Tuksėjimas... Ramybė... Puikuuuuu. 

Sunku... Šviesus viešbučio kambarys... Kažkokiu būdu žiūriu čia iš 
viršaus, kažkaip iš šono pro uždangą tarsi pro kokį šydą. Mano tėvas 
mylisi su mano motina. Kampe stovi slidžių pora. Senas viešbučio kam- 
barys, sena lempa... Medinės grindys... Lova. Visiškai aiškiai matau tą 
kambarį. Aš vogčiomis žiūriu... Tai kažkokiu būdu susiję su manimi. 

Viskas sukasi, kaip kokioje centrifugoje... Dabar viskas tamsu. Tai 
buvo kaip sūkurys. Dabar esu kažkur... Tamsu... Esu kažkur viduj... O 

Ramybė... Slenka puikūs šviesūs vaizdai... atslenka... išnyksta... 
Negaliu jų sulaikyti... daug vaizdų... Kažkur dega... Dega miestas... 
Tik nežinau kur... Stoviu tamsiame kampe... Keista... Ir štai jie zovada 
pralekia pro šalį... Grindinys iš netašytų akmenų... Kažkoks karštligiš- 
kas skubėjimas. Nežinau, kas ten bėga, bet kažkas atsitiko, kažkas nu- 
tiko... Tai dvasinis centras... svarbus centras... Kažkas viską sugriaus... 
viską sunaikins... Tai Kelnas... Matau bokštus... Keista... Baisu, kas 
atsitiko. Jie nori kažką sugadinti... viską sugriauti... Priešais rūksta 
dūmai... iš namų... Man bloga... Svaigsta galva... 

Sunkiai lipu laiptais aukštyn, akmeniniais laiptais. Vaje, aš jau se- 
nas, man jau 55-eri... O Dieve, kaip tas vargina... Aš jau visai nestip- 
rus. Po pažastimi nešuosi knygas... Taip taip, turiu tokią nevykusią 
barzdą, jau pražilusią... tiksliau žilstelėjusią... Einu truputį per lėtai. 
Och... Na, dabar bus kiemas. Studentai sveikinasi su manim. Pažįstu 
juos visus, o jie man, kaip visada, sako: „Labas rytas, pone profeso- 
riau“... Taip, esu senas, senas ir silpnas, aš, profesorius Vilhelmas Špan- 
geris... O Dieve, koks aš senas... Kaip gerai būtų, jei vėl galėčiau būti 
jaunas... jei ir vėl būčiau toks jaunas... 

Visą laiką mąstau, esu išmintingas, bet tada aš pagalvoju, kad... tas 
nieko neduoda... Vien tik teisės mokslai, kasdien vien teisės mokslai... 
Tai nesunku, visą laiką tie patys tauškalai. Stovi prieš studentus, kažką 
per lėtai... Anksčiau... O, anksčiauuu... 

Status pakilimas aukštyn, nuo 200 iki 300 Žmonių, viešoji aikštė 
Audimakse. Tikriausiai tai daro šiokį tokį įspūdį žiūrintiems iš šalies, 

kai eini taip iš lėto ir su tokiu ilgu paltu... Na ne, kaip sunku... Esu ir 
svarbus asmuo, ir nesvarbus... Viskas priklauso nuo... 

... Prekybos teisė... Nuobodu... Priešais mane guli atversta knyga. 
Tiesą sakant, tai nėra paprasta knyga. Tai veikiau rinkinys, savotiška 
santrauka... Prekybos teisės komentarai, pavyzdžiai, interpretacijos... 
Jūrų laivyba... Visi tie dalykai... Berlyno leidykla... Viskas taip sunku... 
taip baisiai sunku... 

Gyvenu čia, Kelne, vienoje gatvelėje... Kažkur priešais yra vandens 
baseinėlis... gražus medis... siauras namas... Fachverkinis namas... 
prilipdytas prie kitų tokių pat. Kitoje pusėje nuo upės jį skiria siena... 
aukšta mūrinė siena... Ji juosia bažnyčią. Mano namas pačiame prie- 
kyje... Jis niekada nemato saulės... yra į šiaurės pusę... Tačiau iš čia 
iki universiteto galima vaikščioti pėsčiomis, man tai labai patogu... 

... Aš jau senas... Šiandien yra... 1700 metų balandžio antroji... 
Esu sustabarėjęs... Tai visai neblogai, teisės moksluose tai visai neblo- 
gai... Mano kolegos - niekdariai, diletantai... Grynasis mokslas... Gud- 
ragalviavimas... Mulkių gauja... Visažiniai... Na ne, išties apmaudu... 
Bet tiek jau to, koks skirtumas... Studentai mane mėgsta, o kolegos 
pavydi man... 

Mano vardas šį tą reiškia, tik kas iš to, kai esi senas... Mane ger- 
bia... Ar ne puikus pavydo objektas?.. Tik jie nedrįsta... Padugnės... 

Namo ūkvedė mane nervina... Žmona mirė prieš porą metų... Er- 
na... Ji buvo tokia miela... Sirgo džiova ar kažkuo panašaus - taip man 
sakė daktarai... O ta ūkvedė... Nežinau, ką ji sau galvoja... Visą laiką 
taip motiniškai rūpinasi manim... Tai nervina... Ji tokia stora, man tai 
nepatinka... Galima mirti iš juoko... Universitete yra ir plonesnių... Ji 
taip prižiūri, taip švariai išvalo namą... Mano stalas visada toks su- 
jauktas... Man taip patinka ta mano neeetvarka... 

... Taip, dabar viskas ramu... Einu į vyninę... Taiiip... Visada tas 
klapsėjimas... Vis tie arkliai priešais langus, kai kas važiuoja pro šalį... 
Bet vaizdas į kitą upės pusę tikrai gražus... Dabar aš kas vakarą vaikš- 
tau į tą vyninę. Ten visada būna kokie šeši ar aštuoni nuolatiniai lanky- 
tojai, pastovi kompanija... Vienas iš chemijos fakulteto... Dar du moky- 
tojai... Mokytojai su dviem... pasipūtėliais... Visi pasipūtėliai. Nežinau, 
ko jie visi nori... Jie visada rimtais veidais kažką plepa apie politiką — 
taip, tarsi jie galėtų ką nors pakeisti... Kaip tik tie... Grynai mokyklinės 
žinios... Tiesiog juokinga... Juokinga ir kvaila... Tiktai taip, visada tik 
taip - ko kadaise išmoko, tik tą ir težinos. 

Ar ne kvaila protingam pasenti?... Juk tai kur kas kvailiau, negu kai 
pasensta kvailys... Tai ką daryti?... Geri savo vyną, šiek tiek nuobo- 
du... Esi žinomas žmogus, viską sugebi... Tačiau tai rimtas vaidmuo... 
Ne kartą pagalvoju: mieliau norėčiau daryti ką nors kita... O visus tuos 
intelektualius plepalus... tiesiog šveisti į šalį. 

Mane lanko sapnai... Sapnai... O, jei vėl būčiau jaunas... Kad taip 
nukeliavus į pietus... Taip, taip... Į Italiją... Tik kad toli, tam prireiks 
kelių savaičių, taigi nieko neišeis... jau per senas... nebėr ko apie tai ir 
galvoti... Nebent pasivaikščioti... tai kojos man dar leidžia... Tai tokios 
tokelės. Ką padarysi - aš pats kaltas. Jei nebūčiau tapęs tokia svarbia 
persona, jei būčiau užsiiminėjęs kuo nors kitu... O dabar aš jau dešim- 
tą valandą pavargstu... Visada, kai tik išgeriu aštuntadaliu litro dau- 
giau... Ach... kitą rytą... Tie prakeikti laiptai... Na taip, visa tai vargįi- 
na... 86 laipteliai... Na taip, eisime miegoti... Ateis laikas... ateis lai- 

„.. Taip, prasti popieriai. Galva štai čia, o visa apačia sugedusi... O 
tas sumautas daktaras... Ach, štai ir jis... Jaučiuosi ne taip jau blogai... 
Tik širdis... Mano išvaizda dar nebloga... Reikia ateiti... Man jau 63- 
eji... taip... bet viskas gerai. 

... Taip, ten viršuj... Mėlyna šviesa... Gražu... Aš vis dar tebesu 
aš... Tiesą sakant, ji visiškai mėlyna... žydra... gerai... gerai... Neži- 
nau, kas tai yra... viskas visai lengva... Tūkstantis formų... Viskas švie- 
siai mėlyna, tamsiai mėlyna, balkšvai mėlyna... Nežinau, kur esu... Čia 
nėra vietos... Nėra nieko... tačiau vis dėlto kai kas... Taip veržia... 
Nieko nematau... Tačiau esu kažkur kažkokiu būdu... Esu čia... Viskas 
taip, kaip turi būti... Tai, ką matau, visą laiką tas pats ir visą laiką 
kitoniška... Visiškai nieko nematau... Tai paprasčiausiai čia... Dar te- 
besu ten, tik nežinau kodėl...Pasižiūrėsime... Taip, taip, gyvenimas... 
buvo visai neblogas... Tik kai matai, kaip žmonės kamuojasi... Aš to 
išvengiau... Laksto, blaškosi kaip išprotėję... Ir to aš išvengiau... Kiek 
to valdžios troškimo... kažkokiu būdu... O klaida... bus ta, kad moks- 
las... per mažai kišasi, per mažai stumia į priekį - štai kur klaida... Yra 
gudresnių už kitus, jie leidžia kitiems kuo ramiausiai daužyti galvas 
vieni kitiems... Kiek laiko dar tęsis tokie dalykai... Ir man tada nebuvo 
gerai... Teisės mokslai... Daug ką galėjome pasidaryti patys... bet... 
dabar jau vėlu... 

Juokinga, kad aš visa tai žinau... Dabar esu čia... Keista... Oro čia 
nėra, o aš vis tiek kvėpuoju... Iš tiesų juokinga... Graži mėlyna spal- 
va... Žydra... Ir koookia rami... Balta šviesa... Puiiiikuuu... 

Mane traukia kaip į kokį piltuvą... Matau pro užuolaidą kaip pro 
kokį šydą... Mano tėvas mylisi su mano motina... Slidės... Medinės 
grindys... Lova... Vyksta kažkas tokio, kas susiję su manim... Ratai... 
Sūkurys... Tamsu... Esu kažkur... Ramybė... Puiki ramybė... 

... Labai ramu, visą laiką tamsu, čia, viduje, girdėti įvairūs garsai. 
Žinau, jog kažkas atsitiks, negaliu gi visą laiką tūnoti čia... Bummm 
bummm... Bum bummm... Bum bummm... Kliuksėjimas... Tukseni- 
mas... 

Tuksena, kažin kaip pliuškena... Man smagu... Balkšva, šviesiai rau- 
dona šviesa... Kaip kokia čiuožynė... Vis greičiau ir greičiau... Girdėti 
vis garsiau ir garsiau... 

PADĖKIME PATYS SAU 


Jei norite savo gyvenime pozityvių 
permainų - būti sveikesni ir žvalesni, 
lengviau bendrauti su kitais, sėkmingiau 
dirbti — perskaitykite šią Žymaus 
Miuncheno psichoterapeuto, privataus 
hipnozės instituto vadovo Thomo 
Scherzo (Tomo Šerco) knygą. Jos 
autorius dosniai dalijasi su skaitytojais 
ilgamete patirtimi ir gausiomis žiniomis, 
padeda kiekvienam geriau suvokti savo 
problemas, išmoko treniruoti, taigi ir 
norima kryptimi keisti savo psichiką. 
Knygoje nuodugniai išaiškinta, kaip 
galima padėti pačiam sau įvairiais 
psichikos treniravimo būdais: pozityvia 
galvosena, atsipalaidavimu, autogenine 
treniruote, įtaiga ir meditacija, 
autohipnoze ir įsivaizdavimu. Daug 
gerai apgalvotų, praktikoje patikrintų 
pratimų padės Jums įveikti baimę, 
stresą, nepasitikėjimą savimi, išmokys 
taisyklingai kvėpuoti, pravers 
pasiryžusiems mesti rūkyti, norintiems 
sulieknėti, atsikratyti nemigos, 
sumažinti skausmus, sustiprins 
organizmo gynybines galias, padidins 


ištvermę ir sugebėjimą susikaupti. 


